
Introducere în cantonul elveţian St. Gallen, lângă 
țărmurile nordice ale lacului Zurich, se află un sat numit 
Bollingen. În 1922, psihiatrul Carl Jung a ales acest loc 
pentru a începe să-şi construiască un refugiu. A început cu 
o casă simplă, de piatră, cu două caturi, pe care a numit-o 
Tumul. După ce s-a întors dintr-o călătorie din India, unde 
a remarcat obiceiul de a adăuga în locuinţe încăperi 
destinate meditaţiei, a mărit complexul, incluzând un birou 
personal. 

„În camera mea de meditaţie sunt singur” 1, spunea 
Jung, referindu-se la acel spaţiu. „Păstrez cheia asupra 
mea tot timpul; nimeni altcineva nu are acces acolo decât 
cu permisiunea mea”. 

În cartea sa Daily Rituals, jurnalistul Mason Currey a 
examinat diverse surse despre Jung pentru a recrea 
obiceiurile de lucru ale psihiatrului pe când locuia în Turn. 
Jung se trezea la ora 7 dimineaţa, menţionează Currey, şi, 

după un mic dejun copios, petrecea două ore scriind 
netulburat în biroul său. După-amiezile erau deseori 
dedicate meditaţiei sau plimbărilor lungi prin regiunea 
rurală din împrejurimi. Nu exista electricitate la Turn, 
astfel că, odată cu lăsarea nopţii, lumina era asigurată de 
lămpi cu petrol lampant şi de şemineu. Jung se ducea la 
culcare la ora 22. „Sentimentul de odihnă şi revigorare pe 
care l-am simţit în acest turn a fost intens încă de la 
început”, spunea el. 

Deşi este tentant să considerăm că Tumul din 
Bollingen era o casă de vacanţă, dacă îl plasăm în 
contextul carierei lui Jung, în acest punct este limpede că 
refugiul de pe malul lacului nu a fost construit ca o 
sustragere de la muncă. În 1922, când Jung a cumpărat 
proprietatea, nu-şi putea permite să-şi ia vacanţă. Cu doar 
un an în urmă, în 1921, publicase Tipuri psihologice, o 
carte fundamentală, care sintetiza numeroasele diferenţe 
care se dezvoltaseră de vreme îndelungată între gândirea 
lui Jung şi ideile lui Sigmund Freud, care îi fusese cândva 
prieten şi mentor. Să îl contrazici pe Freud în anii 1920 era 
o mişcare îndrăzneață. Pentru a-şi susţine cartea, Jung 
trebuia să rămână vigilent şi să scrie o serie de articole şi 
cărţi inteligente, care să sprijine şi să consolideze 
psihologia analitică, denumirea pe care avea să o capete, 
în cele din urmă, noua sa şcoală de gândire. 

Prelegerile şi activitatea de consiliere îi ocupau 
timpul lui Jung la Zürich - lucru neîndoielnic. Însă nu era 
mulţumit de faptul că era ocupat. Voia să schimbe felul în 
care era înţeles subconştientul, iar acest ţel necesita o 
reflecţie mai profundă şi mai temeinică decât îi putea 
permite stilul de viaţă haotic de la oraş. Jung s-a retras la 
Bollingen, nu pentru a scăpa de viaţa sa profesională, ci 
pentru a o îmbogăţi. 

Carl Jung avea să devină unul dintre cei mai influenţi 
gânditori ai secolului XX. Există, desigur, numeroase 
temeiuri pentru succesul pe care l-a dobândit în cele din 
urmă. Însă în această carte sunt interesat de accentul pe 

care l-a pus constant pe următoarea abilitate, care a jucat 
aproape sigur un rol-cheie în realizările sale: 

Munca profundă - activităţile profesionale îndeplinite 
într-o stare de concentrare lipsită de perturbări, care îţi 
împing capacităţile cognitive până la limită. Aceste eforturi 
creează o nouă valoare, îţi îmbunătăţesc abilitatea şi sunt 
greu de reprodus. 

Munca profundă este necesară pentru a stoarce 
ultima picătură de valoare din capacitatea voastră 
intelectuală actuală. Ştim, după decenii de cercetări din 
psihologie şi neuroştiinţă, că, pentru a ne îmbunătăţi 
abilităţile, este totodată nevoie de starea de efort mental 
care însoţeşte munca profundă. Cu alte cuvinte, munca 
profundă era întocmai genul de efort necesar pentru a te 
remarca într-un domeniu exigent din punct de vedere 
intelectual, precum psihiatria academică de la începutul 
secolului XX. 

Termenul „munca profundă” îmi aparţine şi nu este o 
sintagmă pe care să o fi folosit Carl Jung, dar acţiunile sale 
din această perioadă sunt cele ale cuiva care înţelegea 
acest concept fundamental. 

Jung şi-a construit un turn din piatră în pădure 
pentru a stimula munca profundă în viaţa sa profesională - 
sarcină care necesită timp, energie şi bani. Totodată, l-a 
îndepărtat de preocupări mai concrete. După cum scrie 
Mason Currey, călătoriile regulate ale lui Jung la Bollingen 
au redus timpul alocat activităţii clinice: „În ciuda faptului 
că avea mulţi pacienţi care se bazau pe el, Jung nu se sfia 
să-şi ia liber”.2 Munca profundă, deşi greu de transformat 
în prioritate, era crucială pentru țelul său de a schimba 
lumea. 

Într-adevăr, dacă studiem vieţile altor figuri influente 
din istoria îndepărtată şi recentă, vom descoperi că 
angajarea într-o muncă profundă este o temă comună. 
Eseistul din secolul al XVI-lea Michel de Montaigne, de 
exemplu, l-a prefigurat pe Jung? lucrând într-o bibliotecă 
personală, pe care o construise în tumul sudic ce străjuia 

zidurile de piatră ale castelului său francez, în vreme ce 
Mark Twain a scris în mare parte Aventurile lui Tom 
Sawyer într-un şopron de pe proprietatea Quarry Farm din 
New York, unde îşi petrecea vara. Biroul lui Twain era atât 
de izolat de locuinţa principală, încât familia sa sufla într- 
un corn pentru a-l anunţa că era ora mesei. 

Făcând un salt în istorie, gândiţi-vă la scenaristul şi 
regizorul Woody Allen. In perioada de 44 ani dintre 1969 şi 
2013, Woody Allen a scris şi a regizat tot atâtea filme, care 
au primit 23 de nominalizări la premiile Oscar - o rată 
neverosimilă de productivitate artistică. In tot acest 
interval, Allen nu a deţinut niciodată un computer, 
realizându-şi toate scrierile fără a fi distras de vreo sursă 
electronică, pe o Olympia SM3, o maşină de scris 
nemţească. Allen împărtăşeşte repulsia faţă de computere 
cu Peter Higgs, un fizician teoretic, care îşi desfăşoară 
munca într-o izolare atât de deplină, încât jurnaliştii nu l- 
au putut găsi după ce s-a anunţat că i se acordase premiul 
Nobel. J.K. Rowling, pe de altă parte, foloseşte un 
computer, însă se ştie că a fost cu desăvârşire absentă de 
pe social media pe durata scrierii romanelor despre Harry 
Potter - chiar dacă această perioadă a coincis cu 
dezvoltarea tehnologiei şi a creşterii popularității acesteia 
în rândurile celebrităților. În cele din urmă, personalul lui 
Rowling a creat un cont Twitter în numele scriitoarei, în 
toamna anului 2009, în timp ce aceasta lucra la Moarte 
subită, şi, un an şi jumătate, singurul ei mesaj a fost: „Eu 
sunt cea care vă scrie, dar mă tem că nu veţi primi veşti de 
la mine prea des, dat fiind că stiloul şi hârtia simt cele care 
au întâietate momentan”. 

Desigur, munca profundă nu se limitează la figurile 
istorice sau la cei care au repulsie faţă de tehnologie. CEO- 
ul Microsoft, Bill Gates, este bine-cunoscut pentru 
„Săptămânile de gândire” pe care le desfăşura de două ori 
pe an, timp în care se izola (deseori într-o căsuţă pe 
marginea lacului), nefăcând altceva decât să citească şi să 
cugete la lucruri importante. În 1995, în timpul unei astfel 

de săptămâni de gândire, Gates a scris celebrul 
memorandum „Internet Tidal Wave”, care atrăgea atenţia 
Microsoft asupra unei companii recent înfiinţate, numite 
Netscape Communications. Şi, în mod ironic, Neal 
Stephenson, aclamatul autor cyberpunk care a contribuit 
la formarea concepţiei populare asupra epocii internetului, 
este aproape imposibil de contactat pe cale electronică - 
pe site-ul său nu apare nicio adresă de e-mail şi conţine un 
eseu despre motivele pentru care nu se pricepe, cu bună 
ştiinţă, la utilizarea social media. lată cum explica undeva 
această absenţă: „Dacă îmi organizez viaţa în aşa fel încât 
să obţin perioade îndelungate, consecutive şi neîntrerupte, 
pot scrie romane. [În schimb, dacă sunt întrerupt des], cu 
ce mă aleg? în locul unui roman care va rămâne în urmă 
vreme îndelungată... voi avea o serie de e-mailuri pe care 
le-am trimis unor persoane”.4 

Este important de subliniat omniprezenţa muncii 
profunde în rândul oamenilor influenţi, pentru că aceasta 
se află în opoziţie flagrantă cu comportamentul majorităţii 
profesioniştilor moderni din domeniul cunoaşterii - grup 
care uită cu repeziciune valoarea aprofundării. 

Motivul pentru care profesioniştii din domeniul 
cunoaşterii pierd deprinderea muncii profunde este clar 
delimitat: instrumentele în reţea. Acestea constituie o 
categorie amplă, care include serviciile de comunicare, 
precum e-mailul şi SMS-ul, reţelele de social media, cum 
ar fi Twitter şi Facebook, şi amestecul atrăgător de site-uri 
de informaţie şi divertisment, de 

* „Valul uriaş al internetului”, în care Gates vorbeşte 
despre importanţa pe care o va internetul în viitorul 
apropiat, comparând-o cu apariţia PC-ului IBM în 1981 
(n.t.). 

tipul Buzz Feed şi Reddit. Popularitatea acestor 
instrumente, puse laolaltă, în combinaţie cu accesul 
ubicuu, facilitat de telefoanele inteligente şi computerele 
de birou conectate la reţea, au fragmentat atenţia 
majorităţii profesioniştilor din domeniul cunoaşterii, 

atomizând-o. Un studiu McKinsevă din 2012 a constatat că, 
în medie, profesioniştii din domeniul cunoaşterii dedică 
acum peste 60% din săptămâna de lucru comunicării 
electronice şi căutărilor pe internet, folosind aproape 30% 
din acest timp pentru a citi şi a răspunde la e-mailuri. 

Această stare de atenţie fragmentată nu poate 
facilita munca profundă, care necesită perioade 
îndelungate de gândire neîntreruptă. Însă, în acelaşi timp, 
profesioniştii moderni din domeniul cunoaşterii nu pierd 
vremea. De fapt, aceştia raportează că sunt la fel de 
ocupați ca întotdeauna. Prin ce se explică discrepanţa? 
Multe pot fi explicate printr-un alt tip de efort, care este 
complementar ideii de muncă profundă: 

Munca superficială - sarcini care nu solicită 
intelectul, în stil logistic, îndeplinite deseori în timp ce eşti 
distras (a). Aceste eforturi tind să nu aducă multă valoare 
nouă în lume şi simt y uşor de reprodus. 

Cu alte cuvinte, într-o epocă a instrumentelor în 
reţea, profesioniştii din domeniul cunoaşterii înlocuiesc tot 
mai mult munca profundă cu alternativa superficială - 
trimițând şi primind constant e-mailuri ca nişte routere 
umane în reţea, cu pauze frecvente, cauzate de valuri 
rapide de elemente perturbatoare. Eforturile mai ample, 
care ar putea profita de pe urma gândirii profunde, 
precum conceperea unei noi strategii de afaceri sau 
redactarea unei candidaturi importante la un grant, sunt 
fragmentate în segmente disparate, care oferă o calitate ce 
lasă de dorit. 

De parcă situaţia nu ar fi fost oricum destul de rea în 
ceea ce priveşte noţiunea de profunzime, există din ce în 
ce mai multe dovezi că această trecere la superficialitate 
nu este o alegere care poate fi anulată cu uşurinţă. 
Petrecând suficient timp într-o stare de superficialitate 
frenetică, vă reduceţi permanent capacitatea de a îndeplini 
o muncă profundă. „Se pare că netul îmi fărâmiţează 
capacitatea de concentrare şi contemplare”, recunoştea 
jurnalistul Nicholas Carr într-un articol din 2008, deseori 

citat, publicat în Atlantic. „|Şi] nu simt singurul”. 6 Carr şi- 
a elaborat argumentul într-o carte, The Shallows, care s-a 
numărat printre finalistele premiului Pulitzer. În mod 
explicabil, pentru a scrie The Shallows Carr a trebuit să se 
mute într-o cabană şi să se deconecteze/ 


Ideea că instrumentele în reţea ne împing munca 
dinspre profunzime spre superficialitate nu este nouă. The 
Shallows nu a fost decât prima dintr-o serie de cărţi 
recente care examinează efectul internetului asupra minţii 
şi obiceiurilor noastre de lucru. Printre titlurile care i-au 
urmat se numără Hamlet's Blackberty de William Powers, 
The Tyranny otemail de John Freeman şi The Distraction 
Addiction de Alex Soojung-Kin Pang - toate fiind de acord, 
mai mult sau mai puţin, că instrumentele în reţea ne 
distrag de la munca ce necesită o concentrare 
neîntreruptă, perimându-ne, totodată, capacitatea de a ne 
păstra concentrarea. 

Având în vedere dovezile existente, nu voi mai insista 
în această carte să demonstrez această idee. Putem, sper, 
stipula că instrumentele în reţea au un impact negativ 
asupra muncii profunde. De asemenea, voi ocoli 
argumentele grandioase legate de consecinţa acestei 
schimbări asupra societăţii pe termen lung, dat fiind că 
astfel de argumente tind să creeze 

— Carte apărută şi în limba română cu titlul 
Superficialii, traducere din engleză de Dan Crăciun, 
Editura Publica, Bucureşti, 2012 (n.r.). 

scindări ireconciliabile. În această dezbatere, de o 
parte îi avem pe tehno-sceptici, precum Jaron Lanier şi 
John Freeman, care suspectează că multe dintre aceste 
instrumente, cel puţin în ipostaza lor actuală, dăunează 
societăţii, iar de cealaltă se află tehno-optimişti precum 
Clive Thompson, care susţin că acestea schimbă, negreşit, 
societatea, dar în moduri care ne vor fi de folos. Poate că 
Google, de exemplu, ne reduce memoria, dar nu mai avem 
nevoie de o memorie bună, căci, în momentul de faţă, 

putem căuta tot ce dorim să ştim. 

Nu îmi exprim niciun punct de vedere legat de 
această dezbatere filosofică. În schimb, interesul meu în 
această chestiune se îndreaptă spre o teză mult mai 
pragmatică, având un obiectiv individualizat: mutaţia spre 
superficialitate, suferită de cultura muncii (fie ea bună sau 
rea din punct de vedere filosofic), scoate la iveală o uriaşă 
oportunitate economică şi personală pentru puţinii oamenii 
care recunosc potenţialul implicit în a rezista acestei 
tendinţe şi a transforma profunzimea într-o prioritate - 
oportunitate care, cu un prea multă vreme în urmă, a fost 
exploatată de un tânăr consultant plictisit din Virginia, 
numit Jason Benn. 

Există multe modalităţi de a descoperi că nu eşti 
valoros în economia noastră. Pentru Jason Benn, lecţia a 
devenit clară când şi-a dat seama, la scurt timp după ce 
acceptase o poziţie de consultant financiar, că marea 
majoritate a responsabilităţilor sale profesionale puteau fi 
automatizate cu ajutorul unui script Excel „improvizat, dar 
eficient”. Firma care îl angajase pe Benn redacta rapoarte 
pentru bănci implicate în afaceri complexe. („Era cam tot 
atât de interesant pe cât sună”, glumea Benn într-unul din 
interviurile noastre.) Redactarea raportului necesita ore de 
manipulare manuală a datelor într-o serie de tabele Excel. 
Când s-a angajat, Benn avea nevoie de până la şase ore 
pentru un raport pentru a finaliza această etapă (cei mai 
eficienţi veterani de la firmă puteau îndeplini această 
sarcină în care jumătate din timp). Lui Benn nu-i prea 
convenea situaţia. 

„Aşa cum îmi fusese predat, procesul părea greoi şi 
presupunea numeroase operaţiuni manuale”, îşi aminteşte 
Benn. Ştia că Excel are o caracteristică numită „macros”, 
care le permite utilizatorilor să automatizeze sarcinile 
obişnuite. Benn a citit articole pe tema aceasta şi, în scurt 
timp, a alcătuit o nouă fişă de lucru. Aceasta conţinea o 
serie din acele macros, care puteau prelua procesul de 
şase ore, în care datele erau introduse manual, înlocuindu- 

l, practic, cu un clic. Procesul de redactare a raportului, 
care îi lua, iniţial, o zi întreagă de lucru, putea fi redus 
acum la mai puţin de o oră. 

Benn este un tip inteligent. A absolvit o facultate de 
elită (Universitatea din Virginia), fiind licenţiat în 
economie şi, la fel ca mulţi în situaţia sa, avea ambiţii 
profesionale. Nu a avut nevoie de prea mult timp pentru a 
realiza că aceste ambiţii aveau fie sabotate atâta vreme cât 
principala sa abilitate profesională putea fi redată printr- 
un macro din Excel. Drept urmare, a decis că trebuia să îşi 
sporească valoarea pentru lume. După o perioadă de 
cercetare, Benn a ajuns la o concluzie: avea să îşi dea 
demisia, şi-a anunţat el familia, de pe postul de „foaie 
umană de calcul”, pentru a deveni programator de 
computere, însă, aşa cum se întâmplă deseori cu planurile 
măreţe, era o problemă: Jason Benn habar nu avea cum să 
scrie coduri. 

În calitate de specialist în computere, vă pot confirma 
o idee vădită: programarea computerelor este dificilă. 
Majoritatea noilor dezvoltatori dedică patru ani studiului 
în facultate, pentru a învăţa dedesubturile înainte de a 
obţine prima slujbă - şi chiar şi atunci competiţia pentru 
cele mai bune poziţii este acerbă. Jason Benn nu avea atât 
timp. După epifania legată de Excel, şi-a dat demisia de la 
firma de rapoarte financiare şi s-a întors acasă pentru a se 
pregăti pentru următorul pas. Părinţii săi erau fericiţi că 
avea un plan, dar nu erau încântați de ideea că întoarcerea 
lui acasă putea fi una pe termen lung. Benn trebuia să 
deprindă o abilitate dificilă şi trebuia să o facă rapid. 

În acest punct, Benn s-a confruntat cu aceeaşi 
problemă care îi împiedică pe numeroşi profesionişti din 
domeniul cunoaşterii să abordeze traiectorii mai 
spectaculoase în carieră, învăţarea unui lucru complex, 
precum programarea calculatoarelor, necesită o 
concentrare intensă, neîntreruptă, asupra unor concepte 
dificile - genul de concentrare care l-a mânat pe care Jung 
în pădurea care împrejmuia lacul Zurich. Cu alte cuvinte, 


1 


această sarcină este un act de muncă profundă. Însă 
majoritatea profesioniştilor din domeniul cunoaşterii, după 
cum susţineam mai devreme în această introducere, şi-au 
pierdut abilitatea de a îndeplini o muncă profundă. Benn 
nu făcea excepţie de la această tendinţă. 

„Intram întruna pe internet şi îmi verificam e-mailul; 
nu mă puteam opri; era ceva compulsiv”, a spus Benn, 
descriindu-se în perioada de dinainte de a renunţa la 
slujba de la firma financiară. Pentru a sublinia dificultăţile 
pe care le avea în ceea ce priveşte profunzimea, Benn mi-a 
spus despre un proiect pe care i-l dăduse de făcut cândva 
un supervizor de la firma financiară. „Voiau să scriu un 
plan de afaceri”, mi-a explicat el. Nu ştia cum să scrie un 
plan de afaceri, aşa că a decis că avea să găsească şi să 
citească cinci planuri existente diferite, comparându-le şi 
punându-le faţă în faţă pentru a înţelege de ce era nevoie. 
Era o idee bună, dar Benn avea o problemă: „Nu-mi 
puteam menţine concentrarea”. Au existat zile în perioada 
aceea, recunoaşte el acum, când petrecea aproape fiecare 
minut („98% din timpul meu”) navigând pe internet. 
Proiectul legat de planul de afaceri - o şansă de a se 
distinge rapid în carieră - a fost abandonat. Până să-şi dea 
demisia, Benn era cât se poate de conştient de dificultăţile 
pe care le avea cu munca profundă, astfel că, atunci când 
s-a dedicat învăţării scrierii codurilor, ştia că trebuia să-şi 
înveţe simultan mintea să pătrundă în profunzime. Metoda 
sa a fost drastică, dar eficientă. 

„M-am încuiat într-o încăpere fără computer: doar 
manuale, fişe şi un marker evidenţiator”. Sublinia 
manualele de programare a computerelor, transfera ideile 
pe fişe, apoi le exersa cu voce tare. Aceste perioade 
petrecute fără a fi distras de surse electronice au fost 
dificile la început, dar Benn nu a lăsat loc pentru nicio altă 
opţiune: trebuia să înveţe materialul şi s-a asigurat că nu 
exista nimic în încăperea aceea care să îl distragă. Totuşi, 
în timp, concentrarea i s-a îmbunătăţit, ajungând, în cele 
din urmă, în punctul în care reuşea să petreacă regulat cel 

puţin cinci ore pe zi în camera aceea, concentrându-se, 
fără a fi distras de ceva, asupra deprinderii noii şi dificilei 
abilităţi. „Probabil că am citit în jur de optsprezece cărţi 
despre subiectul acesta până să termin”, îşi aminteşte el. 

După două luni petrecute studiind în solitudine, Benn 
a participat la Dev Bootcamp, celebră pentru dificultatea 
sa: un curs fulger de 100 de ore pe săptămână în domeniul 
programării aplicaţiilor web. (în timp ce se documenta cu 
privire la program, Benn a găsit un student cu doctorat, de 
la Princeton, care descria Dev drept „cel mai greu lucru pe 
care l-am făcut vreodată în viaţa mea”.) Datorită pregătirii 
şi abilității sale recent rafinate de a se dedica unei munci 
profunde, Benn a excelat. „Unii oameni vin nepregătiţi”, 
spunea el. „Nu se pot concentra. Nu pot învăţa repede”. 
Doar jumătate din studenţii care au început programul cu 
Benn l-au absolvit la timp. Benn nu numai că a absolvit, 
dar a fost primul din clasă. Munca profundă dăduse roade. 
Benn a găsit rapid o slujbă ca dezvoltator la o companie 
start-up din domeniul tehnologic, din San Francisco, cu un 
buget de 25 de milioane de dolari din finanţare cu capital 
de risc, care îşi alegea singură angajaţii. Când îşi părăsise 
slujba de consultant financiar, cu doar şase luni mai 
devreme, Benn câştiga 40.000 de dolari pe an. Noua slujbă 
de dezvoltator software îi aducea 100.000 de dolari - sumă 
care poate continua să crească, practic nelimitat, pe piaţa 
din Silicon Valley, odată cu nivelul abilității sale. 

Când am vorbit ultima dată cu Benn, prospera în 
noua sa poziţie. Ca proaspăt devotat al muncii profunde, 
închiriase un apartament peste drum de birou, ceea ce îi 
permitea să vină la muncă dimineaţa devreme, înaintea 
tuturor, şi să muncească netulburat. „În zilele bune, pot 
ajunge la patru ore de concentrare înainte de prima 
şedinţă”, mi-a spus el. „Apoi, poate încă trei-patru ore 
după-amiaza. Şi vreau să spun «concentrare» serioasă: 
fără e-mail, fără Hacker News [un website popular printre 
pasionaţii de tehnologie], doar programare”. Pentru cineva 
care recunoaşte că, la vechea slujbă, îşi petrecea uneori 

până la 98% din zi navigând pe internet, transformarea lui 
tason Benn este absolut uluitoare. 

Povestea lui Jason Benn evidenţiază o lecţie crucială: 
munca profundă nu este vreo toană nostalgică a scriitorilor 
şi a filosofilor de la începutul secolului XX-lea. Este o 
abilitate care are o mare valoare astăzi. 

Există două motive pentru această valoare. Primul 
are de-a face cu învăţarea. Avem o economie a informaţiei 
care este dependentă de sisteme complexe care se 
schimbă rapid. Unele dintre limbajele de computer pe care 
le-a învăţat Benn, de exemplu, nu existau cu zece ani în 
urmă şi, probabil, vor fi depăşite peste alţi zece ani. În mod 
similar, cineva care pătrundea în domeniul marketingului 
în anii 1990 probabil că habar nu avea că astăzi va trebui 
să stăpânească analitica digitală. Prin urmare, pentru a 
rămâne valoroşi în economia noastră, trebuie să stăpâniţi 
arta de a învăţa rapid lucruri complicate. Această sarcină 
necesită o muncă profundă. Dacă nu vă cultivați această 
abilitate, probabil veţi rămâne în urmă pe măsură ce 
tehnologia avansează. 

Cel de-al doilea motiv pentru care munca profundă e 
valoroasă este faptul că impactul revoluţiei reţelei digitale 
are efect dublu. Dacă puteţi crea ceva util, publicul la care 
poate ajunge acest lucru (de exemplu, angajaţi sau clienţi) 
este, practic, nelimitat - ceea ce vă sporeşte semnificativ 
satisfacția. Pe de altă parte, dacă ceea ce produceţi este 
mediocru, atunci sunteţi la ananghie, dat fiind că este prea 
uşor pentru publicul vostru să găsească o alternativă mai 
bună ordine. Fie că sunteţi programatori, scriitori, 
comercianţi, consultanţi sau antreprenori, situaţia voastră 
a devenit similară cu aceea a lui Jung, care încerca să îl 
depăşească pe Freud, sau a lui Jason Benn, care încerca să 
se afirme într-un start-up efervescent: pentru a reuşi, 
trebuie să produceţi cele mai bune lucruri de care sunteţi 
capabili - sarcină care necesită profunzime. 

Necesitatea tot mai mare a muncii profunde este 
nouă. Într-o economie industrială exista o mică clasă 


profesională care beneficia de calificare în muncă, pentru 
care munca profundă era crucială, dar cei mai mulţi 
muncitori se puteau descurca foarte bine fără a-şi cultiva 
vreodată abilitatea de a se concentra netulburaţi. Erau 
plătiţi pentru a îndeplini sarcini mărunte - şi slujba lor nu 
avea să se schimbe cine ştie ce în deceniile de-a lungul 
cărora aveau să o ocupe. Dar, pe măsură ce trecem la o 
economie a informaţiei, profesioniştii din domeniul 
cunoaşterii constituie o parte din ce în ce mai mare din 
populaţie, iar munca profundă devine moneda-cheie - chiar 
dacă cei mai mulţi nu au conştientizat încă această 
realitate. 

Cu alte cuvinte, munca profundă nu este o abilitate 
demodată care devine irelevantă. Este o abilitate crucială 
pentru toţi cei care urmăresc să avanseze într-o economie 
a informaţiei competitivă la nivel global, care tinde să îi 
doboare şi să îi elimine pe cei care nu îşi fac treaba. 
Adevăratele recompense le sunt rezervate nu celor care 
folosesc cu lejeritate Facebook (o sarcină superficială, 
reprodusă cu uşurinţă), ci celor care construiesc fără efort 
sistemele inovatoare distribuite, care fac serviciul să 
funcţioneze (sarcină în mod clar profundă, greu de 
reprodus). Munca profundă este atât de importantă, încât 
am putea-o considera, folosind formularea scriitorului din 
domeniul afacerilor Etic Barker, „superputerea secolului 
XXI” 8. 

Am văzut că există două ramificații ale conceptului - 
una legată de raritatea muncii profunde, iar cealaltă, de 
valoarea din ce în ce mai mare a acesteia -, pe care le 
putem combina în ideea care furnizează fundamentul 
tuturor lucrurilor ce urmează în această carte: 

Ipoteza muncii profunde - abilitatea de a îndeplini o 
muncă profundă devine din ce în ce mai rară, ajungând să 
fie, simultan, din ce în ce mai valoroasă în economia 
noastră. Drept urmare, puţinii oameni care cultivă această 
abilitate, pe care apoi o transformă în esenţa vieţii lor 
profesionale, vor prospera. 


Această carte are două țeluri, urmărite în două părţi. 
Primul, abordat în Partea întâi, este de a vă convinge că 
ipoteza muncii profunde este adevărată. Cel de-al doilea, 
abordat în Partea a doua, este acela de a vă învăţa să 
profitaţi de această realitate, antrenându-vă mintea şi 
transformându-vă obiceiurile de lucru prin plasarea muncii 
profunde în centrul vieţii voastre profesionale. Insă, 
înainte de a trece detalii, voi zăbovi un moment pentru a 
vă explica în ce fel am devenit un mare devotat al 
profunzimii. 

Mi-am petrecut ultimul deceniu  cultivându-mi 
abilitatea de a mă concentra asupra lucrurilor grele. 
Pentru a înţelege originea acestui interes, este de folos să 
ştiţi că simt specialist în ştiinţa şi teoria calculatoarelor şi 
că mi-am efectuat pregătirea doctorală în celebrul grup 
dedicat Teoriei de calcul, de la MIT, un cadru profesional în 
care abilitatea de a te concentra este considerată o 
abilitate ocupaţională crucială. 

În acest timp am împărţit un birou cu alţi doctoranzi, 
aflat în apropierea biroului ocupat de câştigătorul bursei 
MacArthur, numită şi „grantul pentru genii” - un profesor 
care a fost angajat la MIT înainte de a împlini vârsta legală 
pentru a consuma băuturi alcoolice. Nu era neobişnuit să îl 
găsesc pe acest teoretician stând în spaţiul comun, privind 
ţintă la semnele de pe o tablă albă, înconjurat de im grup 
de cercetători aflaţi în vizită, care stăteau şi ei jos, 
holbându-se în tăcere. Situaţia putea dura ore în şir. Mă 
duceam la prânz; mă întorceam - ei continuau să privească 
în gol. Este greu să îl contactezi pe profesorul despre care 
vorbesc. Nu are cont pe Twitter şi, dacă nu te cunoaşte, 
probabil nu îţi va răspunde la e-mail. Anul trecut a publicat 
şaisprezece lucrări. 

Atmosfera din anii mei de studiu a fost plină de acest 
gen de concentrare maximă. Deloc surprinzător, am 
dezvoltat, în curând, un devotament similar faţă de 
profunzime. Spre amărăciunea prietenilor mei, dar şi a 
diverşilor editori cu care am colaborat în scrierea cărţilor 

mele, nu am avut niciodată un cont Facebook sau Twitter 
şi nicio altă prezenţă pe social media, în afară de un blog. 
Nu navighez pe internet şi citesc ştirile în Washington 
Post, pe care îl primesc acasă, sau le ascult la radio. De 
asemenea, de obicei sunt greu de găsit: pe site-ul meu de 
autor nu găsiţi o adresă de e-mail personală şi mi-am luat 
primul telefon inteligent abia în 2012 (când soţia mea, care 
era însărcinată, mi-a dat un ultimatum - „trebuie să ai un 
telefon care funcționează înainte să se nască fiul nostru”). 

Pe de altă parte, devotamentul meu faţă de 
profunzime m-a recompensat. In cei zece ani care au 
urmat absolvirii colegiului, am publicat patru cărţi, mi-am 
luat doctoratul, am scris, în ritm alert, lucrări academice 
evaluate de colegi din mediul universitar şi am fost angajat 
ca asistent universitar la Universitatea Georgetown. Am 
menţinut această producţie voluminoasă lucrând rareori 
după 5 sau 6 după-amiaza în timpul săptămânii. 

Acest program comprimat este posibil deoarece am 
investit un efort semnificativ pentru a aduce 
superficialitatea din viaţa mea la un nivel minim, 
asigurându-mă că profit la maximum de timpul recuperat. 
Îmi edific zilele centrându-mă asupra unui set atent ales de 
sarcini profunde, împingând activităţile superficiale pe 
care nu le pot evita nicicum spre finalul programului şi 
organizându-le în scurte secvenţe. Se pare că trei-patru 
ore pe zi, cinci zile pe săptămână, de concentrare atent 
canalizată pot produce numeroase rezultate valoroase. 

Devotamentul meu faţă de profunzime mi-a adus, 
totodată, beneficii nonprofesionale. În mare măsură, nu mă 
ating de computer din momentul în care ajung acasă de la 
muncă, până a doua zi dimineaţă, când începe o nouă zi de 
lucru (principala excepţie fiind postările pe blog, pe care 
îmi place să le scriu după ce copiii mei merg la culcare). 
Această abilitate de a mă deconecta complet, spre 
deosebire de practica standard de a-ţi verifica rapid de 
câteva ori e-mailul de serviciu sau de a ceda sondajelor 
frecvente făcute de site-urile social media, îmi permite să 

fiu alături de soţie şi de cei doi fii ai mei şi să citesc un 
număr surprinzător de cărţi pentru un tată ocupat, cu doi 
copii. Generic vorbind, lipsa de perturbări din viaţa mea 
atenuează zumzetul acela de fundal şi agitația tipică 
energiei mintale, care pare să fie din ce în ce mai prezentă 
în viaţa cotidiană a oamenilor. Nu mă deranjează când mă 
plictisesc, iar aceasta poate fi o abilitate care aduce 
satisfacţii surprinzătoare - mai ales într-o seară liniştită de 
vară în D.C., când stau şi ascult în tihnă, la radio, un meci 
al echipei Nationals. 

Această carte este cel mai bine descrisă drept o 
încercare de a formaliza şi explica atracţia mea faţă de 
profunzime, în detrimentul superficialităţii, şi de a detalia 
tipurile de strategii care m-au ajutat să o concretizez. Am 
transpus această gândire în cuvinte în parte pentru a vă 
ajuta să-mi urmaţi sugestiile, reconstruindu-vă viaţa prin 
centrarea pe munca profundă - însă asta nu este totul. 
Interesul meu pentru distilarea şi clarificarea acestor 
gânduri este totodată motivat de dorinţa de a-mi dezvolta 
în continuare practica. Faptul că am identificat ipoteza 
muncii profunde m-a ajutat să prosper, dar sunt convins că 
nu mi-am atins încă potenţialul maxim de producere a 
valorii. În timp ce vă veţi lupta, triumfând în cele din urmă, 
cu ideile şi regulile din capitolele care urmează, puteţi fi 
siguri că şi eu vă calc pe urme, eliminând necruţător 
superficialitatea şi cultivând cu migală intensitatea 
profunzimii mele. (Veţi afla cum stau în concluzia acestei 
cărţi.) 

Când Carl Jung a vrut să revoluţioneze domeniul 
psihiatriei, şi-a construit o casă în pădure. Tumul din 
Bollingen al lui Jung a devenit un loc în care îşi putea 
păstra capacitatea de a gândi profund, punându-și apoi în 
practică abilitatea pentru a produce o operă de o 
originalitate atât de uluitoare, încât a schimbat lumea. În 
paginile care urmează voi încerca să vă conving să îmi fiţi 
alături în efortul de a ne construi fiecare propriul Turn 
Bollingen, de a cultiva abilitatea de a produce o adevărată 

valoare într-o lume din ce în ce mai tulburată şi de a 
recunoaşte un adevăr îmbrăţişat de cele mai productive şi 
mai importante personalităţi ale generaţiilor trecute: o 
viaţă profundă este o viaţă bună. 

Partea 

Ideea întâi 

1 Munca profundă este valoroasă 

Odată cu apropierea zilei alegerilor din 2012, traficul 
site-ului New York Times a crescut simţitor, aşa cum este 
normal în momente de importanţă naţională. Dar, de data 
aceasta, ceva era diferit. Un procent disproporționat de 
mare de vizitatori - peste 70%, după unii - se îndrepta 
către un singur punct de pe amplul domeniu. Nu era un 
reportaj de ştiri de ultimă oră de pe prima pagină şi nu era 
un comentariu al vreunuia dintre jurnaliştii de la ziar care 
fuseseră laureați ai premiului Pulitzer. În schimb era un 
blog al unui pasionat de statistici din baseball, care 
devenise analist electoral, numit Nate Silver.1 La niciun an 
mai târziu, ESPN şi ABC News2 l-au convins pe Silver să 
părăsească Times (care a încercat să îl păstreze, 
promiţându-i o echipă de până la doisprezece scriitori) 
pentru un post important, în care activitatea lui Silver avea 
să joace un rol în tot, de la sport la vreme, de la emisiunile 
de ştiri ale canalelor până la destul de improbabil, 
transmisiunile de la premiile Oscar. Deşi există o dezbatere 
cu privire la rigoarea metodologică a modelelor adaptate 
de Silver, sunt puţini cei care neagă faptul că, în 2012, 
acest expert în date a fost câştigătorul în economia 
noastră.3 

Un alt câştigător este David Heinemeier Hansson“, 
un programator celebru, care a creat infrastructura de 
dezvoltare a  sitelui Ruby on Rails, ce furnizează 
actualmente fundamentele câtorva dintre cele mai 
populare destinaţii de pe internet, printre care Twitter and 
Hulu. Hansson este partener în influenta firmă de 
dezvoltare Basecamp (numită 37 signals până în 2014). 
Acesta nu vorbeşte despre magnitudinea profitului pe care 

îl obţine prin intermediul Basecamp sau al celorlalte surse 
de venit ale sale, dar putem presupune că este 
considerabil, dat fiind că îşi împarte timpul între Chicago, 
Malibu şi Marbella, Spania, unde conduce maşini de curse 
de mare performanţă. 

Cel de-al treilea şi ultimul exemplu de câştigător clar 
în economia noastră este John Doerri, partener general în 
celebrul fond cu capital de risc din Silicon Valley, Kleiner 
Perkins Caufield & Byers. Doerr a contribuit la finanţarea 
a numeroase companii-cheie care alimentează actuala 
revoluţie tehnologică, printre care Twitter, Google, 
Amazon, Netscape şi Sun Microsystems. Rentabilitatea 
acestor investiţii a fost astronomică: la data acestei scrieri, 
valoarea netă a lui Doerr a fost de peste 3 miliarde de 
dolari.6 

De ce o duc atât de bine Silver, Hansson şi Doerr? 
Există două tipuri de răspunsuri la această întrebare. 
Primele sunt micro ca anvergură şi se concentrează asupra 
trăsăturilor de personalitate şi asupra tacticilor care au 
contribuit la impulsionarea evoluției acestui trio. 
Răspunsurile din cea de-a doua categorie sunt mai curând 
macro, prin faptul că se concentrează mai puțin asupra 
indivizilor şi mai mult asupra tipului de muncă pe care îl 
reprezintă. Deşi ambele abordări ale acestei întrebări de 
bază simt importante, răspunsurile macro se vor dovedi a 
fi cele mai relevante pentru discuţia noastră, căci 
iluminează mai bine ceea ce răsplăteşte economia noastră 
actuală. 

Pentru a explora această perspectivă macro, apelăm 
la doi economişti de la MIT, Erik Brynjolfsson şi Andrew 
McAfee, care, în influenta lor carte din 2011, Race Against 
the Machine, demonstrează în mod convingător că, printre 
diversele forţe aflate în joc, cea care ne transformă pieţele 
de muncă în moduri neaşteptate este cu precădere 
ascensiunea tehnologiei digitale. 

„Ne aflăm la începuturile Marii Restructurări”, 
explică Brynjolfsson şi McAfee din primele pagini ale 

cărţii. „Tehnologiile avansează galopant, dar multe dintre 
abilităţile şi organizaţiile noastre rămân în urmă”. 7 Pentru 
mulţi profesionişti, această defazare anunţă veşti rele. Pe 
măsură ce maşinăriile inteligente se îmbunătăţesc, iar 
discrepanţa dintre abilităţile maşinii şi ale omului se 
reduce, angajatorii vor angaja probabil tot mai des „noi 
maşini” în locul unor „oameni noi”. Iar când lucrurile nu 
pot fi îndeplinite decât de oameni, îmbunătățirile din 
comunicaţii şi tehnologia bazată pe colaborare facilitează 
munca de la distanţă mai mult ca niciodată, motivând 
companiile să externalizeze rolurile cheie, oferindu-le 
starurilor şi făcând ca talentele locale să nu aibă suficiente 
locuri de muncă. 

Totuşi această realitate nu este în totalitate 
înfiorătoare. După cum subliniază Brynjolfsson şi McAfee, 
această Mare Restructurare nu reduce toate slujbele, ci le 
divizează. Deşi un număr tot mai mare de oameni va 
pierde în această nouă economie, în clipa în care abilitatea 
lor va deveni automatizabilă sau externalizată cu uşurinţă, 
există alţii care nu numai că vor supravieţui, ci vor 
prospera - devenind mai valoroşi (şi, prin urmare, mai bine 
recompensaţi) decât înainte. Brynjolfsson şi McAfee nu 
sunt singurii care propun această traiectorie bimodală a 
economiei. In 2013, de exemplu, economistul de la George 
Mason, Tyler Cowen, publica Average Is Over, carte care 
pomeneşte despre această teză a diviziunii digitale. Dar 
ceea ce face ca analiza lui Brynjolfsson şi McAfee să fie 
extrem de utilă este faptul că aceştia identifică trei grupuri 
care se vor situa de partea avantajoasă a acestei sciziuni, 
culegând o mare parte dintre roadele Epocii Maşinilor 
Inteligente. Deloc surprinzător, întâmplarea face ca Silver, 
Hansson şi Doerr să aparţină acestor trei grupuri. Haideţi 
să vorbim puţin despre fiecare dintre aceste grupuri, 
pentru a înţelege mai bine de ce sunt subit atât de 
valoroase. 

Profesioniştii cu înalte calificări 

Brynjolfsson şi McAfee numesc grupul personificat de 

Nate Silver profesioniştii cu „înalte calificări”. Progrese 
precum robotica şi recunoaşterea vocii automatizează 
multe poziţii cu calificare scăzută, dar, după cum 
subliniază aceşti economişti, „alte tehnologii, precum 
vizualizarea datelor, analitica, comunicațiile de mare viteză 
şi prototipizarea rapidă, au mărit contribuţiile gândirii mai 
abstracte şi centrate pe date, sporind valoarea acestor 
slujbe” 8. Cu alte cuvinte, cei care deţin abilitatea 
profetică de a lucra şi de a obţine rezultate valoroase cu 
ajutorul maşinilor din ce în ce mai complexe vor prospera. 
Tyler Cowen rezumă această realitate mai direct: 
„Intrebarea-cheie va fi: vă pricepeţi să lucraţi cu maşinile 
inteligente sau nu?”.9 

Desigur, Nate Silver, cu lejeritatea sa de a însera date 
în baze mari de date, pentru ca apoi să le transfere în 
misterioasele sale simulări Monte Carlo, este exemplul 
perfect al profesionistului cu înaltă calificare. Maşinile 
inteligente nu sunt un obstacol pentru succesul lui Silver, 
ci constituie precondiţia acestuia. 

Superstarurile 

As în domeniul programării, David Heinemeier 
Hansson furnizează un exemplu al celui de-al doilea grup 
care va prospera în noua economie, conform previziunii lui 
Brynjolfsson şi McAfee: „superstarurile”. 

Rețelele de date de mare viteză şi instrumentele de 
colaborare, precum e-mailul şi softurile de întâlniri 
virtuale, au distrus regionalizarea în numeroase sectoare 
ale domeniului cunoaşterii. Nu mai are sens, de exemplu, 
să angajezi un programator cu normă întreagă, să rezervi 
spaţiu în birou şi să plăteşti beneficii, când poţi, în schimb, 
să îl plăteşti pe unul dintre cei mai buni programatori din 
lume, precum Hansson, doar cât e nevoie, pentru a duce la 
bun sfârşit proiectul aflat în desfăşurare. În acest scenariu, 
veţi obţine probabil un rezultat mai bun, pentru bani mai 
puţini, în timp ce Hansson poate servi mai mulţi clienţi pe 
an, ceea ce este, prin urmare, în avantajul său. 

Faptul că s-ar putea ca Hansson să lucreze de la 


1 


distanţă, din Marbella, Spania, în vreme ce biroul vostru 
este în Des Moines, Iowa, nu contează pentru compania pe 
care o deţineţi, deoarece progresele înregistrate în 
comunicare şi tehnologia colaborării fac ca procesul să fie 
aproape ireproşabil. (însă această realitate contează în 
cazul programatorilor locali mai puţin calificaţi, care 
locuiesc în Des Moines şi au nevoie de un salariu stabil.) 
Aceeaşi tendinţă este valabilă pentru numărul tot mai 
mare de domenii în care tehnologia face ca munca 
productivă la distanţă să fie posibilă - consultanţă, 
marketing, scris, design şi aşa mai departe. Odată ce piaţa 
talentelor devine accesibilă global, cei aflaţi în punctul de 
vârf al pieţei vor prospera, în vreme ce restul vor suferi. 

Într-o lucrare influentă din 1981, economistul 
Sherwin Rosen a descifrat matematica din spatele acestor 
pieţe ale „câştigătorilor care iau totul” 10. Una dintre 
observaţiile sale cheie a fost să modeleze explicit talentul - 
descris, în mod inofensiv, prin variabila g în formulele sale 
- drept factor cu o „substituție imperfectă”, pe care Rosen 
îl explică după cum urmează: „Să auzi o serie de cântăreţi 
mediocri nu contribuie la o performanţă remarcabilă”.11 
Cu alte cuvinte, talentul nu este o marfă pe care o poţi 
cumpăra angro, combinând-o pentru a atinge nivelurile 
necesare: există un bonus în a fi cel mai bun. Prin urmare, 
dacă vă aflaţi pe o piaţă pe care consumatorul are acces la 
toţi performerii şi valoarea q a tuturor este clară, 
consumatorul îi va alege pe cei mai buni. Chiar dacă 
avantajul talentului celor mai buni este mic în comparaţie 
cu următoarea treaptă de pe scara abilităţilor, 
superstarurile vor câştiga totuşi cea mai mare parte a 
pieţei. 

În anii 1980, când Rosen a studiat acest efect, s-a 
concentrat asupra unor exemple cum ar fi starurile de 
cinema sau muzicienii, în cazul cărora existau pieţe clare, 
precum magazinele de muzică şi cinematografele, în care 
publicul are acces la diferiţi performeri şi le poate 
aproxima cu acuratețe talentul înainte de a lua o decizie de 

achiziţie. Ascensiunea rapidă a comunicării şi a 
tehnologiilor colaborării a transformat multe dintre pieţele 
care înainte erau locale într-un bazar universal similar. 
Compania mică, cea care caută acum im programator sau 
un consultant PR, are acces la o piaţă internaţională de 
talente în acelaşi fel în care magazinul de discuri i-a 
permis fânului de muzică dintr-un oraş mic să treacă de 
muzicienii locali, cumpărând albumele celor mai bune 
formaţii din lume. 

Cu alte cuvinte, efectul superstarului are o aplicaţie 
mai mare astăzi decât ar fi putut prezice Rosen cu 30 de 
ani în urmă. Un număr din ce în ce mai mare de indivizi 
din economia noastră concurează acum cu starurile din 
sectoarele lor. 

Patronii 

Cel din urmă grup care va prospera în noua noastră 
economie - grupul exemplificat de John Doerr - îi cuprinde 
pe aceia care deţin capital pentru a investi în noile 
tehnologii ce impulsionează Marea Restructurare. După 
cum am înţeles de la Marx încoace, accesul la capital 
furnizează avantaje masive. Însă este, totodată, adevărat 
că anumite perioade oferă mai multe avantaje decât altele. 
După cum subliniază Brynjolfsson şi 

McAfee, Europa de după război a fost un exemplu de 
moment nepotrivit pentru a păstra banii la ciorap, căci 
combinaţia de inflaţie rapidă şi impozite agresive a ras 
vechile averi cu o viteză surprinzătoare (ceea ce am putea 
denumi „Efectul Downton Abbey”). 

Spre deosebire de perioada de după război, Marea 
Restructurare este un moment extrem de bun pentru a 
avea acces la capital. Pentru a înţelege de ce, amintiţi-vă 
mai întâi că teoria aceea a negocierii, componentă-cheie în 
gândirea economică standard, susţine că, atunci când banii 
se fac printr-o combinaţie de investiţii sub formă de capital 
şi muncă,  recompensele primite simt, în mare, 
proporţionale cu aportul. Dat fiind că tehnologia digitală 
reduce nevoia de muncă în numeroase domenii, proporţia 

recompenselor care le revin celor care deţin maşini 
inteligente este în creştere. Un investitor care deţine 
capital de risc poate finanța în economia de astăzi o 
companie precum Instagram, care a fost, în cele din urmă, 
vândută cu un miliard de dolari, având doar treisprezece 
angajați. In ce alt moment din istorie a putut fi implicată 
atât de puţină muncă într-o valoare atât de mare? 

Cu un aport atât de mic sub formă de muncă, 
proporţia bogăției care le revine deţinătorilor de maşini - 
în acest caz, investitorii cu capital de risc - este fără 
precedent. Nu este de mirare că un investitor cu capital de 
risc pe care l-am intervievat pentru ultima mea carte a 
recunoscut, oarecum îngrijorat: „Toată lumea îmi vrea 
slujba”. 

Haideţi să adunăm laolaltă firele desfăşurate până 
acum: După cercetările mele, gândirea economică actuală 
susţine că creşterea impactului fără precedent al 
tehnologiei creează o restructurare masivă a economiei 
noastre. În această nouă economie, trei grupuri vor avea 
un avantaj specific: cei care pot lucra bine şi creativ cu 
maşini inteligente, cei care sunt cei mai buni în ceea ce fac 
şi cei cu acces la capital. 

Ca să fie clar, această Mare Restructurare, 
identificată de economişti precum Brynjolfsson, McAfee şi 
Cowen, nu este singura tendinţă economică importantă 
momentan, iar cele trei grupuri menţionate anterior nu 
sunt singurele grupuri care o vor duce bine, dar ceea ce 
este important pentru argumentul acestei cărţi e faptul că 
aceste tendinţe, chiar dacă nu sunt unice, sunt importante, 
iar aceste grupuri, chiar dacă nu simt singurele grupuri de 
acest fel, vor prospera. Prin urmare, dacă vă puteţi alătura 
vreunuia din aceste grupuri, o veţi duce bine. Dacă nu 
puteţi, e posibil să o duceţi bine în ciuda acestui fapt, însă 
poziţia voastră este mai precară. 

Intrebarea cu care trebuie să vă confruntări acum 
este una evidentă: cum ajungem să ne alăturăm acestor 
învingători? Cu riscul de a vă înăbuşi entuziasmul în 

creştere, ar trebui să vă mărturisesc mai întâi că nu am 
niciun secret pentru a strânge rapid capital, devenind 
următorul John Doerr. (Dacă aş avea astfel de secrete, nu 
le-aş împărtăşi într-o carte.) însă celelalte două grupuri 
câştigătoare sunt accesibile. Cum să le accesăm reprezintă 
obiectivul pe care îl abordăm în continuare. 

Cum să deveniți câştigători în noua economie 

Tocmai am identificat două grupuri care sunt făcute 
pentru a prospera şi care susţin că sunt accesibile: cei care 
pot munci creativ cu maşini inteligente şi cei care sunt 
staruri în domeniul lor. 

Care este secretul pentru a ajunge în aceste sectoare 
profitabile din cadrul sciziunii digitale din ce în ce mai 
mari? Susţin că următoarele două abilităţi de bază sunt 
cruciale. 

Două abilităţi de bază pentru a prospera în noua 
economie: 

1. Abilitatea de a stăpâni rapid lucruri grele. 

2. Abilitatea de a produce la un nivel de elită, în 
raport atât cu calitatea, cât şi cu viteza. 

Să începem cu prima abilitate. Pentru început, 
trebuie să ne amintim că suntem răsfăţaţi de experienţa de 
utilizare intuitivă şi extrem de simplă a numeroase 
tehnologii orientate spre consumator, precum Twitter şi 
iPhone. Însă aceste exemple sunt produse de consum, nu 
instrumente serioase: majoritatea maşinilor inteligente 
care propulsează Marea Restructurare simt considerabil 
mai complexe şi mult mai greu de înţeles şi stăpânit. 

Să ne gândim la Nate Silver, exemplul pe care l-am 
folosit mai devreme când vorbeam despre persoane care 
prosperă pentru că lucrează bine cu tehnologia 
complicată. Dacă aprofundăm metodologia acestuial12, 
descoperim că generarea unor prognoze electorale bazate 
pe date nu este la fel de uşoară precum tastarea întrebării 
„Cine va câştiga mai multe voturi?” în bara de căutare. 

Silver are o bază de date cu rezultatele sondajelor de 
opinie (mii de sondaje efectuate de peste 250 de agenţi 

electorali), pe care le introduce în Stata, un popular sistem 
de analize statistice, produs de o companie numită 
Statalorp. Instrumentele de acest fel nu sunt uşor de 
stăpânit. lată, de exemplu, genul de comandă pe care 
trebuie să o înţelegi pentru a lucra cu o bază de date 
modernă, precum cea pe care o foloseşte Silver: 

CREATE VIEW cities AS SELECT name, population, 
altitude FROM capitals UNION SELECT name, population, 
altitude FROM noncapitals; 

Bazele de date de acest tip sunt interogate într-un 
limbaj numit SQL. Se trimit comenzi precum cea ilustrată 
aici pentru a interacţiona cu informaţiile stocate în 
acestea. Înțelegerea manipulării acestor baze de date este 
subtilă. Comanda din exemplu, de pildă, creează o 
„Vizualizare”: un tabel virtual al bazei de date, care 
reuneşte date din multiple tabele existente şi care poate fi 
apoi abordat de comenzile SQL ca un tabel standard. Când 
să creezi vizualizări şi cum să o faci atât de bine simt 
întrebări dificile, unele dintre multele pe care trebuie să le 
înţelegi şi să le stăpâneşti pentru a obţine rezultate 
rezonabile în lumea reală, pornind bazele de date 
existente. 

Rămânând la studiul nostru de caz asupra lui Nate 
Silver, gândiţi-vă la cealaltă tehnologie pe care se bazează: 
Stata. Este un instrument puternic şi, cu siguranţă, nu e 
ceva pe care îl poţi învăţa intuitiv, după ce te-ai jucat niţel 
cu el. lată, de exemplu, o descriere a caracteristicilor 
adăugate celei mai recente versiuni a acestui soft: „Stata 
13 adaugă multe caracteristici noi, cum ar fi efectele de 
tratare, GLM multilevel, forţa şi dimensiunea mostrei, 
SEM generalizat, prognoză, dimensiunile efectelor, Project 
Manager, şiruri lungi şi BLOB-uri şi multe altele”. Silver 
foloseşte acest soft complex - cu SEM-uri generalizate şi 
BLOB-uri - pentru a construi modele sofisticate cu părţi 
interconectate: regresii multiple, efectuate în parametri 
personalizați, care sunt apoi indexaţi drept unităţi 
particulare, folosite în expresii probabilistice, şi aşa mai 

departe. 

Ideea furnizării acestor detalii este să subliniem că 
maşinile inteligente simt complicate şi greu de stăpânit!. 
Prin urmare, pentru a face parte din grupul celor care pot 
lucra bine cu aceste maşini este nevoie să vă cultivați 
abilitatea de a stăpâni lucrurile dificile. Şi, dat fiind că 
aceste tehnologii se schimbă rapid, procesul de stăpânire a 
lucrurilor dificile nu se încheie niciodată: trebuie să fiţi 
capabili să o faceţi rapid, în mod repetat. 

Desigur, această abilitate de a învăţa rapid lucruri 
grele nu este necesară doar pentru a lucra bine cu 
maşinile inteligente; joacă, totodată, un rol-cheie în 
încercarea de a deveni superstar cam în orice domeniu - 
chiar şi pentru cei care nu au mare lucru de-a face cu 
tehnologia. Pentru a deveni instructor de yoga de talie 
mondială, de exemplu, este nevoie să stăpâniţi un set din 
ce în ce mai complex de abilităţi fizice. Pentru a excela 
într-o anumită ramură a medianei, ca să dăm un alt 
exemplu, trebuie să fiţi capabili să stăpâniţi rapid ultimele 
cercetări asupra procedurilor relevante. Ca să rezumăm 
aceste observaţii mai succint: dacă nu puteţi învăţa, nu 
puteţi prospera. 

Acum, gândiţi-vă la cea de-a doua abilitate de bază 
de pe lista de mai sus: să produci la nivel de elită. Dacă 
vreţi să deveniți superstar, stăpânirea abilităţilor relevante 
este necesară, dar nu suficientă. Trebuie să transformati 
ulterior acel potenţial latent în rezultate tangibile, pe care 
oamenii le preţuiesc. Numeroşi dezvoltatori, de exemplu, 
simt buni programatori, dar David Hansson, superstarul pe 
care l-am ales drept exemplu mai devreme, şi-a exploatat 


1 Realitatea complexă a tehnologiilor pe care companiile reale le 
exploatează pentru a avansa subliniază absurditatea ideii comune la 
ora actuală că expunerea la produse simpliste, orientate spre 
consumator - mai ales la şcoală îi pregăteşte oarecum pe oameni să 
reuşească într-o economie high-tech. Dându-le elevilor iPad-uri sau 
permițându-le să-şi filmeze temele şi să le pună pe YouTubeii pregăteşte 
pentru o economie high-tech cam tot atât de mult pe cât îi pregăteşte 
jocul HotWheelssă devină nişte mecanici auto prosperi (n.a.). 


această abilitate, producând Ruby on Rails, proiectul care 
i-a construit reputaţia. Ruby on Rails l-a făcut pe Hansson 
să-şi împingă la limită abilităţile curente şi să producă 
rezultate neîndoielnic valoroase şi concrete. 

Această abilitate de a produce li se aplică de 
asemenea celor care urmăresc să stăpânească maşini 
inteligente. Nu a fost suficient ca Nate Silver să înveţe 
cum să manipuleze seturi mari de date şi să efectueze 
analize statistice; a trebuit să arate apoi că putea folosi 
această abilitate pentru a obţine informaţii de la aceste 
maşini de care să îi pese unui public larg. Silver a lucrat cu 
numeroşi experţi în statistică în perioada în care se ocupa 
de Baseball Prospectus, însă a făcut singur efortul de a 
adapta aceste abilităţi la noul teritoriu, mai lucrativ, al 
prognozelor electorale. 

Acest fapt ne conduce spre o altă observaţie generală 
legată de pătrunderea în rândurile învingătorilor în 
economia noastră: dacă nu produci, nu vei prospera - 
indiferent de cât de priceput sau de talentat eşti. 

După ce am stabilit cele două abilităţi care sunt 
fundamentale pentru a progresa în noua noastră lume, 
tulburată de tehnologie, putem acum să punem întrebarea 
vădită, care se remarcă: în ce mod ne cultivăm aceste 
abilităţi de bază? Acesta este punctul în care ajungem la 
teza centrală a cărţii: cele două abilităţi de bază, pe care 
tocmai le-am descris, depind de abilitatea de a îndeplini o 
muncă profundă. Dacă nu stăpâniţi această abilitate 
fundamentală, vă veţi chinui să învăţaţi lucruri grele sau să 
produceţi la nivel de elită. 

Dependenţa acestor abilităţi de munca profundă nu 
este imediat evidentă; necesită o examinare mai atentă a 
ştiinţei învățării, a concentrării şi a productivităţii. 
Secţiunile care urmează vă oferă această cercetare mai 
detaliată, făcând ca legătura dintre munca profundă şi 
succesul economic să devină din ceva neaşteptat o 
realitate cât se poate de limpede. 

Munca profundă vă ajută să învăţaţi rapid lucrurile 

grele 

„Lăsaţi-vă mintea să devină o lentilă, datorită razelor 
convergente ale atenției;  lăsaţi-vă sufletul să se 
concentreze pe deplin asupra lucrului a cărui 
predominanţă este stabilită în mintea voastră, absorbind 
cu totul ideea”. 1 

Acest sfat îi aparţine lui Antonin-Dalmace 
Sertillanges, un călugăr dominican şi profesor de filosofie 
morală, care, la începutul secolului al XX-lea, a scris un 
volum subţire, dar influent, numit The Intellectual Life. 
Sertillanges a scris cartea ca ghid de „dezvoltare şi 
adâncire a minţii” pentru cei chemati să-şi câştige traiul în 
lumea ideilor. Pe parcursul lucrării The Intellectual Life, 
Sertillanges recunoaşte necesitatea stăpânirii unui 
material complicat şi îl ajută pe cititor să se pregătească 
pentru această provocare. Din acest motiv, cartea sa se 
dovedeşte utilă în misiunea noastră de a înţelege mai bine 
felul în care oamenii stăpânesc rapid abilităţile (cognitive) 
dificile. 

Pentru a înţelege sfatul lui Sertillanges, haideţi să ne 
întoarcem la citatul de mai sus. În cuvintele acelea, care 
răsună în numeroase forme în The Intellectual Life, 
Sertillanges susţine că, pentru a progresa în înţelegerea 
domeniului vostru, trebuie să  abordaţi sistematic 
subiectele relevante, permiţând ca „razele convergente ale 
atenţiei” să dezvăluie adevărul latent în fiecare. Cu alte 
cuvinte, ne arată că a învăța necesită o concentrare 
intensă. 

Această idee se dovedeşte a fi înaintea vremurilor 
sale.  Reflectând asupra vieţii minţii în anii 1920, 
Sertillanges a dezvăluit un fapt legat de stăpânirea unor 
sarcini dificile cognitiv, pentru a cărui definire lumea 
academică urma să mai aibă nevoie de încă şapte decenii. 

Această sarcină de definire a debutat cu aplomb în 
anii 1970, când o ramură a psihologiei, numită uneori 
psihologia performanţei, a început să exploreze sistematic 
ce îi separă pe experţi (din numeroase domenii diverse) de 

restul lumii. La începutul anilor 1990, K. Anders Ericsson, 
profesor la Universitatea de Stat din Florida, a strâns toate 
elementele într-un singur răspuns coerent, în concordanţă 
cu literatura de specialitate din ce în ce mai amplă, căruia 
i-a dat o denumire expresivă: practica deliberată.15 

Ericsson îşi deschide influenta lucrare pe această 
temă cu un argument puternic: „Negăm că aceste 
diferenţe [dintre experţi şi adulţii normali] sunt imuabile... 
în schimb, susţinem că diferenţele dintre experţi şi adulţii 
normali reflectă o perioadă, ce se întinde de-a lungul 
întregii vieţi, de efort deliberat, pentru a îmbunătăţi 
performanţa într-un domeniu specific”.16 

Cultura americană, în special, îndrăgeşte povestea 
copilului-minune („Ştii cât de uşor este pentru mine!?” 
este replica bine-cunoscută pe care o rosteşte personajul 
lui Matt Damon în Good WIU Hunting, în timp ce rezolvă 
rapid probleme care le dau bătăi de cap celor mai buni 
matematicieni din lume). Direcţia de cercetare promovată 
de Ericsson, care este acum larg acceptată (cu 
amendamente?), destabilizează aceste mituri. Pentru a 
stăpâni o sarcină dificilă cognitiv este nevoie de această 


2 După ce Malcolm Gladwell a popularizat ideea practicii deliberate în 
bestsellerul său din 2008, Outliers. The Story of Succes1, a devenit o 
modă în cercurile psihologice (grup susceptibil, generic vorbind, de 
toate lucrurile tipice lui Gladwell) să se caute nod în papură ipotezei 
practici deliberate. Totuşi, în mare măsură, aceste studii nu au invalidat 
necesitatea practicii deliberate, încercând, în schimb, să identifice alte 
componente care jucau şi ele un rol în performanţa experţilor. într-un 
articol din 2013, intitulat „Why Expert Performance Is Special and 
Cannot Be Extrapolated from Studies of Performance in the General 
Population: A Response to Criticisms" şi publicat în revista Intelligence 
45/2014, pp. 81-103, Ericsson a contracarat multe dintre aceste studii. 
în acest articol, autorul susţine, printre alte lucruri, că designul 
experimental al acestor lucrări critice este deseori deficitar, deoarece 
presupune că poţi extrapola diferenţa dintre mediocritate şi depăşirea 
mediocrităţii într-un anumit domeniu, asimilând-o cu diferenţa dintre 
expert şi non-expert (n.a.). 

1 Carte apărută şi în limba română cu titlul Excepţionalii. Povestea 
succesului, traducere de Cătălin Georgescu, Editura Publica, Bucureşti, 
2009 (n.r.). 


formă specifică de practică - există puţine excepţii care 
survin în cazul talentelor înnăscute. (Şi în această privinţă, 
Sertillanges pare a se fi situat înaintea timpului său, 
susţinând în The Intellectual Life: „Înşişi oamenii de geniu 
au atins măreţia doar pentru că şi-au răsfrânt întreaga 
putere asupra ideii cu privire la care hotărâseră să-şi arate 
capacitatea deplină”.1? Nici Ericsson nu o putea spune 
mai bine.) 

Aceasta ne duce la întrebarea: ce necesită, de fapt, 
practica deliberată? Componentele sale de bază simt, de 
obicei, identificate după cum urmează: (1) vă concentrați 
puternic atenţia asupra abilității specifice pe care încercaţi 
să o îmbunătăţiţi sau asupra ideii pe care încercaţi să o 
stăpâniţi; (2) primiţi feedback, astfel încât să vă puteţi 
corecta abordarea, pentru a vă menţine atenţia exact în 
punctul în care este cea mai productivă. Prima 
componentă are o deosebită importanţă pentru discuţia 
noastră, căci subliniază că practica deliberată nu poate 
exista laolaltă cu lucrurile care ne distrag şi că necesită o 
concentrare neîntreruptă. După cum subliniază Ericsson: 
„Atenţia difuză este aproape antitetică faţă de atenţia 
susținută, impusă de practica deliberată” 18 (sublinierea 
îmi aparţine). 

În calitate de psihologi, Ericsson şi ceilalţi cercetători 
din domeniul său nu sunt interesaţi de motivul pentru care 
funcţionează practica deliberată; nu fac decât să o 
identifice drept comportament eficient. Cu toate acestea, 
în deceniile care au trecut de la primele lucrări majore ale 
lui Ericsson despre acest subiect, cercetătorii din 
neuroştiinţă au explorat mecanismele fizice care 
impulsionează progresele oamenilor în raport cu sarcinile 
dificile. După cum arată jurnalistul Daniel Coyle în cartea 
sa din 2009, The Talent Code '19, aceşti oameni de ştiinţă 
cred din ce în ce mai mult că răspunsul include mielina - 
un strat de ţesut adipos care cuprinde neuronii, acţionând 
ca un material izolant care le permite celulelor să 
transmită impulsuri mai rapid şi mai eficient. Pentru a 

înţelege rolul mielinei în progres, reţineţi că abilităţile, 
intelectuale sau fizice, se reduc în ultimă instanţă la 
circuite din creier. Această nouă ştiinţă a performanţei 
susţine că ne îmbunătăţim o anumită abilitate odată cu 
dezvoltarea  mielinei din jurul neuronilor relevanti, 
permiţând circuitului corespunzător să transmită impulsuri 
electrice cu un efort mai mic şi mai eficace. A fi 
nemaipomenit la ceva înseamnă să ai un strat solid de 
mielină. 

Înțelegerea acestui fapt este importantă, deoarece 
furnizează un fundament neurologic al motivului pentru 
care funcţionează practica deliberată.20 Concentrându-vă 
intens asupra unei abilităţi specifice, forţaţi circuitul 
specific relevant să transmită impulsuri electrice, în mod 
repetat, de unul singur. Această utilizare repetitivă a unui 
circuit specific determină celulele numite oligodendrocite 
să înceapă să înfăşoare straturi de mielină în jurul 
neuronilor din circuite - cimentând în mod eficient 
abilitatea. Prin urmare, motivul pentru care este important 
să ne concentrăm intens asupra sarcinii de care ne 
ocupăm, evitând să ne lăsăm distraşi, este că acesta e 
singurul mod pentru a izola circuitul neural relevant 
îndeajuns pentru a declanşa mielinizarea utilă. Prin 
contrast, dacă încercaţi să deprindeţi o nouă abilitate 
complexă (să spunem, administrarea unei baze de date 
SQL) într-o stare de concentrare scăzută (poate că aveţi 
totodată deschisă pagina de Facebook), transmiteţi 
impulsuri electrice în prea multe circuite, simultan şi 
arbitrar, pentru a izola grupul de neuroni pe care doriţi, de 
fapt, să-i întăriţi. 

În secolul care s-a scurs de când Antonin-Dalmace 
Sertillanges a scris întâia oară despre folosirea minţii ca 
pe o lentilă, pentru a concentra razele atenţiei, am avansat 
de la această metaforă elevată la o explicaţie în mod 
limpede mai puţin poetică, exprimată prin intermediul 
celulelor oligodendrocite. Dar această secvenţă de gândire 
despre gândire ne trimite spre o concluzie inevitabilă: 

pentru a învăţa lucruri grele rapid, trebuie să vă 
concentrați intens, fără a fi distraşi. A învăţa, cu alte 
cuvinte, este un act de muncă profundă. 

Dacă vă simţiţi în largul vostru aprofundând, vă veţi 
simţi astfel stăpânind sistemele şi abilităţile din ce în ce 
mai complexe necesare pentru a prospera în economia 
noastră. În schimb, dacă rămâneţi unii dintre cei mulţi 
pentru care profunzimea este incomodă, iar distragerea, 
omniprezentă, nu ar trebui să vă aşteptaţi ca aceste 
sisteme şi abilităţi să fie la îndemână. 

Munca profundă vă ajută să produceţi la un nivel 
înalt 

Adam Grant produce la un nivel de elită.21 Când l-am 
întâlnit pe Grant în 2013, era cel mai tânăr profesor 
universitar care devenise titular la Wharton School of 
Business, la Penn. Un an mai târziu, când am început să 
scriu acest capitol (şi tocmai începeam să mă gândesc la 
propriul meu proces de titularizare), titlul i-a fost 
actualizat: acum este cel mai tânăr profesor universitar 
plin de la Wharton. 

Motivul pentru care Grant a avansat atât de rapid în 
nişa sa academică este simplu: produce. În 2012, Grant a 
publicat şapte articole - toate în publicaţii majore. Este un 
ritm absurd de alert pentru domeniul său (în care 
profesorii universitari tind să lucreze singuri sau în cadrul 
unor colaborări profesionale de anvergură redusă şi nu au 
echipe mari de studenţi şi absolvenţi de doctorate pentru 
a-şi susţine cercetarea). In 2013, numărul a scăzut la cinci. 
Este în continuare un ritm absurd de ridicat, dar sub 
standardele sale recente. Cu toate acestea, poate fi scuzat 
pentru această scădere dat fiind că, în acelaşi an, a 
publicat o carte intitulată Give and Take zz, care 
populariza unele dintre cercetările sale asupra relaţiilor în 
afaceri. A spune că această carte a avut succes este un 
eufemism. A apărut pe coperta New York Times Magazine, 
devenind un imens bestseller.2 Când a fost numit profesor 
plin în 2014, Grant publicase deja peste 60 de lucrări 

recenzate de colegii din domeniu, pe lângă cartea devenită 
bestseller. 

La scurt timp după ce l-am întâlnit, cu gândul la 
cariera mea academică, nu m-am putut abtine să nu îl 
întreb despre productivitatea sa. Din fericire pentru mine, 
mi-a împărtăşit cu plăcere gândurile pe această temă. Se 
pare că Grant se gândeşte mult la mecanica producţiei la 
nivel de elită. Mi-a trimis, de exemplu, o serie de slide-uri 
Power Point de la un atelier la care participase împreună 
cu alți profesori universitari din domeniul său. 
Evenimentul se concentra asupra observațiilor bazate pe 
date, legate de cum să produci lucrări academice într-un 
ritm optim. Slide-urile includeau diagrame detaliate ale 
timpului alocat pe sezon, un grafic care surprindea 
dezvoltarea relației cu coautorii şi o listă de lecturi 
sugerate, cuprinzând peste 20 de titluri. Aceşti profesori 
de afaceri nu întrupează clişeul profesorului universitar cu 
capul în nori, pierdut în cărţi, care dă ocazional peste câte 
o mare idee. Consideră productivitatea drept problemă 
ştiinţifică care trebuie rezolvată sistematic - ţel pe care 
Adam Grant pare a-l fi atins. 

Deşi productivitatea lui Grant depinde de numeroşi 
factori, există o anumită idee care pare să fie centrală în 
metoda sa: comasarea muncii intelectuale dificile, dar 
importante, în secvenţe lungi, neîntrerupte. Grant 
efectuează această comasare la niveluri multiple. Pe 
parcursul anului, îşi programează cursurile în semestrul de 
toamnă, timp în care îşi poate * îndrepta întreaga atenţie 
spre cursuri de calitate, punându-se la dispoziţia 
studenţilor săi. (Această metodă pare să funcţioneze, căci 
Grant este, actualmente, cel mai bine cotat profesor de la 
Wharton şi câştigătorul unor multiple premii acordate 
pentru predare.)  Comasându-şi cursurile toamna, 
primăvara şi vara, îşi poate apoi îndrepta atenția în 
întregime asupra cercetării, apucându-se de treabă cu mai 


3 Carte apărută şi în limba română cu titlul A da şi a lua, traducere de 
Dan Crăciun, Editura Publica, 2013 (n.r.). 


puţine lucruri care să îl distragă. 

Totodată, Grant îşi segmentează atenţia în raport cu 
o scară temporală mai mică. În cadrul unui semestru 
dedicat cercetării, alternează între perioade în care uşa sa 
este deschisă studenţilor şi colegilor şi perioade în care se 
izolează pentru a se concentra pe deplin şi fără a fi 
tulburat asupra unei singure sarcini de cercetare. 

(în general, segmentează scrierea unei lucrări 
academice în trei sarcini distincte: analizarea datelor, 
redactarea unei ciorne complete şi editarea acesteia într-o 
versiune publicabilă.) în aceste perioade, care pot dura 
până la trei sau patru zile, deseori îşi setează un mesaj 
automat pe e-mail, care spune că nu e la birou, astfel încât 
cei care îl contactează să ştie să nu aştepte răspuns. 
„Uneori, colegii mei sunt confuzi”, mi-a spus el. „Spun: 
«Nu eşti plecat de la birou, te văd în birou chiar acum!»” 
Dar pentru Grant este important să impună o izolare 
completă până când îşi îndeplineşte sarcina de care se 
ocupă atunci. 

Presupunerea mea e că Adam Grant nu lucrează cu 
mult mai multe ore decât profesorul obişnuit de la o 
instituţie de cercetare de elită (în general, acest grup are 
înclinaţie spre munca în exces), însă reuşeşte să producă 
mai mult decât oricine din domeniul său. Susţin că 
abordarea sa constând în comasare contribuie la 
explicarea acestui paradox. Mai exact, segmentându-şi 
munca în secvenţe intense şi neîntrerupte, profită de 
următoarea lege a productivităţii: 

Munca de înaltă calitate produsă = 

(Timp petrecut) x (Intensitatea concentrării) 

Dacă credeţi în această formulă, atunci obiceiurile lui 
Grant au logică: exploatându-şi intensitatea la maximum 
când lucrează, ajunge să obţină rezultate maxime într-o 
imitate de timp petrecută muncind. 

Nu este prima oară când am întâlnit această 
concepţie clişeizată a productivităţii. Mi-a atras atenţia 
întâia oară cu mulţi ani în urmă, când mă documentam 

pentru a doua carte pe care am scris-o, How to Become a 
Straight-A Student.24 în timpul acelui proces de cercetare, 
am intervievat în jur de 50 de studenţi cu note foarte mari, 
de la unele dintre cele mai competitive facultăţi din ţară. 
Lucrul pe care l-am observat în aceste interviuri este că 
cei mai buni studenţi învățau deseori mai 

puţin decât colegii lor, a căror medie generală îi situa 
imediat după ei. Una dintre explicaţiile acestui fenomen s- 
a dovedit a fi formula detaliată mai sus: cei mai buni 
studenţi înțelegeau rolul pe care îl joacă intensitatea în 
productivitate şi, prin urmare, se străduiau să-şi 
maximizeze concentrarea - reducând radical timpul 
necesar pregătirii pentru teste sau pentru scrierea 
lucrărilor, fără a-şi diminua calitatea rezultatelor. 

Exemplul lui Adam Grant sugerează că această 
formulă a intensității se aplică dincolo de media generală a 
studenţilor, fiind relevantă şi pentru alte sarcini solicitante 
cognitiv. Dar de ce oare? O explicaţie interesantă ne oferă 
Sophie Leroy, profesoară de afaceri la Universitatea din 
Minnesota. 

Intr-o lucrare din 2009, cu titlul contrariant „Why Is 
It So Hard to Do My Work?”, Leroy aducea în discuţie un 
efect pe care îl numea reziduu de atenţie.25 în 
introducerea acestei lucrări, observa că alţi cercetători au 
studiat efectul provocat de multitasking - încercarea de a 
îndeplini sarcini multiple simultan - asupra performanţei, 
dar că, în biroul modern în care se desfăşoară munca în 
domeniul cunoaşterii, după ce ajungi la un nivel suficient 
de avansat, este mai obişnuit să întâlneşti oameni care 
lucrează la proiecte multiple secvențial: 

„Să mergi de la o şedinţă la alta, să începi să lucrezi 
la un proiect şi în curând să trebuiască să treci la altul 
face, piu şi simplu, parte din viaţa în organizaţii”, explică 
Leroy. 

Problema pe care o identifică cercetarea în cazul 
acestei strategii de lucru este că, atunci când treci de la 

Sarcina A la Sarcina B, atenţia nu te urmează imediat - un 
reziduu de atenţie rămâne pe loc, gândindu-se la sarcina 
iniţială. Acest reziduu devine substanţial mai ales dacă 
munca la Sarcina A nu a fost delimitată şi a avut o 
intensitate scăzută înainte de a face trecerea, dar, chiar 
dacă terminaţi Sarcina A înainte de a merge mai departe, 
atenţia vă rămâne divizată o vreme. 

Leroy a studiat efectul acestui reziduu de atenţie 
asupra performanței, schimbând sarcinile forţat în 
laborator. Intr-un astfel de experiment, de exemplu, şi-a 
rugat subiecţii să înceapă să lucreze la un set de rebusuri. 
Intr-una din încercări, îi întrerupea şi le spunea că 
trebuiau să treacă la o nouă sarcină provocatoare, în acest 
caz citirea unor CV-uri şi luarea unor decizii ipotetice de 
angajare. În alte variante ale experimentului, îşi lăsa 
subiecţii să termine rebusurile înainte de a le da 
următoarea sarcină. [Intre dezlegarea rebusurilor şi 
angajare, recurgea la un joc bazat pe decizii lexicale 
rapide pentru a măsura reziduul rămas din prima sarcină. 
Rezultatele din acest experiment şi altele similare realizate 
de Leroy erau clare: „Oamenii care resimt un reziduu de 
atenţie după ce trec de la o sarcină la alta vor da probabil 
dovadă de o performanţă slabă la următoarea sarcină” şi 
cu cât reziduul este mai intens, cu atât mai slabă va fi 
performanţa. 

Conceptul de reziduu de atenţie ajută la explicarea 
motivului pentru care formula intensității este validă şi, 
prin urmare, contribuie la lămurirea productivităţii lui 
Grant. Ocupându-se de o singură sarcină dificilă, vreme 
îndelungată, fără a trece la altceva, Grant minimizează 


4 în jocurile de decizie lexicală, pe un ecran apar flash-uri cu şiruri de 
litere; unele formează cuvinte reale, altele nu. Jucătorul trebuie să 
decidă cât mai repede posibil dacă vede un cuvânt real sau nu, 
apăsând o tastă pentru „real" şi alta pentru „fals". Aceste teste vă 
permit să estimaţi în ce măsură sunt „activate" anumite cuvinte-cheieîn 
mintea jucătorului, căci un grad mai mare de activare determină 
jucătorul să apese tasta pentru „cuvântul real" mai des când vede 
cuvântul apărând pe ecran (n.a.). 


impactul negativ al reziduului de atenţie provenit din 
celelalte îndatoriri, permițându-i să maximizeze 
performanţa sarcinii respective. Cu alte cuvinte, când 
munceşte la o lucrare, zile în şir, în solitudine, nivelul de 
eficienţă al lui Grant este mai ridicat decât cel al 
profesorului obişnuit, care urmează o strategie supusă 
perturbărilor, în care munca este întreruptă în mod repetat 
de o mulţime de elemente reziduale. 

Chiar dacă nu sunteţi capabili să reproduceţi pe 
deplin izolarea extremă a lui Grant (vom aborda diverse 
strategii de programare a profunzimii în Partea a doua), 
conceptul de atenţie reziduală rămâne relevant deoarece 
sugerează că obiceiul comun de a lucra într-o stare de 
semidistragere este potențial devastator pentru 
performanţa voastră. Poate părea inofensiv să aruncaţi o 
privire în Inbox din zece în zece minute, într-adevăr, mulţi 
justifică acest comportament susținând că este mai bun 
decât vechea practică de a lăsa mereu Inboxul deschis pe 
monitor (un obicei înşelător, pe care nu îl mai urmează 
prea multă lume). Dar Leroy ne arată că nu facem cine ştie 
ce progres. Verificarea aceea rapidă introduce o nouă ţintă 
pentru atenţia noastră. Ba, chiar mai rău, văzând mesaje 
de care nu vă puteţi ocupa în momentul acela (ceea ce se 
întâmplă de cele mai multe ori), veţi fi forţaţi să reveniţi la 
sarcina principală, lăsând sarcina secundară neterminată. 
Reziduul de atenţie rămas în urma unor astfel de treceri 
nesoluţionate vă reduc performanţa. 

După ce ne detaşăm de aceste observaţii distincte, 
vedem că se formează un argument clar: pentru a produce 
la nivel maxim, trebuie să lucraţi perioade îndelungate, 
concentrându-vă pe deplin asupra unei singure sarcini, 
fără a fi deloc perturbaţi. Altfel spus, tipul de lucru care vă 
optimizează performanţa este munca profundă. Dacă nu vă 
vine uşor să aprofundaţi lucrurile perioade îndelungate, va 
fi dificil să vă conduceţi performanţa la nivelurile maxime 
de calitate şi cantitate din ce în ce mai necesare pentru a 
prospera profesional. Dacă talentul şi abilităţile voastre nu 

le domină pe cele ale competiţiei, profesioniştii noţiunii de 
profunzime aflaţi în rândurile acesteia vă vor depăşi la 
nivel de productivitate. 

Cum stau lucrurile cu Jack Dorsey? 

Mi-am demonstrat acum argumentul privind motivul 
pentru care munca profundă susţine abilităţile care devin 
tot mai importante în economia noastră. Totuşi, înainte de 
a accepta această concluzie, trebuie să ne confruntăm cu 
un tip de întrebare care apare deseori când discut acest 
subiect: Cum stau lucrurile cu Jack Dorsey? 

Jack Dorsey a contribuit la înfiinţarea companiei 
Twitter. După ce a renunţat la funcţia de CEO, a lansat 
compania de procesare a plăţilor, numită Square. Ca să 
cităm dintr-un profil Forbes: „Subminează lucrurile pe 
scară largă şi o face în mod repetat” 26. De asemenea, 
este o persoană care nu petrece mult timp cufundat într-o 
muncă profundă. Dorsey nu îşi permite luxul de a avea 
perioade îndelungate de gândire neîntreruptă, deoarece, la 
momentul scrierii profilului Forbes, deţinea funcţii de 
conducere atât la Twitter (unde şi-a păstrat funcţia de 
preşedinte), cât şi la Square, ceea a dat naştere unui 
program atent calibrat care se asigură că cele două 
companii au o „cadență săptămânală” previzibilă (făcând, 
totodată, ca timpul şi atenţia lui Dorsey să fie grav 
fracturate). 

Dorsey relatează, de exemplu, că, în general, îşi 
încheie ziua cu 30 - 40 de seturi de notițe luate pe 
parcursul şedinţelor, pe care le examinează şi le filtrează 
noaptea. În scurtele intervale dintre toate aceste şedinţe, 
crede într-o disponibilitate pur accidentală. „Îmi fac treaba 
în mare parte stând în picioare la masă şi mă poate aborda 
oricine”, spunea Dorsey. „Astfel, aud tot felul de 
conversații în companie”. 

Acest stil de muncă nu este profund. Pentru a folosi 
un termen din secţiunea noastră anterioară, reziduul de 
atenţie al lui Dorsey este probabil substanţial în trecerea 
de la o şedinţă la alta, când le permite oamenilor să îl 

întrerupă după bunul plac în scurtele pauze dintre şedinţe. 
Însă, cu toate acestea, nu putem spune că munca lui 
Dorsey este superficială, căci munca superficială, aşa cum 
o defineam în introducere, are o valoare scăzută şi poate fi 
reprodusă cu uşurinţă, în vreme ce ceea ce face Jack 
Dorsey este incredibil de valoros şi recompensat 
substanţial în economia noastră Ga momentul scrierii 
acestei cărţi, se număra printre cei mai bogaţi 1.000 de 
oameni din lume, cu o valoare netă de 1, 1 miliarde de 
dolari2?). 

Jack Dorsey este important pentru discuţia noastră 
deoarece este un exemplu dintr-un grup pe care nu îl 
putem ignora: indivizii care prosperă în absenţa 
profunzimii. Când am ales ca titlu al acestei secţiuni 
întrebarea incitantă „Cum stau lucrurile cu Jack Dorsey?”, 
ofeream un exemplu specific al unei interogaţii mai 
generice: dacă munca profundă este atât de importantă, de 
ce există oameni distraşi care o duc bine? înainte de a 
încheia acest capitol, vreau să mă ocup de această 
întrebare, astfel încât să nu vă distragă atenţia pe măsură 
ce ne vom adânci în subiectul profunzimii în paginile care 
urmează. 

Pentru început, trebuie să remarcăm mai întâi că 
Jack Dorsey este un director de nivel înalt al unei mari 
companii (două, de fapt). 

Persoanele cu astfel de poziţii joacă un rol major în 
categoria celor care prosperă fără profunzime, deoarece 
este bine cunoscut faptul că stilul de viaţă al directorilor 
de genul acesta este inevitabil haotic. Iată-l pe Kerry 
Trainor, CE-O Vimeo, încercând să răspundă cât rezistă 
fără e-mail: „Pot rezista o sâmbătă întreagă fără, fără... ei 
bine, cea mai mare parte a zilei, vreau să spun, îl verific, 
dar nu răspund neapărat” 28. 

Desigur, în acelaşi timp, aceşti directori sunt mai 
bine remunerati şi mai importanţi în economia americană 
astăzi decât oricând altcândva în istorie. Succesul lui Jack 
Dorsey, în absenţa profunzimii, este răspândit la acest 

nivel de elită al managementului. 

După ce am stipulat această realitate, trebuie să 
facem un pas înapoi şi să ne reamintim că nu subminează 
valoarea generală a profunzimii. De ce? Deoarece 
necesitatea perturbărilor în vieţile profesionale ale acestor 
directori este extrem de specifică slujbelor pe care le 
deţin. Un bun director executiv este, în esenţă, un motor 
decizional greu de automatizat, asemănător computerului 
IBM Watson, care joacă Jeopardyl şi-au construit cu 
stăruinţă experienţa, apoi şi-au cultivat şi confirmat 
instinctul pentru piaţa pe care activează. Acestora li se 
prezintă informaţii pe parcursul întregii zile - sub formă de 
e-mailuri, şedinţe, vizite de lucru şi altele asemenea -, pe 
care trebuie să le proceseze şi pe baza cărora trebuie să 
acţioneze. Să-i ceri unui CEO să petreacă patru ore 
gândind profund asupra unei singure probleme este o 
pierdere a calităţilor care îl fac să fie valoros. E mai bine 
să angajeze trei subordonați inteligenţi care să se 
gândească profund la problemă, pentru ca apoi să-i 
prezinte soluţiile directorului, care va lua decizia finală. 

Această specificitate este importantă, deoarece ne 
spune că, dacă eşti un director de nivel înalt într-o 
companie majoră, probabil nu ai nevoie de sfaturile din 
paginile care urmează. Pe de altă parte, ne spune, 
totodată, că nu puteţi extrapola abordarea acestor 
directori la alte slujbe. Faptul că Dorsey încurajează 
întreruperile sau că Kerry Trainor îşi verifică e-mailul 
constant nu înseamnă că vă veţi bucura de succesul lor 
dacă le călcaţi pe urme: comportamentele lor sunt 
caracteristice rolurilor specifice pe care le joacă în calitate 
de directori de corporație. 

Această regulă a specificităţii ar trebui să fie aplicată 
unor contraexemple similare, care ne vin în minte în timp 
ce vom citi restul cărţii. Există, trebuie să ne amintim 
mereu, anumite nişe ale economiei noastre în care 
profunzimea nu este preţuită. Pe lângă directori, putem, de 
asemenea, include, de exemplu, anumite tipuri de oameni 

de vânzări şi lobbrişti, pentru care conexiunea constantă 
este cea mai prețioasă monedă. Există chiar şi persoane 
care reuşesc să aibă succes, în ciuda perturbărilor, în 
domenii în care profunzimea ar fi de folos. 

Dar, în acelaşi timp, nu vă grăbiţi prea tare să 
spuneţi că slujba voastră este, în mod necesar, lipsită de 
profunzime. Doar pentru că obiceiurile pe care le aveţi 
acum fac ca munca profundă să fie dificilă nu înseamnă că 
această lipsă de profunzime este fundamentală pentru a vă 
face slujba bine. În următorul capitol, de exemplu, spun o 
poveste despre un grup de consultanţi de succes în 
domeniul managementului, care erau convinşi că era 
necesar să fie permanent conectaţi la e-mail pentru a le fi 
de folos clienţilor. Când un profesor de la Harvard i-a 
forţat să se deconecteze mai des (în cadrul unui studiu de 
cercetare), au descoperit, spre surprinderea lor, că această 
conectivitate nu conta nici pe departe atât de mult pe cât 
presupuseseră. Clienţii nu aveau nevoie cu adevărat să îi 
contacteze tot timpul, iar performanţa lor în calitate de 
consultanţi s-a îmbunătățit după ce atenţia a ajuns să le fie 
mai puţin fracturată. 

În mod similar, câţiva manageri pe care îi cunosc au 
încercat să mă convingă că ating eficienţa maximă când 
sunt capabili să reacționeze rapid la problemele echipelor 
lor, prevenind blocajele la nivelul proiectului. Consideră că 
rolul lor este să faciliteze productivitatea celorlalţi, nu 
neapărat să şi-o protejeze pe a lor. Însă discuţiile care au 
urmat au dezvăluit, în curând, că acest obiectiv nu 
necesita cu adevărat o conectivitate care să întrerupă 
atenţia. Într-adevăr, numeroase companii de software 
folosesc acum metodologia de project management numită 
Scrum, care înlocuieşte o mare parte dintre mesajele ad- 
hoc cu şedinţe regulate, atent structurate şi nemilos de 
eficiente (care se desfăşoară deseori stând în picioare, 
pentru a reduce la minimum impulsul de a vorbi mai mult 
decât trebuie). Această abordare le oferă managerilor mai 
mult timp liber pentru a se gândi profund la problemele cu 

care se confruntă echipele lor, îmbunătăţind deseori 
valoarea lucrurilor pe care le produc. 

Cu alte cuvinte: munca profundă nu este singura 
abilitate valoroasă în economia noastră şi e posibil să ai 
succes fără a cultiva această abilitate, dar nişele în care 
acest lucru este de dorit sunt din ce în ce mai rare. Dacă 
nu aveţi dovezi solide că perturbările simt importante 
pentru profesia voastră, cel mai bine v-ar fi, din motivele 
expuse mai devreme în acest capitol, să vă gândiţi serios la 
profunzime. 

2 Munca profundă este rară în 2012, Facebook 
dezvăluia planurile unui nou sediu, proiectat de Frank 
Gehry. În centrul acestei noi clădiri se află ceea ce CEO-ul 
Mark Zuckerberg numea „cel mai mare spaţiu deschis din 
lume” 1: peste 3.000 de angajaţi vor lucra pe un mobilier 
mobil, care va acoperi o suprafaţă de zece acri. Cu 
siguranţă, Facebook nu este singurul jucător de categorie 
grea din Silicon Valley care îmbrăţişează conceptul de 
birou deschis. Când] ack Dorsey, pe care l-am întâlnit la 
sfârşitul capitolului precedent, a cumpărat vechea clădire 
Chronicle din San Francisco pentru a o transforma în 
sediul companiei Square, a configurat spaţiul astfel încât 
dezvoltatorii săi să lucreze în spaţii comune, împărțind 
birourile lungi. „li încurajăm pe oameni să stea în spaţii 
deschise, deoarece credem în descoperirile accidentale - şi 
în faptul că, trecând unii pe lângă alţii, oamenii potânvăţa 
lucruri noi” 2, explica Dorsey. 

O altă tendinţă semnificativă din ultimii ani este 
ascensiunea mesageriei instant. Un articol din Times 
observa că această tehnologie nu mai este „rezervată 
adolescenților vorbăreţi” şi că ajută acum companiile să 
beneficieze de „noi creşteri ale productivităţii şi de 
îmbunătăţirea timpului de reacţie a clienţilor” 3. Un 
manager de produs experimentat de la IBM se laudă: 
„Trimitem 2, 5 milioane de mesaje instant în IBM, în 
fiecare zi”. 

Unul dintre noii jucători de succes din domeniul 

mesageriei instant este Hall*, un start-up din Silicon 
Valley, care îşi ajută angajaţii să depăşească ideea de chat 
şi să se angajeze într-o „colaborare în timp real”. Un 
dezvoltator din San Francisco pe care 3 cunosc mi-a 
explicat cum este să lucrezi într-o companie care foloseşte 
Hall. Cei mai „eficienţi” angajaţi, mi-a explicat el, şi-au 
programat aplicaţia de editare de text să le trimită o alertă 
pe ecran când se postează o nouă întrebare sau un nou 
comentariu pe contul Hall al companiei. Apoi, prin 
apăsarea unei secvenţe exersate de taste, pot să acceseze 
Hall, să-şi tasteze gândurile şi să revină la programare 
aproape fără întrerupere. Prietenul meu părea impresionat 
când mi-a descris viteza cu care se mişcau. 

O a treia tendinţă este presiunea exercitată asupra 
producătorilor de conţinut de toate tipurile de a-şi menţine 
prezenţa pe social media. New York Times, un bastion al 
valorilor media din vechea lume, îşi încurajează acum 
angajaţii să posteze mesaje pe Twitter - sugestie căreia i- 
au dat curs cei peste 800 de scriitori, editori şi fotografi, 
care au acum un cont pe această reţea de socializare. * Nu 
este un comportament neobişnuit; reprezintă, mai 
degrabă, noua normalitate. Când romancierul Jonathan 
Franzen a scris un articol pentru Guardian, afirmând că 
Twitter este un „progres coercitiv” în lumea literară, a fost 
ridiculizat de mulţi, considerându-se că nu e adaptat 
vremurilor.6 Revista online State a catalogat nemulţumirile 
lui Franzen drept „un război solitar pe internet” 7, iar 
colega sa de breaslă, Jennifer Weiner, a publicat un 
răspuns în The New Republic, în care susţinea: „Franzen 
constituie o categorie unică, o voce izolată care emite 
edicte ex cathedra, ce nu i se aplică decât lui însuşi”.8 
Hashtagul sarcastic Jonathan Franzenhates a devenit, în 
curând, o marotă. 

Pomenesc despre aceste trei tendinţe din afaceri 
pentru că pun în evidenţă un paradox. În capitolul anterior, 
susţineam că munca profundă este mai valoroasă decât a 
fost vreodată în economia noastră aflată în schimbare. 


Însă, în cazul în care acest fapt este adevărat, ne-am 
aştepta să vedem că această abilitate este promovată nu 
doar de indivizi ambiţioşi, ci şi de organizaţii care speră să 
scoată ce e mai bun din angajaţii lor. După cum subliniază 
exemplele date, acest lucru nu se întâmplă. În lumea 
afacerilor, multe alte idei sunt considerate a fi priorităţi 
mai importante decât munca profundă, inclusiv, după cum 
tocmai am văzut, colaborarea spontană, comunicarea 
rapidă şi prezenţa activă pe social media. 

Este îndeajuns de rău că atât de multe lucruri 
dobândesc prioritate faţă de munca profundă, dar - ceea 
ce agravează situaţia - multe dintre aceste tendinţe 
diminuează în mod activ abilitatea de a aprofunda 
chestiunile. De exemplu, birourile deschise pot crea mai 
multe oportunităţi de colaborare”, dar acest fapt survine 
cu preţul unei „perturbări masive”? ca să cităm rezultatele 
experimentelor efectuate pentru o emisiune TV britanică, 
intitulată The Secret Life of Office Buildings. „Dacă tocmai 
te-ai apucat de o treabă şi începe să sune telefonul, 
concentrarea se evaporă”, spunea specialistul în 
neuroştiinţă care a efectuat experimentele pentru 
emisiune. „Chiar dacă nu suntem conştienţi în momentul 
acela, mintea reacţionează când este distrasă”. 

Aceleaşi probleme se aplică şi în cazul ascensiunii 
mesageriei în timp real. Teoretic, Inboxul în care se adună 
e-mailuri te poate distrage doar atunci când alegi să îl 
deschizi, în vreme ce sistemele de mesagerie instant simt 
menite să fie mereu active, amplificând impactul 
întreruperii. Gloria Mark, profesoară de informatică la 
Universitatea din California, Irvine, este expertă în ştiinţa 
fragmentării atenţiei. Într-un studiu deseori citat, Mark şi 
coautorii săi i-au urmărit pe profesioniştii din domeniul 
cunoaşterii în birouri adevărate, descoperind că 
întreruperile, chiar dacă sunt scurte, prelungesc intervalul 
total de timp necesar pentru a îndeplini o sarcină cu un 


5 în Partea a doua detaliez motivul pentru care această idee nu este 
neapărat adevărată (n.a.). 


procentaj semnificativ. „Subiecţii au declarat că acest fapt 
este foarte dăunător” 10, a rezumat ea, cu rezerva 
academică tipică. 

Forţarea producătorilor de conţinut să fie prezenţi pe 
social media are, de asemenea, efecte negative asupra 
abilității de a aprofunda. Jurnaliştii serioşi, de exemplu, 
trebuie să se concentreze pentru a face jurnalism de 
calitate - consultând surse complicate, făcând legături 
între diversele fire narative şi creând o proză 
convingătoare -, astfel că a le cere să îşi întrerupă 
procesul de gândire profundă pentru a participa la 
schimbul de replici lipsit de substanţă, caracteristic 
flecărelii Online, pare irelevant (şi oarecum înjositor) în cel 
mai bun caz şi extrem de deranjant în cel mai rău. 
Respectabilul scriitor George Packer, care face parte din 
echipa New Yorker, a surprins această teamă într-un eseu 
despre motivul pentru care nu postează mesaje pe Twitter: 
„Twitter este cocaina dependenţilor de media.ll Mă 
sperie, nu pentru că îi sunt superior moral, ci pentru că nu 
cred că i-aş face faţă. Mi-e teamă că aş sfârşi prin a-mi lăsa 
fiul să rabde de foame”. În mod grăitor, când a scris acest 
eseu, Packer era ocupat cu scrierea cărţii sale The 
Unwinding, care a apărut la scurt timp după, câştigând 
imediat premiul National Book, în ciuda (sau poate 
datorită) faptului că nu folosise social media. 

Rezumând, marile tendinţe din afaceri din zilele 
noastre diminuează în mod activ abilitatea oamenilor de a 
îndeplini o muncă profundă, chiar dacă beneficiile promise 
de aceste tendinţe (de exemplu, un număr crescut de 
descoperiri spontane, răspunsuri mai rapide la solicitări şi 
o mai mare expunere) simt, posibil, umbrite de beneficiile 
care decurg din angajarea într-o muncă profundă (de 
exemplu, abilitatea de a învăţa lucruri grele rapid şi de a 
produce la un nivel de elită). Scopul acestui capitol este 
acela de a explica acest paradox. Voi arăta că raritatea 
muncii profunde nu este pricinuită de o slăbiciune 
fundamentală a obiceiului. Dacă  examinăm mai 


îndeaproape motivul pentru care îmbrăţişăm perturbările 
la locul de muncă, vom descoperi că motivele sunt mai 
arbitrare decât ne-am putea aştepta - pe baza unei gândiri 
deficitare, combinate cu ambiguitatea şi confuzia care 
definesc deseori munca centrată pe cunoaştere. 

Obiectivul meu este să vă conving că, deşi faptul că, 
la ora actuală, îmbrăţişăm perturbările este un fenomen 
real, acesta se bazează pe o fundaţie instabilă şi poate fi 
eliminat cu uşurinţă odată ce vă hotărâți să cultivați o 
etică a muncii profunde. 

Gaura neagră a măsurătorilor în toamna lui 2012, 
Tom Cochran, directorul departamentului tehnic al Atlantic 
Media, a început să se alarmeze în legătură cu timpul 
enorm pe care părea să îl dedice e-mailurilor. Astfel că, la 
fel ca orice pasionat de tehnologie, a decis să-şi cuantifice 
acest disconfort. Observându-şi propriul comportament, a 
constatat că, într-o singură săptămână, primea 511 e- 
mailuri şi trimitea 284. Ceea ce însemna o medie de 160 
de e-mailuri pe zi, în decursul unei săptămâni cu cinci zile 
de lucru. Continuând să calculeze, Cochran a remarcat că, 
şi dacă reuşea să aloce, în medie, doar 30 de secunde pe 
mesaj, ajungea să dedice aproape o oră şi jumătate pe zi 
transferând informaţii dintr-un loc în altul, la fel ca un 
router uman conectat la reţea. Părea că petrecea o 
grămadă de timp ocupându-se de ceva care nu se număra 
printre principalele atribuţii din fişa sa de post. 

După cum îşi aminteşte Cochran, într-o postare pe 
blog pe care a scris-o, despre experimentul său pentru 
Harvard Business Review, aceste statistici simple l-au 
făcut să se gândească la restul companiei sale. Cât timp 
petreceau angajaţii Atlantic Media transferând informaţii 
dintr-un loc în altul, în loc să se concentreze asupra 
sarcinilor specializate pentru care fuseseră angajaţi? 
Hotărât să răspundă la această întrebare, Cochran a strâns 
statistici din întreaga companie cu privire la e-mailurile 
trimise pe zi şi numărul mediu de cuvinte dintr-un e-mail. 
Apoi a combinat aceste cifre cu media vitezei de tastare, a 

vitezei de citire şi a salariului angajaţilor. Rezultatul: a 
descoperit că Atlantic Media cheltuia mult peste un milion 
de dolari pe an pentru a-i plăti pe oameni să proceseze e- 
mailuri, fiecare mesaj trimis sau primit costând compania 
în jur de 95 de cenți în costuri de muncă. „O metodă de 
comunicare «liberă şi lipsită de fricţiuni»”, rezuma 
Cochran, „ajungea la costurile echivalente achiziţionării 
unui mic avion Learjet, destinat călătoriilor în interes de 
afaceri”. 12 

Experimentul lui Tom Cochran a produs un rezultat 
interesant legat de costul efectiv al unui comportament 
aparent inofensiv. Dar adevărata importanţă a acestei 
poveşti constă în experiment în sine şi, în mod deosebit, în 
complexitatea acestuia. Se pare că este foarte dificil să 
răspunzi la o întrebare simplă precum: care este impactul 
obiceiurilor noastre actuale legate de e-mail asupra 
profitului? Cochran a trebuit să realizeze un sondaj la 
nivelul întregii companii şi să strângă statisticile oferite de 
infrastructura IT. Totodată, a trebuit să pună cap la cap 
datele legate de salarii şi informaţii privind viteza de 
tastare şi citire şi să introducă toate acestea într-un model 
statistic pentru a ajunge la rezultatul final. Şi, chiar şi în 
acest caz, rezultatul este volatil, nefiind capabil să separe, 
de pildă, câtă valoare a fost produsă prin intermediul 
utilizării frecvente şi costisitoare a  e-mailului, 
compensând, astfel, o parte dintre costuri. 

Acest exemplu generalizează aproape toate 
comportamentele care împiedică sau îmbunătăţesc 
potenţial munca profundă. Chiar dacă acceptăm la nivel 
abstract că perturbările au un anumit preţ şi că 
profunzimea are valoare, acest impact este, după cum a 
descoperit Tom Cochran, dificil de evaluat. Nu este doar o 
trăsătură caracteristică obiceiurilor legate de perturbări şi 
profunzime: generic vorbind, pe măsură ce munca în 
domeniul cunoaşterii impune exigenţe din ce în ce mai 
mari angajaţilor, devine mai greu de măsurat valoarea 
eforturilor unui individ. Economistul francez Thomas 


Piketty a explicitat această idee în studiul său despre 
creşterea extremă a salariilor directorilor. Supoziţia 
esenţială pe care se bazează argumentul său este că, 
„obiectiv, este dificil să măsori contribuţiile individuale la 
producţia unei firme” *3. In absenţa unor astfel de 
măsurători, pot surveni rezultate iraționale, precum salarii 
extrem de disproporţionate în raport cu productivitatea 
unui anumit director. Deşi unele dintre detaliile teoriei lui 
Piketty sunt controversate, supoziţia fundamentală că este 
din ce în ce mai greu să măsurăm contribuţiile individuale 
este, în general, considerată, ca să-l cităm pe unul dintre 
criticii săi, „neîndoielnic adevărată” 14. 

Prin urmare, nu ar trebui să ne aşteptăm ca impactul 
asupra profitului al comportamentelor ce distrug 
profunzimea să fie detectat cu uşurinţă. După cum 
descoperea Tom Cochran, astfel de evaluări se pierd într-o 
zonă de opacitate, care nu poate fi evaluată cu uşurinţă - 
zonă pe care eu o numesc gaura neagră a măsurătorilor. 
Desigur, doar pentru că este greu să evaluăm parametrii 
aferenţi muncii profunde nu ajungem automat la concluzia 
că organizaţiile vor renunţa la aceştia. Avem numeroase 
exemple de comportamente al căror impact asupra 
profiturilor este greu de măsurat, însă care, în ciuda 
acestui fapt, înfloresc în cultura afacerilor; gândiţi-vă, de 
exemplu, la cele trei trenduri cu care am deschis acest 
capitol sau la salariile disproporţionate ale directorilor, 
care l-au intrigat pe Thomas 

Piketty. Dar, în absenţa unor parametri clari pe care 
să se bazeze, orice comportament de afaceri este 
vulnerabil în faţa capriciilor şi a forţelor schimbătoare, iar 
munca profundă a avut cu precădere de suferit în această 
atmosferă volatilă. 

Realitatea acestei găuri negre a măsurătorilor este 
fundalul argumentelor care urmează în acest capitol. În 
secţiunile următoare, voi descrie diverse mentalități şi 
preconcepţii, care au îndepărtat afacerile de munca 
profundă, direcţionând-o înspre alternative perturbatoare. 

Niciunul din aceste comportamente nu ar supravieţui prea 
mult dacă ar fi clar că dăunează profiturilor, dar gaura 
neagră a măsurătorilor împiedică această claritate şi 
permite mutaţia spre perturbare, peste care dăm din ce în 
ce mai des în lumea profesională. 

Principiul minimei rezistenţe 

Când vine vorba despre comportamentele 
perturbatoare adoptate la locul de muncă, trebuie să 
conferim o poziţie dominantă culturii conectivității, care a 
devenit astăzi ubicuă, în cadrul căreia trebuie să citeşti şi 
să răspunzi rapid la e-mailuri (şi la mijloacele înrudite de 
comunicare). Cercetând acest subiect, Leslie Perlow, 
profesoară la Harvard Business School, a descoperit că 
profesioniştii pe care i-a urmărit petreceau în jur de 20 - 
25 de “re Pe săptămână în afara biroului, monitorizându-şi 
e-mailul - considerând că este important să răspundă la 
orice e-mail (intern sau extern) într-un interval de o oră de 
la primire. 

S-ar putea să susţineţi - aşa cum fac mulţi - că acest 
comportament este necesar în numeroase companii cu 
ritm alert de activitate. Dar iată că lucrurile devin 
interesante: Perlow a testat această ipoteză. Mai exact, i-a 
convins pe directorii de la 

Boston Consulting Group, o firmă de consultanţă în 
domeniul managementului, care lucrează sub presiune şi 
care are o cultură a conectivităţii bine înrădăcinată, să o 
lase să intervină asupra obiceiurilor de lucru ale uneia 
dintre echipele sale. Voia să testeze o întrebare simplă: 
munca voastră beneficiază cu adevărat ca turnare a 
faptului că sunteţi constant conectaţi? 

În acest scop, a făcut un gest extrem: l-a forţat pe 
fiecare membru al echipei să se deconecteze complet, o zi 
pe săptămână - niciun fel de conexiune cu nimeni din 
interiorul sau exteriorul companiei. „La început, echipa a 
opus rezistenţă experimentului” 15, îşi aminteşte ea în 
legătură cu unul dintre teste. „Partenera şefă, care 
susţinuse hotărât ideea de bază, era subit agitată că avea 

să fie nevoită să îi spună clientului că fiecare membru al 
echipei sale urma să se deconecteze o zi pe săptămână”. 
Consultanţii erau la fel de agitaţi şi îngrijoraţi că „îşi 
puneau cariera în pericol”. Însă echipa nu şi-a pierdut 
clienţii, iar membrii acesteia nu au rămas fără slujbă. In 
schimb, consultanţii s-au simţit mai bine muncind, au 
comunicat mai bine unii cu alţii, au învăţat mai mult (după 
cum era predictibil, dată fiind conexiunea dintre 
profunzime şi dezvoltarea abilităţilor, evidenţiată în 
capitolul precedent) şi, poate cel mai important, „au livrat 
un produs mai bun clientului”. 

Ceea ce motivează o întrebare interesantă: de ce atât 
de multă lume calcă pe urmele Boston Consulting Group, 
cultivând o cultură a conectivităţii, chiar dacă este foarte 
probabil, după cum a descoperit Perlow în studiul său, ca 
acest lucru să dăuneze bunăstării şi productivităţii 
angajaţilor şi nu ajută deloc profiturile? Cred că răspunsul 
poate fi găsit în următoarea realitate caracteristică pentru 
comportamentul la locul de muncă. 

Principiul minimei rezistenţe: într-un cadru de 
afaceri, în absenţa unui feedback clar cu privire la 
impactul diverselor comportamente asupra profitului, vom 
tinde spre comportamentele care simt cele mai uşoare în 
momentul respectiv. 

Intorcându-ne la întrebarea legată de motivul pentru 
care culturile conectivităţii persistă, răspunsul, conform 
principiului nostru, este: pentru că e mai uşor. Există cel 
puţin două motive majore pentru care acest fapt este 
adevărat. Primul este legat de capacitatea de reacţie la 
nevoile voastre. Dacă lucraţi într-un mediu în care puteţi 
primi im răspuns la o întrebare sau o informaţie specifică 
imediat ce apare nevoia, acest fapt vă uşurează viaţa - cel 
puţin pentru moment. Dacă nu aţi putea conta pe acest 
timp rapid de reacţie, ar trebui, în schimb, să vă faceţi mai 
multe planuri de lucru în avans, să fiţi mai organizaţi şi să 
fiţi pregătiţi să lăsaţi lucrurile deoparte o vreme, 
îndreptându-vă atenţia în altă direcţie, în timp ce aşteptaţi 

ceea ce aţi solicitat. Toate acestea v-ar îngreuna viaţa 
profesională de zi cu zi (chiar dacă ar produce o satisfacţie 
mai mare şi rezultate mai bune pe termen lung). 
Ascensiunea mesageriei instant, menţionată mai devreme 
în acest capitol, poate fi văzută sub forma acestei 
mentalități împinse la extrem. Dacă primirea unui răspuns 
la un e-mail într-o oră vă uşurează ziua, atunci im răspuns 
prin intermediul mesageriei instant în mai puţin de un 
minut ar îmbunătăţi acest avantaj exponential. 

Cel de-al doilea motiv pentru care o cultură a 
conectivităţii uşurează viaţa este acela că dezvoltă un 
mediu în care devine acceptabil să îţi dirijezi ziua cu 
ajutorul Inboxului - răspunzând la ultima misivă cu 
promptitudine, în timp ce ceilalţi lasă mesajele să se 
adune, simţindu-te în tot acest timp satisfăcător de 
productiv (mai multe despre aceasta în curând). Dacă e- 
mailul ar fi împins spre finalul zilei de lucru, vi s-ar impune 
să utilizaţi o abordare mai chibzuită cu privire la ordinea şi 
durata sarcinilor. Acest gen de planificare este dificil. 
Gândiţi-vă, de exemplu, la metodologia de gestionare a 
timpului din cartea Getting Things Done de David Allen, 
care este un sistem respectabil de a gestiona în mod 
inteligent obligaţii profesionale aflate în competiţie.16 
Acest sistem propune o diagramă cu cincisprezece 
elemente pentru luarea unei decizii legate de următorul 
lucru pe care îl veţi face! E mult mai uşor să răspundeţi 
pur şi simplu la ultimul schimb de e-mailuri, unde apăreţi 
în Ce. 

Am ales conectivitatea constantă ca studiu de caz în 
această discuţie, dar nu este decât unul dintre multele 
exemple de comportamente din afaceri care sunt contrare 
profunzimii şi reduc probabil valoarea finală produsă de 
companie, care, în ciuda acestui fapt, persistă deoarece, în 
absenţa unor parametri, majoritatea oamenilor recurg la 
ce este mai uşor. 

Pentru a da un alt exemplu, gândiţi-vă la practica 
obişnuită de a stabili şedinţe periodice pentru proiecte. 

Aceste şedinţe tind să se aglomereze şi să fractureze 
programul într-o asemenea măsură, încât se ajunge la 
imposibilitatea de a menţine o concentrare susţinută de-a 
lungul zilei. De ce persistă? Simt mai uşoare. Pentru mulţi, 
aceste şedinţe grăbite devin o formă simplă (dar directă) 
de organizare personală. În loc să încerce să-şi gestioneze 
singuri timpul şi obligaţiile, lasă şedinţa iminentă din 
fiecare săptămână să îi forţeze să acţioneze în privinţa 
unui proiect dat şi, general vorbind, să ofere un simulacru 
vizibil de progres. 

Gândiţi-vă, de asemenea, la practica frustrant de 
comună de a da mai departe un e-mail, trimiţându-l unuia 
sau mai multor colegi, care începe cu o întrebare deschisă, 
precum: „Ce credeţi?”. Expeditorul nu are nevoie decât de 
câteva secunde pentru a scrie un astfel de e-mail, însă 
destinatarul pierde multe minute (dacă nu ore, în unele 
cazuri), folosindu-şi timpul şi atenţia pentru a concepe un 
răspuns coerent. Ceva mai multă grijă în redactarea 
mesajului din partea expeditorului ar putea reduce 
semnificativ timpul total petrecut de toţi cei implicaţi. 
Aşadar, de ce sunt atât de răspândite aceste e-mailuri uşor 
de evitat, care ne mănâncă timpul? Din perspectiva 
expeditorului, sunt mai uşoare. E o modalitate de a scăpa 
de ceva din Inbox - cel puţin temporar - investind o 
cantitate minimă de energie. 

Principiul minimei rezistenţe, protejat de o cercetare 
meticuloasă din pricina găurii negre a măsurătorilor, 
susţine culturi ale muncii care ne salvează de disconfortul 
pe termen scurt al concentrării şi planificării, în 
detrimentul satisfacţiei pe termen lung şi al producţiei de 
valoare. Acţionând astfel, acest principiu ne conduce spre 
munca superficială, într-o economie care recompensează 
tot mai mult profunzimea. Totuşi nu este singura tendinţă 
care profită de gaura neagră a măsurătorilor pentru a 
reduce profunzimea. Trebuie, totodată, să avem în vedere 
cerința mereu prezentă şi supărătoare centrată pe 
„productivitate”, subiectul spre care ne vom îndrepta 

atenţia în cele ce urmează. 

Trebăluiala, ca substitut al productivităţii 

Există o mulţime de dificultăţi în postul de profesor la 
o universitate orientată spre cercetare. Dar unul dintre 
beneficiile de care se bucură această profesie este 
claritatea. Cât de bine sau cât de prost vă descurcaţi în 
calitate de cercetător academic poate fi redus la o singură 
întrebare: publicaţi lucrări importante? Răspunsul la 
această întrebare poate fi chiar cuantificat sub forma unei 
cifre, precum indicele h: o formulă, numită după 
inventatorul său, Jorge Hirsch, care îţi procesează numărul 
de lucrări publicate şi citări într-o singură valoare, care îţi 
aproximează impactul în  domeniu.l? în ştiinţa 
calculatoarelor, de exemplu, este dificil să atingi un indice 
h de peste 40 şi, odată atins, se consideră că este semnul 
unei cariere puternice şi îndelungate. Pe de altă parte, 
dacă indicele h e alcătuit dintr-o singură cifră, când cazul 
vostru este examinat în vederea obţinerii titularizării, 
probabil că sunteţi la ananghie. Google Scholar, un 
instrument popular în mediul universitar pentru găsirea 
lucrărilor de cercetare, vă calculează automat indicele h, 
astfel încât să vă amintiţi, de mai multe ori pe săptămână, 
exact unde vă situaţi. (în caz că vă întrebaţi, în dimineaţa 
în care scriu acest capitol, indicele meu h este de 21.) 

Această claritate simplifică deciziile cu privire la 
obiceiurile de lucru pe care le adoptă sau le abandonează 
un profesor. lată-l, de exemplu, pe regretatul fizician 
Richard Feynman, laureat al premiului Nobel, explicând, 
într-un interviu, una dintre strategiile sale de 
productivitate mai puţin ortodoxe18: 

Pentru a face o treabă cu adevărat bună în fizică, ai 
nevoie de perioade îndelungate... este nevoie de multă 
concentrare... dacă ai vreo îndatorire administrativă, nu ai 
timpul necesar. Astfel că mi-am inventat un nou mit: că 
sunt iresponsabil. Sunt iresponsabil în mod activ. 

Le spun tuturor că nu fac nimic. Dacă cineva mă 
roagă să fac parte din comitetul de admitere, răspund 

„nu”, sunt iresponsabil. 

Feynman era hotărât să evite îndatoririle 
administrative deoarece ştia că acestea nu ar fi făcut decât 
să-i diminueze abilitatea de a face singurul lucru care 
conta cel mai mult pentru el în viaţa profesională: „să facă 
o treabă cu adevărat bună în fizică”. Feynman, putem 
presupune, nu se omora să răspundă la e-mailuri şi 
probabil s-ar fi mutat la o altă universitate dacă aţi fi 
încercat să-l aşezaţi într-un birou deschis sau dacă i-aţi fi 
cerut să posteze pe Twitter. Claritatea în privinţa a ceea ce 
contează oferă limpezime în raport cu ceea ce nu are 
însemnătate. 

Menţionez exemplul profesorilor universitari, pentru 
că aceştia sunt oarecum excepţionali printre profesioniştii 
din domeniul cunoaşterii, majoritatea celor din urmă 
neîmpărtăşind această transparenţă legată de felul în care 
îşi fac treaba. Iată descrierea pe care o face criticul social 
Matthew Crawford acestei incertitudini: „Managerii înşişi 
se mişcă într-un ambient psihologic năucitor şi devin 
anxioşi din pricina imperativelor vagi la care trebuie să 
răspundă”.1? 

Deşi Crawford se referea mai exact la condiţia 
nefericită a managerului mediu din domeniul cunoaşterii, 
„peisajul psihologic năucitor” despre care vorbeşte se 
aplică în cazul a numeroase poziţii din acest sector. După 
cum descrie în oda sa din 2009, închinată meseriilor, Shop 
Class as Soulcraft, Crawford a demisionat din slujba de 
director de organizaţie think thank pentru a-şi deschide un 
atelier de reparat motociclete, ca să scape de această 
confuzie. Sentimentul pe care îl trăia când lua un motor 
stricat şi se lupta cu el, pentru ca, în cele din urmă, să se 
bucure de dovada tangibilă că reuşise (motocicleta care 
ieşea din atelier propulsată de propria forţă) oferă o 
senzaţie concretă de împlinire, pe care se străduia să o 
reproducă în perioada în care ziua sa orbita vag în jurul 
rapoartelor şi al strategiilor de comunicare. 

O realitate similară creează probleme pentru 

numeroşi profesionişti din domeniul cunoaşterii. Doresc să 
dovedească faptul că sunt membri productivi ai echipei şi 
că îşi merită banii, dar nu le este complet clar ce 
presupune acest ţel. Nu au un indice h în creştere sau o 
serie de motociclete reparate, ca dovadă a valorii lor. 
Pentru a compensa această discrepanţă, mulţi par a se 
întoarce la ultima perioadă în care productivitatea era 
observabilă la nivel universal: epoca industrială. 

Pentru a înţelege această revendicare, amintiţi-vă că, 
odată cu ascensiunea liniilor de asamblare, a apărut 
Mişcarea pentru Eficienţă, identificată prin fondatorul său, 
Frederic Taylor, care se spune că monitoriza eficienţa 
mişcărilor muncitorilor cu cronometrul - căutând moduri 
de a mări viteza cu care îşi îndeplineau sarcinile. În epoca 
lui Taylor, productivitatea era lipsită de ambiguitate: piese 
create pe imitate de timp. Se pare că, în peisajul de astăzi 
al afacerilor, numeroşi profesionişti din domeniul 
cunoaşterii, rămaşi fără idei, se întorc la această definiţie 
veche a productivităţii, în încercarea de a-şi consolida 
valoarea în peisajul altfel năucitor al vieţii lor profesionale. 
(David Allen, de exemplu, foloseşte chiar expresia specifică 
„a trage la şaibă” 20 pentru a descrie un flux de muncă 
productivă.) Profesioniştii din domeniul cunoaşterii, susţin 
eu, tind să aibă un program din ce în ce mai aglomerat, 
deoarece simt lipsiţi de o modalitate mai bună de a-şi 
demonstra valoarea. Haideţi să-i dăm o denumire acestei 
tendinţe. 

x A 

Trebăluiala, ca substitut al productivităţii. În absenţa 
unor indicii clare a ceea ce înseamnă a fi productivi şi 
valoroşi la locul de muncă, numeroşi profesionişti din 
domeniul cunoaşterii se întorc la indicele industrial al 
productivităţii: a face o mulţime de lucruri, într-o manieră 
vizibilă. 


6 Asociaţie sau organizaţie alcătuită din specialişti şi experţi, care 
oferă consili diverse domenii, de la cel social, economic şi politic până 
la cel cultural (n.t.). 


Această mentalitate furnizează încă o explicaţie a 
popularității a numeroase comportamente care distrug 
profunzimea. Dacă trimiteţi şi răspundeţi la e-mailuri la 
orice oră, dacă programaţi şi participaţi constant la 
şedinţe, dacă accesaţi sisteme de mesagerie instant, 
precum Hall, la câteva secunde după ce cineva v-a adresat 
o nouă întrebare sau dacă umblaţi de colo-colo prin biroul 
deschis preluând idei de la toţi cei pe care îi întâlniți - veţi 
părea ocupați în mod vizibil. Dacă folosiţi faptul că sunteţi 
ocupați ca pe un substitut pentru productivitate, atunci 
aceste comportamente pot părea cruciale pentru a vă 
convinge pe voi şi pe alţii că vă faceţi treaba bine. 

Această mentalitate nu este neapărat iraţională. 
Pentru unii, slujbele pe care le au depind cu adevărat de 
mi astfel de comportament. În 2013, de exemplu, noul CEO 
al Yahoo, Marissa Mayer, le-a interzis angajaţilor să 
lucreze acasă.21 A luat această decizie după ce a verificat 
arhivele serverelor din reţeaua virtuală privată, pe care 
angajaţii Yahoo le folosesc pentru a accesa serverele 
companiei de la distanţă. Mayer era supărată pentru că 
angajaţii care lucrau de acasă nu se logau suficient pe 
parcursul zilei. Îşi pedepsea, într-un oarecare sens, 
angajaţii pentru că nu petreceau mai mult timp 
verificându-şi e-mailul (unul dintre motivele principale 
pentru accesarea serverelor). „Dacă nu eşti vizibil ocupat”, 
semnala ea, „voi presupune că nu eşti productiv”. 

Cu toate acestea, obiectiv vorbind, acest concept este 
anacronic. Munca în domeniul cunoaşterii nu seamănă cu 
linia de asamblare, iar extragerea valorii din informaţii 
este o activitate care este deseori în contradicţie cu 
trebăluiala, nu susţinută de această ipostază. 

Amintiţi-vă, de pildă, de Adam Grant, universitarul 
din capitolul precedent, care a devenit cel mai tânăr 
profesor plin de la Wharton, izolându-se în mod repetat de 
lume, pentru a se concentra asupra scrisului. Un astfel de 
comportament este opusul ipostazei în care suntem vizibil 
ocupați sub privirile celorlalţi. Dacă Grant ar fi lucrat la 

Yahoo, ar fi fost posibil ca Marissa Mayer să îl concedieze. 
Însă această strategie profundă s-a dovedit a produce o 
mare valoare. 

Am putea, desigur, elimina acest angajament 
anacronic faţă de ideea de a fi mereu ocupați, dacă am 
putea demonstra cu uşurinţă impactul său negativ asupra 
profiturilor, însă în acest punct intră în joc gaura neagră a 
măsurătorilor, împiedicând o asemenea claritate. Această 
combinaţie puternică de ambiguitate a slujbei şi lipsă de 
parametri pentru a măsura eficacitatea diferitelor strategii 
permite proliferarea unui comportament care poate părea 
ridicol când este perceput obiectiv, în peisajul psihologic 
din ce în ce mai năucitor al muncii noastre de zi cu zi. 

Totuşi, după cum vom vedea mai târziu, chiar şi cei 
care înţeleg clar ce înseamnă să reuşeşti în slujba din 
domeniul cunoaşterii pe care o deţii pot fi ademeniţi să se 
îndepărteze de profunzime. Nu este nevoie decât de o 
ideologie suficient de seducătoare pentru a vă convinge să 
renuntati la chibzuială. 

Cultul internetului 

Gândiţi-vă la Alissa Rubin. Este şefa biroului New 
York Times din Paris. Înainte de aceasta, fusese şefa 
biroului din Kabul, Afghanistan, de unde relata direct din 
linia întâi, despre reconstruirea de după război. Cam în 
perioada în care scriam acest capitol, ea publica o serie de 
articole acuzatoare, care  expuneau complicitatea 
guvernului francez la genocidul din Rwanda. Cu alte 
cuvinte, Rubin este o ziaristă serioasă, care ştie meserie. 
Şi ea postează mesaje pe Twitter, la îndemnurile susţinute 
ale angajatorului său, bănuiesc eu. Contul de pe Twitter al 
lui Rubin ne dezvăluie un şir de mesaje constante şi 
oarecum nesistematice, postate la două-patru zile, ca şi 
când ar fi semnalată regulat de biroul de social media 
(care există cu adevărat) al ziarului, reamintindu-i să le 
astâmpere setea celor care o urmăresc. Cu puţine excepţii, 
mesajele ei de pe Twitter nu fac decât să menţioneze câte 
un articol citit recent, care i-a plăcut.22 


Rubin este reporteriţă, nu personalitate media. 
Valoarea ei pentru ziarul la care scrie este abilitatea de a 
cultiva surse importante, de a corobora datele şi de a scrie 
articole care fac valuri. Aliasurile Alissei Rubin din lume 
simt cele care asigură reputaţia ziarului Times, iar 
reputaţia acestuia este cea care fundamentează succesul 
comercial al publicaţiei, într-o epocă în care tentaţia 
digitalului este ubicuă şi creează dependenţă. Aşadar, de 
ce este Alissa Rubin îndemnată să îşi întrerupă în mod 
regulat munca, aceasta fiind în mod necesar profundă, 
pentru a furniza, gratuit, conţinut superficial unui serviciu 
condus de o companie media care nu are nicio legătură şi 
al cărei sediu nu se află în Silicon Valley? Şi, poate chiar 
mai important, de ce pare acest comportament atât de 
normal pentru majoritatea oamenilor? Dacă putem 
răspunde la aceste întrebări, vom înţelege mai bine 
tendinţa finală pe care vreau să o discut, care este 
relevantă pentru întrebarea de ce a devenit atât de 
paradoxal de rară munca profundă. 

Putem găsi im fundament pentru răspunsul nostru 
într-un avertisment oferit de regretatul teoretician în 
domeniul comunicării şi profesor la Universitatea New 
York, Neil Postman. Scriind la începutul anilor 1990, când 
revoluţia computerului personal înregistra primul salt, 
Postman susţinea că societatea noastră intra într-o relaţie 
tulburătoare cu tehnologia. Nu mai analizam, remarca el, 
compromisurile implicite noilor tehnologii, comparând 
noile forme de eficienţă cu proaspetele probleme care 
surveneau. În schimb, am început să presupunem că, dacă 
e high-tech, e de bine. Şi cu asta, basta.2 

Postman a numit o astfel de cultură tehnopol” şi a 
fost cât se poate de direct când ne-a avertizat în această 
privinţă. „Tlehnopolul elimină opţiunile existente în afara 
sa, exact în felul în care descria Aldous Huxley acest lucru 
în Brave New World”, susţinea el în cartea sa din 1993 pe 


7 în original technopoly, cuvânt rezultat din technologyşi monopoly, 
sugerând monopolul tehnologiei (n.t). 


această temă. „Nu le face ilegale.24 Nu le face imorale. Nu 
le face nici măcar nepopulare. Le face invizibile şi, prin 
urmare, irelevante”. 

Postman a murit în 2003, dar, dacă ar trăi astăzi, 
probabil că şi-ar exprima uimirea faţă de cât de repede s- 
au adeverit temerile sale din anii 1990 - derapaj propulsat 
de ascensiunea neprevăzută şi bruscă a internetului. Din 
fericire, Postman are un discipol care îi continuă 
argumentul în Epoca Internetului: criticul social, extrem 
de des citat, Evgeny Morozov. In cartea sa din 2013, To 
Save Everything, Click Here, Morozov încearcă să ne 
dezvăluie obsesia tehnopolică faţă de „Internet” (termen 
pe care îl plasează intenţionat între ghilimele ironice, 
pentru a-i sublinia rolul ideologic), spunând: „Această 
predilecție de a vedea «Internetul» ca pe o sursă de 
înţelepciune şi de consiliere tactică este cea care îl 
transformă dintr-un set de cabluri şi o reţea de routere 
destul de neinteresante într-o ideoy y logie seducătoare şi 
incitantă - poate că uiber-ideologia zilelor noastre”.28 

Conform criticii lui Morozov, am făcut ca „Internetul” 
să devină sinonim cu viitorul revoluţionar al afacerilor şi 
guvernării. Să vă faceţi compania să semene cu 
„Internetul” înseamnă să fiţi în pas cu timpul, iar ignorând 
aceste tendinţe, v-aţi plasa în ipostaza proverbialului 
producător de bice pentru cai în epoca automobilului. Nu 
mai considerăm instrumentele oferite de internet drept 
produse lansate de companii care urmăresc să obţină un 
profit, finanţate de investitori care speră să fie rentabile şi 
manevrate de tineri de 20 şi ceva de ani, care deseori 
născocesc lucruri din mers. În schimb, ne grăbim să 
idolatrizăm aceste trăsnăi digitale, considerându-le a fi un 
semn al progresului şi un vestitor al unei (îndrăznesc să 
spun, minunate) lumi noi. 

Acest internet-centrism (ca să mai împrumutăm un 
termen de la Morozov) caracterizează tehnopolul de astăzi. 


8 Carte apărută şi în limba română cu titlul Minunata lume nouă, 
traducere de Suzana şi Andrei Bantaş, Editura Polirom, 2011 (n.r.). 


Este important să recunoaştem această realitate, deoarece 
explică întrebarea care a deschis această secţiune. New 
York Times are un birou de social media şi îşi pistonează 
scriitorii, precum Alissa Rubin, să adopte un 
comportament marcat de perturbări, deoarece, într-un 
tehnopol centrat pe internet, un astfel de comportament 
nu poate fi negociat. Alternativa, de a nu adopta nimic din 
ce are de-a face cu internetul, este, după cum ar spune 
Postman, „invizibilă şi, prin urmare, irelevantă”. 

Această invizibilitate explică scandalul, pomenit mai 
devreme, care s-a stârnit când ţonathan Franzen a 
îndrăznit să sugereze că romancierii nu ar trebui să 
posteze pe Twitter. Oamenii au fost iritaţi nu pentru că nu 
ar fi fost deprinşi cu marketingul editorial şi nu erau de 
acord cu concluzia lui Franzen, ci pentru că i-a surprins că 
o persoană serioasă poate sugera că social media simt 
irelevante. Într-un tehnopol în care internetul ocupă un loc 
central, o astfel de afirmaţie este echivalentă cu arderea 
drapelului, fiind o profanare, nu o dezbatere. 

Poate că răspândirea aproape universală a acestei 
mentalități este cel mai bine surprinsă într-o experienţă pe 
care am trăit-o recent în timpul navetei spre campusul din 
Georgetown, unde lucrez. În timp ce aşteptam să se facă 
verde să pot traversa Connecticut Avenue, stăteam în 
spatele unui camion al unei companii de logistică, 
aparţinând unui lanţ de produse congelate. Transportul 
produselor congelate este o afacere complexă şi 
competitivă, care necesită abilităţi la fel de bune în 
gestionarea sindicatelor, ca şi în stabilirea rutelor. Este 
prin excelenţă un domeniu de şcoală veche şi, din multe 
puncte de vedere, e opusul start-upurilor tehnologice 
eficiente, orientate spre consumator, care beneficiază la 
ora actuală de atât de multă atenţie. Însă ceea ce m-a 
frapat în timp ce aşteptam în trafic, în spatele acestui 
camion, nu a fost complexitatea sau amploarea companiei, 
ci un element grafic care fusese comandat, apoi lipit, 
probabil cu o cheltuială considerabilă, pe spatele întregii 

flote de camioane - element grafic pe care scria: „Daţi-ne 
un like pe Facebook”. 

Munca profundă este un mare dezavantaj într-un 
regim de tehnopol, deoarece se bazează pe valori precum 
calitatea, priceperea şi măiestria, care sunt în mod clar 
demodate şi nontehnologice. Ba chiar mai rău, susţinerea 
muncii profunde necesită deseori respingerea multor 
lucruri noi şi high-tech. Munca profundă este exilată în 
favoarea unor comportamente high-tech mai 
perturbatoare, cum ar fi utilizarea profesională a social 
media, nu pentru că prima este inferioară empiric celor din 
urmă. Într-adevăr, dacă am avea nişte parametri clari care 
să redea impactul acestor comportamente asupra 
profitului, probabil că tehnopolul nostru actual s-ar 
prăbuşi. Dar gaura neagră a măsurătorilor împiedică o 
asemenea  limpezime,  permiţându-ne, în schimb, să 
transformăm toate lucrurile care au de-a face cu internetul 
în temuta „iiber-ideologie” a lui Morozov. Într-o astfel de 
cultură, nu ar trebui să fim surprinşi că munca profundă se 
zbate să concureze cu amalgamul strident şi zgomotos al 
mesajelor de pe Twitter, al like-urilor, al fotografiilor 
etichetate, al pereţilor de pe Facebook, al postărilor şi al 
tuturor celorlalte comportamente necesare care - suntem 
astăzi învăţaţi - devin necesare pentru simplul motiv că 
există. 

Rău pentru afaceri. Bun pentru voi 

Munca profundă ar trebui să fie o prioritate în 
climatul actual al afacerilor. Dar nu este. Tocmai am 
rezumat diverse explicaţii ale acestui paradox. Printre 
acestea se numără realitatea că munca profundă este grea, 
iar munca superficială e mai uşoară, că în absenţa unor 
scopuri clare ale slujbei deţinute, ideea de a fi mereu 
vizibil ocupat, care caracterizează munca superficială, 
ajunge să servească instinctului de conservare şi că în 
cultura noastră s-a dezvoltat convingerea că, dacă un 
comportament are de-a face cu „internetui, atunci este bun 
- indiferent de abilitatea noastră de a produce lucruri 

valoroase. Toate aceste tendinţe sunt facilitate de 
dificultatea de a măsura direct valoarea profunzimii sau 
preţul plătit pentru ignorarea acesteia. 

Dacă voi credeţi în valoarea profunzimii, această 
realitate constituie o veste proastă pentru companii în 
general, căci le face să rateze potenţialele creşteri masive 
ale valorii pe care o produc. Dar pentru voi, ca indivizi, se 
întrevăd veşti bune. Miopia colegilor şi a angajatorilor 
voştri scoate la iveală un mare avantaj personal. 
Presupunând că tendinţele schiţate aici continuă, 
profunzimea va deveni din ce în ce mai rară şi, prin 
urmare, din ce în ce mai valoroasă. Acum, că am stabilit că 
nu există nimic fundamental greşit în munca profundă şi 
nimic fundamental necesar în comportamentele 
perturbatoare care o înlocuiesc, puteţi, aşadar, continua cu 
încredere să urmăriţi țelul absolut al acestei cărţi: acela de 
a vă dezvolta sistematic abilitatea personală de a pătrunde 
în profunzime şi, făcând acest lucru, de a vă bucura de 
mari satisfacţii. 

3 Munca profundă este semnificativă 

Ric Furrer este fierar. E specializat în practici antice 
şi medievale de prelucrare a metalului, pe care le 
recreează cu minuţiozitate în atelierul său, Door County 
Forgeworks. „Fac toată treaba manual! şi folosesc unelte 
care îmi măresc forţa, fără a-mi limita creativitatea sau 
interacţiunea cu materialul”, explică el în declaraţia sa 
artistică. „Ceea ce s-ar putea să-mi ia o sută de lovituri 
executate cu mâna poate fi realizat dintr-una singură, cu 
ajutorul unei forje mari. Acesta este opusul ţelului meu şi 
de aceea în toate lucrările mele se pot vedea urmele celor 
două mâini care le-au făcut”. 

Un documentar din 2012, realizat de PBS, ne ajută să 
pătrundem în lumea lui Furrer. Aflăm că lucrează într-un 
hambar refăcut de la o fermă din Wisconsin, nu departe de 
pitorescul Sturgeon Bay, de lângă lacul Michigan. Furrer 
lasă deseori uşile hambarului deschise (pentru a ventila 
căldura produsă de forje, bănuim), iar eforturile sale se 

desfăşoară între câmpurile fermei, care se întind spre 
orizont. Cadrul este idilic, dar munca poate părea, la o 
primă vedere, brutală. În documentar, Furrer încearcă să 
recreeze o sabie din era vikingilor. Incepe prin a folosi o 
tehnică veche de 1500 de ani de a topi oţelul creuzet: o 
formă neobişnuit de pură (pentru perioada aceea) a 
metalului. Rezultatul este un lingou, nu cu mult mai mare 
decât trei sau patru telefoane inteligente aşezate unul 
peste altul. Acest lingou compact trebuie apoi să 
primească forma unei săbii ce va deveni lungă şi elegantă 
după şlefuire. 

„Această parte, topirea iniţială, este groaznică”, 
spune Furrer privind spre cameră, în timp ce încălzeşte 
metodic lingoul, îl întoarce, îl loveşte, apoi îl pune din nou 
în flăcări pentru a o lua de la capăt. Naratorul ne dezvăluie 
că va ciocăni opt ore pentru a încheia formarea sabiei. 
Însă, în timp ce îl privim pe Furrer lucrând, percepţia 
asupra muncii se schimbă. Devine limpede că nu izbeşte 
metalul plictisit, ca un miner cu un târnăcop: fiecare 
lovitură, deşi puternică, este controlată cu atenţie. Priveşte 
încordat spre metal, prin ochelarii de intelectual, cu rame 
subţiri (care par nepotriviţi pe nasul lui, deasupra bărbii 
bogate şi a umerilor laţi), răsucindu-l doar o idee la fiecare 
lovitură. „Trebuie să fii foarte blând cu el, altfel se crapă”, 
explică el. După alte câteva lovituri de ciocan, adaugă: 
„Trebuie să îl iei cu binişorul; încet-încet, cedează; apoi 
începi să te bucuri”.2 

La un moment dat, cam la jumătatea procesului de 
forjare, după ce Furrer a terminat de ciocănit, ajungând la 
forma dorită, începe să răsucească metalul cu grijă într-un 
bazin îngust cu cărbuni aprinşi. In timp ce priveşte ţintă 
spre lamă, se aude un clic: „Este gata”. Ridică sabia, 
înroşită de flăcări, ţinând-o departe de trup, şi păşeşte 
grăbit spre un tub cu ulei, în care cufundă lama pentru a o 
răci. După o clipă de uşurare că lama nu s-a făcut bucăţi - 
incident ce are loc frecvent în această etapă -, Furrer o 
scoate din ulei. Căldura rămasă în metal aprinde 

combustibilul, iar lama sabiei este cuprinsă de flăcări 
galbene pe toată lungimea. Furrer ridică sabia în flăcări 
deasupra capului, cu un singur braţ puternic, şi o priveşte 
ţintă un moment înainte de a stinge focul. În această 
scurtă pauză, flăcările îi iluminează faţa, pe care admiraţia 
este palpabilă. 

„Să o faci cum trebuie este cel mai complicat lucru 
pe care ştiu cum să îl fac”, explică Furrer. „Şi această 
provocare este ceea ce mă impulsionează. Nu am nevoie 
de săbii. Dar trebuie să le fac”. 

Ric Furrer este un meşter iscusit, a cărui muncă îi 
impune să îşi petreacă cea mai mare parte a zilei adâncit 
în ceea ce face - dacă îşi pierde concentrarea chiar şi o 
clipă, poate distruge zeci de ore de efort. Totodată, este un 
om pentru care profesia are în mod vădit o mare 
însemnătate. Această conexiune dintre munca profundă şi 
o viaţă bună este cunoscută şi acceptată pe scară largă, 
dacă ne gândim la lumea meşterilor. „Se ştie că satisfacția 
de a te manifesta concret în lume printr-o competenţă 
manuală aduce linişte şi relaxare”, explică Matthew 
Crawford. Şi îl credem. 

Dar când ne îndreptăm atenţia spre munca din 
domeniul cunoaşterii, această legătură devine incertă. O 
parte din problemă o reprezintă claritatea. Meşteşugarii 
precum Furrer abordează provocările profesionale care 
sunt simplu de definit, dar uşor de executat - un 
dezechilibru util când urmărim atingerea unui scop. 
Munca în domeniul cunoaşterii înlocuieşte această 
claritate cu ambiguitatea. Poate fi greu să defineşti exact 
ce face un anumit profesionist în domeniul cunoaşterii şi 
prin ce diferă de altul: în zilele noastre cele mai proaste, 
poate părea că întreaga muncă din domeniul cunoaşterii se 
reduce la aceleaşi e-mailuri şi prezentări Power Point 
supărătoare, doar diagramele folosite în  slide-uri 
diferenţiind o carieră de alta. Furrer însuşi identifică acest 
caracter insipid când scrie: „Lumea superautostrăzilor 
informaţiei şi spaţiul virtual mă lasă absolut rece şi mă 

dezamăgeşte total”.4 

O altă problemă care tulbură legătura dintre 
profunzime şi sens în munca din domeniul cunoaşterii este 
cacofonia de voci care încearcă să îi convingă pe 
profesioniştii din domeniul cunoaşterii să petreacă mai 
mult timp implicându-se în activităţi superficiale. După 
cum arătam în capitolul precedent, trăim într-o epocă în 
care tot ceea ce are legătură cu internetul este automat 
înţeles ca fiind inovator şi necesar. Comportamentele care 
distrug profunzimea, precum impulsul de a răspunde 
imediat la e-mailuri şi prezenţa activă pe social media, 
sunt lăudate, în vreme ce evitarea acestor tendinţe 
generează suspiciune. Nimeni nu-l va sancţiona pe Ric 
Furrer pentru că nu foloseşte Facebook, dar, dacă un 
profesionist în domeniul cunoaşterii ia această decizie, va 
fi considerat excentric (după cum am aflat din proprie 
experienţă). 

Totuşi, doar pentru că această conexiune între 
profunzime şi semnificaţie este mai puţin clară în cazul 
muncii în domeniul cunoaşterii, nu înseamnă că este 
inexistentă. Scopul acestui capitol este să vă convingă de 
faptul că munca profundă poate genera la fel de multă 
satisfacţie într-o economie a informaţiei pe cât generează 
în mod limpede într-o economie bazată pe meşteşuguri. În 
secţiunile următoare voi expune trei argumente pentru a 
susţine această ipoteză. Aceste argumente urmează, în 
mare, o traiectorie care porneşte de la concepte 
particulare, îndreptându-se spre un nivel generic: porneşte 
de la o perspectivă neurologică, trece la una psihologică şi 
încheie cu cea filosofică. Voi arăta că, indiferent de unghiul 
din care abordăm chestiunea profunzimii şi a muncii în 
domeniul cunoaşterii, este clar că, alegând profunzimea în 
detrimentul superficialităţii, putem accesa acelaşi tip de 
semnificaţie care îi motivează pe meşteşugarii precum Ric 
Furrer. Prin urmare, teza acestui capitol final din Partea 
întâi este că viaţa profundă nu este profitabilă doar 
economic, ci este, totodată, o viaţă bine trăită. 


Argumentul neurologic al profunzimii 

Scriitoarea din domeniul ştiinţific Winifred Gallagher 
a dat peste o conexiune între atenţie şi fericire după un 
eveniment neaşteptat şi înspăimântător, când a fost 
diagnosticată cu cancer - „nu doar cancer”, ne lămureşte 
ea, „ci o formă foarte agresivă, destul de avansată” 5. 

După cum relatează Gallagher în cartea sa din 2009, 
Rapt, după ce a părăsit spitalul în urma diagnosticării, a 
avut o intuiţie bruscă şi puternică: „Boala aceasta doreşte 
să-mi monopolizeze atenţia, dar, pe cât posibil, mă voi 
concentra, în schimb, asupra vieţii mele”. Tratarea 
cancerului a fost epuizantă şi îngrozitoare, dar Gallagher 
nu a putut să nu observe, în colţul acela din mintea ei 
rafinat de cariera de scriitoare de nonficţiune, că 
hotărârea de a se concentra asupra a ceea ce era bun în 
viaţa ei - filme, plimbări şi un martini la ora 6: 30 - 
funcţiona surprinzător de bine. Viaţa ei din perioada aceea 
ar fi trebuit să fie copleşită de teamă şi de 
autocompătimire, dar, în schimb, era, remarca ea, deseori 
destul de plăcută. Curioasă, Gallagher şi-a propus să 
înţeleagă mai bine rolul pe care îl joacă atenţia - adică 
lucrurile asupra cărora alegem să ne concentrăm şi cele pe 
care alegem să le ignorăm - în definirea calităţii vieţii 
noastre. După cinci ani de observaţii ştiinţifice, a ajuns să 
fie convinsă că asista la o „mare teorie unificată” a minţii: 

„Precum degetele care arată spre lună, alte 
discipline diverse, de la antropologie până la educaţie, 
economie comportamentală şi consiliere familială, 
sugerează şi ele că gestionarea abilă a atenţiei este 
condiţia  sine-qua-non a unei vieţi bune şi cheia 
îmbunătăţirii a practic tuturor aspectelor experienţei”.6 

Acest concept subminează felul în care îşi gândesc 
cei mai mulţi oameni experienţa subiectivă de viaţă. 
Tindem să punem un mare accent pe circumstanțe, 
presupunând că ceea ce ni se întâmplă (sau nu ni se 
întâmplă) determină ceea ce simţim. Din această 
perspectivă, detaliile mărunte ale felului în care vă 

petreceri ziua nu sunt atât de importante, căci ceea ce 
contează simt rezultatele de anvergură, cum ar fi dacă 
obţineţi sau nu o promoţie sau dacă vă mutaţi într-un 
apartament mai frumos, în opinia lui Gallagher, decenii de 
cercetări contrazic această accepţiune. În schimb, mintea 
noastră ne construieşte viziunea asupra lumii pe baza 
lucrurilor cărora le acordăm atenţie. Dacă vă concentrați 
asupra unei diagnosticări cu cancer, veţi deveni nefericiţi 
şi veţi duce o viaţă mohorâtă, dar, dacă vă concentrări, în 
schimb, asupra martiniului pe care îl veţi bea seara, veţi 
deveni mai plăcuţi, atât voi, cât şi viaţa - chiar dacă 
circumstanţele în ambele scenarii sunt la fel. După cum 
rezumă Gallagher: „Cine eşti, ce gândeşti, simţi şi faci, ce 
iubeşti - constituie suma lucrurilor asupra cărora te 
concentrezi”? 

In Rapt, Gallagher examinează cercetările care susțin 
această înţelegere a minţii. O citează, de exemplu, pe 
psihologa de la Universitatea din Carolina de Nord, 
Barbara Fredrickson, o cercetătoare specializată în 
evaluarea cognitivă a emotiilor. După un eveniment 
negativ sau perturbator din viață, arată cercetările lui 
Fredrickson, lucrurile asupra cărora alegeţi să vă 
concentrați exercită o influenţă semnificativă asupra 
atitudinii voastre viitoare. 

Aceste alegeri simple pot furniza un „buton de 
resetare” 8 al emoţiilor voastre. Ne oferă exemplul unui 
cuplu care se ceartă din pricina împărţirii inegale a 
treburilor casnice. „In loc să continuaţi să vă concentrați 
asupra  egoismului şi lenei  partenerului/partenerei”, 
sugerează ea, „v-aţi putea concentra asupra faptului că cel 
puţin s-a declanşat un conflict care mocnea, ceea ce 
constituie primul pas spre găsirea unei soluţii a problemei 
şi spre îmbunătăţirea stării pe care o aveţi”? Pare a fi un 
simplu îndemn de a vedea jumătatea plină a paharului, dar 
Fredrickson a descoperit că utilizarea judicioasă a acestor 
„puncte de exploatare a unui avantaj” la nivel emoţional 
poate genera un rezultat pozitiv într-o măsură semnificativ 

mai mare, în urma unor evenimente negative.10 

Oamenii de ştiinţă pot observa acest efect în acţiune 
până la nivelul neurologic. Psihologa de la Stanford, Laura 
Carstensen, ca să dăm un exemplu în acest sens, a folosit 
un scanner IRMF pentru a studia comportamentul cerebral 
al subiecţilor cărora li s-au prezentat atât imagini pozitive, 
cât şi negative.ll A descoperit că, în cazul tinerilor, la 
nivelul amigdalei (centrul emoţional), apăreau impulsuri 
electrice indicând prezenţa activităţii, la ambele tipuri de 
imagine. În schimb, când a scanat creierul unor persoane 
mai vârstnice, impulsurile electrice din amigdală s-au 
declanşat doar la imaginile pozitive. Carstensen presupune 
că subiecții mai vârstnici îşi antrenaseră cortexul 
prefrontal să inhibe amigdala în prezenţa stimulilor 
negativi. Aceşti subiecţi mai vârstnici nu erau mai fericiţi 
deoarece circumstanţele vieţii lor erau mai bune decât cele 
ale subiecţilor tineri; în schimb, erau mai fericiţi pentru că 
îşi programaseră creierul să ignore negativul şi să 
savureze pozitivul. Gestionându-şi atenţia cu abilitate, şi- 
au îmbunătăţit lumea fără a schimba nimic concret la 
aceasta. 

Acum putem face un pas înapoi, folosind marea 
teorie a lui Gallagher pentru a înţelege mai bine rolul 
muncii profunde în cultivarea unei vieţi mai bune. Această 
teorie ne spune că lumea voastră este produsul lucrurilor 
cărora le acordaţi atenţie, aşadar gândiţi-vă un moment la 
tipul de lume mintală construită când dedicați un timp 
semnificativ unor iniţiative profunde. Există o anumită 
gravitate şi un sentiment de însemnătate, care simt 
inerente muncii profunde - fie că sunteţi Ric Furrer care 
forjează o sabie sau im programator care optimizează un 
algoritm. Prin urmare, teoria lui Gallagher prezice că, dacă 
petreceţi suficient timp în această stare, mintea va” 

percepe lumea ca fiind bogată în sensuri şi 
importanţă. Însă există un beneficiu ascuns, dar la fel de 
important pentru a cultiva atenţia totală în ziua de lucru: o 


9 Imagistică prin Rezonanţă Magnetică funcţională (n.t.). 


astfel de concentrare vă confiscă sistemul atenţiei, 
împiedicându-vă să observați numeroasele lucruri mai 
mărunte şi mai puţin plăcute, care ne populează viaţa în 
mod inevitabil şi  stăruitor. (Psihologul Mihály 
Csikszentmihályi, despre care vom afla mai multe în 
următoarea secțiune, identifică în mod explicit acest 
avantaj atunci când subliniază avantajul de a cultiva „o 
concentrare atât de intensă12, încât nu ne mai rămâne 
nicio picătură de atenţie pentru a ne gândi la nimic 
irelevant sau pentru a ne face griji pentru probleme”.) 
Acest pericol este cu precădere pronunţat în munca din 
domeniul cunoaşterii, care, din pricina dependenţei sale de 
o conectivitate ubicuă, generează o gamă devastator de 
tentantă de elemente perturbatoare - care, cele mai multe 
dintre ele, vor secătui, dacă le veţi acorda suficientă 
atenţie, semnificaţia şi importanţa din lumea construită de 
mintea voastră. 

Pentru a contribui la concretizarea acestei ipoteze, 
mă voi folosi pe mine însumi drept studiu de caz. Gândiţi- 
vă, de exemplu, la ultimele cinci e-mailuri pe care le-am 
trimis înainte de a începe să scriu prima ciornă a acestui 
capitol. Mai jos, găsiţi titlurile mesajelor şi rezumatul 
conţinutului.10 

Re: S.R. Acest mesaj era o conversaţie cu un membru 
al familiei în legătură cu un articol pe care îl văzuse în 
Wall Street Journal. 

Re: Sfaturi importante. Acest e-mail făcea parte 
dintr-o conversaţie despre strategii investiţionale optime în 
vederea pensionării. 

Re: Fwd: Trucuri de studiu. Acest e-mail făcea parte 
dintr-o conversaţie în care încercam să îmi fac timp să mă 


10 Re: URGENT calnewport Confirmarea înregistrării mărcii. Acest 
mesaj a fost trimis ca răspuns la o escrocherie standard, în care o 
companie încearcă să-i păcălească pe deţinătorii de site-uri să îşi 
înregistreze domeniul în China. M-am enervat că îmi trimiteau întruna 
mesaje spam, aşa că mi-am pierdut cumpătul şi le-am răspuns (inutil, 
desigur), spunându-le că escrocheria lor ar fi mai convingătoare dacă ar 
fi scris „site“ corect în e-mailurile trimise. 

1 


întâlnesc cu un cunoscut care îmi vizita oraşul - sarcină 
complicată de programul lui fracturat pe durata vizitei. 

Re: eram doar curios. Acest e-mail făcea parte dintr-o 
conversaţie în care eu şi un coleg reacţionam la anumite 
chestiuni spinoase privind politica biroului (de genul celor 
care simt frecvente şi clişeizate în departamentele 
universitare). 

E-mailurile de mai sus ilustrează în mod relevant 
genul de preocupări superficiale care se luptă să vă 
confişte atenţia într-un cadru profesional din domeniul 
cunoaşterii. Unele dintre problemele prezentate în aceste 
mesaje oferite spre exemplu sunt inofensive, precum 
discutarea unui articol interesant, unele sunt vag 
stresante, cum este conversaţia despre strategii de 
economisire în vederea pensiei (gen de conversaţie pe care 
o încheiaţi aproape întotdeauna prin a nu face ce trebuie), 
unele sunt frustrante, cum se întâmplă când încerci să 
stabileşti o întâlnire atunci când ai un program încărcat, 
iar unele simt explicit negative, cum e cazul răspunsurilor 
date autorilor unor escrocherii sau discuţiile îngrijorate 
despre regulamentul de la birou. 

Numeroşi profesionişti din domeniul cunoaşterii îşi 
petrec cea mai mare parte a zilei de lucru interacţionând 
cu aceste tipuri de preocupări superficiale. Chiar şi atunci 
când li se cere să îndeplinească ceva mai important, 
obiceiul de a-şi verifica frecvent Inboxul face ca aceste 
chestiuni să rămână în centrul atenţiei lor. Gallagher ne 
învaţă că este o modalitate nesăbuită de a vă aborda ziua 
de lucru, deoarece face ca mintea voastră să construiască 
o percepţie conform căreia viaţa profesională vă este 
dominată de stres, iritare, frustrare şi lipsă de 
însemnătate. Cu alte cuvinte, lumea reprezentată de 
inboxul vostru nu este o lume în care să fie plăcut să 
locuieşti. Chiar dacă toţi colegii voştri simt geniali şi toate 
interacţiunile pe care le stabiliţi sunt mereu joviale şi 
pozitive, permiţând ca atenţia să zăbovească asupra 
peisajului seducător al superficialităţii, riscaţi să cădeţi 

într-o altă capcană neurologică identificată de Gallagher: 
„Cinci ani de studiere a atenţiei mi-au confirmat nişte 
adevăruri neplăcute despre mine”, relatează Gallagher.1* 
„LPrintre acestea, se numără ideea că] «mintea leneşă este 
la cheremul diavolului»... când îţi pierzi concentrarea, 
mintea are tendinţa de a se fixa asupra a ceea ce ar putea 
fi în neregulă cu viaţa ta, şi nu asupra lucrurilor bune”. 

Din perspectivă neurologică, o zi de lucru plină de 
superficialitate va fi, probabil, o zi epuizantă şi 
supărătoare, chiar dacă majoritatea lucrurilor superficiale 
care vă atrag atenţia par inofensive şi amuzante. . 

Implicaţia acestor descoperiri este clară. În muncă 
(şi, în special, în munca din domeniul cunoaşterii), 
creşterea timpului petrecut într-o stare de profunzime 
înseamnă să exploataţi maşinăria complexă a creierului 
uman într-un fel care, din câteva motive neurologice 
diferite, maximizează sensul şi satisfacția pe care le veţi 
asocia cu viaţa profesională. „După ce am făcut 
experimentul acela dur [cu cancerul]... am un plan pentru 
felul în care îmi voi trăi restul vieţii”, concluzionează 
Gallagher în cartea ei. „Îmi voi alege ţintele cu grijă... apoi 
le voi acorda întreaga mea atenţie. Pe scurt, voi duce o 
viaţă focalizată, căci este cea mai bună din câte există”. 
1”1 Ar fi un semn de înţelepciune să îi călcăm pe urme. 

Argumentul psihologic al profunzimii 

Cel de-al doilea argument care ne arată de ce 
profunzimea generează semnificaţie provine din opera 
unuia dintre cei mai cunoscuţi (şi al cărui nume se află în 
topul numelor scrise greşit) psihologi, Mihály 
Csikszentmihályi. La începutul anilor 1980, în colaborare 
cu Reed Larson, un tânăr coleg de la Universitatea din 
Chicago, Csikszentmihályi a inventat o nouă tehnică 
pentru a înțelege impactul comportamentelor de zi cu zi. 
Pe vremea aceea, era dificil să măsori cu acuratețe 
impactul psihologic al diferitelor activități. Dacă aduceai 
pe cineva în laborator şi îi cereai să-şi amintească starea 


11 în original, Experience Sampling Method - ESM (n.t.). 


pe care o avea într-un anumit moment, cu multe ore în 
urmă, era puţin probabil să îşi amintească. În schimb, dacă 
îi dădeai persoanei respective un jurnal şi o rugai să 
noteze cum se simţea pe tot parcursul zilei, probabil că nu 
avea să facă notițe cu conştiinciozitate - pur şi simplu, e 
prea mult de lucru. Descoperirea lui Csikszentmihâlyi şi a 
lui Larson a fost să se folosească de avantajul oferit de 
noua tehnologie (pe atunci), pentru a adresa întrebarea 
subiectului exact când trebuia. Mai exact, le-au dat pagere 
subiecţilor participanţi la experiment. Pagerele bipăiau la 
intervale selectate aleatoriu (în variantele moderne ale 
acestei metode, aplicaţiile de pe telefonul inteligent joacă 
acelaşi rol). Când auzeau semnalul sonor, subiecţii notau 
ce făceau exact în momentul acela şi cum se simțeau. În 

unele cazuri, primeau im jurnal în care să noteze 
aceste informaţii, iar în altele li se dădea un număr de 
telefon la care să sune, pentru a răspunde la întrebările pe 
care le punea un asistent de cercetare. Dat fiind că 
bipurile erau doar ocazionale, dar greu de ignorat, 
subiecţii urmau procedura experimentală. Şi, pentru că 
subiecţii îşi notau reacţiile cu privire la o activitate exact 
în momentul în care se ocupau de aceasta, răspunsurile 
era mai precise. Csikszentmihâlyi şi Larson au denumit 
abordarea metoda mostrei de experienţă (MME), iar 
aceasta a furnizat informaţii importante şi inedite despre 
ceea ce simţim cu adevărat în legătură cu încercările din 
viaţa de zi cu zi.15 

Printre numeroase descoperiri, munca lui 
Csikszentmihâlyi, prin aplicarea metodei MME, a 
contribuit la validarea unei teorii pe care o dezvoltase de-a 
lungul deceniului precedent: „Cele mai bune momente 
survin, de obicei, atunci când corpul sau mintea unei 
persoane simt împinse până la limită, cu un efort voluntar 
de a realiza ceva dificil şi valoros”.16 Csikszentmihălyi 
numeşte această stare mintală flux (termen pe care l-a 
popularizat printr-o carte din 1990, cu acelaşi titlu”). La 

vremea respectivă, această descoperire se opunea opiniei 
convenţionale. Majoritatea oamenilor presupuneau (şi încă 
o fac) că relaxarea îi face fericiţi. Vrem să muncim mai 
puţin şi să petrecem mai mult timp în hamac. Dar 
rezultatele studiilor MME ale lui  Csikszentmihălyi 
dezvăluie că cei mai mulţi oameni au înţeles greşit această 
idee: 

„In mod ironic, este mai uşor să ne bucurăm de 
slujbe decât de timpul liber, deoarece, ca şi activităţile 
caracterizate de flux, conţin scopuri, reguli de feedback şi 
provocări, care ne încurajează să ne implicăm în munca 
noastră, să ne concentrăm şi să ne pierdem în ea. Pe de 
altă parte, timpul liber este nestructurat şi e nevoie de un 
efort mult mai mare pentru a fi transformat în ceva de care 
să ne putem bucura”.17 

În urma măsurătorilor empirice, oamenii erau mai 
fericiţi la muncă şi mai puţin fericiţi decât bănuiau atunci 
când se relaxau. Şi, după cum au confirmat studiile MME, 
cu cât survin mai multe experienţe de tip flux într-o 
săptămână dată, cu atât este mai mare satisfacția faţă de 
viaţă a subiectului. Se pare că fiinţele umane îşi ating 
capacitatea maximă atunci când simt adâncite în ceva 
provocator. 

Desigur, există o suprapunere între teoria fluxului şi 
ideile lui Winifred Gallagher, evidenţiate în secţiunea 
precedentă. Ambele ne sugerează importanţa profunzimii 
în raport cu superficialitatea, dar se concentrează asupra a 
două explicaţii diferite ale acestei importanţe. Scrierea lui 
Gallagher subliniază că ceea ce contează este conținutul 
lucrurilor asupra cărora ne concentrăm. Dacă acordăm 
întreaga noastră atenţie lucrurilor importante şi, prin 
urmare, ignorăm lucrurile superficiale şi negative, vom 
simţi că viaţa noastră profesională este mai importantă şi 
mai pozitivă. Spre deosebire de aceasta, teoria fluxului a 
lui Csikszentmihâlyi nu se pronunţă, în mare măsură, cu 
privire la conţinutul atenţiei noastre. Deşi ar fi probabil de 
acord cu cercetările citate de Gallagher, teoria lui 


precizează că sentimentul de a te adânci în ceva este, în 
sine, foarte satisfăcător. Minţilor noastre le place această 
provocare, indiferent de subiect. 

Conexiunea dintre munca profundă şi flux ar trebui 
să fie clară: munca profundă este o activitate adecvată 
pentru a genera o stare de flux (sintagmele utilizate de 
Csikszentmihâlyi pentru a descrie ce generează fluxul 
includ ideea de a ne forţa mintea să îşi atingă limitele, 
concentrarea şi senzaţia de a fi absorbiți de o activitate - 
toate acestea caracterizând, totodată, şi munca profundă). 
Şi, după cum tocmai am aflat, fluxul generează fericire. 
Combinând aceste două idei, obţinem un argument 
puternic, provenit din psihologie, în favoarea profunzimii. 
Decenii de cercetare, inspirate de experimentele MME 
iniţiale ale lui Csikszentmihâlyi, validează faptul că actul 
aprofundării ordonează conştiinţa într-un mod care face ca 
viaţa să aibă valoare. Csikszentmihâlyi merge până într- 
acolo încât susţine că organizaţiile moderne ar trebui să 
adopte această realitate, sugerând că „slujbele ar trebui 
reconcepute astfel încât să semene cât mai mult posibil cu 
activităţile de tip flux” 18. Remarcând totuşi că o astfel de 
reformă ar fi dificilă şi perturbatoare (a se vedea, de 
exemplu, argumentele mele din capitolul anterior), 
Csikszentmihâlyi continuă prin a explica faptul că şi mai 
important este ca individul să înveţe să caute oportunităţi 
de flux. În ultimă instanţă, aceasta este lecţia cu care 
trebuie să rămânem în urma scurtei noastre incursiuni în 
lumea psihologiei experimentale: construirea vieții 
profesionale în jurul experienţei fluxului, produsă de 
munca profundă, este o cale confirmată spre o profundă 
satisfacţie. 

Argumentul filosofic al profunzimii 

Argumentul nostru final pentru conexiunea dintre 
profunzime şi semnificaţie ne impune să ne îndepărtăm de 
lumile mai concrete ale neuroştiinţei şi psihologiei şi să 
adoptăm, în schimb, o perspectivă filosofică. În această 
problemă, voi apela la ajutorul a doi cărturari care cunosc 

bine acest subiect: Hubert Dreyfus, care a predat filosofie 
la Berkeley peste patru decenii, şi Sean Dorrance Kelly, 
care, la momentul scrierii acestei cărţi, este şeful catedrei 
de filosofie de la Harvard. In 2011, Dreyfus şi Kelly au 
publicat o carte, AU Things Shining, care explorează în ce 
fel au evoluat noţiunile de sacralitate şi semnificaţie de-a 
lungul istoriei culturii umane. 

Şi-au propus să reconstruiască această istorie 
deoarece sunt îngrijoraţi că se va încheia în epoca noastră. 
„Lumea era, în diversele sale forme, o lume a lucrurilor 
sacre, strălucitoare”, explică Dreyfus şi Kelly la începutul 
cărţii. „Lucrurile strălucitoare par acum îndepărtate”. 19 

Ce s-a întâmplat între atunci şi acum? Răspunsul 
scurt este, susţin autorii, Descartes. Din scepticismul lui 
Descartes provine convingerea radicală că individul care 
caută certitudinea a învins un Dumnezeu sau un rege care 
deţine adevărul. Bineînţeles, Iluminismul care a rezultat de 
aici a condus la conceptul de drepturi umane şi i-a eliberat 
pe mulţi de opresiune. Dar, după cum subliniază Dreyfus şi 
Kelly, în ciuda binelui pe care l-a adus în arena politică, în 
domeniul dimensiunii metafizice această gândire a alungat 
ordinea din lume şi sacralitatea esenţială creării 
semnificației. Intr-o lume post-lluminism, ne-am asumat 
noi înșine sarcina de a identifica lucrurile semnificative şi 
pe cele care nu sunt astfel, exerciţiu care poate părea 
arbitrar şi poate duce la un nihilism dăunător. „Adoptarea 
metafizică a individului autonom, care a survenit odată cu 
Iluminismul, conduce nu doar la o viaţă plictisitoare”, se 
îngrijorează Dreyfus şi Kelly, „conduce aproape inevitabil 
la una de netrăit”. 20 

Această problemă poate părea la început foarte 
îndepărtată de misiunea noastră de a înţelege satisfacția 
profunzimii, dar, când vom aborda soluţia lui Dreyfus şi 
Kelly, vom descoperi noi observaţii bogate şi pătrunzătoare 
despre sursele semnificației în preocupările profesionale. 
Această conexiune ar trebui să pară mai puţin 
surprinzătoare când vom dezvălui că reacţia lui Dreyfus şi 

a lui Kelly la nihilism se bazează tocmai pe subiectul care a 
deschis acest capitol: meşteşugarul. 

Meşteşugurile, susţin Dreyfus şi Kelly în concluzia 
cărţii lor, furnizează o cheie de resuscitare a sentimentului 
de sacralitate într-o manieră responsabilă. Pentru a ilustra 
această ipoteză, folosesc ca exemplu o poveste despre un 
meşter rotar - profesiunea acum pierdută de a face roţi de 
lemn pentru căruţe. „Pentru că fiecare bucată de lemn este 
distinctă, are propria sa personalitate”, scriu ei, după un 
pasaj care descrie detaliile meşteşugului rotarului. „Cel 
care lucrează lemnul are o relaţie intimă cu materialul. 
Virtuţile sale subtile solicită să fie cultivate şi îngrijite”. 21 
în această apreciere a „virtuţilor subtile” ale materialului 
său, remarcă ei, meşteşugarul a dat peste ceva crucial 
într-o lume post-lluminism: o sursă de semnificaţie 
existentă în afara individului. Rotarul nu decide arbitrar 
care dintre virtuțile lemnului pe care îl lucrează simt 
valoroase şi care nu; această valoare este inerentă în lemn 
şi în sarcina pe care acesta are menirea de a o îndeplini. 

După cum explică Dreyfus şi Kelly, această sacralitate 
este comună în meşteşuguri. Sarcina unui meşteşugar, 
concluzionează ei, „nu este să genereze semnificaţie, ci 
mai degrabă să cultive în el însuşi abilitatea de a discerne 
semnificaţiile care există deja acolo”.22 

Acest fapt îl eliberează pe meşteşugar de nihilismul 
individualismului autonom, furnizând o lume ordonată, a 
semnificației. În acelaşi timp, această semnificaţie pare 
mai sigură decât sursele citate în epocile precedente. 
Rotarul, sugerează autorii, nu poate utiliza cu uşurinţă 
calitatea inerentă a unei bucăţi de pin pentru a justifica o 
monarhie absolutistă. 

Revenind la întrebarea cu privire la satisfacția 
profesională, interpretarea pe care o dau Dreyfus şi Kelly 
meşteşugului drept cale spre semnificaţie furnizează o 
înţelegere nuanţată a motivelor pentru care munca celor 
precum Ric Furrer rezonează cu atâţia dintre noi. Expresia 
de satisfacţie de pe chipul lui Furrer în timp ce lucrează, 

transformând metalul brut prin măiestria sa artistică, ar 
susţine aceşti filosofi, este o expresie care exprimă 
aprecierea pentru ceva impalpabil şi valoros în 
modernitate: o privire fugară asupra sacrului. 

Odată înţeleasă, putem lega această sacralitate 
inerentă în meşteşugurile tradiţionale de lumea muncii în 
domeniul cunoaşterii. Pentru a face asta, există două 
observaţii-cheie pe care trebuie să le facem mai întâi. 
Prima s-ar putea să fie evidentă, dar trebuie subliniată: nu 
există nimic intrinsec în meşteşugurile manuale atunci 
când este vorba despre generarea acestei surse 
particulare de semnificaţie. Orice îndeletnicire - fie fizică, 
fie cognitivă - care implică abilităţi cu un nivel înalt de 
dezvoltare poate, de asemenea, genera o senzaţie de 
sacralitate. 

Ca să elaborăm această idee, să trecem de la 
exemplele anacronice alte cioplirii lemnului şi modelării 
fierului la exemplul modern al programării calculatoarelor. 
Gândiţi-vă la următorul citat, care redă cuvintele lui 
Santiago González,  copilul-minune din domeniul 
programării, descriindu-şi munca într-un interviu: 

„Codurile frumoase sunt scurte şi concise, astfel că, 
dacă i-ai da acel cod unui alt programator, acesta ar spune: 
«O, este un cod bine scris». Seamănă în mare măsură cu 
scrierea unui poem”.23 

Gonzâlez discută despre programare în acelaşi fel în 
care vorbesc dulgherii despre meşteşugul lor în pasajele 
citate de 

Dreyfus şi Kelly. The Pragmatic Programmer, o carte 
respectabilă în domeniul programării calculatoarelor, face 
această conexiune între cod şi vechile meşteşuguri mai 
direct, citând în prefaţă crezul lucrătorilor la carierele de 
piatră: „Noi, cei care nu facem decât să tăiem piatra, 
trebuie să ne închipuim catedrale”.24 Cartea detaliază 
apoi ideea că programatorii trebuie să îşi vadă munca în 
acelaşi fel: 

„In cadrul structurii generice a unui proiect este 

întotdeauna loc pentru individualitate şi măiestrie... Peste 
100 de ani, conceptele noastre s-ar putea să pară la fel de 
arhaice ca tehnicile folosite de constructorii de catedrale 
în Evul Mediu în ochii inginerilor constructori de astăzi, 
însă măiestria noastră va continua să fie onorată”. 

Cu alte cuvinte, nu trebuie să trudeşti într-un hambar 
în aer liber pentru ca eforturile tale să fie considerate 
genul de măiestrie care poate genera semnificaţia lui 
Dreyfus şi Kelly. O potenţială măiestrie similară poate fi 
găsită în majoritatea slujbelor calificate din economia 
informaţiei. Fie că sunteți scriitori, comercianţi, 
consultanţi sau avocaţi, munca voastră este un meşteşug 
şi, dacă vă rafinaţi abilitatea şi o aplicaţi cu respect şi 
grijă, atunci, ca şi iscusitul rotar, puteţi genera 
semnificaţie în eforturile zilnice ale vieţii voastre 
profesionale. 

În acest punct, unii ar putea răspunde că slujba Jor 
din domeniul cunoaşterii nu are cum să devină o astfel de 
sursă de semnificaţie, deoarece obiectul slujbei lor este 
mult prea comun. Dar aceasta este o gândire deficitară, la 
a cărei corectare poate contribui examinarea 
meşteşugurilor tradiţionale, în cultura noastră actuală, 
punem un mare accent pe fişa postului. Obsesia noastră 
faţă de sfatul de a-ţi „urma pasiunea” (subiectul ultimei 
mele cărţi), de exemplu, este motivată de ideea (deficitară) 
că ceea ce contează cel mai mult pentru satisfacția în 
carieră este caracterul specific al slujbei pe care o alegi. 
Conform acestei gândiri, există doar câteva slujbe rare 
care pot fi o sursă de satisfacţie - cum ar fi munca într-un 
ONG sau înfiinţarea unei companii de software în vreme ce 
toate celelalte sunt lipsite de viaţă şi anoste. Filosofia lui 
Dreyfus şi Kelly ne face să evităm astfel de capcane. 
Meşteşugarii pe care îi citează aceştia nu au slujbe aparte. 
De-a lungul istoriei umane, în cea mai mare parte, meseria 
de fierar sau de rotar nu a fost fermecătoare. Dar acest 
fapt nu contează, căci elementele specifice ale muncii sunt 
crelevante. Semnificaţia dezvăluită de asemenea eforturi 

se datorează abilității şi aprecierii inerente a 
meşteşugului, nu rezultatelor muncii. Altfel spus, o roată 
de lemn nu este nobilă, dar crearea ei poate fi. Acelaşi 
lucru se aplică şi muncii din domeniul cunoaşterii. Nu aveţi 
nevoie de o slujbă aparte; în schimb, aveţi nevoie de o 
abordare deosebită a muncii pe care o îndepliniţi. 

Cea de-a doua observaţie-cheie legată de această 
direcţie a argumentaţiei este următoarea: cultivarea 
măiestriei este, în mod necesar, o sarcină profundă şi, prin 
urmare, ne impune să ne dedicăm muncii profunde. 
(Reamintiţi-vă că în Capitolul 1 susţineam că munca 
profundă este necesară pentru rafinarea abilităţilor şi 
aplicarea ulterioară a acestora la un nivel de elită - 
activităţile principale în meşteşuguri.) Prin urmare, munca 
profundă este crucială în extragerea semnificației din 
profesia pe care o aveţi, în maniera descrisă de Dreyfus şi 
Kelly. Rezultă că îmbrăţişarea muncii profunde în propria 
carieră şi direcționarea acesteia spre cultivarea abilității 
este un efort care poate transforma o slujbă din domeniul 
cunoaşterii, dintr-o obligaţie epuizantă, marcată de 
perturbări, în ceva satisfăcător - o poartă spre o lume 
plină de lucruri strălucitoare şi minunate. 

Homo Sapiens Profundus 

Primele două capitole din Partea întâi au fost 
pragmatice. Am arătat că munca profundă devine din ce în 
ce mai valoroasă în economia noastră, ajungând, totodată, 
să fie din ce în ce mai rară (din nişte motive oarecum 
arbitrare). Acest fapt reprezintă o inadecvare clasică la 
piaţă: dacă vă cultivați această abilitate, veţi prospera 
profesional. 

Prin contrast, acest ultim capitol nu adaugă prea 
multe la discuţia practică despre evoluţia locului de 
muncă, însă este absolut necesar pentru ca ideile 
precedente să capete forţă. În paginile care urmează, 
descriu un program riguros pentru a vă transforma viaţa 
profesională într-una centrată pe profunzime. Este o 
tranziţie dificilă şi, la fel ca în cazul a numeroase eforturi 

de genul acesta, argumentele pragmatice, bine gândite vă 
pot motiva doar până într-un anumit punct. În cele din 
urmă, scopul pe care îl urmăriţi trebuie să rezoneze la un 
nivel mai uman. Acest capitol susţine că, atunci când vine 
vorba despre adoptarea profunzimii, această rezonanţă 
este inevitabilă. Fie că abordaţi activitatea de a aprofunda 
lucrurile din perspectiva neuroştiinţei, a psihologiei sau a 
filosofiei înalte, aceste căi par să conducă toate la o 
conexiune între profunzime şi semnificaţie. Este ca şi când 
specia noastră ar fi evoluat într-una care înfloreşte în 
profunzime şi bâjbâie în superficialitate, devenind ceea ce 
am putea numi Homo Sapiens Profundus. 

Mai devreme, o citam pe Winifred Gallagher, care a 
devenit adepta profunzimii, spunând: „Voi duce o viaţă 
focalizată, căci este cea mai bună din câte există”.2* 
Aceasta este, probabil, cea mai bună modalitate de a 
rezuma argumentul acestui capitol şi al Părţii 1, în termeni 
generici: o viaţă profundă este o viaţă bună, din orice 
unghi ai privi-o. 

Partea a doua 

Regulile 

Regula 1 

Munciţi 


profund 

La scurt timp după ce m-am întâlnit cu David Dewane 
la un pahar, în barul Dupont Circle, a adus vorba despre 
maşinăria  Eudaimonia. Dewane este profesor de 
arhitectură şi, prin urmare, îi place să exploreze 
intersectarea dintre conceptual şi concret. Maşinăria 
Eudaimonia este un bun exemplu al acestei intersectări. 
Maşinăria, al cărei nume provine de la conceptul grecesc 
eudaimonia (stare în care îţi atingi pe deplin potenţialul 
uman), se dovedeşte a fi o clădire. „Scopul maşinăriei”, mi- 
a explicat David, „este crearea unui cadru în care 
utilizatorii pot pătrunde într-o stare de înflorire umană 


profundă, împlinind o muncă!?în care să-şi folosească 
abilităţile personale la potenţialul lor maxim”. Este, cu alte 
cuvinte, un spaţiu conceput pentru unicul scop de a facilita 
cea mai profundă muncă posibil. Am fost, după cum vă 
puteţi aştepta, intrigat. 

În timp ce Dewane îmi explica cum funcţiona 
maşinăria, a luat un pix să schiţeze configuraţia propusă a 
acesteia. Structura este un dreptunghi îngust, cu un singur 
etaj, alcătuită din cinci camere, aşezate una după alta, în 
stil vagon. Nu există un hol comun: trebuie să treci printr-o 
cameră pentru a ajunge în următoarea. După cum explică 
Dewane: „|Lipsa de comunicare între spaţii] este vitală 
deoarece nu îţi permite să ocoleşti niciunul dintre aceste 
spaţii, pe măsură ce pătrunzi mai adânc în maşinărie”. 

Prima încăpere în care intri din stradă se numeşte 
galeria. În planul lui Dewane, această încăpere va 
cuprinde exemple de muncă profundă produse în încăpere. 
Menirea sa este să îi inspire pe utilizatorii maşinăriei, 
creând o „cultură a stresului sănătos şi a presiunii 
colegilor”. 

După ce treci de galerie, intri în salon. Aici, Dewane 
îşi imaginează că avem acces la cafea de bună calitate şi 
poate chiar la un bar complet. Există, de asemenea, 
canapele şi Wi-fi. Salonul este menit să creeze o stare care 
„oscilează între curiozitate intensă şi argumentaţie”. 
Acesta este un loc de dezbătut, de „meditat” şi, în general, 
de lucrat asupra ideilor pe care le veţi dezvolta în 
următoarele încăperi ale maşinăriei. 

Din salon, intraţi în bibliotecă. În această încăpere 
simt stocate toate lucrările produse în maşinărie, precum 
şi cărţile şi celelalte resurse folosite în procesul de lucru. 
Vor exista copiatoare şi scannere pentru a strânge şi a 
colecta informaţiile de care aveţi nevoie pentru proiect. 
Dewane descrie biblioteca drept „hard-diskul maşinăriei”. 


12 în original, work, care înseamnă muncă, dar şi operă, lucrare. Prin 
urmare, acest context al muncii profunde, pentru care pledează autorul, 
include atât creaţia artistică, cât şi munca obişnuită (n.t.). 

Următoarea cameră este spaţiul dedicat birourilor. 
Conţine o sală standard de conferinţe, cu o tablă albă şi 
nişte separeuri cu pupitre. „Biroul”, explică Dewane, „este 
pentru activităţi de o intensitate moderată”. Ca să utilizăm 
terminologia noastră, acesta este spaţiul în care vă puteţi 
ocupa de demersurile superficiale impuse de proiectul 
vostru. Dewane îşi imaginează un administrator aflat la un 
pupitru în birou, care i-ar putea ajuta pe utilizatori să-şi 
îmbunătăţească obiceiurile de lucru pentru a-şi optimiza 
eficienţa. 

Apoi ajungem la ultima cameră din maşinărie, care 
reuneşte ceea ce Dewane numeşte „încăperile destinate 
muncii profunde” (a adoptat termenul „muncă profundă” 
din articolele mele pe această temă). Fiecare încăpere este 
proiectată să aibă doi pe trei metri şi este protejată de 
pereţi bine antifonaţi (planurile lui 

Dewane impun un strat izolator de 45 de centimetri). 
„Scopul încăperii destinate muncii profunde este acela de 
a permite o concentrare totală şi un flux de lucru 
neîntrerupt”, explică Dewane. Îşi imaginează un proces în 
care petreci 90 de minute în interior, faci o pauză cu 
aceeaşi durată şi repeţi de două sau de trei ori - punct în 
care mintea îşi va fi atins limita de concentrare pentru ziua 
respectivă. 

Momentan, maşinăria Eudaimonia nu există decât 
sub forma unei colecţii de schiţe arhitecturale, însă chiar 
şi în stadiul de 

* 


plan, potenţialul său de a susține munca de mare 
impact îl incită pe Dewane. „[Acest proiect] rămâne, în 
mintea mea, cea mai interesantă lucrare arhitecturală pe 
care am produs-o vreodată”, mi-a spus el. 

Într-o lume ideală - una în care adevărata valoare a 
muncii profunde este acceptată şi celebrată -, am avea cu 
toții acces la ceva asemănător cu maşinăria Eudaimonia. 
Poate că nu întocmai aşa cum a fost proiectată de David 
Dewane, dar, generic vorbind, un mediu (şi o cultură) de 


1 


lucru menit să ne ajute să extragem cât mai multă valoare 
posibil din mintea noastră. Din nefericire, această viziune 
este departe de realitatea noastră actuală. În schimb, ne 
aflăm în birouri deschise, în care atenţia ne este distrasă, 
în care Inboxurile nu pot fi neglijate, iar şedinţele simt 
interminabile - mediu în care colegii preferă mai curând să 
le răspunzi repede la ultimul e-mail decât să produci cele 
mai bune rezultate posibil. Cu alte cuvinte, ca cititor al 
acestei cărţi, sunteţi un discipol al profunzimii într-o lume 
superficială. 

Regula de care ne ocupăm - prima dintre cele patru 
reguli din Partea a doua a acestei cărţi - este menită să 
reducă acest conflict. Chiar dacă nu aveţi acces la o 
maşinărie Eudaimonia, strategiile care urmează vă vor 
ajuta să simulaţi efectele acesteia în viaţa voastră 
profesională, altfel plină de elemente perturbatoare. Vă 
vor arăta cum să transformați munca profundă dintr-o 
aspirație într-o parte regulată şi semnificativă a 
programului vostru zilnic. (Apoi regulile 2 - 4 vă vor ajuta 
să profitaţi la maximum de acest obicei de a munci 
profund, prezentându-vă, printre alte lucruri, strategii 
pentru a vă exersa abilitatea de concentrare şi de a vă 
opune elementelor perturbatoare acaparante.) 

Insă, înainte de a trece la aceste strategii, vreau să 
mă ocup mai întâi de o întrebare care poate vă roade: de 
ce avem nevoie de astfel de intervenţii ferme? Cu alte 
cuvinte, după ce acceptaţi că munca profundă este 
valoroasă, nu e suficient să începeţi, pur şi simplu, să îi 
dedicați mai mult timp? Chiar avem nevoie de ceva atât de 
complicat ca maşinăria Eudaimonia (sau echivalentul 
acesteia) pentru ceva atât de simplu precum a-ţi aminti să 
te concentrezi mai des? 

Din nefericire, când e vorba să înlocuim perturbările 
cu concentrarea, chestiunile nu simt atât de simple. Pentru 
a înţelege de ce acest fapt este adevărat, haideţi să privim 
mai îndeaproape unul dintre principalele obstacole ale 
aprofundării: impulsul de a ne îndrepta atenţia spre ceva 

mai superficial. Majoritatea oamenilor recunosc că acest 
impuls poate complica eforturile de a se concentra asupra 
unor lucruri grele, dar cei mai mulţi subestimează 
frecvenţa şi forţa acestuia. 

Gândiţi-vă la un studiu din 2012, condus de psihologii 
Wilhelm Hofmann şi Roy Baumeisterl, în cadrul căruia 205 
adulţi au primit beepere care se activau la intervale 
aleatoriu selectate (aceasta este metoda mostrei de 
experienţă, discutată în Partea întâi). Când sima beeperul, 
subiectului i se cerea să se oprească im moment pentru a 
reflecta la dorinţele pe care le avea sau le avusese în 
ultimele 30 de minute, iar apoi să răspundă la un set de 
întrebări legate de aceste dorinţe. După o săptămână, 
cercetătorii strânseseră peste 7.500 de mostre. lată 
varianta scurtă a concluziilor lor: oamenii se luptă cu 
dorinţele întreaga zi. După cum rezuma Baumeister în 
următoarea sa carte, Wilipower (scrisă în colaborare cu 
scriitorul din domeniul ştiinţific John Tierney): „Dorinţa s-a 
dovedit a fi norma, nu excepţia”.2 

Printre cele mai comune cinci dorinţe cu care se 
luptau subiecţii se numărau, deloc surprinzător, mâncatul, 
dormitul şi sexul. Însă pe lista primelor cinci dorinţe se 
aflau, totodată, următoarele dorinţe: „să ia o pauză de la 
munca |asiduă]... să-şi verifice e-mailul şi site-urile de 
reţele sociale, să navigheze pe internet, să asculte muzică 
sau să se uite la televizor”. Tentaţia internetului şi a 
televiziunii s-a dovedit a fi cu precădere puternică: 
subiecţii au reuşit să reziste acestor elemente 
perturbatoare, susceptibile de a crea în mod deosebit 
dependenţă, cam în jumătate din cazuri. 

Aceste rezultate constituie o veste proastă pentru 
scopul acestei reguli de a vă ajuta să vă cultivați 
deprinderea muncii profunde. Ne spun că vă puteţi aştepta 
să fiţi bombardaţi cu dorinţa de a face orice, în afară de a 
munci profund pe parcursul zilei, iar dacă sunteţi precum 
subiecţii germani din studiul lui Hofmann şi Baumeister, 
aceste dorinţe aflate în competiţie vor învinge deseori. Aţi 

putea răspunde, în acest punct, că veţi reuşi acolo unde au 
dat greş aceşti subiecţi, deoarece înţelegeţi importanţa 
profunzimii şi, prin urmare, veţi fi mai riguroşi în voinţa de 
a rămâne concentrați. Acesta este un sentiment nobil, dar 
deceniile de cercetare care au precedat acest studiu îi 
evidenţiază zădărnicia. O direcţie de cercetare, acum 
consacrată, iniţiată într-o serie de lucrări inovatoare4, 
scrise tot de Roy Baumeister, a stabilit următorul adevăr 
important (şi, la momentul respectiv, neaşteptat) despre 
puterea voinţei: aveți o cantitatefinită de voință, care se 
epuizează pe măsură ce o folosiți. 

Cu alte cuvinte, voinţa voastră nu este o manifestare 
a caracterului pe care o puteţi utiliza fără limită; în 
schimb, este ca un muşchi care oboseşte. De aceea 
subiecţilor din studiul lui Hofmann şi Baumeister le-a venit 
atât de greu să îşi înfrunte dorinţele - în timp, elementele 
perturbatoare le-au secătuit izvorul finit de voinţă, până 
când nu au mai putut rezista. Acelaşi lucru vi se va 
întâmpla şi vouă, orice intenţii aţi avea, dacă nu vă 
comportaţi inteligent în privinţa obiceiurilor pe care le 
aveţi. 

Ceea ce mă duce la ideea care motivează strategiile 
care urmează: cheia dezvoltării deprinderii de a munci 
profund este să treceţi dincolo de bunele intenţii şi să 
introduceţi  tabieturi şi ritualuri în viața voastră 
profesională, menite să minimizeze cantitatea limitată de 
voință necesară pentru a face trecerea la şi a menţine o 
stare de concentrare neîntreruptă. De exemplu, dacă 
hotărâți subit, în mijlocul unei după-amiezi petrecute 
navigând pe internet, să vă îndreptaţi atenția spre o 
sarcină care vă solicită intelectual, vă veţi baza în mare 
măsură pe puterea finită a voinței pentru a vă desprinde 
de tentaţiile existente online. Prin urmare, tentativele de 
acest fel vor da deseori greş. Pe de altă parte, dacă aţi 
folosit tabieturi şi ritualuri - stabilind poate o oră şi un loc 
liniştit pentru a vă ocupa de sarcinile importante în fiecare 
după amiază -, veţi avea nevoie de mult mai puţină voinţă 


1 


pentru a începe şi a continua să lucraţi. Prin urmare, pe 
termen lung, aţi reuşi mult mai des în aceste eforturi 
profunde. 

Reţinând aceste lucruri, cele şase strategii care 
urmează pot fi înţelese ca un arsenal de tabieturi şi 
ritualuri concepute cu ştiinţa voinţei limitate în minte, 
pentru a atinge cote maxime în munca profundă pe care o 
realizaţi în mod consecvent în programul vostru. Printre 
alte lucruri, vă vor cere să vă angajaţi să urmaţi un anumit 
tipar în programarea muncii de acest fel şi să dezvoltați 
ritualuri pentru a vă rafina concentrarea înainte de 
începerea fiecărei sesiuni. Unele dintre aceste strategii vor 
folosi o simplă metodă euristică pentru a vă deturna 
centrul motivaţional din creier, în vreme ce altele sunt 
menite să vă reîncarce bateriile voinţei în ritmul cel mai 
rapid posibil. 

Aţi putea încerca să faceţi ca munca profundă să 
devină o prioritate. Dar susţinerea acestei decizii cu 
strategiile care urmează - sau propriile voastre strategii, 
care sunt motivate de aceleaşi principii - va mări 
semnificativ probabilitatea de a reuşi să faceţi ca munca 
profundă să devină o parte crucială a vieţii voastre 
profesionale. 

Derideţi-vă ce filosofie a profunzimii adoptați 

Celebrul expert în ştiinţa calculatoarelor Donald 
Knuth ţine la munca profundă. După cum explică pe site-ul 
său: „Ceea ce fac necesită ore îndelungi de studiu şi de 
concentrare care nu poate fi întreruptă”. * Un doctorand 
pe nume Brian Chappell, care este tată şi are o slujbă cu 
normă întreagă, preţuieşte şi el munca profundă, aceasta 
fiind singura cale prin care poate face progrese la 
dizertaţie, având în vedere timpul său limitat. Chappell mi- 
a spus că prima sa întâlnire cu ideea de muncă profundă a 
fost un „moment emoţionant”. 

Menţionez aceste exemple deoarece, deşi Knuth şi 
Chappell sunt de acord cu privire la importanţa 
profunzimii, au opinii diferite în legătură cu filosofiile prin 

care integrează această profunzime în viaţa lor 
profesională. După cum voi detalia în următoarea secţiune, 
Knuth utilizează un soi de ascetism care favorizează 
munca profundă încercând să elimine sau să minimizeze 
orice alte tipuri de muncă. Spre deosebire de acesta, 
Chappell foloseşte o strategie ritmică, în cadrul căreia 
lucrează între aceleaşi ore (de la 5: 00 la 7: 30 dimineaţa) 
în fiecare zi de lucru, fără excepţie, înainte de a-şi începe 
programul fragmentat de întreruperi obişnuite. Ambele 
abordări funcţionează, dar nu la nivel global. Abordarea lui 
Knuth ar putea să fie potrivită pentru cineva a cărui 
principală obligaţie profesională este să cugete la lucruri 
serioase, dar, dacă Chappell ar adopta o respingere 
similară a tuturor lucrurilor superficiale, probabil că şi-ar 
pierde slujba. 

Aveţi nevoie de propria filosofie pentru a integra 
munca profundă în viaţa voastră profesională. (După cum 
susţineam în introducerea acestei reguli, încercarea de a 
vă programa munca profundă într-o manieră ad-hoc nu 
este o cale eficientă de a vă gestiona voinţa limitată.) Dar 
exemplul nostru evidenţiază un avertisment general cu 
privire la această selecţie: trebuie să aveţi grijă să alegeţi 
o filosofie care se potriveşte circumstanțelor voastre 
specifice, căci o inadecvare în acest punct vă poate 
deturna deprinderea de a vă dedica muncii profunde 
înainte de a avea şansa să se solidifice. Strategia vă va 
ajuta să evitaţi această soartă prezentându-vă patru 
filosofii distincte privind profunzimea, care am văzut că 
funcţionează excepţional de bine în practică. Scopul este 
să vă conving că există numeroase modalităţi de a integra 
munca profundă în programul vostru şi, prin urmare, 
merită să vă faceţi timp să găsiţi o abordare care vi se 
potriveşte. 

Filosofia ascetică a programării muncii profunde 

Să ne întoarcem la Donald Knuth. Este celebru 
pentru numeroase inovaţii în ştiinţa calculatoarelor, 
printre care se remarcă dezvoltarea unei abordări 


riguroase în analizarea performanţei algoritmilor. Cu toate 
acestea, printre colegii săi de breaslă, Knuth are, totodată, 
o aură reprobabilă, pentru felul în care abordează 
comunicarea electronică. Dacă vizitaţi site-ul său la 
Stanford cu intenţia de a-i găsi adresa de e-mail, veţi 
descoperi, în schimb, următorul mesaj: 

„Sunt un om fericit de pe 1 ianuarie 1990, de când nu 
mai am adresă de e-mail. Foloseam e-mailul cam de prin 
1975 şi mi se pare că cincisprezece ani de e-mailuri sunt 
îndeajuns pentru o viaţă. E-mailul este minunat pentru 
oamenii al căror rol în viaţă este să deţină controlul asupra 
lucrurilor. Dar nu pentru mine; rolul meu este să fiu 
detaşat. Ceea ce fac necesită ore lungi de studiu şi de 
concentrare care nu pot fi întrerupte”. 

Knuth recunoaşte totuşi că nu intenţionează să se 
izoleze complet de lume. Menţionează că scrierea cărţii 
sale îi impune să comunice cu mii de oameni şi că vrea să 
răspundă la întrebări şi comentarii. Soluţia sa? Furnizează 
o adresă - o adresă poștală pentru corespondenţă. Spune 
că asistenta sa administrativă va sorta toate scrisorile care 
sosesc la adresa respectivă şi le va pune deoparte pe 
acelea pe care le va considera relevante. Tot ce este cu 
adevărat urgent îi va fi adus la cunoştinţă prompt lui 
Knuth, iar de celelalte scrisori se va ocupa laolaltă, o dată 
la aproximativ trei luni. 

Knuth foloseşte ceea ce numesc filosofia ascetică a 
programării muncii profunde. Această filosofie încearcă să 
maximizeze eforturile profunde, eliminând sau minimizând 
radical obligațiile superficiale.  Practicanţii filosofiei 
ascetice tind să aibă un ţel profesional bine definit şi 
extrem de valoros, pe care îl urmează, iar succesul lor 
profesional provine în mare măsură din îndeplinirea 
acestui unic lucru la standarde excepţionale. Claritatea 
este cea care îi ajută să facă lumină în desişul de 
preocupări superficiale care tind să îi sufoce pe cei pentru 
care definiţia valorii în lumea profesională este mai 
variată. 


Knuth, de exemplu, îşi explică obiectivul profesional 
după cum urmează: „Incerc să învăţ anumite zone din 
ştiinţa calculatoarelor exhaustiv; apoi încerc să diger 
cunoştinţele acelea într-o formă care este accesibilă 
oamenilor care nu au atât de mult timp să studieze”. 
Încercarea de a-l convinge pe Knuth cu privire la 
profiturile intangibile ale construirii unui public pe Twitter 
sau oportunităţile neaşteptate care ar putea apărea prin 
utilizarea mai liberă a e-mailului vor da greş, dat fiind că 
aceste comportamente nu servesc direct scopului său de a 
înţelege în mod exhaustiv aspecte specifice ale ştiinţei 
calculatoarelor, pentru ca, apoi, să scrie despre ele într-o 
manieră accesibilă. 

O altă persoană dedicată muncii profunde ascetice 
este scriitorul de science-fiction Neal Stephenson. Dacă 
vizitaţi site-ul de autor al lui Stephenson, veţi observa că 
nu există o adresă de e-mail sau una poştală. Găsim 
explicaţia acestei omisiuni în două eseuri pe care 
Stephenson le-a postat pe primul său site (găzduit de The 
Well) la începutul anilor 2000, care au fost păstrate de 
Internet Archive. Într-unul din aceste eseuri, arhivat în 
2003, Stephenson îşi rezumă regulamentul privind 
comunicarea după cum urmează: 

„Persoanele care doresc să îmi tulbure concentrarea 
sunt rugate politicos să nu o facă şi sunt avertizate că nu 
răspund la e-mailuri... ca nu cumva mesajul-cheie [al 
regulamentului meu legat de comunicare] să se piardă în 
verbiaj, îl voi reda aici succint: timpul şi atenţia mea sunt 
deja rezervate - de mai multe ori. Vă rog să nu mi le 
solicitaţi”.6 

Pentru a-şi justifica şi mai clar regulamentul, 
Stephenson a scris un eseu intitulat „Why I Am a Bad 
Correspondent”. În centrul explicaţiei inaccesibilităţii sale 
se află următoarea decizie: 

„Cu alte cuvinte, ecuaţia productivităţii este una 
nonliniară. Ceea ce explică de ce corespondenţa mea lasă 
de dorit şi de ce rareori accept să ţin discursuri. Dacă îmi 

organizez viaţa în aşa fel încât să obţin segmente 
îndelungate de timp, consecutive şi neîntrerupte, pot scrie 
romane. Dar, dacă aceste segmente sunt separate şi 
fragmentate, productivitatea mea ca romancier scade 
drastic”.7 

Stephenson vede două opţiuni care se exclud 
reciproc: poate scrie romane bune într-un ritm regulat sau 
poate răspunde la o mulţime de e-mailuri şi poate participa 
la conferinţe, producând, drept urmare, romane de o 
calitate mai slabă, într-un ritm mai lent. A ales prima 
opţiune, iar această alegere îi impune să evite pe cât 
posibil orice sursă de muncă superficială în viaţa sa 
profesională. (Această chestiune este atât de importantă 
pentru Stephenson, încât i-a explorat implicaţiile - pozitive 
şi negative - în scrierea science-fiction din 2008 
Anathem8, în care ni se prezintă o elită intelectuală care 
trăieşte în ordine monastice, izolată de masele distrase şi 
de tehnologie, cugetând la lucruri profunde.9) 

Din experienţa mea, filosofia ascetică îi face pe mulţi 
profesionişti din domeniul cunoaşterii să devină defensivi. 
Claritatea cu care adepţii acesteia îşi identifică valoarea în 
lume atinge, presupun, un nerv sensibil, în cazul celor a 
căror contribuţie la economia informaţiei este mai 
complexă. Remarcaţi, desigur, că „mai complexă” nu 
înseamnă „mai mică”. Un manager de nivel înalt, de 
exemplu, ar putea juca un rol vital în funcţionarea unei 
companii de miliarde de dolari, chiar dacă nu poate indica 
ceva distinct, a un ar fi un roman încheiat, spunând: „Asta 
am produs eu anul acesta”. Prin urmare, numărul de 
indivizi cărora li se aplică filosofia ascetică este limitat, 
ceea ce e în regulă. Dacă nu faceţi parte din acest set, 
simplitatea radicală a acestuia nu ar trebui să provoace o 
invidie prea mare. Pe de altă parte, dacă faceţi parte din 
această categorie - fiind o persoană a cărei contribuţie în 
lume este distinctă, clară şi individualizată!*, atunci ar 

trebui să vă gândiţi serios la această filosofie, căci s-ar 
putea să fie factorul decisiv între o carieră mediocră şi una 
care va fi ţinută minte. 

Filosofia bimodală a programării muncii profunde 

Această carte s-a deschis cu o poveste despre 
psihologul şi gânditorul revoluţionar Carl Jung. În anii 
1920, exact în acelaşi timp în care încerca să se desprindă 
de constrângerile exercitate de mentorul său Sigmund 
Freud, Jung a început să se retragă periodic într-o casă 
rustică, de piatră, construită în pădurea din apropierea 
orăşelului Bollingen. Când se afla acolo, Jung se închidea 
în fiecare dimineaţă într-o încăpere cu dotări minime, 
pentru a scrie fără întrerupere. Apoi medita şi se plimba 
prin pădure pentru a-şi limpezi gândirea, pregătindu-se 
pentru următoarea zi de scris. Aceste eforturi, susţineam 
eu, aveau drept scop sporirea intensității muncii profunde 
a lui Jung la un nivel care să-i permită să reuşească în 
confruntarea intelectuală cu Freud şi cu numeroşii 
susţinători ai acestuia. 

Reamintind de această poveste, vreau să subliniez 
ceva important: Jung nu a utilizat o abordare ascetică a 
muncii profunde. Donald Knuth şi Neal Stephenson, 
exemplele noastre de mai sus, au încercat să elimine 
complet elementele perturbatoare şi superficialitatea din 
vieţile lor profesionale. Spre deosebire de aceştia, Jung a 
urmărit să opereze această excludere doar în perioadele 
petrecute în casa în care se retrăgea. Restul timpul şi-l 
petrecea în Zurich, unde ducea o viaţă deloc ascetică: 
conducea un cabinet aglomerat, unde deseori consulta 
pacientu până noaptea târziu; erau un participant activ la 
viaţa culturală care se desfăşura în cafenelele din Zurich; 

susţinea şi participa la numeroase prelegeri desfăşurate în 
prestigioasele universităţi ale oraşului. (Einstein şi-a luat 
doctoratul la o universitate din Zurich şi, ulterior, a predat 
la alta; de asemenea, interesant este că l-a cunoscut pe 
Jung şi cei doi au luat cina de câteva ori pentru a discuta 
ideile esenţiale ale deosebitei teorii a relativităţii a lui 
Einstein.) Cu alte cuvinte, viaţa lui Jung în Zurich este 
similară din multe puncte de vedere cu arhetipul modern 
al profesionistului hiperconectat din epoca digitală, care 
lucrează în domeniul cunoaşterii: dacă înlocuim „Zurich” 
cu „San Francisco” şi „scrisoare” cu „tweet”!1, am putea 
discuta despre un CEO de mare succes dintr-o companie 
high-tech. 

Abordarea lui Jung este ceea ce numesc filosofia 
bimodală a muncii profunde. Această filosofie îţi impune să 
îţi împarţi timpul, dedicând nişte intervale clar definite 
preocupărilor profunde şi lăsând restul să fie deschis la 
orice altceva. In timpul  intervalelor profunde, 
profesionistul bimodal va acţiona ascetic - urmărind să 
atingă o concentrare intensă şi neîntreruptă. Pe durata 
intervalelor superficiale, concentrarea de acest tip nu este 
o prioritate. Această divizare a timpului între profunzime şi 
deschidere poate surveni la diverse niveluri. De exemplu, 
într-o săptămână, aţi putea dedica ultimele patru züe 
profunzimii, iar restul timpului să fie deschis. Similar, în 
interval de un an, aţi putea dedica un anotimp perioadelor 
de muncă profundă (după cum procedează numeroşi 
universitari pe dimita verii sau în anul sabatic). 

Filosofia bimodală consideră că munca profundă 
poate produce o productivitate extremă, însă doar dacă 
subiectul dedică suficient timp unor astfel de iniţiative, 
pentru a atinge intensitatea cognitivă maximă - starea în 
care survin adevăratele descoperiri. De aceea, în cadrul 
acestei filosofii, unitatea minimă de timp pentru munca 
profundă tinde să fie cel puţin o zi întreagă. A rezerva 
câteva ore dimineaţa, de pildă, este prea puţin pentru a 

putea spune că avem un segment dedicat muncii profunde, 
conform adepților acestei abordări. 

În acelaşi timp, filosofia bimodală este, în general, 
utilizată de oamenii care nu pot reuşi fără a se dedica unor 
angajamente non-profunde. Jung, de exemplu, avea nevoie 
de cabinetul de consultaţii pentru a-şi plăti facturile şi de 
scena cafenelelor din Zurich pentru a-i stimula gândirea. 
Abordarea bazată pe trecerea de la un mod la altul 
furnizează o cale de a deservi cu succes ambele nevoi. 

Ca să dăm un exemplu mai modern al filosofiei 
bimodale în acţiune, putem să ne gândim din nou la Adam 
Grant, profesorul de la Wharton Business School, al cărui 
interes faţă de tabieturile profesionale a fost prezentat în 
Partea întâi. După cum poate vă amintiţi, programul lui 
Grant pe durata ascensiunii sale rapide la funcţia de 
profesor universitar la Wharton constituie un bun studiu 
de caz asupra bimodalităţii. Pe parcursul unui an 
universitar, şi-a concentrat cursurile într-un singur 
semestru, astfel încât în restul timpului să se poată dedica 
muncii profunde. Apoi, în cadrul acestor semestre de 
muncă profundă, a aplicat abordarea bimodală la nivel 
săptămânal. Poate că o dată sau de două ori pe lună îşi lua 
două-patru zile în care devenea complet ascetic. Închidea 
uşa, îşi seta un mesaj automat pe e-mail, prin care 
transmitea că nu era la birou, şi lucra la cercetările sale 
fără întrerupere. În afara acestor sesiuni de muncă 
profundă, Grant era bine-cunoscut pentru deschiderea şi 
accesibilitatea sa. Intr-un anumit sens, trebuia să fie: 
bestsellerul său din 2013, Give and Take, promovează 
practica acordării timpului şi a atenţiei, fără a aştepta ceva 
în schimb, ca strategie-cheie a progresului profesional. 

Cei care folosesc filosofia bimodală a muncii 
profunde admiră productivitatea asceţilor, dar respectă, 
totodată, valoarea pe care o primesc ca urmare a 
comportamentelor superficiale din viaţa lor profesională. 
Poate că cel mai mare obstacol în implementarea acestei 
filosofii este acela că până şi perioadele scurte de muncă 

profundă necesită o flexibilitate pe care mulţi se tem că nu 
o au în funcţiile lor actuale. Dacă vă stânjeneşte gândul că 
aţi putea sta departe de inbox chiar şi pentru o oră, atunci, 
cu siguranţă, ideea de a dispărea o zi sau mai mult va 
părea imposibilă. Dar bănuiesc că munca bimodală este 
compatibilă cu mai multe tipuri de slujbe decât aţi putea 
crede. Mai devreme, de exemplu, descriam un studiu 
efectuat de Leslie Perlow, profesoară la Harvard Business 
School. În cadrul acestui studiu, unui grup de consultanţi i 
s-a solicitat să se deconecteze o zi întreagă, în timpul 
săptămânii de lucru. Consultanţii se temeau că clientul 
avea să se revolte. S-a dovedit că clientului nu-i păsa. 
După cum au descoperit Jung, Grant şi subiecţii lui Perlow, 
oamenii vă respectă, de obicei, dreptul de a deveni 
inaccesibili dacă aceste perioade sunt bine definite şi clar 
anunţate, iar în afara acestor secvenţe temporale sunteţi 
din nou uşor de găsit. 

Filosofia ritmică a programării muncii profunde 

La începuturile serialului Seinfeld, Jerry Seinfeld a 
continuat să lucreze ca actor de comedie, mergând în 
turnee şi având un program aglomerat. In această 
perioadă, scriitorul şi comediantul Brad Isaac, care, pe 
atunci, lua parte la spectacole în care publicul putea urca 
pe scenă, preluând microfonul, a dat peste Seinfeld într-un 
club, aşteptând să urce pe scenă. După cum a explicat 
ulterior Isaac, într-un articol de pe Lifehacker, devenit 
clasic: „Aceea era şansa mea. Trebuia să îl întreb pe 
Seinfeld dacă avea vreo sugestie pentru un tânăr actor de 
comedie. Ce mi-a spus avea să-mi fie de folos întreaga 
viaţă” 10. 

Seinfeld şi-a început sfaturile către Isaac cu lucruri 
de bun-simţ, remarcând că „drumul spre a deveni un actor 
de comedie mai bun este să creezi glume mai bune”, 
explicându-i apoi că, pentru crea glume mai bune, trebuie 
să scrii în fiecare zi. Seinfeld a continuat prin a descrie o 
tehnică specifică pe care o folosea pentru a-l ajuta să-şi 
menţină această disciplină. Are un calendar pe perete. În 

fiecare zi în care scrie glume, taie data respectivă cu un X 
mare, făcut cu roşu. „După câteva zile, vei avea un lanţ”, i- 
a spus Seinfeld. „[ine-te de treabă şi lanţul va continua să 
crească în fiecare zi. Iți va plăcea să îl vezi, mai ales după 
ce trec câteva săptămâni. Singura ta treabă va fi să nu 
întrerupi lanţul”. 

Această metodă a lanțului (după cum o numesc unii 
acum) a avut, în curând, un succes răsunător printre 
scriitori şi pasionaţii de fitness - comunităţi care prosperă 
ca urmare a abilității de a face lucruri grele în mod 
consecvent. Pentru scopurile noastre, furnizează un 
exemplu specific de abordare generală pentru a integrarea 
profunzimii în viaţă: filosofia ritmică. Această filosofie 
susţine că cea mai uşoară cale de a începe în mod 
consecvent sesiuni de muncă profundă este să le 
transformăm într-un simplu obicei regulat. Cu alte cuvinte, 
scopul este să generaţi un ritm al acestei munci care 
elimină nevoia şi de a decide dacă şi când veţi aborda 
lucrurile în profunzime şi de a investi energie în acest 
proces. Metoda lanţului este un bun exemplu al filosofiei 
ritmice a programării muncii profunde, deoarece combină 
o metodă euristică simplă de programare (a face treaba în 
fiecare zi) cu o modalitate uşoară de a vă reaminti să o 
faceţi: X-urile mari şi roşii de pe calendar. 

O altă modalitate frecventă de a implementa filosofia 
ritmică se poate realiza prin înlocuirea elementului vizual 
de susţinere din metoda lanţului cu stabilirea unei anumite 
ore pe care o folosiţi în fiecare zi pentru a vă dedica muncii 
profunde, în mare măsură, la fel cum păstrarea unor 
indicatori vizuali ai progresului înregistrat în muncă poate 
reduce bariera spre aprofundare, eliminarea chiar şi a 
celor mai simple decizii de stabilire a programului, cum ar 
fi în ce moment al zilei să îndepliniţi munca, diminuează 
această barieră. 

Gândiţi-vă la exemplul lui Brian Chappell, 
doctorandul ocupat pe care vi l-am prezentat în discuţia de 
deschidere despre această strategie. Chappell a adoptat 

filosofia ritmică a programării muncii profunde din 
necesitate. În perioada în care începea să scrie mult la 
teză, i-a fost oferită o slujbă cu normă întreagă într-un 
centru din campusul unde era student. Profesional, era o 
oportunitate şi Chappell a acceptat-o bucuros. Dar din 
punct de vedere academic, o slujbă cu normă întreagă, mai 
ales că apărea după recenta naştere a primului său copil, 
îngreuna procesul de căutare a profunzimii necesare 
pentru a-şi scrie capitolele tezei. 

Chappell a început prin a încerca să se dedice vag 
muncii profunde. Şi-a făcut o regulă, conform căreia 
munca profundă trebuia să ocupe segmente de 90 de 
minute (dându-şi seama în mod corect că este nevoie de 
timp pentru a ajunge la o stare de concentrare), şi a decis 
că va încerca să programeze aceste segmente într-o 
manieră ad-hoc, ori de câte ori apăreau ferestre potrivite 
în programul său. Deloc surprinzător, această strategie nu 
a condus la o productivitate semnificativă. Într-o tabără de 
studii la care participase cu un an înainte, Chappell 
reuşise să producă un întreg capitol din lucrarea de 
dizertaţie într-o singură săptămână de muncă profundă 
riguroasă. După ce a acceptat slujba cu normă întreagă, nu 
a reuşit să producă decât un singur nou capitol pe durata 
întregului an de lucru. 

Progresul extrem de greoi din acel an l-a determinat 
pe Chappell să adopte metoda ritmică. Şi-a stabilit regula 
că se va trezi şi va începe să lucreze la 5: 30 dimineaţa, în 
fiecare zi. Va lucra până la 7: 30, va pregăti micul dejun şi 
va merge la muncă după ce se va fi achitat de obligaţiile pe 
care le avea faţă de dizertaţie în ziua respectivă. Incântat 
de progresul rapid, în curând şi-a stabilit ora de trezire la 
4: 30, pentru a profita şi mai mult de profunzimea 
matinală. 

Când l-am intervievat pe Chappell pentru această 
carte, mi-a mărturisit că abordarea sa ritmică asupra 
programării muncii profunde era „extrem de productivă şi, 
totodată, elimina sentimentul de vinovăţie”. Obiceiul său îl 

ajuta să producă patru-cinci pagini de proză academică pe 
zi şi era capabil să scrie ciorne ale capitolelor tezei sale 
ajungând la un capitol în două-trei săptămâni: o 
productivitate fenomenală pentru cineva care avea şi o 
slujbă la care mergea de la 9 la 17. „Cine poate spune că 
nu pot fi atât de prolific?”, a concluzionat el. „De ce nu 
eu?” 

Filosofia ritmică oferă un contrast interesant cu 
filosofia bimodală. Poate că nu reuşeşte să atingă cele mai 
intense niveluri de gândire profundă urmărite în sesiunile 
de concentrare care durează întreaga zi, în cazul adeptului 
abordării bimodale. Însă câştigul este acela că această 
abordare funcţionează mai bine cu realitatea naturii 
umane. Susţinând munca profundă prin intermediul unor 
tabieturi de neclintit, prin care se asigură că îndeplineşte 
în mod regulat o parte din sarcină, adeptul abordării 
ritmice înregistrează deseori un număr total mai mare de 
ore de muncă profundă pe an. 

Decizia între ritmic şi bimodal se poate rezuma la 
autocontrol în aceste chestiuni legate de programare. Dacă 
sunteţi Carl Jung şi sunteţi implicaţi într-o luptă 
intelectuală acerbă cu susţinătorii lui Sigmund Freud, 
probabil că veţi recunoaşte fără probleme importanţa 
găsirii timpului necesar pentru a vă concentra asupra 
propriilor idei. Pe de altă parte, dacă scrieţi o dizertaţie şi 
nu vă presează nimeni să o terminaţi, s-ar putea să fie 
nevoie de natura regulată a filosofiei ritmice pentru a 
menţine progresul. 

Cu toate acestea, în cazul multora, nu doar 
problemele de autocontrol îi determină să aibă 
preconcepţii faţă de filosofia ritmică, ci şi realitatea că 
unele slujbe nu îţi permit să dispari când apare nevoia de 
profunzime. (Pentru o mulţime de şefi, eşti liber să te 
concentrezi cât doreşti... atât timp cât răspunzi prompt la 
e-mailurile şefului.) Probabil că acesta este cel mai 
important motiv pentru care filosofia ritmică este una 
dintre cele mai comune printre profesioniştii din domeniul 

cunoaşterii, care au o slujbă obişnuită într-un birou. 

Filosofia jurnalistică a programării muncii profunde 
în anii 1980, jurnalistul Walter Isaacson avea 30 şi ceva ani 
şi avansase considerabil în ascensiunea sa rapidă pe scara 
ierarhică din redacţia revistei Time. În acest punct, se afla 
neîndoielnic în atenţia clasei gânditorilor. Christopher 
Hitchens, de exemplu, care scria la London Review of 
Books în această perioadă, l-a numit „unul dintre cei mai 
buni ziarişti de revistă din America” 11. Era momentul 
potrivit ca Isaacson să scrie o Carte Mare şi Importantă - 
un pas necesar pe scara realizărilor jurnalistice. Astfel că 
Isaacson a ales un subiect complicat, o biografie narativă 
pe mai multe planuri, a şase figuri care au jucat un rol 
important în politica de la începuturile Războiului Rece, şi 
a făcut echipă cu un tânăr redactor şi coleg de la Time, 
Evan Thomas, pentru a produce o carte cu o greutate 
adecvată: o istorie de 864 de pagini, intitulată The Wise 
Meti: Six Friends and the World They Mode. 12 

Această carte, care a fost publicată în 1986, a fost 
bine primită de oamenii potriviţi. Nerv York Times a numit- 
o „poveste cu straturi multiple” 1, în vreme ce San 
Francisco Chronicle trâmbiţa că cei doi tineri scriitori 
„dăduseră naştere unui Plutarh al Războiului Rece”. La 
mai puţin de un deceniu, lIsaacson a atins punctul 
culminant în cariera sa de jurnalist când a fost numit 
redactor al revistei Time (pe care l-a completat cu un al 
doilea act, când a devenit CEO-ul unei organizaţii think 
tank şi un biograf incredibil de popular al unor figuri 
celebre, printre care Benjamin Franklin, Albert Einstein şi 
Steve Jobs). 

Însă ceea ce mă interesează pe mine la Isaacson nu 
este ce a realizat cu prima sa carte, ci cum a scris-o. În 
dezvăluirea acestei poveşti, trebuie să mă inspir din 
relatarea pe care am avut norocul să mi-o facă o persoană 
apropiată. Se pare că în anii de dinaintea publicării cărţii 
The Wise Men, unchiul meu, John Paul Newport, care era 
şi el jurnalist în New York pe atunci, a împărţit cu Isaacson 

o casă de vacanţă pe litoral. Până în ziua de astăzi, unchiul 
meu îşi aminteşte de impresionantele obiceiuri de lucru ale 
lui Isaacson: 

„Intotdeauna era uimitor... se retrăgea în dormitor o 
vreme, când noi, ceilalţi, ne relaxam în curtea interioară 
sau în altă parte, pentru a lucra la cartea sa... urca la etaj 
şi rămânea acolo vreo 20 de minute sau o oră şi îl auzeam 
cum bătea la maşină, apoi cobora la fel de relaxat ca şi 
noi... munca nu părea să-l tulbure niciodată - urca bucuros 
să lucreze ori de câte ori avea timp liber”. 

Isaacson era metodic: ori de câte ori găsea timp liber, 
intra în starea caracteristică muncii profunde şi bătea la 
maşină în viteză, scriindu-şi cartea. Se pare că aşa se 
poate scrie o carte de 900 de pagini în timpul liber, în 
vreme ce îţi petreci cea mai mare parte a zilei devenind 
unul dintre cei mai buni scriitori din ţară care publică într- 
o revistă. 

Numesc această abordare, în care munca profundă 
este inserată în program oricând se poate, filosofici 
jurnalistului. Această denumire recunoaşte faptul că 
jurnaliştii, asemenea lui Walter Isaacson, au pregătirea 
necesară pentru a intra în starea propice scrisului 
instantaneu, supunându-se naturii profesiei lor care este 
marcată de termene-limită. 

Această abordare nu este pentru novici în munca 
profundă. După cum stabileam în partea introductivă a 
acestei reguli, abilitatea de a trece de la superficialitate la 
profunzime nu vine de la sine. Fără exerciţiu, această 
trecere vă poate afecta serios rezervele de voinţă, 
epuizându-le. Acest obicei necesită, totodată, sentimentul 
de încredere în propriile abilităţi - convingerea că ceea ce 
faceţi este important şi veţi reuşi. Acest tip de convingere 
se edifică, în general, pe fundamentul realizărilor 
profesionale existente. Lui Isaacson, de exemplu, i-a venit 
probabil mai uşor să treacă la starea necesară pentru a 
scrie decât i-ar veni, să spunem, unui romancier debutant, 
căci cel dintâi avea deja experienţă şi devenise deja un 

scriitor respectabil. Știa că avea capacitatea de a scrie o 
biografie formidabilă şi înţelegea că este o sarcină-cheie în 
evoluţia sa profesională. Această încredere are un rol vital 
în motivarea eforturilor dificile. 

Favorizez filosofia jurnalistică a muncii profunde 
deoarece este principala mea abordare în integrarea 
acestor eforturi în programul meu. Cu alte cuvinte, nu am 
o abordare ascetică în munca profundă (deşi, câteodată, 
sunt gelos pe colegul meu de breaslă, expertul în ştiinţa 
calculatoarelor, Donald Knuth, care se deconectează fără 
regret), nu recurg la perioade de câteva zile dedicate 
profunzimii, ca bimodaliştii, şi, deşi sunt curios cu privire 
la filosofia ritmică, programul meu reuşeşte să îmi 
zădărnicească eforturile de a-mi face un obicei zilnic din 
aceasta. În schimb, în semn de preţuire faţă de Isaacson, 
iau fiecare săptămână aşa cum vine şi mă străduiesc să 
obţin cât mai multă profunzime posibil. Pentru a scrie 
această carte, de exemplu, a trebuit să profit de intervale 
de timp liber ori de câte ori s-au ivit. Dacă odraslele mele 
dormeau liniştite, îmi luam laptopul şi mă închideam în 
biroul de acasă. Dacă soţia mea dorea să-şi viziteze părinţii 
care locuiesc în apropiere, în Annapolis, într-o zi de 
weekend, profitam de faptul că aveam o mână de ajutor în 
supravegherea copiilor şi dispăream într-un colţ liniştit din 
casa acestora, pentru a scrie. Dacă se anula o şedinţă la 
muncă sau prindeam o după-amiază liberă, mă retrăgeam 
într-una din bibliotecile mele preferate din campus pentru 
a mai scrie câteva sute de cuvinte. Şi tot aşa. 

Ar trebui să recunosc că nu simt im purist în 
aplicarea filosofiei jurnalistului. De exemplu, nu iau toate 
deciziile legate de munca profundă pe loc. În schimb, am 
tendinţa de a-mi planifica la începutul fiecărei săptămâni 
momentele în care mă voi dedica muncii profunde, iar apoi 
le rafinez, după caz, la începutul fiecărei zile (a se vedea 
Regula 4 pentru mai multe detalii despre obiceiurile mele 
de a-mi stabili programul). Reducând nevoia de a lua 
decizii legate de munca profundă de la un moment la altul, 

îmi pot conserva energia mintală, rezervând-o pentru 
procesul de gândire temeinică. Trăgând linia, filosofia 
jurnalistică a programării muncii profunde rămâne dificil 
de aplicat cu succes. Dar, dacă aveţi încredere în valoarea 
a ceea ce încercaţi să realizaţi şi aveţi exerciţiu în 
practicarea aprofundării (abilitate pe care vom continua să 
o dezvoltăm în strategiile care urmează), poate fi o cale 
surprinzător de flexibilă de a vă dedica substanţial 
profunzimii, în condiţiile în care aveţi un program încărcat. 
Ritualizaţi 


O observaţie deseori trecută cu vederea în privinţa 
celor care îşi folosesc mintea pentru a crea lucruri 
valoroase este aceea că rareori sunt haotici când vine 
vorba despre obiceiurile de lucru. Gândiţi-vă la biograful 
Robert care, câştigător al premiului Pulitzer. După cum ni 
se dezvăluie într-un profil dintr-o revistă, din 2009, 
„fiecare centimetru din biroul newyorkez al [lui care] este 
guvernat de reguli” 14. Unde îşi aşază cărţile, cum îşi 
aranjează caietele, ce pune pe perete, chiar şi ce poartă la 
birou: totul este stabilit printr-o rutină care a variat prea 
puţin pe parcursul îndelungatei sale cariere. „M-am 
instruit să fiu organizat”, explica el. 

Charles Darwin avea o structură la fel de strictă a 
vieţii profesionale în perioada în care scria Originea 
speciilor. 1* După cum îşi amintea, ulterior, fiul său 
Francis, se ridica prompt la ora 7 şi făcea o scurtă 
plimbare. Apoi lua micul dejun singur şi se retrăgea în 
biroul său de la 8: 00 la 9: 30. Următoarea oră era 
dedicată citirii scrisorilor din ziua precedentă, după care 
se întorcea în birou de la 10: 30 până la amiază. După 
această sesiune, cugeta asupra ideilor dificile în timp ce se 
plimba pe o rută prestabilită care începea de la solar, apoi 
parcurgea o cărare ce-i înconjura proprietatea. Se plimba 
până când era mulţumit de gândurile sale, apoi îşi declara 
ziua de lucru încheiată16. 

Jurnalistul Mason Currey, care a petrecut jumătate 

de deceniu  catalogând obiceiurile gânditorilor şi 
scriitorilor celebri (şi de la care am aflat ultimele două 
exemple), rezuma această tendinţă spre sistematizare 
după cum urmează: 

„Există o idee populară conform căreia artiştii 
lucrează pe baza inspiraţiei - că sunt loviți subit ori 
fulgerător de cine ştie unde sau că energia lor creativă 
mocnită ajunge să dea pe din afară... dar sper că [opera 
mea] arată limpede că să aştepţi să te lovească inspiraţia 
este un plan absolut îngrozitor. De fapt, poate că singurul 
sfat pe care pot să îl ofer oricui încearcă să facă o muncă 
creativă este să ignore inspiraţia ”.17 

Într-un articol din New York Times pe această temă, 
David Brooks rezumă această realitate mai direct: „|Marile 
minţi creative] gândesc ca artiştii, dar lucrează precum 
contabilii”.18 

Această strategie sugerează următoarele: pentru a 
profita la maximum de sesiunile voastre de muncă 
profundă,  construiţi-vă ritualuri la fel de stricte şi 
idiosincratice ca şi cele ale 

gânditorilor importanţi menţionaţi anterior. Această 
imitare are un motiv întemeiat. Minţile strălucite, precum 
care şi Darwin, nu au folosit ritualuri pentru a fi stranii; au 
făcut-o deoarece succesul lor profesional depindea de 
abilitatea lor de a plonja în adâncim în mod repetat - nu ai 
cum să câştigi un premiu Pulitzer sau să concepi o mare 
teorie fără a-ţi împinge mintea la limită. Ritualurile lor 
minimizau  perturbările survenite în tranziţia către 
profunzime, permițându-le să se adâncească în lucru şi să 
rămână mai mult în starea aceea. Dacă, în schimb, ar fi 
aşteptat să-i lovească inspiraţia înainte de a se apuca 
serios de treabă, probabil că realizările lor ar fi avut mult 
de suferit. 

Nu există un singur ritual de lucru corect - ritualul 
potrivit depinde atât de persoană, cât şi de tipul de proiect 
căruia vă dedicați. Dar există câteva întrebări generice la 

care trebuie să răspundă orice ritual eficient: 

Unde veţi lucra şi cât timp. Ritualul trebuie să 
specifice un loc de desfăşurare a eforturilor aferente 
muncii profunde. Acest loc poate fi biroul obişnuit, cu uşa 
închisă şi masa curată (unuia dintre colegii mei îi place să- 
şi pună pe uşa biroului o pancartă cu „nu deranjaţi”, ca la 
hotel, când se ocupă de ceva dificil). Dacă e posibil să 
identificaţi un loc folosit doar pentru momentele de 
profunzime - de exemplu, o sală de conferinţe sau o 
bibliotecă liniştită -, efectul pozitiv poate fi chiar mai 
mare. (Dacă lucraţi într-un spaţiu deschis, această nevoie 
de a găsi un loc retras pentru munca profundă devine 
extrem de importantă.) Indiferent de locul în care lucraţi, 
asiguraţi-vă că vă acordaţi totodată un interval specific de 
timp, astfel încât sesiunea să rămână o provocare 
distinctă, nu o corvoadă fără finalitate. 

Cum veţi munci după ce vă apucaţi de lucru. Ritualul 
vostru are nevoie de reguli şi procese pentru a vă menţine 
eforturile structurate. De exemplu, aţi putea institui 
interzicerea folosirii internetului sau v-aţi putea calcula 
numărul de cuvinte produse într-un interval de 20 de 
minute, să spunem, pentru a vă menţine intensitatea 
concentrării. În absenţa acestei structuri, va trebui să 
negociaţi mintal în mod repetat ce ar trebui să faceţi şi ce 
nu în timpul acestor sesiuni şi să încercaţi întruna să 
evaluaţi dacă lucraţi îndeajuns de mult. Aceste lucruri vă 
consumă în mod inutil rezervele de voinţă. 

Cum vă veţi susţine munca. Ritualul vostru trebuie să 

se asigure că mintea primeşte susţinerea de care are 
nevoie pentru a continua să opereze la un nivel înalt de 
profunzime. De exemplu, ritualul ar putea specifica să 
începeţi cu o ceaşcă de cafea bună, că aveţi la îndemână 
suficientă mâncare potrivită pentru a vă menţine energia 
sau că includeți forme uşoare de mişcare, cum ar fi 
plimbarea, pentru a vă menţine claritatea minţii. (După 
cum spunea Nietzsche: „Doar ideile dobândite în urma 

plimbării sunt valoroase”.1?) Această susţinere poate, de 
asemenea, include factori legaţi de mediu, cum ar fi 
organizarea materiilor prime al muncii, pentru a reduce la 
minimum perturbările care irosesc energia (după cum am 
văzut în cazul lui care). Pentru a atinge succesul maxim, 
trebuie să vă susţineţi eforturile de aprofundare, în acelaşi 
timp, această susţinere trebuie să fie sistematizată, astfel 
încât să nu irosiţi energie mintală gândindu-vă de ce aveţi 
nevoie pe moment. 

Aceste întrebări vă vor ajuta să începeţi să vă 
concepeţi ritualul aferent muncii profunde. Dar reţineţi că 
găsirea unui ritual care să reziste ar putea necesita să 
experimentați, astfel că fiţi dispuşi să îl rafinaţi. Vă asigur 
că efortul merită: după ce aţi conturat ceva care 
funcţionează, impactul poate fi semnificativ. Munca 
profundă este o treabă serioasă şi nu ar trebui tratată cu 
lejeritate. Incadrându-vă aceste eforturi într-un ritual 
complicat (şi, poate, pentru lumea din afară, destul de 
ciudat) acceptaţi această realitate, oferind minţii structura 
şi determinarea de care are nevoie pentru a pătrunde în 
starea de concentrare necesară pentru a putea începe să 
creaţi lucruri care contează. 

Faceţi gesturi grandioase 

La începutul iernii lui 2007, J.K. Rowling se străduia 
să încheie Talismanele morții, ultima carte din seria Harry 
Potter. Presiunea era intensă, căci acestui volum îi revenea 
responsabilitatea de a le reuni pe cele şase care îl 
precedaseră într-un fel care să-i satisfacă pe sutele de 
milioane de fani ai seriei. Rowling trebuia să se 
adâncească în lucru pentru a satisface aceste cerinţe, dar 
îi venea din ce în ce mai greu să se concentreze fără 
întrerupere în biroul său de acasă, din Edinburgh, Scoţia. 
„În timp ce terminam Talismanele morții, într-o zi a venit 
cineva să curețe ferestrele, copiii erau acasă, iar câinii 
lătrau” 20, îşi aminteşte autoarea într-un interviu. Era prea 
mult, astfel că J.K. Rowling a decis să facă un gest extrem 
pentru a dobândi starea mintală de care avea nevoie: s-a 

cazat într-un apartament la Balmoral, un hotel de cinci 
stele, în centrul oraşului Edinburgh. „Am mers la hotelul 
acesta pentru că e frumos, dar nu intenţionam să stau 
acolo”, explica ea. „[Dar] prima zi de lucru a mers bine, 
aşa că m-am întors... şi am sfârşit prin a încheia ultima 
carte din seria Harry Potter |aici]”. 21 

Privind retrospectiv, nu este surprinzător că 
scriitoarea a ales să rămână în hotel, în cele din urmă. 
Cadrul era perfect pentru proiectul său. Balmoral, 
cunoscut drept unul dintre cele mai luxoase hoteluri din 
Scoţia, este o clădire victoriană clasică, cu sculpturi bogat 
ornamentate şi un turn înalt cu ceas. De asemenea, se află 
la doar câteva cvartale de Castelul Edinburgh - una dintre 
sursele din care s-a inspirat Rowling când a născocit 
Hogwarts. 

Decizia autoarei de a se caza într-un apartament 
dintr-un hotel de lux, din apropierea Castelului Edinburgh, 
este un exemplu de strategie stranie, dar eficientă în 
lumea muncii profunde: gestul grandios. Conceptul este 
simplu: operând o schimbare radicală în mediul vostru 
obişnuit, la care se adaugă poate o investiţie semnificativă 
sub formă de efort sau bani, toate dedicate susţinerii unei 
sarcini care necesită o muncă profundă, măriţi importanţa 
percepută a sarcinii. Această sporire a importanţei 
diminuează instinctul mintal de a amâna, stimulându-vă 
motivaţia şi energia. 

Scrierea unui capitol dintr-un roman despre Harry 
Potter, de exemplu, este o muncă grea şi necesită multă 
energie mintală - indiferent unde o faceţi. Dar când 
plăteşti peste 1 ooo de dolari pe zi pentru a scrie un 
capitol în apartamentul unui vechi hotel, aflat în 
vecinătatea unui castel în stil Hogwarts, este mai uşor să 
îţi aduni energia necesară şi să îndeplineşti munca decât 
dacă te-ai afla în biroul de acasă, unde poţi fi tulburat. 

Când studiem obiceiurile altor profesionişti bine- 
cunoscuţi care se dedică muncii profunde, întâlnim deseori 
strategia gestului grandios. Bill Gates, de exemplu, era 

celebru în perioada în care a fost CEO Microsoft, pentru 
săptămânile de Gândire pe care şi le lua, în timpul cărora 
îşi abandona munca obişnuită şi obligaţiile familiale, 
izolându-se într-o cabană, cu un teanc de lucrări şi cărţi.22 
Ţelul său era să se gândească profund, fără a fi tulburat, la 
marile probleme relevante pentru compania sa. Într-una 
dintre aceste săptămâni, de pildă, a ajuns la celebra 
concluzie că internetul avea să constituie o forţă majoră în 
domeniu. Nu exista niciun lucru care să-l împiedice 
propriu-zis pe Gates să gândească profund în biroul său de 
la sediul Microsoft, din Seattle, dar noutatea izolării timp 
de o săptămână îl ajuta să atingă nivelurile dorite de 
concentrare. 

Fizicianul de la MIT şi romancierul premiat Alan 
Lightman exploatează şi el beneficiile gesturilor 
grandioase. Acesta se retrage în fiecare vară pe o „insulă 
micuță” din Maine, pentru a cugeta şi a-şi reîncărca 
bateriile. Cel puțin în 2000, când a descris acest gest într- 
un interviu, insula nu numai că nu avea internet, ci nici 
măcar linie telefonică. După cum justifica el apoi: „Simt 
două luni şi jumătate în care simt că pot readuce puțină 
linişte în viaţă... ceea ce este foarte greu de găsit”.23 

Nu toată lumea are libertatea de a petrece două luni 
în Maine, dar mulţi scriitori, printre care Dan Pink şi 
Michael Pollan, simulează experiența pe parcursul 
întregului an, construindu-şi pe propria proprietate - 
deseori cu cheltuieli şi eforturi considerabile - cabane în 
care să scrie. (Pollan, de pildă, a scris chiar o carte despre 
experienţa trăită pe durata construirii cabanei în pădurea 
din spatele fostei sale case din Connecticut.2*) Aceste 
dependinţe nu le sunt strict necesare scriitorilor despre 
care vorbim, care nu au nevoie decât de un laptop şi o 
suprafaţă plană pentru a-şi face meseria. Însă valoarea 
cabanelor nu este conferită de dotările acestora, ci de 
gestul grandios reprezentat de conceperea şi construirea 
cabanei, cu singurul scop de a facilita scrierea. 

Nu toate gesturile grandioase trebuie să aibă un 

caracter permanent. După ce fizicianul William Shockley 
de la Bell Labs, animat de un spirit competitiv patologic, a 
fost cooptat în grupul dedicat inventării tranzistorului2* - 
după cum voi detalia în următoarea strategie, doi membri 
ai echipei sale au făcut descoperirea într-un moment în 
care Shockley era plecat, lucrând la un alt proiect -, s-a 
încuiat într-o cameră de hotel din Chicago, unde se pare că 
mersese pentru a participa la o conferinţă. Nu a ieşit din 
cameră până când nu şi-a clarificat detaliile unui design 
mai bun, care îi umblaseră prin minte. Când, în cele din 
urmă, a părăsit încăperea, şi-a trimis notițele, par avion, în 
Murray Hill, New Jersey, astfel încât un coleg să le poată 
înregistra în jurnalul de laborator şi să le poată semna 
pentru a marca data inovației. Forma de joncțiune a 
tranzistorului pe care a descoperit-o Shockley în accesul 
său de muncă profundă i-a adus, în cele din urmă, o parte 
din premiul Nobel care a fost acordat, ulterior, invenţiei. 
Un exemplu şi mai radical de gest grandios unic care 
dă rezultate este povestea lui Peter Shankman, un 
antreprenor şi pionier în social media. Fiind un cunoscut 
vorbitor în public, Shankman îşi petrece o mare parte din 
timp zburând. În cele din urmă, şi-a dat seama că 
altitudinea de io ooo de metri era mediul ideal pentru a se 
concentra. După cum a explicat într-o postare pe blog: 
„intuit pe scaun, neavând nimic în faţă, nimic care să mă 
distragă, nimic care să-mi activeze ADN-ul interesat de 
lucruri care îţi iau ochii, nu am altceva de făcut decât să 
mă cufund în gânduri”.26 La ceva timp după această 
revelaţie, Shankman a semnat un contract de carte, având 
la dispoziţie doar două săptămâni pentru a termina 
întregul manuscris. Respectarea termenului avea să 
necesite o concentrare incredibilă. Pentru a intra în 
această stare, Shankman a făcut ceva neconvențional. Şi-a 
cumpărat un bilet dus-întors, la clasa business, până la 
Tokyo. A scris pe tot parcursul zborului până în Japonia, a 
băut un espresso în salonul pentru clasa business după ce 
a ajuns la destinaţie, apoi a plecat şi a zburat înapoi, 

scriind din nou tot drumul - revenind în Statele Unite la 
doar 30 de ore după ce plecase, de data aceasta cu un 
manuscris încheiat în mână. „Călătoria m-a costat 4.000 de 
dolari şi a meritat fiecare bănuţ” 27, a explicat el. 

În toate aceste exemple, nu doar schimbarea 
mediului sau căutarea liniştii facilitează profunzimea. 
Forţa dominantă este psihologia implicării maxime în 
sarcina pe care o avem în faţă. Să te muţi într-un loc exotic 
pentru a te concentra asupra unei scrieri, să îţi iei o 
săptămână liber de la muncă doar pentru a gândi sau să te 
închizi într-o cameră de hotel până închei o invenţie 
importantă - aceste gesturi poartă țelul de atingere a 
profunzimii la un nivel de prioritate mintală care 
contribuie la descătuşarea resurselor mintale necesare. 
Uneori, pentru a pătrunde în adâncime, trebuie să faci mai 
întâi un salt curajos. 

Nu lucraţi singuri 

Relaţia dintre munca profundă şi colaborare este 
complicată. Totuşi merită să o limpeziţi, deoarece 
transformarea colaborării într-un avantaj, când este făcută 
cum trebuie, poate mări calitatea muncii profunde din 
viaţa voastră profesională. 

Este util să începem să discutăm acest subiect făcând 
un pas înapoi pentru a ne gândi la ceea ce la început pare 
a fi un conflict nerezolvabil. În Partea întâi a acestei cărţi 
criticam Facebook pentru designul noului său sediu. In 
particular, remarcam că scopul companiei de a crea cel 
mai mare spaţiu deschis de birouri din lume - o încăpere 
gigantică în care se spune că vor încăpea 2 800 de 
angajaţi28 - reprezintă un atac absurd la adresa 
concentrării. 

Atât intuiţia, cât şi cercetările tot mai numeroase 
subliniază realitatea că împărţirea spaţiului de lucru cu un 
număr mare de colegi este incredibil de perturbatoare - 
creând un mediu care împiedică încercările de a gândi 
serios. Într-un articol din 2013, care rezuma cercetările 
recente pe această temă, Bloomberg Businessweek a mers 

până într-acolo încât a cerut să se pună capăt „tiraniei 
biroului aflat într-un spaţiu deschis” 2? 

Şi, totuşi, designul birourilor de tip spaţiu deschis nu 
este adoptat aleatoriu. După cum relatează Maria 
Konnikova în The New Yorker, când a apărut acest concept 
întâia oară, scopul său era „să faciliteze comunicarea şi 
fluxul ideilor” O. Acest deziderat rezona cu companiile 
americane care căutau să adopte aura neconvenţională a 
start-upurilor. De exemplu, Josh Tyrangiel, redactorul 
Bloomberg Businessweek, explica lipsa de birouri la sediul 
publicaţiei sale după cum urmează: „Spaţiul deschis este 
spectaculos; face ca toată lumea să fie racordată la 
misiunea generală şi... încurajează curiozitatea oamenilor 
care se ocupă de discipline diferite””. Jack Dorsey justifica 
amplasarea deschisă a sediului Square, explicând: „Îi 
încurajăm pe oameni să rămână vizibili, deoarece credem 
în descoperiri neaşteptate şi în faptul că cei care trec unii 
pe lângă alţii vor învăţa lucruri noi” 2. 

De dragul discuţiei, haideţi să numim acest principiu 
- că atunci când le permiţi oamenilor să dea nas în nas se 
nasc colaborări inteligente şi idei noi - teoria creativității 
accidentale. Când Mark Zuckerberg s-a decis să 
construiască cel mai mare birou din lume, putem deduce în 
mod rezonabil că această teorie a contribuit la hotărârea 
sa, la fel cum a influenţat de multe ori adoptarea spaţiului 
deschis în Silicon Valley, şi nu numai. (Alţi factori, mai 
puţin lăudaţi, cum ar fi economisirea banilor şi facilitarea 
supravegherii, joacă, de asemenea, un rol, dar, nefiind atât 
de interesanţi, sunt mai puţin evidenţiaţi.) 

Alegerea între promovarea concentrării şi susţinerea 
descoperirilor accidentale pare a sugera că munca 
profundă (demers individual) este incompatibilă cu 
generarea ideilor creative pătrunzătoare (demers colectiv). 
Totuşi această concluzie este deficitară. Se bazează, susţin 
eu, pe înţelegerea incompletă a teoriei creativităţii 
accidentale. Pentru a susţine această ipoteză, haideţi să 
vedem care simt originile acestei perspective asupra 

elementelor care declanşează inovațiile. 

Teoria în chestiune are numeroase surse, dar 
întâmplarea face să am o legătură personală cu una dintre 
cele mai cunoscute. In timpul celor şapte ani petrecuţi la 
MIT, am lucrat în celebra Building 201% a Institutului. 
Această structură, situată la intersecţia din străzile Main şi 
Vassar, în East Cambridge, care a fost, în cele din urmă, 
demolată în 1998, a fost ridicată ca adăpost temporar în 
timpul celui de-al Doilea Război Mondial, cu scopul de a-i 
adăposti pe numeroşii studenţi care frecventau animatul 
Laborator de Radiaţii. După cum se preciza într-un articol 
din 2012 din New Yorker, clădirea a fost considerată, 
iniţial, un eşec: „Ventilaţia era proastă, iar holurile erau 
întunecoase. Pereţii erau subţiri, acoperişul curgea, iar 
clădirea se încingea vara şi îngheţa iama”.33 

Însă, după terminarea războiului, afluxul de oameni 
de ştiinţă spre Cambridge a continuat. MIT avea nevoie de 
spaţiu, astfel că, în loc să demoleze imediat Building 20, 
după cum promiseseră autorităţilor locale (în schimbul 
nerestricţionării), au continuat să o folosească drept spaţiu 
de rezervă. Rezultatul a fost că mai multe departamente - 
de la ştiinţa nucleară până la lingvistică şi electronică - 
împărțeau clădirea scundă cu chiriaşi mai puţin obişnuiţi, 
printre care un magazin de utilaje şi un atelier de reparat 
piane. Deoarece clădirea era construită cu materiale 
ieftine, aceste grupuri îşi luau libertatea de a rearanja 
spaţiul după nevoie. Pereţii şi duşumelele puteau fi mutate, 
iar echipamentul putea fi fixat de grinzi. Relatând povestea 
lui Jerrold Zacharias şi a muncii acestuia la primul ceas 
atomic, articolul din New Yorker mai sus menţionat 
subliniază importanţa faptului că cercetătorul a putut 
scoate două duşumele din laboratorul său din Building 20, 
pentru a putea instala cilindrul cu o înălţime de trei etaje, 
necesar pentru aparatul său experimental. 

În folclorul de la MIT, se consideră, în genere, că 
această combinaţie haotică de discipline diferite, reunite 

într-o clădire mare, reconfigurabilă, a dat naştere unor 
întâlniri întâmplătoare şi unui spirit al inventivităţii care 
au favorizat descoperiri majore într-un ritm alert şi inovaţii 
în domenii extrem de diverse, de la gramaticile lui 
Chomsky până la radarele de navigaţie Loran şi jocurile 
video, toate în deceniile productive de după război. Când, 
în cele din urmă, clădirea a fost demolată făcând loc 
pentru Stata Center, construcţia de 300 de milioane de 
dolari, proiectată de Frank Gehry (unde mi-am petrecut 
anii de studenţie), pierderea sa a fost deplânsă. Ca omagiu 
adus „palatului de placaj” pe care l-a înlocuit, designul 
interior din Stata Center păstrează plăci nefinisate de 
placaj şi bucăţi de beton vizibile, cu urmele de construcţie 
lăsate intacte. 

Cam în aceeaşi perioadă în care a fost construită în 
grabă Building 20, se afla în desfăşurare un demers ce 
miza pe creativitatea accidentală, la 320 de kilometri spre 
sud-vest, în Murray Hill, New Jersey. Aici, directorul Bell 
Labs, Mervin Kelly, coordona construirea unui nou sediu al 
laboratorului, care avea să încurajeze în mod deliberat 
interacţiunea în mediul divers de oameni de ştiinţă şi 
ingineri prezenţi acolo. Kelly a refuzat să aplice abordarea 
universitară standard, de a atribui sedii distincte 
diferitelor departamente,  repartizându-le în clădiri 
separate, conectând, în schimb, spaţiile într-o structură 
contiguă, care comunica prin nişte holuri lungi - unele atât 
de lungi, încât, atunci când stăteai la un capăt, celălalt se 
pierdea în depărtare. După cum remarcă cronicarul Bell 
Labs, Jon Gertner, referindu-se la acest design: „Era 
aproape imposibil să traversezi holul fără să dai peste o 
serie de cunoştinţe, probleme, diversiuni şi idei. Un 
fizician, aflat în drum spre cantină să ia prânzul, era ca un 
magnet care trecea pe lângă pilitura de fier”. 

Această strategie, combinată cu recrutarea agresivă 
a lui Kelly, care aducea unele dintre cele mai strălucite 
minţi din lume, a dat naştere unora dintre cele mai dense 
inovaţii din istoria civilizaţiei moderne. In deceniile care au 

urmat celui de-al Doilea Război Mondial, laboratorul a 
produs, printre alte realizări: prima celulă solară, laserul, 
satelitul de comunicaţii şi reţeaua prin fibră optică. În 
acelaşi timp, teoreticienii de aici au formulat atât teoria 
informaţiei, cât şi teoria programării calculatoarelor, 
astronomii au câştigat premiul Nobel pentru validarea 
empirică a teoriei Big Bang şi, poate cel mai important 
dintre toate, fizicienii de la Laboratoarele Bell au inventat 
tranzistorul.155 

Cu alte cuvinte, teoria creativităţii accidentale, pare 
a fi susţinută în mod întemeiat de istorie. Tranzistorul, 
putem susţine cu oarecare încredere, a făcut, probabil, ca 
Laboratoarele Bell şi capacităţile sale să reunească 
fizicieni din fizica solidului, specialişti în teoria cuantică şi 
experimentalişti de talie mondială într-o singură clădire, 
unde se puteau întâlni întâmplător, împărtăşindu-şi 
competențele diverse. Tranzistorul a fost o invenţie care, 
probabil, nu ar fi fost creată de un savant solitar, adâncit în 
gânduri în echivalentul academic al turnului de piatră al 
lui Carl Jung. 

Insă, în acest punct, trebuie să fim mai nuanţaţi în 
înţelegerea motivului care a generat cu adevărat inovaţia 
în locuri precum Building 20 şi Laboratoarele Bell. În acest 
scop, haideţi să revenim la experienţa mea la MIT. Când 
am ajuns acolo, ca proaspăt doctorand în toamna lui 2004, 
făceam parte din prima promoţie care avea să studieze în 
noul Stata Center, care, după cum menţionam, a înlocuit 
Building 20. Deoarece centrul era nou, proaspeţilor 
studenţi li se oferea un tur în care erau lăudate 
caracteristicile clădirii. Frank Gehry, am aflat noi, a dispus 
birourile în jurul unor spaţii comune şi a introdus case ale 
scărilor deschise între palierele învecinate, făcând toate 
acestea cu intenţia de a susţine genul de întâlniri 


16 în original, hub-and-spoke - tip de spaţiu care a putea fi descris prin 
metafora roții cu spiţe, în care axul roții reprezintă spaţiul comun, iar 
spiţele constituie spaţiile private. Conceptul de hub a pătruns şi în 
română, denumind un spaţiu comun de lucru bazat pe colaborare, 
destinat interacțiunilor pe diverse paliere (n.t.). 


accidentale fericite, care definiseră clădirea ce precedase 
centrul. Dar ceea ce m-a frapat la momentul acela a fost o 
trăsătură ce nu-i trecuse prin minte lui Gehry, dar care 
fusese adăugată recent, la insistenţele facultății: 
materialul special cu care erau căptuşiţi usciorii uşilor 
pentru a îmbunătăţi izolarea fonică. Profesorii de la MIT - 
unii dintre cei mai inovatori tehnologi din lume - nu voiau 
să audă de spaţii de lucru pe modelul birourilor deschise, 
în schimb, erau atraşi de posibilitatea de a se izola. 

Această combinaţie de birouri izolate fonic, care 
comunicau cu zone comune ample, dă naştere unei 
arhitecturi a inovației, de tip spațiu radial, în care sunt 
posibile atât fericitele întâlniri accidentale, cât şi gândirea 
profundă, solitară. Este o amplasare care acoperă un 
spectru larg, în care la o extremă îl găsim pe gânditorul 
solitar, izolat de inspiraţie, dar ferit de perturbări, iar la 
cealaltă dăm peste gânditorul care preţuieşte colaborarea, 
aflat într-un birou deschis, debordând de inspiraţie, dar 
chinuindu-se să îşi menţină gândirea profundă de care are 
nevoie pentru a o exploata”. 

Dacă ne îndreptăm din nou atenţia asupra Building 
20 şi a Laboratoarelor Bell, vedem că şi aici s-a utilizat 
aceeaşi arhitectură. Niciuna dintre cele două clădiri nu era 
proiectată pe modelul spaţiilor deschise caracteristice 
birourilor moderne. In schimb, erau construite pe baza 
structurii standard a birourilor private, care comunicau 
prin holuri comune. Energia lor creativă avea mai mult de- 
a face cu faptul că aceste birouri împărțeau un mic număr 
de lungi spaţii de legătură - forțând cercetătorii să 
interacţioneze ori de câte ori trebuiau să se deplaseze 
dintr-o parte în alta. Cu alte cuvinte, aceste megaholuri 
constituiau nişte puncte de convergenţă extrem de 
eficiente. 

Prin urmare, putem respinge conceptul de birou 
deschis, care distruge profunzimea fără a renunţa la teoria 
creativităţii accidentale, care facilitează inovaţia. Cheia 
este să le menţinem pe amândouă într-o amplasare de tip 

spaţiu radial: ne expunem în mod regulat la idei în 
punctele convergente, dar menţinem un spaţiu distinct în 
care aprofundăm lucrurile pe care le întâlnim. 

Însă această diviziune a tipurilor de efort nu rezolvă 
problema în întregime, căci, chiar şi după ce revenim în 
biroul nostru privat, munca individuală nu este neapărat 
cea mai bună strategie. Gândiţi-vă, de exemplu, la invenţia 
menţionată anterior a tranzistorului (cu contact 
punctiform) la Laboratoarele Bell. Această descoperire a 
fost facilitată de un mare grup de cercetători, toți cu 
specializări distincte, care s-au reunit, formând grupul de 
cercetare în domeniul fizicii solidului - echipă dedicată 
inventării unei alternative mai mici şi mai fiabile a tubului 
electronic cu vid. Conversaţiile interactive ale grupului au 
precondiţiile necesare apariţiei tranzistorului: un exemplu 
clar al utilității comportamentului facilitat de spaţiile 
comune de lucru. 

După ce grupul de cercetare a stabilit fundamentul 
ştiinţific al dispozitivului, procesul de inovaţie a trecut la 
munca individuală. Însă ceea ce face ca acest proces 
particular de inovaţie să fie un caz interesant este faptul 
că, şi după ce s-a trecut la munca pe cont propriu, a rămas 
interactiv. Doi cercetători, în special - experimentalistul 
Walter Brattain şi specialistul în teoria cuantică John 
Bardeen -, au făcut o serie de descoperiri, pe parcursul 
unei luni, în 1947, care au condus la construirea primului 
tranzistor funcţional în stare solidă. 

Brattain şi Bardeen au lucrat împreună în această 
perioadă, într-un mic laborator, deseori cot la cot, 
îndemnându-se reciproc să creeze designuri mai bune şi 
mai eficiente. Aceste eforturi constau în principal în muncă 
profundă - dar un gen de muncă profundă pe care nu am 
întâlnit-o încă. Brattain se concentra intens pentru a 
proiecta un design experimental care putea exploata 
ultima descoperire teoretică a lui Bardeen; apoi cel din 
urmă se concentra la fel de intens pentru a înţelege ce 
dezvăluiau cele mai recente experimente ale primului, 

încercând să-şi dezvolte cadrul teoretic, pentru a reflecta 
observaţiile făcute. Acest du-te-vino reprezintă o formă 
interactivă de muncă profundă (frecventă în cercurile 
academice), care profită de ceea ce numesc efectul tablei 
albe. Pentru unele tipuri de probleme, să împarţi cu 
altcineva proverbiala tablă albă te poate impulsiona să 
pătrunzi mai adânc decât dacă ai lucra în solitudine. 
Prezenţa unei alte persoane, care aşteaptă următoarea 
voastră observaţie - fie că este vorba despre cineva 
prezent fizic în aceeaşi încăpere sau cu care colaboraţi 
virtual -, poate scurtcircuita instinctul firesc de a evita 
profunzimea. 

Acum putem să facem un pas înapoi pentru a trage 
câteva concluzii cu privire la rolul colaborării în munca 
profundă. Succesul înregistrat de Building 20 şi 
Laboratoarele Bell sugerează că izolarea nu este necesară 
pentru munca profundă productivă. Într-adevăr, exemplul 
acestora arată că, pentru numeroase tipuri de muncă - mai 
ales atunci când scopul este inovaţia munca profundă 
bazată pe colaborare poate produce rezultate mai bune. 
Drept urmare, strategia în discuţie vă cere să luaţi în 
considerare această opţiune când cântăriţi cum puteţi 
integra cel mai bine profunzimea în viaţa profesională. Dar, 
în acest demers, reţineţi următoarele două sugestii. 

În primul rând, perturbările continuă să distrugă 
profunzimea. Aşadar, modelul spaţiului radial furnizează 
un reper crucial. Separaţi întâlnirile accidentale rodnice 
de eforturile de a gândi profund şi de a construi pornind 
de la aceste momente inspiraţie. Ar trebui să încercaţi să 
optimizaţi fiecare efort separat, evitând să le combinati 
într-un talmes-balmes care sabotează ambele teluri. 

9 

În al doilea rând, chiar şi atunci când vă retrageţi 
într-un spaţiu privat pentru a gândi profund, atunci când 
este rezonabil să profitaţi de efectul tablei albe, faceţi-o. 
Lucrând alături de cineva la rezolvarea unei probleme, vă 
puteţi stimula reciproc pentru a atinge o şi mai mare 

profunzime şi, în consecinţă, pentru a genera rezultate din 
ce în ce mai valoroase decât aţi reuşi să o faceţi lucrând 
singuri. 

Cu alte cuvinte, atunci când este vorba despre munca 
profundă,  gândiţi-vă să  recurgeţi la colaborare în 
momentele potrivite, căci vă poate aduce rezultate de un 
cu totul alt nivel. In acelaşi timp, nu absolutizaţi această 
goană după interacţiune şi hazard pozitiv, căci poate 
ajunge să sufoce concentrarea neîntreruptă care este, în 
ultimă instanţă, necesară pentru a extrage ceva util din 
vârtejul de idei care ne înconjoară. 

Executaţi ca o companie 

Povestea a ajuns să facă parte din folclorul 
consultantei în afaceri. La mijlocul anilor 1990, profesorul 
Clayton Christensen, de la Harvard Business School, a 
primit un telefon de la Andy Grove, CEO-ul şi preşedintele 
Intel. Grove dăduse peste lucrarea lui Christensen despre 
inovaţia subversivă şi l-a rugat să zboare până în California 
pentru a discuta implicaţiile teoriei pentru Intel. După ce a 
ajuns, Christensen i-a expus bazele subminării: companiile 
înregimentate sunt deseori detronate în mod neaşteptat de 
start-upuri care încep cu oferte ieftine destinate pieţei 
sărace, dar apoi, cu timpul, îşi îmbunătăţesc produsele 
ieftine doar îndeajuns încât să înceapă să răpească din 
cota pieţei de lux. Grove a recunoscut că Intel se confrunta 
cu această ameninţare reprezentată de procesoarele 
ieftine produse de companii în ascensiune, precum AMD şi 
Cyrix. 

Impulsionat de recent descoperita perspectivă asupra 
subminării, Grove a conceput strategia care a condus la 
apariţia familiei de procesoare Celeron - ofertă cu o 
performanţă mai scăzută, care a ajutat Intel să 
contracareze provocările provenite de la companii mai 
mici. 

Însă există o completare mai puţin cunoscută a 
acestei poveşti. După cum îşi aminteşte Christensen, Grove 
l-a întrebat în timpul unei pauze a acelei şedinţe: „Cum fac 

asta?'.36 Christensen a răspuns discutând despre 
strategia în afaceri, explicând cum putea Grove înfiinţa o 
nouă ramură a companiei şi aşa mai departe. Grove l-a 
întrerupt cu o replică ţâfnoasă: „Eşti un universitar atât de 
naiv. Te-am întrebat cum să o fac, iar tu mi-ai spus ce ar 
trebui să fac. Știu ce trebuie să fac. Dar nu ştiu cum să o 
fac” i7. 

După cum a explicat Christensen ulterior, această 
distincție între ce şi cum este crucială, dar e trecută cu 
vederea în lumea profesională. Deseori este uşor de 
identificat o strategie necesară pentru atingerea unui 
obiectiv, dar companiile întâmpină obstacole când trebuie 
să îşi dea seama cum să execute strategia, odată 
identificată. Am dat peste această poveste într-o prefaţă 
scrisă de Christensen pentru o carte intitulată The 4 
Disciplines of Execution, care se baza pe studii de caz 
detaliate din domeniul consultantei, pentru a descrie cele 
patru „discipline” (abreviate 4DX) necesare pentru a ajuta 
companiile să reuşească să implementeze strategii de nivel 
înalt. Ceea ce m-a frapat când citeam a fost faptul că 
această discrepanţă dintre ce şi cum era relevantă pentru 
misiunea mea personală de a petrece mai mult timp 
dedicându-mă muncii profunde. La fel cum Andy Grove 
identificase importanţa competiţiei pe piaţa procesoarelor 
ieftine, şi eu făcusem din însemnătatea transformării 
profunzimii o prioritate. Aveam nevoie de ajutor pentru a 
descoperi cum să execut această strategie. 

Intrigat de aceste paralele, mi-am propus să adaptez 
sistemul de referinţă 4DX la obiceiurile mele personale de 
lucru şi am sfârşit prin a fi surprins de cât de util se 
dovedise acesta, impulsionându-mă să acţionez efectiv 
pentru împlinirea ţelului meu de a munci profund. Chiar 
dacă ideile au fost concepute pentru lumea marilor afaceri, 
conceptele fundamentale par a se aplică oriunde este 
nevoie să se realizeze ceva important, în ciuda 
numeroaselor obligații conflictuale şi elemente 
perturbatoare. Având în vedere aceste lucruri, am rezumat 

în următoarele secţiuni cele patru imperative din sistemul 
de referinţă 4DX şi pentru fiecare dintre de voi descrie 
cum am adaptat-o la problemele specifice ale deprinderii 
obiceiului de a vă dedica muncii profunde. 

Imperativul 1:  Concentraţi-vă asupra lucrurilor 
arzătoare 

După cum explică autorii cărţii The 4 Disciplines of 
Execution: „Cu cât încercaţi să faceţi mai multe, cu atât 
mai puţine realizaţi”. *8 Aceştia susţin că execuţia trebuie 
să ţintească un număr mic de „țeluri arzătoare”. Această 
simplitate va ajuta la concentrarea energiei unei 
organizaţii, ajungând la intensitatea potrivită pentru a 
declanşa rezultate reale. 

Pentru o persoană care se centrează pe munca 
profundă, implicaţia este că ar trebui să identificaţi un mic 
număr de rezultate ambiţioase, pe care să urmăriţi să le 
obţineţi prin ore de muncă profundă. Îndemnul generic de 
a „petrece mai mult timp muncind asiduu” nu declanşează 
un entuziasm prea mare. În schimb, stabilirea unui ţel 
specific, care vă va aduce beneficii profesional tangibile şi 
substanţiale, va genera un entuziasm mai constant. Într-un 
articol din 2014, intitulat „The 

Art of Focus”, David Brooks a susţinut această 
abordare de a lăsa ţelurile ambiţioase să impulsioneze 
comportamentul  focusat, explicând: „Dacă doriţi să 
câştigaţi războiul atenţiei, nu încercaţi să spuneţi «nu» 
perturbărilor banale pe care le găsiţi în amalgamul 
informaţiilor felurite şi pestriţe; încercaţi să spuneţi «da» 
subiectului care vă stârneşte o năzuinţă înspăimântătoare 
şi lăsaţi-o pe aceasta să alunge orice altceva'.39 De 
exemplu, când am început prima dată să experimentez cu 
4DX, mi-am stabilit obiectivul important şi clar de a 
publica cinci lucrări foarte bune, evaluate de colegi, în 
următorul an universitar. Era un obiectiv ambițios, căci îmi 
impunea un număr de lucrări mai mare decât publicasem 
şi avea recompense implicite (se apropia evaluarea în 
vederea _titularizării). Puse laolaltă, aceste două 


caracteristici au făcut ca obiectivul să-mi stimuleze 
motivaţia. 

Imperativul 2: 'Ţineţi cont de parametrii anticipativi 

După ce aţi identificat un scop arzător, trebuie să vă 
evaluaţi succesul. În 4DX există două tipuri de parametri 
în acest scop: parametri  retroactivi şi parametri 
anticipativi. Primul tip descrie lucrul pe care încercaţi în 
ultimă instanţă să îl îmbunătăţiţi. De exemplu, dacă 
obiectivul vostru este să sporiţi satisfacția clienţilor în 
brutăria pe care o deţineţi, atunci parametrul retroactiv 
relevant este punctajul care înregistrează satisfacția 
clienţilor. După cum explică autorii 4DX, problema 
parametrilor retroactivi este faptul că intervin prea târziu 
pentru a vă schimba comportamentul: „Când îi aflaţi, 
performanţa care i-a determinat este deja în trecut”. *. 

Pe de altă parte, parametrii anticipativi „evaluează 
noile comportamente care vor impulsiona succesul 
măsurat de parametrii retroactivi”. În exemplul cu 
brutăria, un bun parametru anticipativ ar putea fi numărul 
de clienţi care primesc mostre gratuite ale produselor. 
Este un număr pe care îl puteţi mări în mod direct, oferind 
mai multe mostre. Pe măsură ce acest număr creşte, 
probabil vor creşte totodată, în cele din urmă, şi 
parametrii  retroactivi. Cu alte cuvinte, parametrii 
anticipativi vă dirijează atenţia spre îmbunătăţirea 
comportamentelor pe care le controlaţi în mod direct în 
viitorul apropiat, care vor avea apoi un impact pozitiv 
asupra obiectivelor pe termen lung. 

Pentru o persoană care se concentrează asupra 
muncii profunde, este uşor de identificat parametrul 
anticipativ relevant: timpul petrecut într-o stare specifică 
muncii profunde, în scopul atingerii ţelului vostru arzător. 
Intorcându-mă la exemplul meu, această observaţie a avut 
un impact important asupra felului în care mi-am 
desfăşurat cercetarea academică. Obişnuiam să mă 
concentrez asupra parametrilor retroactivi, cum ar fi 
numărul de lucrări publicate pe an. Insă aceşti parametri 

nu aveau o influenţă asupra comportamentului meu zilnic, 
pentru că nu puteam face nimic pe termen scurt pentru a 
genera o schimbare vizibilă la nivelul acestui parametru pe 
termen lung. Când am trecut la urmărirea numărului de 
ore dedicate muncii profunde, aceşti parametri au devenit, 
subit, relevanţi pentru mine zi de zi: fiecare oră în plus de 
muncă profundă se reflecta imediat în rezultate. 

Imperativul 3: Nu uitaţi să ţineţi scorul 

„Oamenii joacă diferit când ţin scorul” 11, explică 
autorii 4DX. Apoi arată că, atunci când încercaţi să 
impulsionaţi implicarea echipei pentru a atinge telul 
arzător al organizaţiei voastre, este important ca oamenii 
să aibă un loc public în care să îşi înregistreze şi să îşi 
monitorizeze parametrii anticipativi. Această „tabelă de 
marcaj” creează un sentiment de competiţie care îi 
impulsionează să se concentreze asupra acestor parametri, 
chiar şi atunci când alte sarcini le atrag atenţia. Totodată, 
constituie o sursă de consolidare a motivaţiei. După ce 
echipa observă succesul înregistrat în cazul unui anumit 
parametru anticipativ, devine motivată să perpetueze 
această performanţă. 

În descrierea imperativului precedent susţineam că, 
pentru o persoană care se concentrează asupra muncii 
profunde, orele dedicate acestui tip de muncă ar trebui să 
constituie un parametru anticipativ. Aşadar, rezultă că 
tabela de marcaj individuală ar trebui să fie un obiect fizic 
din spaţiul de lucru, care afişează numărul de ore dedicate 
muncii profunde de către persoana respectivă, până în 
momentul acela. 

La începuturile experimentelor mele cu metoda 4DX, 
m-am oprit asupra unei soluţii simple, dar eficiente, pentru 
implementarea acestei tabele de marcaj. Am luat o bucată 
de carton şi am trasat rânduri, câte unul pentru fiecare 
săptămână a semestrului în desfăşurare. Apoi am scris 


17 Puteţi vedea o imagine a „pontajului" meu online: „Deep Habits: 
Should You Track Hours or Milestones?", 23 martie 2014, 
http://caLlnewport.com/blog/2014/03/23/ deep-habits-should-you-trach- 
hours-or-milestones/ (n.a.). 

1 


datele săptămânii şi am lipit-o pe peretele de lângă 
monitorul computerului (unde nu putea fi ignorată). Pe 
măsură ce săptămâna avansa, monitorizam orele dedicate 
muncii profunde, trasând câte o simplă liniuţă pe rândul 
aferent săptămânii respective. Pentru a maximiza 
motivaţia generată de această tabelă de marcâj, ori de câte 
ori parcurgeam un moment important în scrierea lucrării 
(de exemplu, încheierea unei  demonstraţii-cheie), 
încercuiam liniuţa corespunzătoare orei în care obținusem 
rezultatul. Fapt care a servit două scopuri. În primul rând 
îmi permitea să conectez, la nivel visceral, orele de muncă 
profundă acumulate şi rezultatele tangibile. În al doilea 
rând m-a ajutat să-mi calibrez aşteptările cu privire la câte 
ore de muncă profundă erau necesare pentru a ajunge la 
un anumit rezultat. Această realitate (care a fost mai 
importantă decât am presupus iniţial) m-a ajutat să adaug 
noi ore de acest fel în fiecare săptămână. 

Imperativul 4: Creați o cadență a responsabilităţii 

Autorii 4DX argumentează că ultimul pas în a 
contribui la menţinerea concentrării asupra parametrilor 
anticipativi constă în a stabili „un ritm creat prin şedinţe 
regulate şi frecvente pentru toate echipele care au un ţel 
arzător” 42. În timpul acestor şedinţe, membrii echipei 
trebuie să-şi confrunte tabela de marcaj, să se angajeze să 
îndeplinească acţiuni specifice pentru a contribui la 
îmbunătăţirea scorului până la următoarea şedinţă şi să 
descrie ce s-a întâmplat cu angajamentele pe care şi le-au 
luat la şedinţa precedentă. Autorii remarcă faptul că acest 
bilanţ poate fi condensat în doar câteva minute, dar 
trebuie să fie făcut regulat pentru a i se simţi efectul. 
Scriitorii susţin că „execuţia are cu adevărat loc” prin 
punerea în practică a acestui imperativ. 

La nivel individual, când vă concentrați asupra 
muncii voastre profunde, nu trebuie să vă întâlniți cu nicio 
echipă, dar asta nu vă scuteşte de nevoia de a vă trage la 
răspundere periodic, în numeroase locuri din această carte 
discut şi recomand obiceiul de a vă face un bilanţ 

săptămânal în care să conceperi un plan pentru 
următoarea săptămână de lucru (a se vedea Regula 4). În 
timpul experimentelor mele cu 4DX, am folosit un bilanţ 
săptămânal pentru a mă uita peste „tabela de marcaj”, 
sărbătorind săptămânile bune, încercând să înţeleg cauza 
săptămânilor proaste şi, cel mai important, să îmi dau 
seama cum îmi puteam asigura un punctaj bun pentru 
următoarele zile. Acest fapt m-a determinat să-mi modific 
programul astfel încât să pot răspunde nevoilor 
parametrului anticipativ - ajutându-mă să dedic mai multe 
ore muncii profunde decât dacă aş fi evitat total astfel de 
bilanţuri. 

Sistemul de referinţă 4DX se bazează pe premisa 
fundamentală că execuţia este mai dificilă decât alcătuirea 
strategiei. După sute şi sute de studii de caz, inventatorii 
săi au reuşit să extragă câteva imperative de bază care par 
să funcţioneze extrem de bine în depăşirea acestei 
dificultăţi. Prin urmare, nu este deloc surprinzător că 
aceleaşi imperative pot avea un efect similar asupra ţelului 
vostru personal de a vă cultiva obiceiul de a vă dedica 
muncii profunde. 

Drept concluzie, haideţi să ne întoarcem pentru 
ultima oară la exemplul meu personal. După cum precizam 
mai devreme, când am adoptat întâia oară 4DX, obiectivul 
meu era să public cinci lucrări evaluate de colegi în anul 
academic 2013 - 2014. Era un ţel ambițios, dat fiindcă nu 
publicasem decât patru lucrări în anul anterior (ispravă de 
care eram mândru). Pe toată durata acestui experiment 
4DX, claritatea acestui obiectiv, alături de feedbackul 
simplu, dar inevitabil, al punctajului meu bazat pe 
parametrul anticipativ m-au impulsionat să ating un nivel 
de profunzime pe care nu îl mai realizasem până atunci. 
Privind retrospectiv, nu atât intensitatea perioadelor mele 
de muncă intensă a crescut, cât regularitatea acestora. În 
vreme ce, până atunci, obişnuiam să condensez procesul 
de gândire profundă în apropierea termenelor de predare 
a lucrărilor, obiceiul 4DX m-a ajutat să-mi menţin 

concentrarea pe parcursul întregului an. A ajuns să fie, 
trebuie să recunosc, un an epuizant (mai ales dat fiind că 
scriam această carte în acelaşi timp). Dar, totodată, s-a 
dovedit a produce o susţinere convingătoare a sistemului 
4DX: În vara anului 2014, mi se acceptaseră nouă lucrări 
complete, care erau gata de publicare, mai mult decât 
dublul a ceea ce reuşisem să realizez în vreunul dintre anii 
precedenţi. 

Fiţi leneşi într-un articol din 2012, scris pentru un 
blog New York Times, eseistul şi caricaturistul Tim Kreider 
furniza o autodescriere memorabilă: „Nu sunt ocupat. Sunt 
cea mai leneşă persoană ambițioasă pe care o cunosc”.43 
Cu toate acestea, repulsia lui Kreider faţă de munca 
frenetică a fost pusă la încercare în lunile care au precedat 
scrierea acestei postări. lată cum descrie autorul perioada: 
„Am început în mod perfid, din pricina obligaţiilor 
profesionale, să devin ocupat... în fiecare dimineaţă, 
Inboxul meu era plin de e-mailuri care îmi cereau să fac 
lucruri pe care nu voiam să le fac sau îmi prezentau 
probleme pe care trebuia să le rezolv”. 

Soluţia sa? A fugit în ceea ce numeşte „un loc 
secret”: un loc fără televizor şi fără internet (pentru a 
naviga pe internet trebuia să mergi cu bicicleta până la 
biblioteca locală), unde putea rămâne indiferent la asaltul 
enervant al micilor obligaţii care par inofensive luate 
separat, dar care, laolaltă, îi afectau serios tabietul de a se 
dedica muncii profunde. „Mi-am amintit de piciorul 
cocoşului, de ploşniţe şi de stele”, spune Kreider despre 
retragerea sa din activitate. „Citesc. Şi, în sfârşit, scriu cu 
adevărat pentru prima dată după câteva luni”. 

Este important pentru scopurile noastre să remarcăm 
că Kreider e departe de a fi un Thoreau. Nu s-a retras din 
lumea agitată pentru a realiza o critică socială complicată. 
Mutarea lui într-un loc secret a fost motivată, în schimb, 
de o observaţie surprinzătoare, dar practică: l-a ajutat să- 
şi facă treaba mai bine. lată explicaţia lui: 

„Trândăvia nu este doar o vacanţă, un răsfăţ sau un 

viciu; este la fel de indispensabilă pentru creier pe cât e 
vitamina D pentru corp, iar dacă suntem lipsiţi de ea, ne 
îmbolnăvim de o afecţiune mintală la fel de devastatoare 
ca şi rahitismul... este, paradoxal, necesară pentru a duce 
la capăt orice treabă”. 

Desigur, când vorbeşte despre a duce o treabă la 
capăt, Kreider nu se referă la sarcini superficiale. In 
genere, cu cât petrecem mai mult timp cufundaţi în treburi 
superficiale, cu atât realizăm mai multe. Cu toate acestea, 
în calitate de scriitor şi artist, Kreider este, în schimb, 
preocupat de munca profundă - de eforturile serioase care 
produc lucruri pe care lumea le preţuieşte. Este convins că 
aceste eforturi au nevoie de susţinerea unei minţi care are 
acces regulat la relaxare. 

Această strategie susţine că ar trebui să urmaţi 
sugestia lui Kreider, eliberându-vă periodic şi substanţial 
de grijile profesionale ale zilei, abandonându-vă trândăviei 
de care, paradoxal, aveţi nevoie pentru a vă face treaba. 
Există multe căi de a realiza acest ţel. Aţi putea, de 
exemplu, folosi abordarea lui Kreider, retrăgându-vă cu 
totul din lumea sarcinilor superficiale şi ascunzându-vă 
într-un „loc secret”, dar aceasta nu este practică pentru 
majoritatea oamenilor. În schimb, vreau să vă sugerez o 
metodă euristică mai aplicabilă, dar la fel de puternică: la 
finalul zilei de lucru, nu vă mai gândiţi deloc la chestiunile 
legate de muncă, până a doua zi dimineaţa - nu vă 
verificaţi e-mailul după cină, nu refaceri conversațiile în 
minte şi nu căutaţi soluţii de a aborda o problemă dificilă 
cu care urmează să vă confruntati; eliminaţi absolut orice 
gând care are legătură cu munca. Dacă aveţi nevoie de mai 
mult timp, atunci prelungiţi-vă ziua de lucru, dar, după ce 
o încheiaţi, trebuie să aveţi mintea liberă să vadă florile, 
insectele şi stelele despre care vorbea Kreider. 

Inainte de a descrie câteva tactici care susţin această 
strate 


gie, vreau să explorez de ce deconectarea va fi 

benefică pentru abilitatea voastră de a produce rezultate 
valoroase. Avem, desigur, mărturia personală a lui Tim 
Kreider, dar merită să ne acordăm răgazul necesar pentru 
a înţelege ştiinţa pe care se bazează valoarea timpului 
liber. Examinarea detaliată a literaturii de specialitate ne 
dezvăluie următoarele trei posibile explicaţii pentru 
această valoare. 

Motivul 1: Timpul liber ajută gândirea 
pătrunzătoare44 

Uitaţi-vă la următorul pasaj dintr-o lucrare din 2006, 
care a apărut în publicația Science: 

„Literatura ştiinţifică subliniază beneficiile deliberării 
conştiente în luarea deciziilor de sute de ani... întrebarea 
adresată aici este dacă această perspectivă este justificată 
sau nu. Noi susţinem că nu”.45 

În această afirmaţie inofensivă se insinuează o 
pretenţie îndrăzneață. Autorii acestui studiu46, condus de 
psihologul olandez Ap Dijksterhuis, şi-au propus să 
dovedească faptul că e mai bine ca unele decizii să fie 
soluționate de subconştient. Cu alte cuvinte, încercarea 
activă de a ajunge la aceste decizii va conduce la un 
rezultat mai prost decât dacă am introduce pur şi simplu 
informaţiile relevante, apoi am trece la altceva, lăsând 
straturile mintale ale subconştientului să cugete asupra 
lucrurilor. 

Echipa lui Dijksterhuis a izolat acest efect oferindu-le 
subiecţilor informaţiile necesare pentru o decizie complexă 
legată de achiziţionarea unei maşini. Jumătate din subiecţi 
au fost instruiți să analizeze bine informaţiile, iar apoi să ia 
cea mai bună decizie. Ceilalţi subiecţi au fost distraşi de 
puzzle-uri uşoare după ce au citit informaţiile, iar apoi li s- 
a cerut să ia decizia pe loc, fără a fi avut timp pentru a 
delibera conştient. Grupul celor supuşi perturbărilor a avut 
performanţe mai bune. 

Observațiile făcute în urma unor experimente 
precum acesta i-au determinat pe Dijksterhuis şi 
colaboratorii săi să introducă teoria gândirii inconştiente 


1 


(TGI) - încercare de a înţelege diferitele roluri pe care le 
joacă deliberarea conştientă şi cea inconştientă în luarea 
deciziilor. La un nivel înalt, această teorie susţine că, în 
cazul deciziilor care necesită aplicarea unor reguli stricte, 
trebuie implicată mintea conştientă. De exemplu, dacă 
trebuie să faceţi un calcul matematic, doar mintea 
conştientă este capabilă să urmeze regulile aritmetice 
precise necesare pentru a obţine un rezultat corect. Pe de 
altă parte, în cazul deciziilor care implică mari cantităţi de 
informaţii şi multiple constrângeri vagi, poate chiar 
conflictuale, mintea inconştientă este potrivită pentru 
rezolvarea problemei. TGI susţine că acest lucru se 
datorează faptului că aceste regiuni ale minţii au la 
dispoziţie o lăţime de bandă neuronală mai mare, ceea ce 
le permite să manipuleze mai multe informaţii, cernând un 
număr mai mare de potenţiale soluţii decât centrii gândirii 
conştiente. Mintea conştientă, conform acestei teorii, este 
ca un computer personal pe care putem rula programe 
scrise cu atenţie, care ne vor oferi răspunsurile corecte la 
un număr limitat de probleme, în vreme ce mintea 
inconştientă este precum vastele centre de date de la 
Google, în care algoritmi statistici cern terabiţi de 
informaţii nestructurate, reuşind să descopere soluţii 
surprinzător de utile ale unor probleme dificile. 

Implicaţia acestei direcţii de cercetare este că, 
furnizându-i minţii conştiente timp să se odihnească, 
mintea inconştientă are posibilitatea de a prelua controlul, 
dezlegându-vă cele mai complexe provocări profesionale. 
Prin urmare, obiceiul de a vă deconecta nu reduce 
neapărat perioada în care sunteţi implicaţi într-o muncă 
productivă, ci diversifică, în schimb, tipul de muncă pe 
care o îndepliniţi. 

Motivul 2: Relaxarea vă ajută să recuperaţi energia 
necesară pentru munca profundă 

O lucrare deseori citată4? din 2008, care a apărut în 
revista Psychological Science descrie un experiment 
simplu.48 Subiecţii au fost împărţiţi în două grupuri. Unui 

grup i s-a cerut să facă o plimbare pe o potecă acoperită 
cu lemn, într-o grădină botanică de lângă campusul Ann 
Arbor, Michigan, unde s-a desfăşurat studiul. Celălalt grup 
a fost trimis să se plimbe prin centrul animat al oraşului. 
Apoi ambelor grupuri li s-a dat o sarcină care suprasolicită 
concentrarea, constând în memorarea cât mai multor cifre 
şi repetarea acestora în ordine inversă. Principala 
descoperire a studiului a fost că grupul care s-a plimbat în 
natură a avut o performanţă mai bună cu 20%. Avantajul 
conferit de natură s-a păstrat şi în săptămâna următoare, 
când cercetătorii i-au readus pe aceeaşi subiecţi, 
schimbând locurile în care s-au plimbat: nu oamenii 
determinau performanţa, ci faptul că aveau sau nu şansa 
de a se pregăti plimbându-se prin pădure. 

Se pare că acest studiu este unul dintre multele care 
validează teoria restaurării atenţiei (TRA), care susţine că, 
petrecând timp în natură, ne putem îmbunătăţi abilitatea 
de a ne concentra. Această teorie, care a fost propusă în 
anii 1980 de psihologii Rachel Kaplan şi Stephen Kaplan49 
(Cel din urmă fiind coautorul studiului din 2008 discutat 
aici, împreună cu Marc Berman şi John Jonides), de la 
Universitatea Michigan, se bazează pe conceptul de 
epuizare a atenţiei. Concentrarea necesită ceea ce TRA 
numeşte atenție direcționată. Această resursă este finită: 
dacă o epuizați, vă veţi chinui să vă concentrați. (Pentru 
scopul nostru, ne putem gândi la această resursă în aceiaşi 
termeni ca şi în cazul rezervelor limitate de voinţă ale lui 
Baumeister pe care le-am discutat în introducerea acestei 
reguli.) Studiul din 2008 susţine că mersul pe străzile 
aglomerate din oraşe ne impune să ne folosim atenţia 
direcţionată, căci trebuie să îndeplinim sarcini complicate, 
cum ar fi când să traversăm strada fără a fi călcaţi de vreo 
maşină sau când să ne strecurăm pe lângă grupul de 
turişti care se mişcă încet şi blochează trotuarul. După 
doar 50 de minute de orientare intensă, atenţia 
direcţionată a subiecţilor scade. 

Prin contrast, plimbarea prin natură ne expune la 

ceea ce autorul principal, Marc Berman, numeşte „stimuli 
care exercită o fascinaţie inerentă”, folosind apusul ca 
exemplu. Aceşti stimuli „solicită atenţia puţin, permiţând 
mecanismelor atenţiei susţinute să se refacă”. Cu alte 
cuvinte, atunci când vă plimbaţi prin natură, nu mai 
trebuie să vă direcţionări atenţia, căci există puţine 
dificultăţi de navigare (cum ar fi trecerile de pietoni 
aglomerate) şi aveţi parte de suficienţi stimuli interesanţi 
pentru a vă menţine mintea îndeajuns de ocupată pentru a 
evita nevoia de a vă direcţiona activ atenţia. Această stare 
le acordă resurselor de atenţie direcţionată timpul necesar 
pentru a se reface. După 50 de minute de refacere de acest 
fel, subiecţii au? 

Inregistrat o îmbunătăţire a concentrării. (Aţi putea, 
desigur, susţine că poate faptul că se află afară, privind 
apusul, le dă oamenilor o stare bună, iar starea bună este 
cea care ajută cu adevărat performanţa în aceste sarcini. 
Dar, recurgând la un test dur, cercetătorii au anulat 
această ipoteză repetând experimentul în timpul iernii 
aspre din Ann Arbor. Plimbarea în aer liber, pe o vreme 
neprielnică, nu le-a creat subiecţilor o stare bună, dar 
performanţa lor la sarcinile legate de concentrare a 
continuat să fie mai mare.) 

Ceea ce este important pentru scopul nostru e să 
observăm că implicaţiile TRA depăşesc beneficiile naturii. 
Mecanismul esenţial al acestei teorii este ideea că vă 
puteţi reface abilitatea de a vă direcţiona atenţia, dacă 
faceţi o pauză din această activitate. Plimbarea în natură 
furnizează un astfel de repaus mintal, dar la fel o pot face 
şi orice alte activităţi de relaxare, atâta timp cât furnizează 
„stimuli care exercită o fascinaţie inerentă” şi libertatea de 
a nu vă direcţiona concentrarea. O conversaţie relaxată cu 
un prieten, să ascultați muzică în timp ce faceţi cina, să 
jucaţi un joc cu copiii, să alergaţi - tipurile de activităţi 


18 în literatura de specialitate, există anumite dezbateri, care discută 
dacă cele două au exact aceeaşi cantitate. însă, pentru scopul nostru, 
nu este relevant. Observaţia-cheie este că există o resursă limitată, 
necesară atenţiei, care trebuie conservată (n.a.). 


care vă umplu timpul seara dacă vă deconectaţi - joacă 
acelaşi rol de refacere a atenţiei ca şi o plimbare în natură. 
Pe de altă parte, dacă vă întrerupeţi seara întruna, 
verificând şi răspunzând la e-mailuri sau dacă puneţi 
deoparte câteva ore după cină pentru a face progrese la un 
proiect al cărui termen de predare se apropie, centrii 
atenţiei direcționate sunt lipsiţi de odihna neîntreruptă de 
care au nevoie pentru a se reface. Chiar dacă aceste ore 
suplimentare de lucru nu vă consumă decât o parte mică 
din timp, vă împiedică să atingeţi nivelurile de relaxare 
mai adâncă în care poate avea loc refacerea atenţiei. Doar 
încrederea că aţi încheiat munca până a doua zi vă poate 
convinge creierul să se relaxeze într-atât încât să poată 
începe să-şi reîncarce bateriile pentru următoarea zi. Altfel 
spus, încercarea de a lucra suplimentar seara ar putea să 
vă reducă eficacitatea a doua zi într-o asemenea măsură 
încât să ajungeţi să faceţi mai puțin decât dacă aţi fi 
respectat consemnul de a vă deconecta. 
Motivul 3: Munca pe care o înlocuieşte timpul 
petrecut relaxându-vă seara nu este atât de importantă 
Argumentul final pentru a vă menţine un punct final 
al zilei de lucru ne impune să ne întoarcem pentru scurt 
timp la Anders Ericsson, inventatorul teoriei practicii 
deliberate. După cum poate vă amintiţi din Partea întâi, 
practica deliberată este dezvoltarea sistematică a abilității 
pe care o aveţi într-o anumită deprindere. Este activitatea 
necesară pentru a deveni mai buni la ceva. Munca 
profundă şi practica deliberată, după cum susţineam, se 
suprapun substanţial. Pentru scopurile noastre în acest 
context, putem folosi practica deliberată ca substitut 
generic pentru toate eforturile solicitante la nivel cognitiv. 
În lucrarea sa de referinţă din 1993 pe această temă, 
numită „The Role of Deliberate Practice in the Acquisition 
of Expert Performance” 50, Ericsson dedică o secţiune 
examinării lucrurilor pe care le dezvăluie literatura de 
specialitate despre capacitatea individului în raport cu 
munca solicitantă intelectual. Autorul notează că, pentru 

un novice, în jur de o oră de concentrare pe zi pare să fie 
limita, în timp ce, pentru experţi, această cifră poate 
ajunge până la patru ore - dar rareori mai mult. 

Unul dintre studiile citate, de exemplu, cataloghează 
obiceiurile de exersare a unui grup de violonişti de elită de 
la Universität der Kunste din Berlin. Acest studiu a 
constatat că violoniştii de elită ajung la o medie de trei ore 
şi jumătate pe zi, într-o stare de practică deliberată, 
separată, de obicei, în două perioade distincte. Muzicienii 
mai puţin buni petrec un timp mai scurt într-o stare de 
profunzime. 

Implicaţia acestor rezultate este că avem o 
capacitate limitată de a ne dedica muncii profunde într-o zi 
dată. Dacă suntem atenţi la programul nostru (utilizând, 
de exemplu, tipul de strategii de productivitate descrise în 
Regulă 4), ar trebui să ne atingem capacitatea zilnică 
maximă de a munci profund. Prin urmare, rezultă că seara 
aţi trecut de punctul în care mai puteţi continua să munciţi 
profund în mod eficient. Aşadar, munca pe care reuşiţi să o 
faceţi seara nu va include genul de activităţi valoroase 
care vă vor ajuta să avansați în carieră; în schimb, 
eforturile pe care le faceţi vor fi limitate la sarcini 
superficiale, cu o valoare scăzută (îndeplinite într-un ritm 
lent, cu o energie scăzută). Cu alte cuvinte, evitând să 
munciţi seara, nu rataţi lucruri importante. 

Cele trei motive pe care tocmai le-am descris susţin 
strategia generală de a menţine un punct final strict al zilei 
de lucru. Haideţi să concluzionăm completând cu nişte 
detalii legate de implementare. 

Pentru a avea succes cu această strategie, trebuie să 
acceptaţi mai întâi angajamentul că, după încheierea zilei 
de lucru, nu puteţi permite ca în raza atenţiei voastre să 
pătrundă nici măcar cele mai mărunte preocupări 
profesionale. Printre acestea, se numără, în mod crucial, 
verificarea e-mailului şi navigarea pe site-uri care au 
legătură cu munca. In ambele cazuri, chiar şi o scurtă 
intruziune a muncii poate genera o serie de perturbări 

autoimpuse, care sabotează, pentru o vreme îndelungată, 
avantajele deconectării descrise mai devreme (majoritatea 
oamenilor simt familiarizați, de exemplu, cu experienţa 
trăită atunci când aruncă o privire la un e-mail alarmant, 
sâmbătă dimineaţa, pentru ca, apoi, implicaţiile acestuia 
să îi urmărească tot restul weekendului). 

Un alt angajament-cheie pentru a avea succes cu 
această strategie este să vă susţineţi hotărârea de a vă 
deconecta printr-un ritual strict, pe care îl folosiţi la finalul 
zilei de lucru pentru a oferi şanse maxime probabilității de 
a reuşi. Mai exact, acest ritual ar trebui să vă asigure că 
toate sarcinile, obiectivele sau proiectele neterminate au 
fost revizuite şi că pentru fiecare dintre ele aţi confirmat 
că fie (1) aveţi un plan în a cărui concretizare aveţi 
încredere, fie (2) acestea sunt poziţionate într-un loc în 
care vor fi revizuite la momentul potrivit. Procesul ar 
trebui să fie un algoritm: o serie de paşi pe care îi faceţi 
mereu, unul după altul. După ce aţi terminat, pregătiţi-vă o 
expresie prestabilită pe care o spuneţi, care sugerează 
încheierea (pentru a-mi încheia ritualul, spun 
„Deconectare încheiată”). Acest ultim pas pare artificial, 
dar transmite minţii sugestia simplă că e în regulă să 
îndepărteze gândurile legate de muncă pentru restul zilei. 

Pentru a concretiza şi mai mult această sugestie, 
haideţi să parcurgem împreună paşii ritualului meu de 
deconectare (pe care l-am dezvoltat prima dată cam în 
perioada în care îmi scriam teza de doctorat şi pe care l- 
am folosit, într-o formă sau alta, de atunci încoace). Primul 
lucru pe care îl fac este să arunc o ultimă privire la e- 
mailurile din Inbox, pentru a mă asigura că nu există nimic 
care să necesite un răspuns urgent înainte de încheierea 
zilei. Apoi transfer toate sarcinile noi pe care le am în 
minte sau pe care le-am notat mai devreme, în cursul zilei, 
pe lista oficială de sarcini. (Folosesc Google Docs pentru a- 
mi stoca listele de sarcini, căci îmi place abilitatea de a le 
accesa de pe orice computer - dar tehnologia nu este cu 
adevărat relevantă în acest caz.) După ce deschid listele 

acestea de sarcini, mă uit rapid peste fiecare sarcină de pe 
toate listele, apoi arunc o privire la următoarele zile din 
calendarul meu. Aceste două acţiuni mă ajută să mă asigur 
că nu am uitat nimic urgent sau că nu am vreun termen de 
predare ori vreo întrevedere importantă în zilele care vin. 
În acest punct, am revizuit toate sarcinile profesionale. Ca 
să închei ritualul, folosesc aceste informaţii pentru a-mi 
face un plan generic pentru a doua zi. După ce am creat 
planul, spun „Deconectare încheiată” şi am terminat cu 
gândurile legate de muncă în ziua aceea. 

Conceptul de ritual de deconectare poate părea la 
început extrem, dar are un motiv întemeiat: efectul 
Zeigamik. Acest efect, care a fost numit după munca 
experimentală a psihologului de la începutul secolului al 
XX-lea, Bluma Zeigamik, descrie capacitatea sarcinilor 
neîncheiate de a ne domina atenţia. Ne spune că, dacă 
încheiem, pur şi simplu, ceea ce facem la ora 17, 
declarând: „Am terminat cu munca până mâine”, probabil 
ne vom lupta să ne eliberăm mintea de problemele 
profesionale, căci numeroasele obligații rămase 
nerezolvate vor continua să se zbată în mintea noastră, ca 
şi în experimentele lui Bluma Zeigamik, să ne confişte 
atenţia pe parcursul serii (şi deseori vor câştiga această 
luptă). 

La început, această provocare poate părea de 
nerezolvat. După cum poate confirma orice profesionist 
ocupat, care lucrează în domeniul cunoaşterii, există 
mereu sarcini care rămân neterminate. Ideea că puteţi 
ajunge într-un punct în care v-aţi achitat de toate 
obligaţiile este o fantezie. Din fericire, nu trebuie să 
încheiem o sarcină pentru a ne-o scoate din minte. Ne sare 
în ajutor în această chestiune prietenul nostru pomenit mai 
devreme în descrierea acestei reguli, psihologul Roy 
Baumeister, care a scris o lucrare cu EJ. Masicampo, cu 
titlul jucăuş „Consider It Done!”. În acest studiu, cei doi 
cercetători au început prin a reproduce efectul Zeigamik la 
subiecţii lor (în acest caz, le-au dat o sarcină, apoi au pus 

cu cruzime la cale întreruperi), dar apoi au constatat că 
puteau reduce semnificativ impactul efectului, cerându-le 
subiecţilor, la scurt timp după întrerupere, să facă un plan 
în care să arate cum ar încheia mai târziu sarcina 
incompletă. Ca să cităm din lucrare: „Angajamentul de a 
face un plan specific pentru îndeplinirea unui obiectiv 
poate, aşadar, nu doar să faciliteze atingerea obiectivului, 
ci şi să pună la dispoziţie resurse cognitive pentru alte 
scopuri 1. 

Ritualul de  deconectare descris mai devreme 
exploatează această tactică pentru a combate efectul 
Zeigamik. Deşi nu vă forţează să identificaţi explicit un 
plan pentru absolut fiecare sarcină de pe listă (o cerinţă 
apăsătoare), vă obligă să notaţi fiecare sarcină pe aceeaşi 
listă, iar apoi să revizuiţi aceste sarcini înainte de a face 
un plan pentru a doua zi. Ritualul vă asigură că nicio 
sarcină nu va fi uitată: fiecare va fi revizuită zilnic şi 
abordată la momentul potrivit. Cu alte cuvinte, mintea este 
eliberată de datoria de a urmări aceste obligaţii în fiecare 
moment - ritualul vostru de deconectare a preluat acea 
responsabilitate. 

Ritualurile de deconectare pot deveni enervante, căci 
prelungesc ziua de lucru cu zece - cincisprezece minute 
(iar uneori chiar mai mult), dar sunt necesare pentru a 
culege roadele trândăviei sistematice rezumate anterior. 
Din experienţa mea, durează cam o săptămână, două până 
să vă intre în reflex - adică până când mintea are 
suficientă încredere în ritual pentru a începe să renunţe, 
într-adevăr, seara, la gândurile legate de muncă. Dar, după 
ce devine un automatism, ritualul va deveni un element fix 
în viaţa voastră, ajungând până într-acolo încât 
neparcurgerea acestuia vă va da o senzaţie de stânjeneală. 

Decenii de studiu din multiple subdomenii distincte 
ale psihologiei indică, toate, concluzia că odihna regulată a 
creierului îmbunătăţeşte calitatea muncii profunde. Când 
munciţi, munciţi cu asiduitate. Când terminaţi treaba, 
asiguraţi-vă că aţi încheiat-o cu adevărat. Poate rata medie 

de răspuns la e-mailuri va avea oarecum de suferit, dar 
veţi compensa cu asupra măsură pentru acest fapt prin 
volumul de lucru al muncii cu adevărat importante, pe care 
o realizaţi în timpul zilei datorită abilității reîmprospătate 
de a vă adânci mai mult în muncă decât colegii voştri 
epuizați. 

Regula 2 

Exersaţi i plictiseala 

Pentru a înţelege mai bine cum să stăpâniţi arta 
muncii profunde, vă sugerez să vizitaţi Sinagoga Knesses 
Yisroel din Spring Valley, New York, la ora 6 dimineaţa, 
într-o zi de lucru. Dacă o faceţi, veţi găsi probabil cel puţin 
20 de maşini în parcare. Inăuntru veţi găsi vreo 20 de 
membri ai congregaţiei aplecaţi deasupra textelor - unii s- 
ar putea să citească în tăcere, şoptind cuvintele unei limbi 
străvechi, în timp ce alţii stau doi câte doi şi dezbat. Intr- 
unul din capetele încăperii, rabinul conduce discuţia cu un 
grup mai mare. Această întrunire matinală din Spring 
Valley adună doar o mică parte dintre sutele de mii de 
evrei ortodocşi care se trezesc devreme în fiecare zi a 
săptămânii, pentru a pune în practică un principiu 
fundamental al credinţei lor, respectiv pentru a petrece 
timp în fiecare zi, studiind complexele tradiţii scrise ale 
iudaismului rabinic.1 

Am fost introdus în această lume de Adam Marlin, 
membru al congregaţiei Knesses Yisroel şi unul dintre cei 
prezenţi în mod regulat la ora de studiu în grup din fiecare 
dimineaţă. După cum mi-a explicat Marlin, țelul său în 
această practică este să descifreze o pagină din Talmud în 
fiecare zi (deşi, uneori, nu reuşeşte să parcurgă nici atât), 
lucrând deseori cu un chevruta (partener de studiu) pentru 
a-şi împinge înţelegerea aproape de limita cognitivă. 

Ceea ce mă interesează la Marlin nu sunt 
cunoştinţele sale legate de textele străvechi, ci tipul de 
efort necesar pentru a le dobândi. Când l-am intervievat, a 
subliniat intensitatea mintală a ritualului său matinal. 
„Este o disciplină extremă şi serioasă, care constă în mare 

măsură în «munca profundă» [despre care scrii]”, mi-a 
explicat el. „Conduc o afacere în curs de dezvoltare, dar 
acesta este deseori cel mai mare efort mintal pe care îl 
fac”. Acest efort nu îi este caracteristic doar lui Marlin, 
fiind întipărit în practică - după cum i-a explicat cândva 
rabinul: „Nu poţi considera că îţi îndeplineşti această 
obligaţie zilnică decât dacă te străduieşti să îţi atingi 
capacitatea mintală maximă”. 

Spre deosebire de mulţi evrei ortodocşi, Marlin şi-a 
descoperit credinţa târziu, neîncepând să studieze riguros 
Talmudul decât după 20 de ani. Acest detaliu se dovedeşte 
a fi util scopurilor noastre, deoarece îi permite lui Marlin 
să facă o comparaţie clară cu privire la impactul acestor 
exerciţii mintale - iar rezultatul l-a surprins. Deşi Marlin 
avea o educaţie excepţională când a început această 
practică - a absolvit treifacultăți distincte la cele mai 
prestigioase universităţi americane -, a întâlnit, în curând, 
tovarăşi de studiu care nu frecventaseră decât mici şcoli 
religioase în întreaga lor viaţă, dar, cu toate acestea, 
„făceau piruete intelectuale” în jurul lui. „Unii dintre 
oamenii aceştia au un mare succes |lprofesional]”, mi-a 
explicat el, „dar nu şi-au dezvoltat intelectul la vreo şcoală; 
s-a dovedit că pentru acest lucru era responsabil studiul 
zilnic, care începuse încă din clasa a V-a”. 

După o vreme, Marlin a început să observe schimbări 
pozitive în propria sa abilitate de a gândi profund. „Recent, 
am făcut nişte descoperiri extrem de creative în viaţa mea 
profesională”, mi-a spus el. „Simt convins că are legătură 
cu acest exerciţiu mintal zilnic. Acest efort consecvent mi-a 
întărit intelectul de-a lungul anilor. Nu acesta era țelul 
când am început, dar este efectul”. 

Experienţa lui Adam Marlin subliniază o realitate 
importantă cu privire la munca profundă: capacitatea de a 
te concentra intens este o abilitate care trebuie exersată. 
Această idee poate părea evidentă, odată subliniată, dar 
marchează o diferenţă faţă de felul în care ar putea 
înţelege majoritatea oamenilor astfel de chestiuni. Din 

experienţa mea, se întâmplă frecvent să tratăm 
concentrarea netulburată ca obicei, precum folosirea aţei 
dentare - lucru pe care ştim cum să-l facem şi despre care 
ştim că ne face bine, dar pe care îl neglijăm din pricina 
lipsei de motivaţie. Această mentalitate este atrăgătoare, 
deoarece sugerează că vă puteţi transforma viaţa 
profesională, trecând peste noapte de la perturbări la 
concentrare, dacă reuşiţi să găsiţi pur şi simplu suficientă 
motivaţie. Însă această înţelegere ignoră dificultatea 
concentrării şi orele de exersare necesare pentru a vă 
întări „muşchiul mintal”. Cu alte cuvinte, descoperirile 
creative pe care le face acum Adam Marlin în viaţa sa 
profesională nu au prea mult de-a face cu decizia unică de 
a gândi profund, datorându-se, în mare măsură, 
angajamentului său de a-şi exersa această abilitate dis-de- 
dimineaţă, în fiecare zi. 

Există totuşi un corolar important al acestei idei: 
eforturile de a vă adânci concentrarea vor avea de suferit 
dacă nu vă dezobişnuiţi mintea de dependenţa de 
perturbări. La fel cum atleţii trebuie să aibă grijă de 
corpurile lor în afara antrenamentelor, vă veţi chinui să 
atingeţi cele mai profunde niveluri de concentrare dacă vă 
petreceri restul timpului alungând cea mai firavă urmă de 
plictiseală. 

Putem găsi dovezi ale acestei ipoteze în cercetările 
lui Clifford Nass, regretatul profesor de comunicare de la 
Stanford, care era  bine-cunoscut pentru studiul 
comportamentului în epoca digitală. Printre alte observaţii, 
cercetările lui Nass au dezvăluit că, online, salturile 
constante ale atenţiei au un efect negativ de durată asupra 
minţii. lată rezumatul acestor descoperiri, pe care 
cercetătorul îl face într-un interviu din 2010, cu Ira Flatow, 
de la NPR: 

„Aşadar, avem o unitate de măsură care ne permite 
să-i împărţim pe oameni în persoane care îndeplinesc 
sarcini multiple tot timpul şi persoane care o fac rareori, 
iar diferenţele sunt remarcabile. Oamenii din prima 

categorie nu pot filtra lucrurile irelevante. Nu pot gestiona 
memoria de lucru. Sunt permanent distraşi. Îşi activează 
părţi mult mai mari din creier, care sunt irelevante pentru 
sarcina pe care o au de îndeplinit... practic, sunt nişte 
epave la nivel mintal”.2 

În acest punct, Flatow îl întreabă pe Nass dacă 
persoanele care sunt permanent distrase sunt conştiente 
de această modificare a creierului lor: 

„Oamenii cu care vorbim continuu au afirmat: «Uite 
ce e, când trebuie neapărat să mă concentrez, înlătur orice 
altceva şi am o precizie de laser». Dar, din nefericire, au 
dezvoltat obiceiuri mintale care fac ca acest lucru să fie 
imposibil. Au o slăbiciune pentru lucrurile irelevante. Pur 
şi simplu nu se pot concentra neîntrerupt asupra sarcinii 
pe care o au de îndeplinit”, [sublinierea mea] 

Nass a descoperit că, odată ce mintea s-a obişnuit să 
fie distrasă la cerere, este greu să scapi de această 
dependenţă, chiar şi atunci când vrei să te concentrezi. Ca 
să ne exprimăm mai concret: dacă fiecare moment de 
potenţială plictiseală din viaţă - să spunem că trebuie să 
aşteptaţi cinci minute la coadă sau să staţi singuri într-un 
restaurant până soseşte un prieten - este tratat prin a 
arunca rapid o privire la telefonul inteligent, înseamnă că, 
probabil, mintea v-a fost modificată într-atât încât, ca şi 
„epavele mintale” din cercetarea lui Nass, nu e pregătită 
pentru munca profundă - chiar dacă vă programaţi regulat 
timpul pentru a exersa această concentrare. 

Regula 1 v-a învăţat cum să vă integrați munca 
profundă în program şi să o susţineţi cu obiceiuri şi 
ritualuri menite să vă ajute să vă atingeţi în mod 
consecvent limita actuală a capacităţii de concentrare. 
Regula 2 vă va ajuta să vă depăşiţi semnificativ această 
limită. Strategiile care urmează sunt motivate de ideea- 
cheie că, pentru a profita la maximum de deprinderea de a 
vă dedica muncii profunde, este nevoie de exerciţiu şi, 
după cum lămuream mai înainte, acest exerciţiu trebuie să 
aibă în vedere două obiective: îmbunătăţirea capacităţii de 

a vă concentra intens şi depăşirea dorinţei de a vă lăsa 
distraşi. Aceste strategii acoperă o varietate de abordări, 
de la eliminarea perturbărilor până la stăpânirea unei 
forme speciale de meditaţie, care se combină, furnizându- 
vă un plan practic în călătoria de la o minte distrusă de 
perturbări constante şi nefamiliarizată cu concentrarea 
până la transformarea acesteia într-un instrument care 
facilitează, cu adevărat, o concentrare la fel de precisă ca 
raza laser. 

Nu luaţi pauză de la perturbări. În schimb, luaţi 
pauză de la concentrare. 

Mulţi presupun că pot trece de la o stare de 
perturbare la una de concentrare, după nevoie, dar, cum 
tocmai am demonstrat, această presupunere e optimistă: 
odată ce eşti setat să te laşi distras, tânjeşti după această 
stare. Motivată de această realitate, strategia următoare e 
menită să vă ajute să vă resetaţi creierul, configurându-l în 
aşa fel încât să vă puteţi concentra mai bine asupra unei 
sarcini. 

Inainte de a trece la detalii, haideţi să ne oprim 
asupra unei sugestii populare privind dependenţa de 
lucruri care ne distrag, care nu ne rezolvă problema cu 
adevărat: _sabatul internetului (numit uneori detoxiiiere 
digitală). In forma sa de bază, acest ritual vă cere să vă 
rezervaţi o perioadă - de obicei, o zi pe săptămână - în 
care vă abţineţi să folosiţi tehnologia în reţea. La fel cum 
Sabatul din Biblia ebraică induce o perioadă de linişte şi 
reflecţie în semn de slavă a lui Dumnezeu şi a creaţiei sale, 
sabatul internetului este menit să vă reamintească de ce 
rataţi atunci când staţi cu ochii ţintuiţi la monitor. 

Nu este clar cine a introdus prima oară conceptul de 
sabat al internetului, dar cel căruia i se atribuie deseori 
popularizarea ideii este jurnalistul William Powers, care a 
promovat această practică în volumul său din 2010, 
conţinând reflecţii asupra tehnologiei şi fericirii umane, 
Hamlet's Blackberryi. După cum rezuma autorul mai târziu 
într-un interviu: „Faceţi ceea ce făcea Thoreau, adică 

învăţaţi să vă deconectaţi puţin în această lume conectată 
- nu fugiţi”.4 

Urmează o mulţime de sfaturi pe acest ton generic, 
prin care suntem îndemnați să găsim ocazional timp 
pentru a ne desprinde de haos. Unii îşi rezervă o lună sau 
două pe an pentru a scăpa de obligaţii, alţii urmează sfatul 
lui Powers, acordându-şi o zi pe săptămână, în vreme ce 
alţii dedică o oră sau două pe zi aceluiaşi scop. Toate 
formele acestui sfat aduc un oarecare beneficiu, dar, după 
ce vedem problema legată de faptul că suntem distraşi în 
raport cu modul în care este setat creierul, devine clar că 
un sabat al internetului nu poate vindeca de unul singur 
mintea incapabilă să se concentreze. Dacă mâncaţi sănătos 
doar o zi pe săptămână, nu veţi slăbi, căci vă petreceţi în 
continuare cea mai mare parte a timpului îndopându-vă. În 
mod similar, dacă petreceţi doar o zi pe săptămână 
opunându-vă perturbărilor, e puţin probabil să reuşiţi să 
diminuaţi tendinţa minţii de a tânji după aceşti stimuli, 
căci vă petreceţi cea mai mare parte a timpului cedându- 
le. 

Propun o alternativă la sabatul internetului. În loc să 
programaţi câte o pauză ocazională de la lucrurile care vă 
distrag, pentru a vă putea concentra, ar trebui să 
programaţi din când în când câte o pauză de la 
concentrare, cedând surselor care vă distrag. Pentru a 
concretiza această sugestie, haideţi să facem 
presupunerea simplificatoare că utilizarea internetului 
este sinonimă cu căutarea stimulilor care ne distrag. 
(Desigur, puteţi folosi internetul într-un mod focalizat şi 
profund, dar, pentru o persoană dependentă de perturbări, 
este o sarcină dificilă.) în mod similar, haideţi să ne gândim 
că lucrul fără internet este sinonim cu o muncă mai 
focalizată. (Bineînţeles, puteţi găsi moduri de a vă lăsa 
distras şi în absenţa unei conexiuni la o reţea, dar acestea 
tind să fie mai uşor de rezistat.) 

Acum, că am stabilit în mare aceste distincţii, 
strategia funcţionează după cum urmează: programaţi-vă 

în avans când veţi folosi internetul, iar apoi evitaţi-l 
complet în afara intervalelor stabilite. Vă sugerez ca la 
muncă să ţineţi un carnet lângă computer. Pe acesta notaţi 
următoarea oră la care aveţi voie să folosiţi internetul. 
Până la ora respectivă, conectarea la reţea nu este permisă 
absolut deloc - oricât ar fi de ispititoare. 

Ideea care motivează această strategie este că 
utilizarea unui serviciu care ne distrage nu reduce, în sine, 
abilitatea creierului de a se concentra. In schimb, trecerea 
constantă de la activităţi cu stimuli slabi/valoare ridicată la 
activităţi cu stimuli puternici/valoare scăzută, la cea mai 
vagă urmă de plictiseală sau dificultate cognitivă, este cea 
care vă învaţă mintea să nu tolereze niciodată absenţa 
noutăţii. Această permutare continuă poate fi înţeleasă în 
mod analog drept cauza care slăbeşte muşchii mintali 
responsabili de organizarea numeroaselor surse care îşi 
dispută atenţia voastră. Eliminând utilizarea internetului 
(şi, în consecinţă, înlăturând sursele care vă distrag), 
reduceţi la minimum împrejurările în care cedaţi 
perturbărilor şi, făcând asta, le permiteţi muşchilor care 
selectează atenţia să se tonifice. 

De exemplu, dacă aţi stabilit că veţi accesa internetul 
în 30 de minute din momentul acesta şi începeţi să simţiţi 
că vă plictisiţi şi tânjiţi după lucruri care să vă distragă, 
următoarele 30 de minute de rezistenţă devin o sesiune de 
exerciţii de concentrare. Aşadar, o zi întreagă în care v-aţi 
programat momentele în care vă lăsaţi distraşi devine o zi 
plină, dedicată unui antrenament mintal similar. 

Deşi ideea de bază din spatele acestei strategii este 
simplă, aplicarea ei poate fi dificilă. Pentru a vă ajuta să 
reuşiţi, iată trei idei importante de luat în considerare. 

Ideea 1: Această strategie funcţionează chiar dacă 
slujba voastră vă impune să folosiţi internetul şi/sau să 
răspundeţi cu promptitudine la e-mailuri. 

Dacă vi se cere să petreceţi ore în sir Online, în 
fiecare zi, sau să răspundeţi la e-mailuri rapid, e în regulă: 
aceasta înseamnă, pur şi simplu, că secvențele de accesare 

a internetului vor fi mai numeroase decât în cazul cuiva a 
cărui slujbă necesită mai puţină conectivitate. Numărul 
total sau durata secvenţelor petrecute online nu contează 
la fel de mult ca integritatea secvențelor petrecute offline, 
care trebuie să rămână neapărat intactă. 

Imaginaţi-vă, de exemplu, că, de-a lungul a două ore 
între şedinţe, trebuie să vă programaţi verificarea e- 
mailului la fiecare cincisprezece minute. Gândiţi-vă, în 
continuare, că verificarea durează, în medie, cinci minute. 
Prin urmare, este suficient să programaţi o secvenţă 
Online la cincisprezece minute în acest interval de două 
ore, dedicându-vă restul timpului secvenţelor offline. 
Urmând acest exemplu, veţi ajunge să petreceri în nu de 
90 de minute din cele două ore într-o stare în care sunteţi 
offline şi rezistaţi activ lucrurilor care vă distrag. Această 
strategie ajunge să constituie o formă de exersare 
considerabilă a concentrării, realizată fără a trebui să 
sacrificați conectivitatea prea mult. 

Ideea 2: Indiferent de cum vă programaţi intervalele 
de acces la internet, nu trebuie să petreceri nicio secundă 
online în afara acestora. 

Acest obiectiv este uşor de afirmat în principiu, dar 
devine dificil în realitatea haotică a unei zile de lucru 
obişnuite. O problemă inevitabilă cu care vă veţi confrunta 
în aplicarea acestei strategii este faptul că, încă de la 
începutul unei secvenţe petrecute offline, vă veţi da seama 
că există o informaţie crucială online pe care trebuie să o 
accesaţi pentru a continua să progresaţi cu sarcina de care 
vă ocupați. Dacă mai durează până va veni momentul să 
puteţi accesa din nou internetul, s-ar putea să vă 
împotmoliţi. În această situaţie, tentaţia este să cedaţi 
rapid, să căutaţi informaţia, apoi să reveniţi la postura 
offline. Trebuie să rezistaţi acestei tentaţii! Internetul este 
seducător: s-ar putea să credeţi că nu faceţi decât să vă 
uitaţi la un singur e-mail important din Inbox, dar vă va 
veni greu să nu aruncaţi o privire la celelalte mesaje 
„urgente” pe care le-aţi primit de curând. Nu e nevoie de 

prea multe excepţii de acest fel înainte ca mintea voastră 
să înceapă să considere că bariera dintre internet şi 
ipostaza offline este permeabilă, diminuând beneficiile 
acestei strategii. 

Aşadar, în această situaţie este crucial să nu 
abandonaţi imediat reduta offline, chiar şi atunci când vă 
poticniţi. Dacă e posibil, treceţi la o altă activitate offline în 
intervalul rămas până când puteţi avea acces la internet 
(sau poate chiar folosiţi acest timp pentru a vă relaxa). 
Dacă acest lucru nu este fezabil - poate că trebuie să 
îndepliniţi activitatea offline curentă cu promptitudine -, 
atunci reacţia corectă este să vă modificaţi programul, 
astfel încât următoarea secvenţă în care puteţi accesa 
internetul să înceapă mai curând. Insă cheia în această 
schimbare este să nu programaţi următoarea sesiune 
online imediat. În schimb, impuneţi o pauză de cel puţin 
cinci minute între momentul actual şi data următoare când 
puteţi intra pe internet. Această pauză este minoră, astfel 
că nu vă va afecta prea mult progresul, dar dintr-o 
perspectivă comportamentală este substanţială deoarece 
separă senzaţia de a dori să fiţi online de recompensa pe 
care o resimţiţi când într-adevăr o faceţi. 

Ideea 3: Programarea utilizării internetului acasă, ca 
şi la muncă, vă poate îmbunătăţi exersarea concentrării. 

Dacă nu mai lăsaţi telefonul inteligent din mână sau 
nu vă mai desprindeţi de laptop seara şi în weekenduri, 
atunci, probabil, comportamentul din afara muncii vă 
sabotează numeroasele încercări din timpul zilei de lucru 
de a vă reseta creierul (care nu prea face distincţie între 
cele două ipostaze). În acest caz, aş sugera să vă menţineţi 
strategia de a programa utilizarea internetului chiar şi 
după încheierea zilei de lucru. 

Pentru a simplifica lucrurile, atunci când programati 
utilizarea internetului după muncă, vă puteţi permite să 
comunicaţi pe durata secvenţelor offline atunci când 
răspunsul prompt este important (de exemplu, să 
schimbaţi mesaje cu un prieten pentru a vă pune de acord 

unde vă veţi întâlni să luaţi cina) sau când accesarea 
rapidă a informaţiilor este esenţială (de exemplu, să 
căutaţi pe telefon unde este amplasat restaurantul), însă, 
în afara acestor excepţii pragmatice, pe durata unei 
secvenţe offline, puneţi telefonul deoparte, ignoraţi 
mesajele şi abţineţi-vă să folosiţi internetul. La fel ca în 
varianta de la locul de muncă a acestei strategii, dacă 
internetul joacă un rol major şi important în felul în care 
vă relaxaţi seara, este în regulă: programaţi-vă secvenţe 
online lungi. În cazul acesta, cheia nu este să evitaţi sau 
chiar să reduceţi timpul total pe care îl petreceţi adoptând 
un comportament perturbator, ci să vă acordaţi o mulţime 
de oportunităţi de-a lungul întregii seri de a rezista să vă 
lăsaţi distraşi la cea mai vagă urmă de plictiseală. 

O împrejurare în care această strategie devine 
extrem de dificilă în afara muncii este atunci când sunteţi 
forţaţi să 

aşteptaţi (de exemplu, dacă staţi la coadă la 
magazin). În aceste situaţii, este crucial ca, dacă vă aflaţi 
într-o secvenţă offline, să fiţi pregătiţi pentru plictiseala 
temporară şi să luptaţi împotriva ei, folosindu-vă doar de 
propriile gânduri. A aştepta pur şi simplu, plictisindu-te, a 
devenit o experienţă nouă în viaţa modernă, dar, din 
perspectiva exersării concentrării, este un lucru extrem de 
valoros. 

Rezumând, pentru a reuşi să munciţi profund, trebuie 
să vă resetaţi mintea, făcând-o să ajungă să reziste cu 
uşurinţă stimulilor perturbatori. Ceea ce nu înseamnă că 
trebuie să eliminaţi comportamentele perturbatoare; este 
suficient să eliminaţi în schimb abilitatea 
comportamentelor de acest fel de a vă deturna atenţia. 
Strategia simplă, propusă aici, de a vă programa 
secvențele petrecute Online este foarte eficace, ajutându- 
vă să vă recăpătaţi autonomia atenţiei. 

Lucraţi ca Teddy Roosevelt 

Dacă aţi fi mers la Harvard în anul universitar 1876 - 

1877, aţi fi remarcat un tânăr în primul an, slab şi 
musculos, cu favoriţi, pripit şi extrem de plin de energie, 
numit Theodore Roosevelt. Apoi, dacă v-aţi fi împrietenit 
cu el, aţi fi observat în scurt timp un paradox. 

Pe de o parte, atenţia sa putea părea a fi iremediabil 
risipită, acoperind ceea ce un coleg numea o „gamă 
uimitoare de interese” 6 - listă care, după spusele 
biografului Edmund Morris, includea boxul, luptele greco- 
romane, culturismul, lecţiile de dans, lecturile de poezie şi 
obsesia de o viaţă faţă de naturalism (proprietăreasa lui 
Roosevelt de pe strada Winthrop nu era încântată de 
tendinţa tânărului său chiriaş de a face disecţii şi de a 
împăia animale în camera închiriată). Acest ultim interes s- 
a dezvoltat într-atât de mult, încât Roosevelt a ajuns să îşi 
publice prima carte, The Summer Birds of the 
Adirondacks, în vara de după primul an de colegiu. A fost 
bine primită în Bulletin of the Nuttall Omithological Club 7 
- publicaţie care, nu mai e nevoie să o spunem, ia cărţile 
despre păsări foarte în serios - şi a fost îndeajuns de bună 
pentru a-l determina pe Morris să considere că Roosevelt 
era, în ciuda vârstei sale fragede, „unul dintre cei mai 
pricepuţi naturalistă din Statele Unite” 8. 

Pentru a-şi susţine această efervescenţă 
extracurriculară, Roosevelt trebuia să  restricţioneze 
radical timpul rămas pentru ceea ce ar fi trebuit să fie 
principala sa preocupare: studiile la 

Harvard. Morris a folosit jurnalul şi scrisorile lui 
Roosevelt din această perioadă pentru a estima că viitorul 
preşedinte petrecea nu mai mult dintr-un sfert de zi 
studiind. Prin urmare, ne-am putea aştepta ca notele sale 
să fi fost la pământ. Dar nu era aşa. Nu era primul din 
clasă, dar, cu siguranţă, nu se număra nici printre ultimii: 
în primul an de facultate a luat note maxime la cinci dintre 
cele şapte cursuri. Explicaţia pentru acest paradox în cazul 
lui Roosevelt s-a dovedit a fi abordarea lui unică asupra 
studiului. Roosevelt începea să-şi facă programul, având în 
vedere cele opt ore de la 8: 30 la 16: 30. Apoi scădea 

timpul petrecut în sălile de curs şi la ore, antrenamentul 
sportiv (care avea loc o dată pe zi) şi prânzul. Fragmentele 
care rămâneau erau apoi considerate a fi timp dedicat 
exclusiv studiului. După cum remarcam, aceste fragmente 
nu însumau, de obicei, un număr mare de ore, dar profita 
la maximum de ele, ocupându-se doar de teme în aceste 
intervale şi făcând-o cu o intensitate arzătoare. „Timpul 
petrecut la birou era relativ scurt”, explica Morris, „dar 
concentrarea sa era atât de intensă şi citea atât de rapid, 
încât îşi putea permite să îşi ia mai mult timp liber [de la 
teme] decât majoritatea”. 9 

Această strategie vă impune să aplicaţi din când în 
când intensitatea exersată de Roosevelt zilei voastre de 
lucru. Mai exact, identificaţi o sarcină profundă (adică 
ceva care necesită muncă profundă pentru a fi îndeplinit) 
care ocupă un loc important pe lista de priorităţi. Estimaţi 
cât aţi rezerva în mod normal pentru o obligaţie de acest 
tip, apoi stabiliţi-vă un termen-limită clar, care să reducă 
drastic acest interval. Dacă este posibil, angajaţi-vă public 
să respectaţi termenul-limită - de exemplu, spunându-i 
persoanei care aşteaptă proiectul finalizat când ar trebui 
să intre în posesia acestuia. Dacă nu este posibil (sau dacă 
vă pune slujba în pericol), atunci motivaţi-vă setându-vă un 
cronometru pe telefon şi aşezându-l undeva unde nu aveţi 
cum să nu-l vedeţi în timp ce lucraţi. 

În acest punct, nu ar trebui să existe decât o singură 
cale posibilă de a îndeplini sarcina profundă la timp: să 
lucraţi cu o mare intensitate - fără pauze pentru e-mailuri, 
fără reverie, fără Facebook, fără drumuri repetate la 
automatul de cafea. Ca şi Roosevelt la Harvard, atacați 
sarcina cu fiecare neuron liber, până când cedează sub 
tirul neabătut al concentrării. 

Încercaţi acest experiment nu mai mult de o dată pe 
săptămână mai întâi - lăsându-vă mintea să se deprindă cu 
intensitatea, dar şi permițându-i să se odihnească între 
timp şi lăsând nivelurile stresului să scadă. După ce vă 
simţiţi încrezători în abilitatea de a îndeplini o sarcină mai 

rapid cu ajutorul concentrării, măriţi frecvenţa acestor 
sprinturi în stil Roosevelt. Însă reţineţi să faceţi în aşa fel 
încât termenele stabilite să respecte marja fezabilităţii. Ar 
trebui să fiţi capabili să ţineţi pasul cu cronometrul (sau 
cel puţin să fiţi pe aproape), dar, pentru a reuşi acest 
lucru, este nevoie de o concentrare neabătută. 

Principala motivaţie pentru această strategie este 
simplă. Munca profundă necesită un nivel de concentrare 
care depăşeşte cu mult limitele cu care sunt obişnuiţi 
majoritatea profesioniştilor din domeniul cunoaşterii. 
Sprinturile de tip Roosevelt transformă termenele-limită 
artificiale în beneficii, ajutându-vă să măriţi sistematic 
nivelul pe care îl puteţi atinge în mod regulat, furnizând, 
într-un anumit sens, un antrenament pe intervale de 
intensitate pentru centrii atenţiei din creier. Un beneficiu 
suplimentar este acela că aceste  sprinturi sunt 
incompatibile cu perturbările (nu aveţi cum să cedaţi 
perturbărilor şi, totodată, să vă respectaţi termenele). Prin 
urmare, fiecare sprint încheiat constituie o sesiune în care 
sunteţi potenţial plictisiţi şi doriţi cu adevărat să căutaţi 
noi stimuli, dar rezistaţi. 

După cum susţineam în strategia precedentă, cu cât 
exersaţi mai mult, rezistând acestor impulsuri, cu atât mai 
uşor vă va fi să rezistaţi. 

După câteva luni de utilizare a acestei strategii, felul 
în care înţelegeţi ce înseamnă să vă concentrați probabil 
se va schimba, căci veţi atinge niveluri de intensitate mai 
puternice decât aţi cunoscut vreodată. Şi dacă semănaţi 
oarecum cu tânărul 

* y > 

Roosevelt, vă puteţi redirecţiona apoi timpul liber 
rămas pe care îl generează această strategie spre lucrurile 
mai plăcute din viaţă, cum ar fi să îi impresionați pe 
membrii cu spirit mereu pătrunzător ai Clubului 
Ornitologic Nuttall. 

Meditaţi productiv în cei doi ani pe care i-am 
petrecut ca profesor asociat la MIT, în timpul 

postdoctoratului meu, am locuit împreună cu soţia mea 
într-un apartament mic, dar fermecător, pe strada 
Pinckney, în cartierul istoric Beacon Hill. Deşi locuiam în 
Boston şi lucram în Cambridge, cele două locuri erau 
apropiate, la doar un kilometru şi jumătate distanţă, pe 
malurile opuse ale râului Charles. Hotărât să mă menţin în 
formă, chiar şi pe durata lungii şi întunecatei ierni din New 
England, am decis să profit de această proximitate 
mergând de acasă la muncă, pe cât posibil, pe jos. 

Obişnuiam să merg spre campus dimineaţa, 
traversând Longfellow Bridge, indiferent de vreme (spre 
exasperarea mea, consiliul orăşenesc nu prea se grăbea să 
curețe zăpada de pe trotuar după ce viscolea). În jurul 
prânzului, mă schimbam în echipamentul de alergat şi 
porneam spre casă alergând, pe o alee mai lungă de pe 
malul râului Charles, şi traversând podul Massachusetts 
Avenue. După un prânz scurt şi un duş rapid acasă, de 
obicei luam metroul ca să ajung pe partea cealaltă a 
râului, întorcându-mă în campus (economisind, poate, o 
treime din distanţă), iar apoi, la finalul zilei de lucru, 
veneam acasă pe jos. Cu alte cuvinte, petreceam o 
mulțime de timp în picioare în această perioadă. Acest fapt 
m-a determinat să dezvolt practica pe care vă voi sugera 
acum să o adoptați în exersarea muncii profunde: 
meditaţia productivă. 

Scopul meditaţiei productive este să vă luaţi o 
perioadă în care să fiţi ocupați fizic, dar nu mintal - 
mergând, alergând, conducând, făcând duş - şi să vă 
concentrați atenția asupra unei singure probleme 
profesionale bine definite. În funcţie de profesie, această 
problemă poate consta în schiţarea unui articol, redactarea 
unui disons, detalierea unei demonstraţii sau încercarea de 
a rafina o strategie de afaceri. La fel ca în meditaţia de tip 
mindfulness, trebuie să continuaţi să vă reîndreptaţi 
atenţia asupra problemei ori de câte ori există o abatere 
sau o poticnire. 

Obişnuiam să practic meditaţia productivă în cel 

puţin unul dintre drumurile mele zilnice peste râu, pe când 
locuiam în Boston şi, pe măsură ce am progresat, la fel s-a 
întâmplat şi cu rezultatele mele. De exemplu, am ajuns să 
schiţez capitolele unei importante părţi din ultima mea 
carte în timp ce mergeam pe jos şi am făcut progrese în 
multe probleme tehnice alambicate ale cercetărilor mele 
academice. 

Vă sugerez şi vouă să adoptați practica meditaţiei 
productive. Nu aveţi nevoie neapărat de o sesiune serioasă 
în fiecare zi, dar scopul ar trebui să fie să participaţi la cel 
puţin două sau trei sesiuni de acest fel pe săptămână. Din 
fericire, este uşor să găsiţi timp pentru această strategie, 
deoarece profită de perioadele care, altfel, ar fi irosite 
(cum ar fi plimbatul câinelui sau naveta până la locul de 
muncă), şi, dacă este îndeplinită cum trebuie, vă poate 
mări productivitatea profesională fără a vă confisca din 
timpul de lucru. De fapt, v-aţi putea chiar gândi să vă 
programaţi o plimbare în timpul zilei de lucru, întocmai cu 
scopul de a aplica meditaţia productivă abordând cea mai 
presantă problemă pe care o aveţi pe moment. 

Cu toate acestea, nu sugerez această practică pentru 
beneficiile sale asupra productivităţii (deşi sunt plăcute). 
În schimb, sunt interesat de abilitatea acesteia de a vă 
îmbunătăţi rapid capacitatea de a gândi profund. Din 
experienţa mea, meditaţia productivă se bazează pe 
ambele idei-cheie introduse la începutul acestei reguli. A 
vă forţa să rezistaţi lucrurilor care vă distrag şi să vă 
reîndreptaţi atenţia în mod repetat asupra unei probleme 
bine definite contribuie la consolidarea muşchilor care vă 
ajută să rezistaţi perturbărilor şi, ajutându-vă să vă 
concentrați din ce în ce mai mult asupra unei singure 
probleme, vă perfecţionează concentrarea. 

Pentru a avea succes cu meditaţia productivă, este 
important să recunoaşteţi că, la fel ca orice formă de 
meditaţie, necesită exerciţiu pentru a fi îndeplinită cum 
trebuie. Când am încercat prima dată această strategie, în 
primele săptămâni de după doctorat, mă trezeam că 

ajungeam să fiu inevitabil distras, nealegându-mă cu mare 
lucru de pe urma lungilor sesiuni de „gândire”. Am avut 
nevoie de vreo zece sesiuni înainte de a înregistra 
rezultate reale. Ar trebui să vă aşteptaţi la ceva similar, 
prin urmare veţi avea nevoie de răbdare. Însă, pentru a vă 
ajuta să acceleraţi acest proces de dezvoltare, am două 
sugestii specifice. 

Sugestia 1: Fiţi atenţi la perturbări şi bucle 

Cât sunteţi novice, când începeţi o sesiune de 
meditaţie productivă, primul act de rebeliune al minţii 
voastre va fi să vă ofere gânduri lipsite de legătură, dar 
aparent mai interesante. Mintea mea, de exemplu, reuşea 
deseori să-mi distragă atenţia începând să compună un e- 
mail pe care ştiam că trebuia să îl scriu. Obiectiv vorbind, 
acest şir de gânduri pare extrem de plicticos, dar, pe 
moment, poate deveni irezistibil de tentant. Când observați 
că atenţia vi se îndepărtează de problema de care vă 
ocupați, amintiţi-vă cu blândeţe că vă puteţi întoarce la 
gândul acela mai târziu, apoi redirecţionaţi-vă atenţia. 

Din numeroase puncte de vedere, lucrurile de acest 
tip care vă distrag sunt inamicul vădit ce trebuie înfrânt 
pentru a vă dezvolta obiceiul de a medita productiv. Un 
adversar mai subtil, dar la fel de eficient este baterea 
pasului pe loc. Când se confruntă cu o problemă grea, 
mintea va încerca, aşa cum a învăţat de-a lungul evoluţiei, 
să evite să consume energie în exces, atunci când este 
posibil. Una dintre căile prin care ar putea încerca să evite 
consumul este evitarea de a se adânci în problemă 
survolând în mod repetat ceea ce ştiţi deja despre ea. De 
exemplu, atunci când lucrez la o demonstraţie, mintea mea 
are tendinţa de a revizui rezultatele preliminare simple, în 
mod repetat, pentru a evita munca mai grea de a dezvolta 
aceste rezultate cu scopul de a ajunge la soluţia necesară. 
Trebuie să fiţi atenţi să nu bateţi pasul pe loc, căci acest 
lucru poate submina rapid o întreagă sesiune de meditaţie 
productivă. Când observați că s-ar putea să bateţi pasul pe 
loc, redirecţionaţi-vă atenţia spre următorul pas. 


Sugestia 2: Structuraţi-vă gândirea profundă 

„A gândi profund” la o problemă pare a fi o activitate 
evidentă, dar, în realitate, nu este. Atunci când ne 
confruntăm cu un peisaj mintal din care perturbările sunt 
absente, când avem o problemă dificilă şi timp de gândire, 
următorii paşi pot deveni surprinzător de greu de detectat. 
Din experienţa mea, existenţa unei structuri este utilă în 
acest proces de gândire. Vă sugerez să începeţi cu 
revizuirea atentă a variabilelor relevante pentru rezolvarea 
problemei, apoi să vă stocaţi aceste valori în memoria de 
lucru. De exemplu, dacă lucraţi la schiţa capitolului unei 
cărţi, variabilele relevante ar putea fi principalele idei pe 
care vreţi să le demonstrati în capitol. În schimb, dacă 
încercaţi să faceţi o demonstraţie matematică, aceste 
variabile ar putea fi variabile reale, ipoteze sau leme. După 
ce identificaţi variabilele relevante, definiţi întrebarea 
specifică de la pasul următor, la care trebuie să răspundeţi 
folosind aceste variabile. În exemplul despre capitolul 
cărţii, această întrebare de la pasul următor ar putea fi: 
„Cum voi deschide, în mod eficient, acest capitol?”, iar ca 
demonstraţie, aţi putea adresa întrebarea: „Ce poate 
merge prost dacă nu presupun că această caracteristică se 
susţine?”. După ce aţi stocat variabilele relevante şi aţi 
identificat întrebarea de la următorul pas, atenţia voastră 
are acum o ţintă specifică. 

Presupunând că sunteţi capabili să  soluţionaţi 
întrebarea de la următorul pas, etapa finală a acestei 
abordări structurate a gândirii profunde este să vă 
consolidaţi câştigurile revizuind cu atenţie răspunsul pe 
care l-aţi identificat. În acest punct, vă puteţi impulsiona 
spre următorul nivel de profunzime, reluând procesul de la 
capăt. Acest ciclu al revizuirii şi stocării variabilelor, al 
identificării şi abordării întrebării de la următorul nivel, 
apoi al consolidării  câştigurilor, seamănă cu un 
antrenament intens, destinat abilității de concentrare. Vă 
va ajuta să obţineţi rezultate mai bune ca urmare a 
sesiunilor de meditaţie productivă şi să acceleraţi pasul cu 

care vă îmbunătăţiţi capacitatea de a aprofunda lucrurile. 

Memoraţi un pachet de cărţi în doar cinci minute, 
Daniel Kilov poate memora orice dintre următoarele: un 
pachet de cărţi amestecat, un şir de 100 de cifre aleatorii 
sau 115 forme abstracte (cu această ultimă ispravă a 
stabilit un record naţional în Australia). Prin urmare, nu ar 
trebui să ne surprindă că, recent, Kilov a câştigat medalii 
de argint, una după alta, în campionatele australiene de 
memorare. Ceea ce este poate surprinzător, dat fiind 
istoricul lui Kilov, este faptul că a reuşit să ajungă să 
participe la astfel de concursuri. 

„Nu m-am născut cu o memorie excepţională” 10, mi- 
a spus Kilov. Într-adevăr, în timpul liceului, se considera 
uituc şi dezorganizat. De asemenea, la facultate a avut 
probleme şi a fost, în cele din urmă, diagnosticat cu deficit 
de atenţie. A început să-şi exerseze serios memoria după o 
întâlnire cu Tansel Ali, unul dintre cei mai cunoscuţi şi cel 
mai de succes campioni în memorare din ţară. Când şi-a 
luat licenţa, câştigase deja prima medalie într-o competiţie 
naţională. 

Această transformare într-un competitor de talie 
mondială în concursurile de memorare a fost rapidă, dar 
nu fără precedent. În 2006, scriitorul american din 
domeniul ştiinţific Joshua Foer a câştigat Campionatul de 
Memorie din SUA după doar un an de antrenament 
(intens) - evoluţie pe care a relatat-o în bestsellerul său 
din 2011, Moonwalkingwith Einstein u. Dar ceea ce este 
important pentru noi în povestea lui Kilov este evoluţia 
performanţei lui academice pe durata acestei perioade de 
dezvoltare intensă a memoriei. În timp ce îşi exersa 
creierul, a devenit dintr-un student mediocru, cu deficit de 
atenţie, absolvent, cu onoruri, al unei prestigioase 
universităţi australiene. A fost, în curând, acceptat în 
programul de doctorat al uneia dintre cele mai bune 
universităţi din ţară, unde studiază la ora actuală cu un 
renumit filosof. 

Una dintre explicaţiile acestei transformări provine 

din cercetarea întreprinsă de Henry Roediger, care 
conduce Laboratorul de Memorie la Universitatea 
Washington din Saint Louis. În 2014, Roediger şi 
colaboratorii săi au trimis o echipă, dotată cu o baterie de 
teste cognitive, la Turneul Extrem al Memoriei, ţinut în 
San Diego. Voiau să înţeleagă ce îi diferenţia pe acei 
memoratori de elită de populaţia obişnuită. „Am descoperit 
că una dintre cele mai mari diferenţe dintre cei care îşi 
folosesc memoria în competiţii şi noi ceilalţi constă într-o 
capacitate cognitivă care nu are deloc legătură directă cu 
memoria, ci cu atenţia”, a explicat Roediger într-o postare 
pe blogul New York Times (sublinierea îmi aparţine) 12. 
Capacitatea în cauză se numeşte „controlul atenţiei” şi 
măsoară abilitatea subiecților de a-şi menține 
concentrarea asupra informațiilor esențiale. 

Cu alte cuvinte, un efect secundar al exersării 
memoriei este îmbunătăţirea capacității generice de a vă 
concentra.13 Această capacitate poate fi apoi aplicată cu 
succes oricărei sarcini care necesită o muncă profundă. 
Aşadar, putem deduce că Daniel Kilov nu a devenit student 
eminent datorită memoriei sale care i-a adus premii; ci 
telul său de a-şi îmbunătăţi memoria este cel care i-a 
impulsionat munca profundă, necesară pentru a obține 
rezultate strălucite ca student. 

Strategia descrisă aici vă cere să reproduceţi un 
element-cheie al pregătirii lui Kilov, pentru a vă îmbunătăţi 
în mod oarecum similar concentrarea. Mai precis, vă 
solicită să deprindeţi o abilitate standard, dar cât se poate 
de impresionantă din repertoriul  atleţilor din 
mnemotehnică: capacitatea de a memora un pachet de 
cărţi amestecate. 

Tehnica de memorare a cărţilor pe care vă voi arăta-o 
îi aparţine cuiva care ştie destul de multe despre această 
dificultate: Ron White, fost campion în memorare al SUA şi 
deţinătorul recordului mondial în memorarea cărţilor/ 
Primul lucru pe care îl subliniază White este că atleţii din 
domeniul memorării nu încearcă niciodată să memoreze pe 

de rost, adică să parcurgă informaţiile iar şi iar, repetându- 
le în minte. Această abordare a retenţiei, deşi e populară 
printre studenţii epuizați, înţelege greşit felul în care 
funcţionează creierul. 

Nu suntem făcuţi să internalizăm rapid informaţiile 
abstracte, însă ne pricepem foarte bine să ne amintim 
scene. Gândiţi-vă la un eveniment memorabil recent din 
viaţa voastră: poate participarea la sesiunea de deschidere 
a unei conferinţe sau întâlnirea cu un prieten pe care nu l- 
aţi mai văzut de ceva vreme, cu care vă vedeţi la un pahar. 
Încercaţi să vă imaginaţi scena cât mai clar posibil. În 
acest scenariu, majoritatea oamenilor pot evoca 
evenimentul în imagini surprinzător de vii - chiar dacă nu 
au făcut niciun efort special pentru a şi-l reaminti în 
momentul acela. Dacă aţi număra sistematic detaliile unice 
din această amintire, numărul total ar fi probabil 
surprinzător de mare. Cu alte cuvinte, mintea voastră 
poate reţine o mulţime de informaţii detaliate - dacă simt 
stocate cum trebuie. Tehnica de memorare a cărţilor de 
joc, folosită de Ron White, se bazează pe această 
observaţie. 

Pentru a vă pregăti pentru această sarcină de 
memorare a unui volum mare de informaţii, White 
recomandă să începeţi prin a vă întipări în minte imaginea 
mintală în care mergeţi prin cele cinci camere ale casei 
voastre. Poate că ajungeţi la uşă, intraţi în holul din faţă, 
apoi o luaţi spre baia de jos, ieşiţi pe uşă şi intraţi în 
dormitorul pentru oaspeţi, de aici în bucătărie, iar apoi o 
apucaţi în jos pe scări, spre subsol. În fiecare încăpere, 
invocati imaginea clară a ceea ce vedeţi. 

După ce vă puteţi aminti cu uşurinţă acest parcurs 
mintal printr-un loc bine cunoscut, fixaţi-vă în minte un 
număr de zece obiecte în fiecare din aceste camere. White 
recomandă ca aceste obiecte să fie mari (şi, prin urmare, 
mai uşor de memorat), cum ar fi un birou, nu un creion. 
Apoi stabiliţi ordinea în care vă uitaţi la fiecare dintre 
aceste obiecte în fiecare cameră. De exemplu, în hol, aţi 

putea să vă uitaţi la covoraşul de la intrare, apoi la pantofii 
de pe duşumea, aşezaţi lângă covoraş, apoi la bancheta de 
deasupra pantofilor şi aşa mai departe. Puse laolaltă, 
rezultă doar 50 de obiecte, aşa că mai adăugaţi două, care 
ar putea fi în curtea din spate a casei, pentru a obţine cele 
52 de obiecte de care veţi avea nevoie mai târziu când veţi 
lega aceste imagini cu toate cărţile dintr-un pachet 
obişnuit de cărţi. 

Exersaţi acest exerciţiu mintal care constă în 
traversarea camerelor, privind obiectele din fiecare 
încăpere, într-o ordine prestabilită. Ar trebui să descoperiţi 
că acest tip de memorare, dat fiind că se bazează pe 
imagini vizuale şi locuri familiare, va fi mult mai uşoară 
decât memorarea mecanică, de care s-ar putea să vă 
amintiţi de la şcoală. 

Al doilea pas în pregătirea memorării unui pachet de 
cărţi este să asociaţi o persoană sau un lucru memorabil 
cu fiecare dintre cele 52 de cărţi posibile. Pentru a facilita 
acest proces, încercaţi să păstraţi o asociere logică între 
cartea de joc şi imaginea care îi corespunde. White oferă 
exemplul asocierii lui Donald Trump cu popa de care, căci 
acesta sugerează ideea de bogăţie. Exersaţi aceste asocieri 
până când puteţi trage o carte la întâmplare din teanc, 
amintdindu-vă imediat imaginea asociată. Ca şi înainte, 
folosirea unor imagini şi asocieri vizuale va simplifica 
sarcina formării acestor conexiuni. Cei doi paşi menţionaţi 
anterior simt paşi de avansare - lucruri pe care le faceţi 
doar o dată şi de pe urma cărora beneficiaţi în mod repetat 
în memorarea unor pachete specifice de cărţi. După 
parcurgerea acestor paşi, sunteţi gata pentru evenimentul 
principal: memorarea, cât mai rapidă posibil, a ordinii 
celor 52 de cărţi dintr-un pachet recent amestecat. Metoda 
este simplă aici. Începeţi plimbarea mintală prin casă. Pe 
măsură ce întâlniți fiecare obiect, uitaţi-vă la următoarea 
carte din pachetul amestecat şi imaginaţi-vă persoana sau 
lucrul memorabil corespunzător, făcând ceva demn de 
reţinut lângă obiectul respectiv. De exemplu, dacă primul 

obiect şi primul loc este covoraşul din holul de la intrare, 
iar prima carte este popa de care, v-aţi putea imagina că 
Donald Trump îşi şterge noroiul de pe pantofii scumpi, pe 
covoraşul din holul de la intrare. 

Înaintaţi cu grijă prin camere, asociind imaginile 
mintale adecvate cu obiectele, în ordinea potrivită. După 
ce terminaţi cu o cameră, s-ar putea să doriţi să vă 
plimbaţi prin ea de câteva ori la rând pentru a vă întipări 
imaginile. După ce aţi terminat, sunteţi gata să-i înmânaţi 
pachetul unui prieten şi să îl uimiţi, recitând denumirile 
cărţilor, fără a trage cu ochiul. Desigur, pentru a face acest 
lucru, nu trebuie decât să refaceri încă o dată parcursul 
mintal, conectând fiecare persoană sau lucru memorabil cu 
cartea corespunzătoare, în momentul în care vă îndreptaţi 
atenţia asupra acesteia. 

Dacă exersaţi această tehnică, veţi descoperi, la fel 
ca numeroşi atleți din mnemotehnică înaintea voastră, că 
puteţi, în cele din urmă, reţine un întreg pachet de cărţi în 
doar câteva minute. Mai important decât capacitatea de a 
vă impresiona prietenii este, desigur, exerciţiul pe care 
astfel de activităţi îl oferă minţii. Parcurgerea paşilor 
descrişi mai devreme vă impune să vă concentrați atenţia, 
în mod repetat, asupra unei ţinte clare. Ca un muşchi care 
reacţionează la greutăţi, acest fapt vă va întări capacitatea 
generală de a vă concentra - permițându-vă să pătrundeţi 
în adâncime mult mai uşor. 

Cu toate acestea, merită subliniată ideea evidentă că 
memorarea cărţilor de joc nu are nimic special. Orice 
proces de gândire structurat, care necesită o atenţie 
neabătută, poate avea un efect similar - fie că este vorba 
despre studierea Talmudului, cum era cazul lui Adam 
Marlin din introducerea Regulii 2, despre exersarea 
meditaţiei productive sau despre încercarea de a învăţa 
partea de chitară a unui cântec după ureche (una dintre 
favoritele mele din trecut). Cu alte cuvinte, dacă 
memorarea cărţilor vi se pare ciudată, atunci alegeţi un 
substitut care să vă solicite din punct de vedere cognitiv în 

acelaşi fel. Cheia acestei strategii nu constă în elementele 
specifice, ci în ideea motivatoare că abilitatea voastră de a 
vă concentra este exact la fel de puternică precum 
angajamentul de a o exersa. 

Regula 3 

Renunţaţi / / 

la social media în 2013, autorul şi consultantul 
digital media Baratunde Thurston a lansat un experiment. 
A decis să se deconecteze de la viaţa sa online 25 de zile: 
fără Facebook, fără Twitter, fără Foursquare (serviciu care 
l-a premiat, numindu-l „Primarul anului” în 2011), ba chiar 
fără e-mail. Avea nevoie de această pauză. Thurston, pe 
care prietenii îl descriu drept „cel mai conectat om din 
lume”, luase parte la peste 59.000 conversații pe Gmail şi 
postase de 1500 de ori pe peretele său de pe Facebook, în 
anul în care a iniţiat experimentul. „Eram epuizat. Ameţit. 
Terminat. Rupt”, a explicat el.1 

Ştim despre experimentul lui Thurston deoarece a 
scris despre el într-un editorial pentru revista Fast 
Company, intitulat în mod ironic „UmPlug”. După cum 
dezvăluie autorul în articol, nu i-a trebuit mult să se 
adapteze la viaţa offline. „Până la finalul primei săptămâni, 
ritmul liniştit al zilelor mele părea mult mai puţin ciudat”, 
a spus el. „Eram mai puţin stresat de faptul că nu ştiam 
lucruri noi; simţeam că încă existam, în ciuda faptului că 
nu distribuisem pe internet dovezi clare despre pomenita 
existenţă”. Thurston a legat conversații cu străini. Şi-a 
savurat mâncarea fără a-şi fotografia experienţa şi a o 
posta pe Instagram. Şi-a cumpărat o bicicletă („se pare că 
e mai uşor să mergi pe ea când nu încerci în acelaşi timp 
să îţi verifici contul pe Twitter”). „Sfâşitul a venit prea 
cinând”, se plângea Thurston. Dar avea start-upuri de 
condus şi cărţi de comercializat, astfel că, după 25 de zile, 
şi-a reactivat reticent prezenţa Online. 

Experimentul lui  Baratunde Thurston rezumă 
limpede două idei importante cu privire la relația actuală a 
culturii noastre cu rețelele sociale precum Facebook, 

Twitter şi Instagram şi site-uri de info-divertisment, 
precum Business Insider şi Buzz Feed - două categorii de 
surse Online care ne distrag, pe care le voi numi, generic, 
„instrumente în reţea” în paginile care urmează. Prima 
idee este că recunoaştem din ce în ce mai des că aceste 
instrumente ne  fragmentează timpul şi ne reduc 
capacitatea de a ne concentrată. Această realitate nu mai 
generează prea multe dezbateri; o simţim cu toţii. Este o 
problemă reală pentru numeroşi oameni, dar problema se 
agravează în mod deosebit dacă încercaţi să vă 
îmbunătăţiţi capacitatea de a munci profund. În regulă 
precedentă, de exemplu, am descris câteva strategii 
pentru a vă ajuta să vă concentrați mai bine. Aceste 
eforturi vor deveni semnificativ mai dificile dacă vă 
comportaţi în acelaşi timp ca Baratunde Thurston înainte 
de experiment, permiţând ca viaţa voastră în afara acestei 
exersări a concentrării să rămână cufundată într-o ceaţă 
de aplicaţii şi ferestre deschise. Puterea voinţei este 
limitată şi, prin urmare, cu cât instrumentele care vă 
solicită atenţia simt mai atrăgătoare, cu atât va fi mai greu 
să vă menţineţi concentrarea asupra unui lucru important. 
Aşadar, pentru a stăpâni arta muncii profunde, trebuie să 
vă recăpătaţi controlul asupra timpului şi atenţiei, 
îndepărtându-le de numeroasele diversiuni care încearcă 
să vi le confişte. 

Însă, înainte de a începe să luptăm contra acestor 
perturbări, trebuie să înţelegem mai bine câmpul de luptă. 
Ceea ce mă conduce spre cea de-a doua idee importantă 
rezumată de povestea lui Baratunde Thurston: neputinţa 
prezentă în felul în care discută profesioniştii din domeniul 
cunoaşterii această problemă a instrumentelor în reţea şi a 
atenţiei.  Copleşit de controlul exercitat de aceste 
instrumente asupra timpului său, Thurston a simţit că 
singura sa opţiune era să abandoneze total (temporar) 
internetul. Această idee că o perioadă sabatică în raport cu 
internetul!” este singura alternativă la perturbările 

generate de social media şi info-divertisment este din ce în 
ce mai prezentă în dezbaterile culturale. 

Problema cu răspunsul binar la această chestiune 
este că cele două variante simt mult prea radicale pentru a 
fi utile. Ideea de a renunţa la internet este, desigur, o 
exagerare, nefiind fezabilă pentru cei mai mulţi (dacă nu 
cumva sunteţi jurnalişti şi scrieţi un articol despre 
lucrurile care vă distrag). Nu ne aşteptăm din partea 
nimănui să calce pe urmele lui Baratunde Thurston - iar 
această realitate justifică faptul că rămânem cu singura 
alternativă pe care o avem la dispoziţie: să acceptăm că 
starea noastră actuală plină de perturbări este inevitabilă. 
De pildă, în ciuda intuiţiei şi clarităţii pe care le-a dobândit 
Thurston pe durata abstinenţei sale de la internet, nu a 
durat mult după încheierea experimentului pentru a reveni 
la starea fragmentată de la care pornise. În ziua în care am 
început să scriu acest capitol, care a picat la doar şase luni 
de la apariţia articolului lui Thurston în Fast Company, 
pocăitul utilizator de internet postase deja vreo zece 
mesaje pe Twitter în cele câteva ore de când se trezise.2 

Această regulă încearcă să ne scoată de pe acest 
făgaş propunându-ne o a treia opţiune: acceptarea faptului 
că aceste instrumente nu sunt malefice în sine şi că unele 
dintre ele s-ar putea să fie chiar vitale pentru succesul şi 
fericirea noastră, acceptând, totodată, şi ideea că 
intervalul în care permitem ca un site obişnuit să ne 
acceseze timpul şi atenţia (ca să nu mai pomenim datele 
personale) ar trebui să fie mult mai limitat şi că, în 
consecinţă, majoritatea oamenilor ar trebui să folosească 
mult mai puţine instrumente de acest fel. Cu alte cuvinte, 
nu vă voi cere să renunţaţi total la internet, aşa cum a 
făcut Baratunde Thurston timp de 25 de zile în 2013. Dar 
vă voi cere să respingeţi starea de hiperconectivitate 

absentă, care l-a determinat să recuigă la acest experiment 
drastic. Există o cale de mijloc şi, dacă sunteţi interesaţi să 
vă creaţi deprinderea de a munci profund, trebuie să 
luptaţi pentru a ajunge aici. 

Primul nostru pas spre această cale de mijloc în 
selectarea instrumentelor în reţea este să înţelegem 
procesul decizional automat actual, pe care îl folosesc 
majoritatea utilizatorilor de internet. In toamna anului 
2013, am primit informaţii despre acest proces ca urmare 
a unui articol pe care l-am scris, în care explicam de ce nu 
mi-am făcut niciodată cont pe Facebook. Deşi articolul se 
dorea a fi explicativ, nu acuzator, i-a făcut pe numeroşi 
cititori să devină  defensivi, determinându-i să îmi 
răspundă, trimiţându-mi justificări ale motivului pentru 
care ei foloseau acest serviciu. lată câteva exemple de 
asemenea justificări: 

„Ceea ce m-a atras iniţial la Facebook a fost 
divertismentul. Pot vedea ce pun la cale prietenii mei, pot 
posta poze amuzante şi comenta rapid”. 

„LCând] mi-am făcut cont prima oară [nu ştiam de 
cel... Din pură curiozitate, m-am înscris pe un forum de 
proză scurtă. [După] ce am ajuns aici, mi-am îmbunătăţit 
scrisul şi mi-am făcut prieteni foarte buni”. „[Folosesc] 
Facebook deoarece o mulţime de oameni pe care i-am 
cunoscut la liceu au cont”. 3 

lată ce mă frapează la aceste răspunsuri (care sunt 
caracteristice pentru feedbackul masiv pe care l-am primit 
pe această temă): sunt surprinzător de superficiale. Nu mă 
îndoiesc, de pildă, că primul comentator de pe această 
listă găseşte forme de divertisment pe Facebook, dar aş 
presupune, totodată, că această persoană nu suferea grav 
din pricina opţiunilor deficitare în privinţa divertismentului 
înainte de a se înscrie pe Facebook. Mai mult, nu mă 
îndoiesc că acest utilizator ar reuşi să alunge plictiseala 
chiar dacă serviciul cu pricina s-ar închide brusc. În cel 
mai bun caz, Facebook a mai adăugat o opţiune (mediocră, 
am putea spune) când vine vorba despre divertisment, la 

numeroasele opţiuni existente deja. 

Un alt comentator pomenea că şi-a făcut prieteni pe 
un forum de scriere. Nu mă îndoiesc de existenţa acestor 
prieteni, dar putem presupune că aceste prietenii nu simt 
substanţiale - dat fiind că se bazează pe schimbul de 
mesaje scurte prin intermediul unei reţele de computere. 
Nu e nimic în neregulă cu astfel de prietenii superficiale, 
dar e puţin probabil ca acestea să se situeze în centrul 
vieţii sociale a acestui utilizator. Ceva similar se poate 
spune despre comentatorul care s-a reconectat cu prietenii 
din liceu: este o sursă plăcută de amuzament, dar departe 
de a juca un rol vital în apartenenţa socială sau fericirea 
sa. 

Ca să fie clar, nu încerc să denigrez beneficiile 
identificate anterior - nu au nimic iluzoriu sau nechibzuit. 
Insă ceea ce subliniez este că aceste beneficii sunt minore 
şi oarecum aleatorii. (Spre deosebire de acest caz, dacă aţi 
cere cuiva să justifice utilizarea, să zicem, a internetului la 
nivel mai generic sau a e-mailului, argumentele ar deveni 
mult mai concrete şi mai interesante.) La această 
observaţie aţi putea răspunde că valoarea este valoare: 
dacă puteţi avea un beneficiu suplimentar în utilizarea 
unui serviciu precum Facebook - chiar dacă e mărunt 
atunci de ce nu l-aţi folosi? Numesc acest mod de gândire 
mentalitatea de tip orice-beneficiu, căci consideră că orice 
beneficiu este o justificare suficientă pentru utilizarea unui 
instrument în reţea. Mai exact: 

Abordarea de tip „orice-beneficiu” în selectarea 
instrumentelor în reţea - folosirea unui instrument în reţea 
este justificată dacă puteţi identifica orice beneficiu posibil 
al utilizării acestuia sau orice alt lucru pe care l-aţi putea 
rata dacă nu l-aţi folosi. 

Desigur, problema cu această abordare este că 
ignoră toate părţile negative care vin la pachet cu 
instrumentul în cauză. Aceste servicii sunt concepute în 
aşa fel încât să creeze dependenţă - răpindu-vă timp şi 
atenţie de la activităţi care vă susţin mai direct ţelurile 

profesionale şi personale (precum munca profundă). În 
cele din urmă, dacă folosiţi aceste instrumente suficient de 
mult, veţi ajunge la starea de epuizare tipică acelei 
conectivităţi  hiperperturbatoare, care i-a afectat pe 
Baratunde Thurston şi pe milioane de alţi oameni ca el. 
Aici dăm peste natura cu adevărat perfidă a mentalităţii de 
tip „orice-beneficiu”. Utilizarea instrumentelor în reţea 
poate fi dăunătoare. Dacă nu încercaţi să cântăriţi 
argumentele pro şi contra, folosind orice potenţial 
beneficiu mărunt ca justificare pentru utilizarea fără 
restricţii a acestui instrument, atunci vă sabotaţi în mod 
necugetat capacitatea de a reuşi în lumea muncii din 
domeniul cunoaşterii. 

Această concluzie, dacă este analizată obiectiv, nu ar 
trebui să fie surprinzătoare. În contextul instrumentelor în 
reţea, am ajuns să ne simţim în largul nostru cu 
mentalitatea de tipul 

„Orice-beneficiu”, dar, dacă facem un pas înapoi şi 
examinăm această mentalitate în contextul mai larg al 
muncii calificate, pare, subit, o abordare bizară şi 
anistorică în alegerea uneltelor. Cu alte cuvinte, după ce 
daţi deoparte întreaga retorică revoluţionară care 
înconjoară toate lucrurile care au legătură cu internetul - 
sentimentul, rezumat în Partea întâi, că fie sunteţi 
susţinători ai „revoluţiei”, fie nişte luddiţi bădărani -, vă 
veţi da curând seama că instrumentele în reţea nu sunt 
excepţionale; sunt unelte, cu nimic diferite de ciocanul 
unui fierar sau de pensula unui artist, folosite de muncitori 
calificaţi pentru a-şi face slujbele mai bine (şi, ocazional, 
pentru a-şi petrece timpul liber în mod mai plăcut). De-a 
lungul istoriei, muncitorii calificaţi au recurs la sofisticare 
şi scepticism în întâlnirile lor cu noi unelte şi în deciziile de 
a le adopta sau nu. Nu există niciun motiv pentru care 
profesioniştii din domeniul cunoaşterii să nu poată face 
acelaşi lucru când vine vorba despre internet - faptul că 
lucrul calificat implică acum elemente digitale nu schimbă 
această realitate. 


Pentru a ne ajuta să înţelegem cum ar putea arăta 
această supraveghere mai atentă a uneltelor, e firesc să 
începem prin a sta de vorbă cu cineva care îşi câştigă 
traiul lucrând cu unelte (nondigitale) şi se bazează pe o 
relaţie complexă cu aceste unelte pentru a reuşi. Din 
fericire pentru scopurile noastre, l-am găsit pe acest om în 
persoana unui absolvent de engleză, înalt şi subţire, care a 
devenit un fermier bio de succes, numit (aproape mult 
prea nimerit) Forrest Pritchard. 

Forrest Pritchard conduce Smith Meadows4, o fermă 
de familie, situată la o oră de mers, la vest de D.C., una 
dintre numeroasele ferme aşezate în văile munţilor Blue 
Ridge. După cum am aflat, la scurt timp după ce a preluat 
controlul asupra pământului de la părinţii săi, Pritchard a 
renunţat la  tradiţionalele  monoculturi, adoptând 
conceptul, pe atunci nou, de a produce carne de vită 
provenind de la animale hrănite cu iarbă. Ferma evită 
vânzarea angro - nu găseşti antricot Smith Meadows la 
raionul de alimente angro -, vânzând direct 
consumatorilor, în aglomeratele pieţe ale fermierilor din 
Washington, D.C., zona metropolitană. Fără îndoială, ferma 
prosperă într-o industrie care rareori  răsplăteşte 
operaţiunile de proporţii reduse. 

L-am întâlnit prima oară pe Pritchard la piaţa locală a 
fermierilor din Takoma Park, Maryland, unde standul 
Smith Meadows face afaceri bune. Când dai cu ochii de 
Pritchard, care îi depăşeşte în înălţime cu un cap pe cei 
mai mulţi dintre clienţii săi din suburbii, purtând obişnuita 
cămaşă în carouri deschise a fermierului, vezi un meseriaş 
încrezător în meseria sa. Am făcut cunoştinţă cu el, 
deoarece agricultura este o abilitate care depinde de 
gestionarea atentă a uneltelor şi voiam să înţeleg cum 
abordează un meseriaş dintr-un domeniu nondigital 
această sarcină crucială. 

„Făcutul fânului este un bun exemplu”, mi-a spus el, 
la scurt timp după ce am început să discutăm pe această 
temă. „Este un subiect în care pot să-ţi ofer ideea de bază 

fără a trebui să explic economia pe care se 
fundamentează”. 

Când a preluat Smith Meadows, mi-a explicat el, 
ferma îşi făcea singură fânul cu care erau hrănite 
animalele în timpul lunilor de iarnă, când păscutul este 
imposibil. Fânul se face cu un utilaj numit presă de balotat: 
un echipament tras de tractor, care presează şi strânge 
iarba uscată în baloti. Dacă creşteţi animale pe Coasta de 
Est, motivul pentru a deţine şi a opera o presă de balotat 
este evident: animalele au nevoie de fân. De ce să cheltuiţi 
bani pentru „a cumpăra” hrană, când aveţi o iarbă 
perfectă, care creşte gratuit, exact pe pământul pe care îl 
deţineţi? Aşadar, dacă un fermier ar subscrie la abordarea 

„Orice-beneficiu”, folosită de  profesioniştii din 
domeniul cunoaşterii, ar cumpăra cu siguranță o presă de 
balotat. Dar, după cum mi-a explicat Pritchard (după ce şi- 
a cerut anticipat scuze pentru scurtul comentariu 
sarcastic), dacă un fermier ar adopta, într-adevăr, o 
mentalitate atât de simplistă, „aş număra zilele până când 
proprietatea ar fi scoasă la vânzare”. Pritchard, ca 
majoritatea oamenilor din breasla sa, foloseşte, în schimb, 
un proces de gândire mai sofisticat când evaluează 
uneltele. Şi, după ce a aplicat acest proces presei de 
balotat, mi l-a comunicat rapid: Smith Meadows cumpără 
acum tot fânul pe care îl foloseşte. 

Iată de ce... 

„Să începem prin a explora costurile producerii 
fânului”, a spus Pritchard. „Mai întâi, avem costul 
combustibilului, al reparațiilor şi al şopronului în care ţii 
presa de balotat. De asemenea, trebuie să plăteşti impozite 
pe ea”. Însă aceste costuri care puteau fi măsurate clar 
erau partea uşoară a deciziei. Ceea ce necesita mai multă 
atenţie era „costul oportunității”. După cum a detaliat el: 
„Dacă fac fân toată vara, nu pot face altceva. De exemplu, 
acum folosesc timpul acela pentru a creşte claponi |cocoşi 
pentru came]. Aceştia generează un flux de numerar 
pozitiv, deoarece îi pot vinde. Dar, totodată, produc gunoi, 

pe care îl pot folosi pentru a-mi îmbunătăţi solul”. Apoi mai 
este chestiunea la fel de subtilă de a evalua valoarea 
secundara a unui balot de fân cumpărat. După cum explica 
Pritchard: „Când cumpăr fân, dau bani şi obţin proteine 
animale şi gunoi (după ce fânul trece prin sistemul 
animalului), ceea ce înseamnă că dobândesc totodată mai 
mulţi nutrienți pentru pământ în schimbul banilor plătiţi. 
În plus, evit compactarea solului caic ar surveni dacă aş 
merge cu utilaje grele pe câmp, toată vara”. 

Când a luat decizia finală cu privire la presa de 
balotat, Pritchard a trecut peste costurile monetare, care 
erau în esenţă o pierdere, îndreptându-şi, în schimb, 
atenţia asupra chestiunii mai nuanţate a sănătăţii pe 
termen lung a câmpurilor sale. Din motivele descrise 
anterior, Pritchard a concluzionat că achiziţionarea fânului 
protejează sănătatea câmpurilor. Şi, după cum rezuma: 
„Fertilitatea solului este cel mai important lucru pentru 
mine”. Conform acestor calcule, trebuia să renunţe la 
presa de balotat. 

Observaţi complexitatea deciziei lui Pritchard în 
privinţa uneltelor. Această complexitate subliniază o 
realitate importantă: ideea că identificarea unui beneficiu 
oarecare este suficientă pentru a investi bani, timp şi 
atenţie într-o unealtă este aproape rizibilă pentru oamenii 
din breasla sa. Desigur, o presă de balotat oferă beneficii - 
orice unealtă din magazia de unelte a fermei are ceva util 
de oferit. În acelaşi timp, bineînțeles că are şi părţi 
negative. Pritchard se aştepta ca această decizie să fie 
nuanţată. A început cu un punct de plecare clar - în cazul 
său, că sănătatea solului are o importanţă fundamentală 
pentru succesul său profesional -, iar apoi a construit pe 
această fundaţie, ajungând la hotărârea finală de a folosi 
sau nu o anumită unealtă. 

Sugerez că, dacă lucraţi în domeniul cunoaşterii - 
mai ales dacă sunteţi interesaţi de cultivarea deprinderii 
de a îndeplini o muncă profundă -, ar trebui să trataţi 
selectarea uneltelor cu aceeaşi grijă ca şi alţi muncitori 

calificaţi, cum ar fi fermierii. În cele ce urmează voi 
încerca să generalizez această strategie de evaluare. O 
numesc abordarea meşteşugarului în selectarea uneltelor, 
denumire care subliniază că uneltele sunt, în ultimă 
instanţă, elemente de susţinere ale ţelurilor mai ample ale 
meşteşugului nostru. 

Abordarea meşteşugarului în selectarea uneltelor - 
identificaţi factorii principali care vă determină succesul şi 
fericirea în viaţa profesională şi personală. Adoptaţi o 
unealtă doar dacă impactul pozitiv al acesteia asupra 
acestor factori depăşeşte substanţial impactul negativ. 

Remarcaţi că această abordare a meşteşugarului în 
selectarea uneltelor se opune abordării de tipul „orice- 
beneficiu”. În vreme ce mentalitatea de acest fel identifică 
orice impact potenţial pozitiv ca justificare pentru 
utilizarea unei unelte, varianta meşteşugarului impune ca 
acest impact pozitiv să influenţeze factorii care au cea mai 
mare importanţă pentru voi şi să depăşească elementele 
negative. 

Chiar dacă abordarea meşteşugarului respinge 
simplitatea abordării de tipul „orice-beneficiu”, nu ignoră 
beneficiile care îi fac la ora actuală pe oameni să se 
îndrepte spre instrumentele în reţea şi nu emite sentinţe 
legat de ceea ce este „bun” sau „rău” în tehnologie: nu vă 
cere decât să supuneţi orice instrument în reţea la aceeaşi 
evaluare cumpătată şi echilibrată la care au fost supuse şi 
uneltele din alte domenii, de-a lungul istoriei muncii 
calificate. 

Cele trei strategii care turnează în cadrul acestei 
reguli sunt menite să vă determine să vă simţiţi mai 
împăcaţi cu abandonarea mentalităţii de tipul „orice- 
beneficiu” şi să aplicaţi în schimb filosofia mai chibzuită a 
meşteşugarului în gestionarea uneltelor care vă confiscă 
timpul şi atenţia. Această îndrumare este importantă, 
deoarece abordarea  meşteşugarului nu este fixă. 
Identificarea lucrurilor care contează cel mai mult în viaţa 
voastră şi apoi încercarea de a evalua impactul diverselor 

unelte asupra acestor factori nu reduce demersul la o 
simplă formulă - această sarcină necesită practică şi 
experimentare. Strategiile care urmează vă oferă o 
oarecare structură pentru practică şi experimentare, 
obligându-vă să reevaluaţi instrumentele în reţea din 
multiple unghiuri diferite. Puse laolaltă, ar trebui să vă 
ajute să dezvoltați o relaţie mai sofisticată cu uneltele 
folosite, care vă va permite să preluaţi controlul asupra 
timpului şi atenţiei voastre îndeajuns încât să le permită 
restului ideilor din Partea a doua să dea roade. 

Aplicaţi legea puţinelor lucruri vitale în obiceiurile 
legate de internet _ 

Malcolm Gladwell nu foloseşte Twitter. Intr-un 
interviu din 2013 explica de ce: „Cine spune că fanii mei 
vor să primească veşti de la mine pe Twitter?'.5 Apoi a 
glumit: „Ştiu o mulţime de oameni cărora le-ar plăcea să 
mă vadă mai rar”. Nici Michael Lewis, un alt autor care a 
vândut nenumărate bestselleruri, nu foloseşte acest 
serviciu, explica în The Wire: „Nu trimit tweeturi, nu simt 
prezent pe Twitter, nici măcar nu v-aş putea spune cum să 
citiţi sau unde să găsiţi un mesaj pe Twitter'.6 Şi, după 
cum menţionam în Partea întâi, George Packer, scriitor 
premiat, care publică în New Yorker, evită şi el acest 
serviciu şi abia de curând a cedat necesităţii de a deţine un 
telefon inteligent. 

Aceşti trei scriitori nu consideră că Twitter este 
inutil. Recunosc imediat că, pentru alţi scriitori, este util. 
De fapt, confesiunea lui Packer, legată de nefolosirea 
serviciului Twitter, a fost scrisă ca reacţie la un articol care 
susţine vehement Twitter, semnat de regretatul critic 
media de la New York Times, David Carr, în care autorul 
scria plin de efuziune: 

„Jar acum, aproape un an mai târziu, mi-a 
transformat Twitter creierul în terci? Nu, sunt la curent cu 
ceea ce se întâmplă în mai multe domenii, la un moment 
dat, mai mult decât aş fi putut crede vreodată că e posibil 
şi, în loc să petrec o jumătate de oră în căutarea iluminării, 

îmi fac o idee despre ştirile zilei şi felul în care 
reacţionează oamenii la ele, în timpul petrecut pentru a-mi 
lua o cafea la Starbucks”.7 

Însă, în acelaşi timp, Gladwell, Lewis şi Packer nu 
simt că serviciul le oferă nici pe departe atât de multe 
avantaje pentru a compensa părţile negative în anumite 
împrejurări. Lewis, de exemplu, îşi face griji că o 
accesibilitate mai mare îi va reduce capacitatea de a se 
documenta şi de a scrie poveşti grozave, remarcând: „Este 
uimitor cât de exagerat de accesibili simt oamenii. Există 
foarte multă comunicare în viaţa mea care nu mă 
îmbogăţeşte, ci mă sărăceşte”. În vreme ce Packer, la 
rândul său, îşi face griji cu privire la perturbări, spunând: 
„Twitter este precum cocaina pentru cei dependenţi de 
media”.8 Merge până într-acolo încât descrie entuziasmul 
exagerat al lui Carr legat de acest serviciu drept „cea mai 
înspăimântătoare imagine a viitorului pe care am citit-o 
până acum în noul deceniu”. 

Nu trebuie să argumentăm dacă aceşti autori au 
dreptate în deciziile lor personale de a evita Twitter (şi 
instrumentele similare), căci cifrele de vânzări şi premiile 
lor vorbesc de la sine. În schimb, putem folosi aceste 
decizii ca pe o ilustrare curajoasă, în acţiune, a abordării 
meşteşugarului în selectarea uneltelor, într-o vreme în care 
atât de mulţi profesionişti din domeniul cunoaşterii - şi mai 
ales cei din domeniile creative - sunt încă prizonierii 
mentalităţii „orice-beneficiu”, este reconfortant să vezi o 
abordare mai matură în selectarea serviciilor de acest fel. 
Însă tocmai raritatea acestor exemple ne reaminteşte că 
evaluările mature şi încrezătoare de acest tip nu sunt uşor 
de făcut.  Reamintiţi-vă complexitatea procesului de 
gândire, evidenţiat mai devreme, pe care Forrest Pritchard 
trebuia să îl parcurgă pas cu pas pentru a lua o decizie cu 
privire la presa de balotare: pentru numeroşi profesionişti 
din domeniul cunoaşterii şi multe dintre instrumentele din 
vieţile lor, aceste decizii vor fi la fel de complexe. Prin 
urmare, scopul acestei strategii este să ofere o oarecare 

structură acestui proces de gândire - o modalitate de a 
reduce într-o anumită măsură complexitatea implicită în a 
decide care instrumente contează cu adevărat pentru voi. 

Primul pas al acestei strategii este să vă identificaţi 
principalele țeluri, de cel mai înalt nivel, din viaţa 
profesională şi personală. De exemplu, dacă aveţi familie, 
atunci printre ţelurile personale s-ar putea număra să fiţi 
părinţi buni şi să aveţi o casă organizată. In sfera 
profesională, detaliile acestor țeluri depind de ocupaţia pe 
care o aveţi. De pildă, în munca mea de profesor, urmăresc 
două țeluri importante, unul centrat pe a fi un profesor 
eficient în sala de curs şi un mentor eficace pentru 
studenţii mei înscrişi în programe postuniversitare şi unul 
centrat pe a fi un cercetător eficient. Deşi probabil ţelurile 
voastre vor fi diferite, cheia este să limitați lista la cele mai 
importante şi să menţineţi descrierile la un nivel înalt 
adecvat. (Dacă țelul vostru include o ţintă specifică - „a 
ajunge la milioane de dolari în vânzări” sau „a publica şase 
lucrări într-un singur an” -, atunci este prea specific 
pentru scopurile noastre din acest context.) După ce 
terminăm, ar trebui să aveţi un mic număr de țeluri atât 
pentru viaţa profesională, cât şi pentru cea personală. 

După ce aţi identificat aceste țeluri, enumeraţi 
pentru fiecare dintre ele cele mai importante două sau trei 
activităţi care vă ajută să vă îndepliniţi țelul. Aceste 
activităţi ar trebui să fie suficient de specifice pentru a vă 
permite să vă imaginaţi clar că le efectuaţi. Pe de altă 
parte, ar trebui să fie îndeajuns de generale încât să nu fie 
legate de un rezultat unic. De exemplu, „fă o cercetare mai 
bună” este prea general (cam ce înseamnă să „faci o 
cercetare mai bună”?), în timp ce „termină lucrarea despre 
limitele inferioare de emisie la timp pentru următoarea 
conferinţă” este prea specifică (este un rezultat unic). O 
bună activitate în acest context ar fi ceva de genul: „să 
citesc regulat şi să înţeleg rezultatele de ultimă oră din 
domeniul meu”. 

Următorul pas în această strategie este să vă gândiţi 

la instrumentele în reţea pe care le folosiţi la ora actuală. 
Pentru fiecare dintre ele, parcurgeţi activităţile-cheie pe 
care le-aţi identificat şi întrebaţi-vă dacă utilizarea 
instrumentului are un impact pozitiv substanțial, un 
impact negativ substanţial sau un impact mic asupra 
desfăşurării regulate şi cu succes a acelei activităţi. Acum 
urmează decizia importantă: continuaţi să folosiți 
instrumentul dacă aţi concluzionat că are un impact pozitiv 
substanţial şi că acesta depăşeşte impactul negativ. 

Pentru a contribui la ilustrarea acestei strategii în 
acţiune, haideţi să examinăm un studiu de caz. Pentru 
scopurile acestui exemplu, presupuneţi că, dacă i s-ar fi 
cerut, Michael Lewis ar fi produs următorul ţel şi 
activităţile importante corespunzătoare acestuia pentru 
cariera sa de scriitor. 

Ţel profesional: să creez poveşti bine scrise, cu o 
naraţiune puternică, care să schimbe felul în care înţeleg 
oamenii lumea. 

Activităţi-cheie care susţin acest ţel: 

Documentare detaliată şi în profunzime. 

Scrie cu grijă şi cu un scop. 

Acum, imaginaţi-vă că Lewis ar folosi acest ţel pentru 
a decide dacă să folosească Twitter sau nu. Strategia 
noastră îi impune să investigheze impactul Twitter asupra 
activităţilor-cheie pe care le-a enumerat, care îi susţin 
țelul. Nu există nkio modalitate convingătoare pentru a 
susţine că Twitter l-ar face pe Lewis să fie substanţial mai 
bun la vreuna dintre aceste activităţi. Presupun că, pentru 
Lewis, cercetarea profundă îi impune să petreacă 
săptămâni şi luni întregi pentru a ajunge să cunoască un 
număr mic de surse (deţine, la nivel de maestru, abilitatea 
tipică jurnalismului desfăşurat pe îndelete de a extrage 
povestea unei surse de-a lungul multor sesiuni) şi, 
bineînţeles, scrierea atentă necesită absenţa perturbărilor. 
In ambele situaţii, în cel mai bun caz Twitter nu are un 
impact real, iar în cel mai rău ar putea fi substanţial 
negativ, în funcţie de sensibilitatea lui Lewis la 


caracteristicile serviciului care generează dependenţă. 
Aşadar, concluzia ar fi că Lewis nu ar trebui să folosească 
Twitter. 

În acest punct, aţi putea susţine că exemplul nostru 
pentru acest ţel unic este artificial, deoarece ignoră zonele 
în care un serviciu precum Twitter are cele mai mari şanse 
de a-şi aduce contribuţia. Pentru scriitori, în mod deosebit, 
Twitter este deseori prezentat ca un instrument de a stabili 
conexiuni cu publicul, care conduc, în ultimă instanţă, la 
creşterea vânzărilor. Insă pentru un scriitor ca Michael 
Lewis, probabil că marketingul nu îşi merită propriul 
obiectiv atunci când evaluează ce este important în viaţa 
sa profesională. Acest fapt rezultă deoarece reputaţia sa 
garantează că va beneficia de o urmărire substanţială prin 
intermediul canalelor media extrem de influente, dacă a 
scris o carte foarte bună. Prin urmare, concentrarea sa se 
îndreaptă în mod mult mai productiv asupra scrierii celei 
mai bune cărţi posibile, şi nu asupra încercării de a mai 
câştig» câteva vânzări prin mijloace auctoriale ineficiente. 
Cu alte cuvinte, întrebarea nu este dacă Twitter are sau nu 
vreun beneficiu posibil pentru Lewis; ci dacă utilizarea 
Twitter afectează semnificativ şi pozitiv cele mai 
importante activități din viața sa profesională. 

Cum stau lucrurile în cazul unui scriitor mai puţin 
celebru? De data aceasta este posibil ca marketingul cărții 
să joace un rol mai semnificativ în ţelurile sale. Dar, atunci 
când este forțat să identifice cele mai importante două sau 
trei activităţi care susțin acest ţel, e puţin probabil ca 
genul de contact facil, direct, înlesnit de Twitter, să ajungă 
pe listă. Acesta este rezultatul unui calcul simplu. 
Imaginaţi-vă că autorul nostru ipotetic trimite conştiincios 
zece tweeturi pe zi, cinci zile pe săptămână, şi fiecare 
dintre acestea se conectează direct cu un nou cititor 
potenţial. Acum, imaginaţi-vă că 50% dintre oamenii 
contactaţi în această manieră devin fani loiali, care vor 
cumpăra, cu siguranţă, următoarea carte a autorului. În 
decursul celor doi ani cât ar putea dura scrierea acestei 

cărţi, rezultă 2000 de vânzări - o creştere modestă, în cel 
mai bun caz, pe o piaţă unde pentru a atinge statutul de 
bestseller este nevoie de două sau de trei ori mai multe 
vânzări pe săptămână. Încă o dată, întrebarea nu este dacă 
Twitter oferă sau nu niște beneficii, ci dacă oferă 
suficiente beneficii pentru a justifica timpul şi atenţia pe 
care vi le solicită (două resurse extrem de valoroase 
pentru un scriitor). 

După ce am văzut un exemplu al acestei abordări 
aplicate în context profesional, haideţi să examinăm cadrul 
cu un potenţial subversiv mai mare al ţelurilor personale. 
Mai exact, să aplicăm această abordare la unul dintre 
instrumentele  omniprezente şi apărate cu cerbicie: 
Facebook. 

Când justifică utilizarea Facebook (sau a unor reţele 
sociale similare), majoritatea oamenilor pomenesc 
importanţa acesteia în viaţa lor socială. Cu acest lucru în 
minte, haideţi să ne punem strategia în aplicare pentru a 
înţelege dacă Facebook are un asemenea succes datorită 
impactului pozitiv asupra acestui aspect al ţelurilor 
noastre personale. În acest scop, vom lucra din nou cu un 
ţel ipotetic şi cu activităţi-cheie care îl susţin. 

Ţel personal: menţinerea unor prietenii apropiate şi 
rodnice cu un grup de oameni care simt importanţi pentru 
mine. 

Activităţi-cheie care susţin acest ţel: 

1. Să îmi fac timp regulat pentru a stabili o conexiune 
semnificativă cu cei care sunt cei mai importanţi pentru 
mine (de exemplu, o discuţie lungă, o masă, o activitate 
comună). 

2. Să mă ofer celor care sunt cei mai importanţi 
pentru mine (de exemplu, să fac sacrificii semnificative, 
care le îmbunătăţesc viaţa). 

Nu toată lumea va împărtăşi acest ţel precis sau 
activităţile care îl susţin, dar să sperăm că veţi stipula că 
se aplică multor oameni. Haideţi să facem un pas înapoi 
acum şi să aplicăm logica-filtru a strategiei noastre la 

exemplul Facebook, în contextul acestui ţel personal. 
Desigur, acest serviciu oferă orice număr de beneficii vieţii 
voastre sociale. Să numim câteva care simt menţionate 
deseori: vă permite să reluaţi legătura cu oameni pe care 
nu i-aţi mai văzut de ceva vreme, vă permite să menţineţi 
un contact lejer cu oameni pe care îi cunoaşteţi, dar pe 
care nu îi întâlniți regulat, vă permite să monitorizaţi mai 
uşor evenimente importante în vieţile oamenilor (cum ar fi 
dacă sunt căsătoriţi sau nu ori cum arată copilul recent 
născut) şi vă permite să daţi peste comunităţi sau grupuri 
online care au interese similare. 

Acestea sunt beneficii reale pe care Facebook le 
oferă neîndoielnic, dar niciunul dintre ele nu furnizează un 
impact pozitiv semnificativ asupra celor două activități- 
cheie pe care le-am enumerat, care se desfăşoară offline şi 
presupun un efort intens. Aşadar, strategia noastră ne 
aduce o concluzie poate surprinzătoare, dar clară: 
bineînţeles că Facebook vă aduce beneficii în viaţa socială, 
dar niciunul dintre ele nu este suficient de important 
pentru ceea ce contează cu adevărat în această zonă, 
pentru a justifica faptul că îi acordaţi acces la timpul şi 
atenția voastră! 

Ca să fie limpede, nu susţin că toată lumea ar trebui 
să înceteze să folosească Facebook. În schimb, arăt că, 
pentru acest studiu de caz specific (reprezentativ), 
strategia propusă aici ar sugera renunţarea la acest 
serviciu. Cu toate acestea, îmi imaginez alte scenarii 
plauzibile care ar conduce la concluzia opusă. Gândiţi-vă, 
de exemplu, la un student în primul an la facultate. Pentru 
cineva în această situaţie, s-ar putea să fie mai important 
să lege noi prietenii decât să susţină relaţiile existente. 
Prin urmare, printre activităţile pe care le identifică acest 
student pentru a-şi susţine țelul de a avea o viaţă socială 
bogată s-ar putea număra ceva de genul „participă la o 
mulţime de evenimente şi socializează cu mulţi oameni 
diferiţi”. Dacă aceasta este o activitate-cheie şi vă aflaţi 
într-un campus universitar, atunci un instrument precum 

Facebook ar avea un impact pozitiv substanţial şi ar trebui 
folosit. 

Pentru a da un alt exemplu, gândiţi-vă la un soldat 
care este trimis în misiune în străinătate. Pentru acest 
soldat ipotetic, legătura sporadică, atât cu prietenii, cât şi 
cu familia de acasă, este o prioritate plauzibilă şi una care 
ar putea fi şi data aceasta cel mai bine susţinută prin 
reţele sociale. 

Ce ar trebui să fie clar din exemplele date este că 
această strategie, dacă este aplicată cum s-a descris, îi va 
determina pe mulţi oameni care folosesc actualmente 
instrumente precum? 

Facebook sau Twitter să le abandoneze - dar nu pe 
toată lumea, în acest punct, s-ar putea să vă plângeţi de 
caracterul arbitrar al faptului că permiteţi doar unui 
număr mic de activităţi să vă domine deciziile legate de 
astfel de instrumente. De exemplu, după cum am stabilit 
anterior, Facebook are numeroase beneficii pentru viaţa 
socială; de ce l-am abandona doar pentru că nu contribuie 
la numărul mic de activităţi pe care le-am considerat a fi 
cele mai importante? însă elementul-cheie pe care trebuie 
să îl înţelegem aici este că această reducere radicală a 
priorităţilor nu este arbitrară, ci este motivată de ideea 
care a apărut în mod repetat într-o serie de domenii 
diferite, de la profitabilitatea clienţilor şi egalitatea socială 
până la prevenirea blocajelor programelor de computer. 

Legea celor câteva elemente vitale - în numeroase 
împrejurări, 80% dintr-un efect dat este pricinuit de doar 
20% dintre cauzele posibile.9 

De exemplu, s-ar putea ca 80% dintre profiturile unei 
afaceri să provină de la doar 20% dintre clienţii săi, 80% 
din avuţia unei naţiuni să fie deţinută de cei mai bogaţi 
20% dintre cetăţenii acesteia sau ca 80% din blocajele 


20 Exact acest tip de analiză susţine şi absenţa mea de pe Facebook. 
Nu am avut niciodată cont şi fără îndoială am ratat multe dintre 
beneficiile minore de genul celor rezumate mai sus, dar acest fapt nu 
mi-a afectat, câtuşi de puţin, în mod vizibil, demersul de a menţine o 
viaţă socială bogată şi rodnică (n.a.). 


softurilor să provină de la 20% dintre deficienţele 
identificate. Acest fenomen se bazează pe un fundament 
matematic formal (un raport de 80/20 este, în principiu, 
caracteristic descrierii distribuţiei legii puterii asupra 
impactului - un tip de distribuţie care apare deseori în 
măsurarea cantităților în lumea reală), dar probabil că are 
cea mai mare utilitate atunci când este aplicat ca metodă 
euristică, reamintind că, în numeroase cazuri, contribuţiile 
la un rezultat nu sunt distribuite egal.2! 

Mergând mai departe, să presupunem că această 
lege se confirmă în cazul ţelurilor importante din viaţa 
voastră. După cum remarcam, numeroase activităţi diferite 
pot contribui la atingerea acestor țeluri. Însă legea celor 
câteva elemente vitale ne aminteşte că cele mai 
importante aproximativ 20% dintre aceste activităţi 
furnizează cea mai mare parte a beneficiilor. Presupunând 
că aţi putea probabil enumera între zece şi cincisprezece 
activităţi distincte, potenţial benefice, pentru fiecare dintre 
ţelurile pe care le aveţi în viaţă, această lege spune că 
primele două sau trei activităţi - cifra asupra căreia vă 
cere această strategie să vă concentrați - contează în cea 
mai mare măsură în atingerea ţelului sau neîmplinirea 
acestuia. 

Însă, chiar dacă acceptaţi acest rezultat, aţi putea 
susţine că nu ar trebui să ignoraţi celelalte 80% dintre 
posibilele activităţi benefice. Este adevărat că aceste 
activităţi mai puţin importante nu contribuie nici pe 
departe atât de mult la atingerea ţelului ca activitatea cea 
mai semnificativă sau cele mai semnificative două 
activităţi, dar vă pot aduce un oarecare beneficiu, aşa că 
de ce nu le-aţi păstra? Atât timp cât nu ignoraţi activităţile 
mai importante, se pare că nu poate face rău să susţineţi 
unele dintre opţiunile mai puţin importante. 

Insă acest argument nu ţine cont de ideea-cheie că 


21 Această idee are numeroase forme şi nume, printre care regula 
80/20, principiul lui Pareto şi, dacă sunteţi extrem de pretenţioşi, 
principiul precarităţii factorilor (n.a.). 


toate activităţile, indiferent de importanţa lor, vă consumă 
acelaşi stoc limitat de timp şi atenţie. În consecinţă, dacă 
vă ocupați de activităţi cu impact redus, folosiţi timpul pe 
care l-aţi putea petrece dedicându-vă unor activităţi cu un 
impact mai mare. Este un joc cu miză zero. Şi, pentru că 
timpul vă aduce recompense substanţial mai mari atunci 
când este investit în activităţi cu un impact mare decât în 
cele cu impact redus, cu cât canalizaţi mai mult timp spre 
ultimul tip de activităţi, cu atât mai scăzut va fi beneficiul 
generic. 

Lumea afacerilor înţelege acest calcul. De aceea nu 
este neobişnuit să întâlnim companii care îşi concediază 
clienţii neproductivi. Dacă 80% dintre profiturile lor provin 
de la 20% dintre clienţi, atunci vor face mai mulţi bani 
redirecţionându-şi energia dinspre clienţii care aduc 
câştiguri mici, deservind mai bine numărul mic de clienţi 
care aduc contracte profitabile - fiecare oră dedicată celor 
din urmă aduce venituri mai mari decât fiecare oră 
acordată primilor. Acelaşi lucru este valabil şi în cazul 
ţelurilor profesionale şi personale. Luând timpul consumat 
în activităţi cu un impact mic - cum ar fi găsirea 
prietenilor pe Facebook - şi reinvestindu-l în activităţi cu 
impact mare - precum a lua masa cu un prieten bun -, veţi 
avea un succes mai mare în atingerea ţelului vostru. 
Aşadar, abandonarea unui instrument în reţea pe baza 
acestei logici nu implică să îi rataţi micile beneficii 
potenţiale, ci să profitaţi mai mult de activităţile despre 
care ştiţi deja că vor genera beneficii majore. 

Intorcându-ne de unde am plecat, pentru Malcolm 
Gladwell, Michael Lewis şi George Packer, Twitter nu 
susţine cele 20% dintre activităţile care le generează, în 
mare măsură, succesul în cariera de scriitori. Chiar dacă, 
luat izolat, acest serviciu ar putea aduce anumite beneficii 
minore, când carierele lor sunt percepute în ansamblu, vor 
avea, probabil, un succes mai mare nefolosind Twitter şi 
redirecţionând timpul respectiv spre activităţi mai 
fructuoase decât dacă l-ar fi înserat în programul lor, 

mărind numărul lucrurilor pe care le aveau de gestionat. 
Ar trebui să aveţi la fel de multă grijă când decideţi care 
simt instrumentele cărora le permiteţi să vă confişte 
timpul şi atenţia limitate. 

Renunţaţi la social mediat. 

Când Ryan Nicodemus a decis să îşi simplifice viaţa, 
prima ţintă au constituit-o posesiunile sale. În momentul 
acela, Ryan locuia singur, într-un apartament spaţios, cu 
trei dormitoare. Ani în şir, mânat de impulsul consumerist, 
se străduise să umple acest spaţiu mare. Acum venise 
momentul să repună stăpânire pe viaţa sa, confiscată de 
obiecte. Strategia la care a recurs e simplu de descris, dar 
radicală ca idee. A petrecut o după-amiază împachetând 
tot ceea ce deţinea în cutii de carton, ca şi când s-ar fi 
pregătit să se mute. Pentru a transforma ceea ce ela 
descris drept „un demers dificil” în ceva mai puţin 
împovărător, a numit operațiunea „petrecerea de 
ambalare”, explicând: „Totul este mai incitant când e o 
petrecere, nu-i aşa?” 10 

După ce a terminat de împachetat, Nicodemus şi-a 
petrecut următoarea săptămână făcând ce făcea de obicei. 
Dacă avea nevoie de ceva împachetat, îl despacheta şi îl 
punea la loc unde îi fusese locul. La sfârşitul săptămânii, a 
observat că majoritatea lucrurilor sale rămăseseră 
neatinse în cutii. 

Aşa că s-a descotorosit de ele. 

Lucrurile se acumulează în vieţile oamenilor parţial, 
pentru că, atunci când ne confruntăm cu eliminarea unui 
obiect, e uşor să ne facem griji: „Dacă îmi trebuie într-o 
zi?”, folosindu-ne apoi de această grijă ca scuză pentru a 
păstra obiectul respectiv, chiar dacă stă degeaba. 
Petrecerea de împachetare a lui Nicodemus i-a furnizat 
dovezile definitive că cele mai multe lucruri pe care le 
deţinea nu erau obiecte de care avea nevoie şi, prin 
urmare, i-a fost de folos în demersul de simplificare. 

Ultima strategie a furnizat o metodă sistematică care 
să vă ajute să vă sortaţi instrumentele în reţea care vă 

confiscă, în momentul de faţă, timpul şi atenţia. Această 
strategie vă oferă o abordare diferită, dar complementară 
pentru aceleaşi probleme şi este inspirată de abordarea lui 
Ryan Nicodemus în înlăturarea lucrurilor inutile. 

Mai exact, această strategie vă cere să aplicaţi 
echivalentul unei petreceri de împachetare asupra 
serviciilor de social media pe care le folosiţi acum. Însă, în 
loc să „impachetaţi”, vă veţi interzice să le folosiţi 30 de 
zile. Pe toate: Facebook, Instagram, Google +, Twitter, 
Snapchat, Vine - sau orice alte servicii care au devenit 
populare de când am scris aceste cuvinte. Nu vă 
dezactivaţi oficial conturile şi (acest lucru e important) nu 
menţionaţi online că vă retrageţi: încetaţi, pur şi simplu, să 
le mai folosiţi, dintr-odată. Dacă vă contactează cineva prin 
alte mijloace şi vă întreabă de ce nu mai sunteţi activi pe o 
anumită platformă, îi puteţi explica, dar nu vă daţi peste 
cap pentru a le spune oamenilor. 

După 30 de zile de izolare autoimpusă faţă de viaţa 
online, adresaţi-vă următoarele două întrebări în legătură 
cu fiecare dintre serviciile pe care le-aţi părăsit temporar: 

1. Ar fi fost ultimele 30 de zile semnificativ mai bune, 
dacă aş fi putut folosi acest serviciu? 

2. Le-a păsat oamenilor că nu am folosit serviciul? 

Dacă răspunsul este „nu” la ambele întrebări, 
abandonaţi serviciul permanent. Dacă răspunsul este „da”, 
reluaţi utilizarea serviciului. Dacă răspunsurile sunt 
limitate sau ambigue, depinde de voi dacă reveniţi la 
serviciu sau nu, deşi eu v-aş încuraja să înclinați să le 
abandonaţi. (Vă puteţi face oricând un nou cont.) 

Această strategie se referă în mod specific la social 
media, deoarece, dintre diversele instrumente în reţea 
care vă pot confisca timpul şi atenţia, aceste servicii, dacă 
sunt folosite fără limită, pot fi extrem de devastatoare 
pentru misiunea de a munci mai profund. Oferă informaţii 
personalizate, care vă parvin conform unui orar 
intermitent şi imprevizibil - ceea ce le face să creeze o 
gravă dependenţă, fiind, în consecinţă, capabile să 

dăuneze grav încercărilor de a vă planifica să vă 
concentrați şi de a reuşi să o faceţi. Date fiind aceste 
pericole, ne-am putea aştepta ca numărul profesioniştilor 
din domeniul cunoaşterii care evită total aceste 
instrumente să fie mai mare - în special categorii precum 
programatorii sau scriitorii, al căror trai depinde în mod 
explicit de rezultatele muncii profunde. Însă unul dintre 
aspectele perfide ale social media este faptul că firmele 
care profită de pe urma atenţiei pe care le-o acordaţi au 
reuşit să dea o iscusită lovitură de marketing: au convins 
cultura noastră că, dacă nu le utilizăm produsele, putem 
avea de pierdut. 

Această teamă că s-ar putea să pierdeţi are 
similitudini evidente cu frica lui Nicodemus că obiectele 
voluminoase din debaralele sale s-ar putea dovedi a fi utile 
într-o zi, motiv pentru care sugerez o strategie 
rectificatoare, care seamănă cu petrecerea sa de 
împachetare. Petrecând o lună fără aceste servicii, veţi fi 
capabili să vă înlocuiţi teama că aţi putea avea de pierdut - 
evenimente, conversații, experienţe culturale împărtăşite - 
cu o doză de realitate. Pentru cei mai mulţi oameni, 
această realitate va confirma ceva care pare evident odată 
ce au dus la capăt gestul dificil de a se elibera de mesajele 
de marketing care înconjoară aceste instrumente: nu sunt 
deloc atât de importante în viaţa lor. 

Motivul pentru care vă rog să nu anunţaţi 
experimentul de 30 de zile este că, pentru unii oameni, un 
alt aspect al iluziei care îi leagă de social media este ideea 
că vor să audă ce aveţi de spus şi ar că ar putea fi 
dezamăgiţi dacă îi privaţi brusc de comentariile voastre. 
Glumesc într-o oarecare măsură formulând astfel lucrurile, 
dar sentimentul de bază este acelaşi şi e important să îl 
luăm în considerare. De exemplu, la data scrierii cărţii, 
numărul mediu de persoane care urmăresc un utilizator 
Twitter este 20811. Când ştii că peste 20012 de oameni s- 
au oferit de bunăvoie să audă ce ai de spus, este uşor să 
începi să crezi că activităţile tale pe aceste platforme sunt 

importante. Vorbind din experienţă, dat fiind că îmi câştig 
traiul încercând să-mi vând ideile oamenilor: este un 
sentiment care creează o dependenţă foarte puternică! 

Dar iată care este realitatea cu privire la public într-o 
eră a social media. Înainte ca aceste servicii să existe, 
crearea unui public de orice dimensiune, dincolo de 
prietenii apropiaţi şi de familie, necesita o muncă asiduă, 
competitivă. La începutul anilor 2000, de exemplu, oricine 
îşi putea face un blog, dar, pentru a ajunge să ai chiar doar 
câţiva vizitatori unici pe lună, era nevoie să pui osul la 
treabă pentru a oferi informaţii îndeajuns de valoroase 
pentru a atrage atenţia cuiva. Cunosc bine această 
dificultate. Mi-am făcut primul blog în toamna lui 2003. Se 
numea, destul de inteligent, Inspiring Moniker. îl foloseam 
pentru a cugeta asupra vieţii mele de student la colegiu, la 
21 de ani. Existau perioade îndelungate când, mi-e jenă să 
o recunosc, nu îl citea nimeni (literalmente). După cum am 
învăţat în deceniul care a urmat, perioadă în care mi-am 
construit cu răbdare şi minuţiozitate un public pentru 
blogul actual, Study Hacks, ajungând de la câţiva cititori la 
sute de mii pe lună, este că e o muncă foarte, foarte grea 
să le câştigi oamenilor atenţia online. 

Doar că acum nu mai e. 

Recunosc că unul dintre lucrurile care au alimentat 
ascensiunea rapidă a social media este abilitatea de a 
scurtcircuita această conexiune dintre munca asiduă 
necesară pentru a produce o valoare reală şi recompensa 
pozitivă de a-i face pe oameni să-ţi acorde atenţie. Insă 
acest schimb capitalist atemporal a fost înlocuit cu o 
alternativă colectivistă superficială: voi fi atent la ceea ce 
spui dacă şi tu eşti atent la ce spun eu - indiferent de 
valoare. Un blog, o revistă sau un program TV care ar 
include conţinutul prezent, de obicei, pe un perete 
Facebook sau într-un feed Twitter, de exemplu, nu ar 
atrage, în medie, niciun fel de public. Dar atunci când este 
inserat în convențiile sociale ale acestor servicii, acelaşi 
conţinut va atrage atenţia sub formă de like-uri şi 

comentarii. Acordul implicit care motivează acest 
comportament este că, în schimbul faptului că primiţi (în 
mare măsură, nemeritat) atenţie de la prieteni şi de la cei 
care vă urmăresc, le veţi întoarce favorul, acordându-le (la 
fel de nemeritat) atenţia. Imi dai „like” la o postare şi îţi 
voi răspunde la fel. Acest consens conferă tuturor un 
simulacru de importanţă, fără a cere un efort prea mare în 
schimb. 

Renunţând la aceste servicii fără a anunţa în 
prealabil, puteţi testa realitatea statutului pe care îl 
deţineţi în calitate de producător de conţinut. Vestea i-ar 
putea pune pe gânduri pe majoritatea oamenilor şi a 
serviciilor: nimeni, în afară de familie şi prietenii cei mai 
apropiaţi, nu va observa probabil că v-aţi delogat. 
Recunosc că simt enervant când vorbesc despre această 
chestiune - există vreo altă cale de a o aborda? -, dar este 
important să fie discutată, deoarece această misiune de 
afirmare a propriei importanţe joacă un rol semnificativ în 
a-i convinge pe oameni să îşi fragmenteze necugetat 
timpul şi atenţia. 

Desigur, pentru unii oameni, acest experiment de 30 
de zile va fi dificil şi va genera o mulţime de probleme. 
Dacă sunteţi studenţi la colegiu sau personalităţi online, de 
exemplu, absenţa vă va complica viaţa şi va fi remarcată. 
Dar, pentru cei mai mulţi, bănuiesc eu, rezultatul clar al 
acestui experiment va fi, dacă nu o revizuire majoră a 
obiceiurilor legate de internet, o perspectivă mai 
pragmatică asupra rolului pe care îl joacă social media în 
existenţa voastră de zi cu zi. 

Aceste servicii nu sunt neapărat, aşa cum se 
trâmbiţează, esenţa vieţii noastre moderne conectate. Simt 
doar produse, dezvoltate de companii private, finanţate cu 
generozitate, lansate pe piaţă cu grijă şi menite în ultimă 
instanţă să vă capteze atenţia şi informaţiile personale, 
pentru ca apoi să le vândă publicitarilor. Pot fi distractive, 
dar, în raport cu planurile voastre de viaţă şi cu ce vreţi să 
realizaţi, sunt doar un capriciu superficial, un amuzament 

lipsit de importanţă, printre multe altele, care ameninţă să 
vă facă să deraiaţi de la demersurile mai profunde. Sau 
poate că instrumentele social media sunt în centrul 
existenţei voastre. Nu veţi şti până în momentul în care nu 
încercaţi să trăiţi fără ele. 

Nu folosiţi internetul pentru a vă distra 

Arnold Bennett a fost un scriitor englez născut 
înainte de începutul secolului al XX-lea - o perioadă 
tumultuoasă pentru economia ţării sale. Revoluția 
industrială, care era în plină desfăşurare de câteva 
decenii, extrăsese îndeajuns capital excedentar din 
resursele imperiului pentru a generata o nouă clasă: 
funcţionarul. Devenise posibil să ai o slujbă în care 
petreceai un număr stabilit de ore pe săptămână într-un 
birou, iar în schimb primeai un salariu regulat, care îţi 
ajungea pentru a susţine o familie. Un astfel de stil de 
viaţă extrem de familiar, dar, pentru Bennett şi 
contemporanii săi, era nou şi, din multe puncte de vedere, 
deranjant. Una dintre principalele griji ale lui Bennett era 
că membrii acestei noi clase ratau oportunităţile pe care le 
oferea aceasta de a trăi o viaţă plină. „Să ne gândim la un 
londonez care lucrează într-un birou, de la io la 18 şi care 
petrece 50 de minute dimineaţa şi seara pentru a ajunge 
de la uşa casei la uşa biroului”, scria Bennett în cartea sa 
clasică de self-help din 1910, How to Live on 24 Hours a 
Day1J. Acestui salariat londonez ipotetic, notează el, îi mai 
rămân doar şaisprezece ore şi ceva pe zi, în afară de orele 
de muncă. Pentru Bennett, asta înseamnă o grămadă de 
timp, dar, din nefericire, majoritatea oamenilor în această 
situaţie nu îi realizează potenţialul. „Marea şi profunda 
greşeală pe care o face omul obişnuit în legătură cu ziua 
sa”, mai spune el, este că, deşi nu îi place munca pe care o 
face în mod deosebit (considerând-o drept ceva cu care 
„să-ţi câştigi traiul”), „continuă să considere că orele 
acelea de la 10 la 18 constituie «ziua», în raport cu care 
cele zece ore care o precedă şi cele şase ore care o 
urmează nu simt decât un prolog şi un epilog”. Aceasta 

este o atitudine pe care Bennett o condamnă ca fiind 
„complet ilogică şi nesănătoasă”. 

Care este alternativa pentru această stare de fapt? 
Bennett sugerează ca omul său obişnuit să vadă cele 
şaisprezece ore libere drept o „zi în zi”, explicând: „In 
acele şaisprezece ore este liber; nu este salariat; nu are 
griji monetare; e la fel de bun ca un om cu un venit privat”. 
În consecinţă, omul obişnuit ar trebui să folosească, în 
schimb, acest timp ca un aristocrat: să se ocupe în mod 
riguros de evoluţia personală, sarcină care, conform lui 
Bennett, implică, în principal, citirea marilor opere literare 
şi poetice. 

Bennett scria despre aceste chestiuni cu peste un 
secol în urmă. V-aţi putea aştepta ca, în deceniile care s-au 
scurs de atunci, perioadă în care dimensiunea acestei clase 
de mijloc a explodat în întreaga lume, gândirea noastră 
legată de timpul liber să fi evoluat. Dar nu s-a întâmplat 
astfel. Singurul lucru care a survenit a fost că, odată cu 
ascensiunea internetului şi a economiei atenției 
fragmentate pe care o susține, angajații care lucrează, în 
medie, 40 de ore pe săptămână - în special cei din 
generația „milenaristă” pricepută la tehnologie, din care 
fac parte - au constatat că timpul lor liber a rămas 
descompus, constând în principal dintr-o masă indistinctă 
de clicuri absente, reunite sub măruntul numitor comun de 
divertisment digital. Dacă Bennett ar fi în viaţă astăzi, 
probabil că l-ar cuprinde disperarea văzând lipsa de 
progres din această zonă a dezvoltării umane. 

Ca să fie limpede, îmi simt indiferente implicațiile 
morale ale sugestiilor lui Bennett. Viziunea sa de a eleva 
sufletele şi minţile clasei mijlocii, citind poezie şi marea 
literatură, pare oarecum anacronică şi reflectă prejudecata 
de clasă. Dar fundamentul logic al propunerii sale, că ar 
trebui şi că puteți să vă folosiţi după cum doriţi timpul din 
afara muncii, rămâne relevant astăzi - în special în raport 
cu scopul acestei reguli, care este reducerea impactului 
instrumentelor în reţea asupra capacităţii voastre de a 

îndeplini o muncă profundă. 

Mai exact, în strategiile discutate până acum în 
descrierea acestei reguli, nu am petrecut încă prea mult 
vreme ocupându-ne de o clasă de instrumente în reţea 
care simt deosebit de relevante în lupta pentru dobândirea 
profunzimii: site-urile centrate pe divertisment, menite să 
vă atragă şi să vă reţină atenţia pentru cât mai mult timp 
posibil. La momentul acestei scrieri, printre cele mai 
populare exemple de astfel de site-uri se numără 
Huffington Post, Buzz Feed, Business Insider şi Reddit. 
Această listă va continua fără îndoială să evolueze, dar 
ceea ce au în comun site-urile din această categorie 
generală este dat de utilizarea unor titluri formulate cu 
grijă şi de un conţinut uşor digerabil, deseori rafinate prin 
intermediul unor algoritmi pentru a atrage atenţia în mod 
irezistibil.22 

După ce aţi ajuns la un articol de pe aceste site-uri, 
linkurile de pe margine sau din josul paginii vă îndeamnă 
să faceţi clic pe altul, apoi pe altul. Toate trucurile 
cunoscute, care exploatează psihologia umană, de la 
etichetarea titlurilor drept „populare” sau „la modă”, până 
la utilizarea unor poze captivante, sunt folosite pentru a vă 
menţine atenţia. In acest moment, de exemplu, printre cele 
mai populare articole de pe Buzz Feed se numără „17 
Words That Mean Something Totally Different When 
Spelled Backward” şi „33 Dogs Wining at Everything”. 

Aceste site-uri sunt în special dăunătoare după 
încheierea zilei de lucru, când programul liber pe care îl 
aveţi le permite să ajungă să ocupe locul central în timpul 
rezervat destinderii. Dacă staţi la coadă, dacă aşteptaţi să 
se încingă acţiunea într-un serial TV sau dacă aşteptaţi să 
terminaţi de mâncat, vă oferă un surogat cognitiv, pentru a 
vă asigura că eliminaţi orice şansă de a vă plictisi. Insă, 
după cum susţineam în descrierea Regulii 2, un asemenea 


22 Numită şi „generaţia Y" (care urmează „generaţiei X", cuprinzând 
intervalul 1960-1980), ar acoperi, conform celor mai multe păreri, deşi 
nu există un consens clar cu privire la graniţele generaţiei, perioada 
care Începe cu anii 1980 şi se încheie la începutul anilor 2000 (n.t.). 


comportament este periculos, căci slăbeşte capacitatea 
generică a minţii de a rezista distragerilor, îngreunând 
munca profundă mai târziu, când vreţi cu adevărat să vă 
concentrați. Ceea ce înrăutăţeşte lucrurile este faptul că 
aceste instrumente în reţea nu necesită crearea unui cont, 
pe care îl puteţi ulterior şterge, înlăturându-le din viaţă 
(făcând ca cele două strategii anterioare să fie irelevante). 
Sunt mereu disponibile, aflându-se la un clic distanţă. 

Din fericire, Arnold Bennett a identificat soluţia 
acestei probleme cu 100 de ani în urmă: Gândiţi-vă mai 
bine la timpul liber. Cu alte cuvinte, această strategie 
sugerează că, atunci când vine vorba despre relaxare, nu 
trebuie să cedaţi oricărui lucru care vă atrage atenţia pe 
moment, ci gândiţi-vă, în schimb, dinainte la felul în care 
vreţi să vă petreceţi „ziua din zi”. Site-urile care provoacă 
dependenţă, de genul celor menţionate mai sus, înfloresc 
în vid: dacă nu aţi stabilit ce aveţi de făcut la un anumit 
moment dat, vă vor face mereu cu ochiul. Dar, dacă vă 
umpleţi acest timp cu ceva de calitate mai bună, influenţa 
pe care o exercită asupra atenţiei voastre va scădea. 

Prin urmare, este crucial să stabiliţi dinainte ce veţi 
face serile şi în weekenduri înainte de a începe. Hobby- 
urile structurate constituie activităţi potrivite pentru 
aceste ore, căci generează acţiuni specifice, cu scopuri 
clare, cu care să vă umpleţi timpul. Un program stabilit de 
lectură, à la Bennett, prin care să petreceri timp în fiecare 
seară citind dintr-o serie de cărţi special alese, este, de 
asemenea, o bună opţiune, la fel cum este sportul sau o 
companie plăcută (în persoană). 

În cazul meu, de exemplu, reuşesc să citesc un 
număr surprinzător de cărţi într-un an obişnuit, date fiind 
presiunile pe care le exercită asupra timpului meu 
calităţile de profesor, scriitor şi tată (în medie, citesc de 
obicei între trei şi cinci cărţi deodată). Acest lucru este 
posibil deoarece una dintre activităţile mele preferate, 
planificate anticipat, după ce adorm copiii mei, este să 
citesc o carte interesantă. Drept urmare, telefonul meu 

inteligent şi computerul, cu sursele de amuzament pe care 
le pot oferi, rămân, în genere, neglijate între finalul zilei de 
lucru şi a doua zi dimineaţa. 

În acest punct s-ar putea să vă faceţi griji că o 
asemenea structurare a relaxării va anula scopul acesteia, 
care, în opinia multora, impune o eliberare completă de 
planuri sau obligaţii. O seară structurată nu vă va face să 
vă simţiţi epuizați - nu revigoraţi - a doua zi la muncă? 
Bennett, spre lauda sa, a anticipat acest reproş. După cum 
susţine acesta, astfel de griji înţeleg greşit ce animă 
spiritul uman: 

„Ce? Spuneţi că, investindu-vă total energia în acele 
şaisprezece ore, valoarea celor opt ore de lucru va scădea? 
Nu e aşa. Dimpotrivă, valoarea celor opt ore de lucru va 
creşte cu siguranţă. Unul dintre lucrurile principale pe 
care omul meu obişnuit trebuie să le înveţe este că 
facultăţile mintale sunt capabile de o activitate dificilă 
continuă; nu obosesc ca braţul sau ca piciorul. Nu îşi 
doresc altceva decât schimbare - nu odihnă, cu excepţia 
somnului”. 

Din experienţa mea, această analiză pune punctul pe 
„i”. Dacă îi daţi minţii de făcut ceva însemnat pe parcursul 
tuturor orelor cât sunteţi treji, veţi încheia ziua mai 
împliniţi şi o veţi începe pe următoarea mai relaxaţi decât 
dacă vă lăsaţi mintea să se bălăcească ore în şir, navigând 
semiconştient şi fără direcţie pe internet. 

Rezumând, dacă vreţi să eliminaţi asaltul site-urilor 
de divertisment, care dau dependenţă, asupra timpului şi 
atenţiei voastre, oferiţi-i minţii o alternativă de calitate. Nu 
numai că vă va conserva capacitatea de a rezista 
perturbărilor şi de a vă concentra, dar s-ar putea chiar să 
vă ajute să împliniţi țelul ambițios al lui Arnold Bennett de 
a simţi, poate pentru prima dată, ce înseamnă să trăiţi, nu 
doar să existaţi. 

Regula 4 

Eliminaţi 


superficialitatea în vara anului 2007 f compania de 
software 37 signals (numită acum Basecamp) a lansat un 
experiment: a scurtat săptămâna de lucru de la cinci zile la 
patru. Angajaţii păreau a îndeplini tot atâta muncă într-un 
interval mai scurt cu o zi, astfel că a decretat că 
schimbarea avea să fie permanentă: în fiecare an, din mai 
până în octombrie, angajaţii 37 signals lucrează doar de 
luni până joi (cu excepţia departamentului de asistenţă 
clienţi, care funcţionează întreaga săptămână). După cum 
remarca glumeţ cofondatorul companiei, Jason Fried, într- 
o postare pe blog legată de decizie: „Oamenii ar trebui să 
se bucure de vreme vara”.1 

Nu a durat multă până să apară comentarii negative 
în presa specializată pe afaceri. La câteva luni după ce 
Fried anunţa decizia companiei sale de a institui caracterul 
permanent al săptămânii de lucru de patru zile, jurnalista 
Tara Weiss publica un articol critic în Forbes, intitulat 
„Why a Four-Day Work Week Doesn't Work”. Rezuma 
problema pe care o avea cu această strategie după cum 
urmează: 

„Aglomerarea a 40 de ore în patru zile nu este 
neapărat un mod eficient de a lucra. Pentru mulţi oameni, 
e destul de dificil să lucreze opt ore; să le ceri să mai stea 
două ore în plus ar putea duce la scăderea moralului şi a 
productivităţii”.2 _ 

Fried a replicat rapid. Intr-o postare pe blog, 
intitulată „Forbes Misses the Point of the 4-Day Work 
Week”, începe prin a fi de acord cu premisa lui Weiss că ar 
fi stresant pentru angajaţi să aglomereze 40 de ore de 
efort în patru zile. Dar, după cum lămureşte, nu asta 
sugerează. „Scopul săptămânii de lucru de patru zile este 
să se lucreze mai puţin”, scrie el. „Nu este vorba despre 
patru zile în care se munceşte câte zece ore... ci despre 
patru zile relativ normale, de opt ore”. 3 

Ar putea părea neclar la început. Fried susţinea mai 
devreme că angajaţii săi muncesc la fel de mult în patru 
zile ca şi în cinci. Însă acum susţine că aceştia lucrează 

mai puţine ore. Cum pot fi ambele afirmaţii adevărate? Se 
dovedeşte că diferenţa are legătură cu rolul muncii 
superficiale. După cum explică Fried: 

„Puţini oameni lucrează chiar şi opt ore pe zi. Sunteţi 
norocoşi dacă reuşiţi să munciţi câteva ore bune, cu toate 
şedinţele, întreruperile, navigarea pe internet, politica 
biroului şi treburile personale, care saturează o zi tipică la 
birou. 

Un număr mai mic de ore oficiale de lucru înlătură 
redundanţele dintr-o săptămână obişnuită de muncă. Când 
toată lumea are mai puţin timp pentru a-şi face treaba, 
timpul acela va fi respectat şi mai mult. Oamenii devin 
zgârciţi cu timpul lor, iar acesta e un lucru bun. 

Nu îl irosesc pe lucruri care, pur şi simplu, nu 
contează. Când ai mai puţine ore, de obicei le petreci mai 
înţelept”. 

Cu alte cuvinte, reducerea săptămânii de lucru făcută 
de 37 signals a eliminat, într-o proporţie semnificativă, 
munca superficială în comparaţie cu cea profundă, iar 
pentru că cea din urmă a rămas, în mare măsură, neatinsă, 
lucrurile importante au continuat să fie făcute. S-a dovedit 
că se putea renunţa uşor la lucrurile superficiale care pot 
părea a fi urgente pe moment. 

Reacţia naturală la acest experiment este să ne 
întrebăm ce s-ar fi întâmplat dacă 37 signals ar fi făcut un 
pas mai departe. 

Dacă eliminarea orelor de muncă superficială ar avea 
un impact scăzut asupra rezultatelor produse, ce s-ar 
întâmpla dacă nu ar elimina doar munca superficială, ci ar 
dedica apoi timpul astfel câştigat muncii profunde? Din 
fericire pentru curiozitatea noastră, compania a testat în 
curând şi această idee mai îndrăzneață. 

Fried fusese mereu interesat de regulamentele 
companiilor tehnologice, precum Google, care le acordă 
angajaţilor lor 20% din timp pentru a se ocupa de proiecte 
personale. Deşi îi plăcea ideea aceasta, simţea că 
renunţarea la o zi de lucru dintr-o săptămână oricum 

aglomerată nu era îndeajuns pentru a susţine genul de 
muncă profundă neîntreruptă care generează adevărate 
descoperiri. „Luam cinci zile la rând, distribuite de-a 
lungul a cinci săptămâni” 4, a explicat el. „Aşadar, teoria 
noastră este că vom vedea rezultate mai bune când 
oamenii au o perioadă lungă neîntreruptă”. Pentru a testa 
această teorie, 37 signals a implementat ceva radical: 
compania le-a dat angajaţilor liber întreaga lună iunie, 
pentru a munci profund la proiectele lor. 

Luna aceea avea să fie o perioadă lipsită de orice 
obligaţii profesionale superficiale - fără şedinţe legate de 
statutul proiectelor, fără memorandumuri şi, slavă cerului, 
fără Power Point. La sfârşitul lunii, compania a ţinut o „zi 
de prezentări”, în care angajaţii şi-au expus ideile la care 
lucraseră. Rezumând experimentul într-un articol din 
revista Inc, Fried l-a declarat un succes. Ziua de prezentări 
a produs două proiecte care au fost demarate în curând: 
un ansamblu mai bun de instrumente pentru gestionarea 
asistării clienţilor şi un sistem de vizualizare a datelor care 
ajută compania să înţeleagă în ce fel le utilizează clienţii 
produsele. Se estimează că aceste proiecte vor aduce o 
valoare substanţială companiei, dar e aproape sigur că nu 
ar fi fost produse în absenţa intervalului de timp dedicat 
muncii profunde, lipsit de perturbări, care a fost alocat 
angajaţilor. 

Concretizarea potenţialului acestora necesita zeci de 
ore de efort netulburat. 

„Cum ne putem permite să ne punem afacerea pe 
stand by timp de o lună pentru «a ne juca» cu noi idei?”, se 
întreba Fried retoric. „Cum ne-am putea permite să nu o 
facem?” s 

Experimentele 37 signals scot în evidenţă o realitate 
importantă: munca superficială care domină din ce în ce 
mai mult timpul şi atenţia profesioniştilor din domeniul 
cunoaşterii este mai puţin vitală decât pare, de obicei, pe 
moment. În cazul majorităţii companiilor, dacă am elimina 
această  superficialitate într-o proporţie semnificativă, 

acest fapt nu le-ar afecta profiturile. Şi, după cum a 
descoperit Jason Fried, dacă nu te mulţumeşti să elimini 
această muncă superficială, ci o înlocuieşti cu alternativa 
profundă, nu numai că afacerea va continua să 
funcţioneze, ci poate chiar înregistra un succes mai mare. 

Această regulă vă cere să aplicaţi observaţiile de mai 
sus în viaţa voastră profesională. Strategiile care urmează 
simt concepute pentru a vă ajuta să identificaţi necruţător 
superficialitatea existentă în programul actual, apoi să o 
reduceţi la un nivel minim, dobândind mai mult timp 
pentru eforturile profunde care, în ultimă instanţă, 
contează cel mai mult. 

Insă, înainte de a trece la detalierea acestor strategii, 
ar trebui mai întâi să înfruntăm realitatea că această 
gândire antisuperficialitate are o limită. Valoarea muncii 
profunde depăşeşte enorm valoarea superficialităţii, dar 
aceasta nu înseamnă că trebuie să urmăriţi până în 
pânzele albe un program în care vă investiţi tot timpul în 
profunzime. În primul rând, este nevoie de o doză 
semnificativă de muncă superficială pentru a menţine 
majoritatea slujbelor din domeniul cunoaşterii. S-ar putea 
să reuşiţi să evitaţi să vă verificaţi e-mailul la fiecare zece 
minute, dar probabil că nu veţi rezista prea mult dacă nu 
răspundeţi niciodată la mesaje importante. În acest sens, 
ar trebui să considerăm că scopul acestei reguli este 
reducerea ponderii muncii superficiale în programul 
vostru, nu eliminarea acesteia. 

Apoi mai este problema capacităţii cognitive. Munca 
profundă este epuizantă, deoarece vă împinge spre limita 
capacităţilor pe care le aveţi. Psihologii care se ocupă de 
performanţă au studiat în amănunt în ce măsură pot fi 
susţinute asemenea eforturi de către un individ, într-o zi 
dată”. In lucrarea lor de referinţă despre practica 


23 Studiile pe care le citez examinează activitatea practicii deliberate - 
care se suprapune substanţial (dar nu complet) cu definiţia pe care o 
dăm muncii profunde. Pentru scopurile noastre de aici, practica 
deliberată este un bun substitut specific al categoriei generale de 
sarcini solicitante cognitiv, din care face parte munca profundă (n.a.). 

deliberată, Anders Ericsson şi colaboratorii săi analizează 
aceste studii.6 Autorii remarcă faptul că, pentru cineva 
care abia a iniţiat o astfel de practică (menţionând, în 
particular, cazul unui copil aflat în primele stadii de 
dezvoltare a unei abilităţi la nivel de expert), o oră pe zi 
este o limită rezonabilă. Pentru cei familiarizați cu rigorile 
unor astfel de activităţi, limita ajunge la circa patru ore, 
dar rareori mai mult. 

Implicaţia este că, odată ce v-aţi atins limita de 
muncă profundă într-o zi dată, veţi avea o satisfacţie mai 
mică dacă încercaţi să o depăşiţi. Prin urmare, munca 
superficială nu devine periculoasă decât după ce începeţi 
să îi acordati îndeajuns de mult timp încât ajunge să vă 
limiteze eforturile profunde pe care ar trebui să le faceţi în 
ziua respectivă. La început, acest amendament ar putea 
părea optimist. Ziua tipică de muncă durează opt ore. Nici 
cel mai iscusit gânditor profund nu poate petrece mai mult 
de patru ore din acest interval într-o stare de adevărată 
profunzime. Rezultă că puteţi petrece în siguranţă 
jumătate de zi complăcându-vă în superficialitate fără 
efecte adverse. Pericolul pe care nu îl întrevede această 
analiză este cât de uşor poate fi consumat acest interval de 
timp, mai ales după ce luăm în considerare impactul 
şedinţelor, al întrevederilor, al convorbirilor şi al altor 
evenimente programate. În cazul multor slujbe, aceste ore 
pierdute vă pot lăsa surprinzător de puţin timp pentru 
munca pe cont propriu. 

De pildă, slujba mea de profesor este, în mod normal, 
mult mai puţin afectată de asemenea angajamente, dar, 
chiar şi aşa, îmi răpesc segmente importante de timp, mai 
ales în cursul anului universitar. Uitându-mă întâmplător la 
o zi din calendarul din semestrul trecut (scriu aceste 
rânduri într-o lună liniştită de vară), văd că aveam o 
şedinţă de la 11: 00 la 12: 00, alta de la 13: 00 la 14: 30 şi 
un curs de la 15: 00 la 17: 00. In acest exemplu, ziua mea 
de lucru de opt ore este redusă deja la patru ore. Chiar 
dacă aş concentra toate sarcinile superficiale care mai 

rămân într-o jumătate de oră, tot nu aş reuşi să-mi ating 
țelul de a mă dedica muncii profunde patru ore zilnic. 
Altfel spus, chiar dacă nu suntem capabili să petrecem o zi 
întreagă cufundaţi în profunzime, această realitate nu ar 
trebui să diminueze necesitatea imperativă de a reduce 
munca superficială, dat fiind că o zi de lucru obişnuită în 
domeniul cunoaşterii este fragmentată mai uşor decât 
bănuieşte multă lume. 

Rezumând, vă rog să trataţi munca superficială cu 
suspiciune, deoarece răul pe care îl face este deseori 
extrem de subestimat, iar importanţa sa e supraestimată 
peste măsură. Acest gen de muncă este inevitabil, dar 
trebuie o menţineţi într-o asemenea doză încât să nu vă 
stânjenească abilitatea de a profita pe deplin de eforturile 
mai profunde, care simt, în ultimă instanţă, determinante 
pentru impactul pe care îl aveţi. Strategiile care urmează 
vă vor ajuta să acţionaţi pornind de la această realitate. 

Programaţi-vă fiecare minut al zilei 

Dacă aveţi între 25 şi 34 de ani şi locuiţi în Marea 
Britanie, probabil că vă uitaţi la televizor mai mult decât 
vă daţi seama, în 2013, autoritatea britanică responsabilă 
cu acordarea licenţelor TV a făcut un sondaj legat de 
obiceiurile telespectatorilor? Participanţii la sondaj, cu 
vârste cuprinse între 25 şi 34 de ani, au estimat că petrec 
între cincisprezece şi şaisprezece ore pe săptămână 
uitându-se la televizor. Pare mult, dar este, de fapt, o 
subestimare semnificativă. Ştim asta deoarece, atunci când 
vine vorba despre obiceiurile legate de televizor, avem 
acces la adevărul fundamental. Broadcasters' Audience 
Research Board (echivalentul britanic al companiei 
americane Nielsen) introduce sisteme de măsurare într-un 
număr semnificativ de familii. Aceste sisteme 
înregistrează, fără părtinire sau iluzii, exact cât de mult se 
uită, în realitate, oamenii la televizor. Se pare că 
participanţii între 25 şi 34 de ani care credeau că se uită la 
televizor cincisprezece ore pe săptămână ajung, în fapt, la 
28 de ore. 


Această estimare eronată a timpului nu este tipică 
doar vizionării programelor TV în Marea Britanie. Atunci 
când examinăm diferite grupuri care îşi estimează diverse 
comportamente, apar discrepanțe similare. Într-un articol 
din Wall Street Journal pe această temă, scriitoarea Laura 
Vanderkam a oferit alte câteva exemple de acest fel.8 Un 
sondaj al National Sleep Foundation? a dezvăluit că 
americanii cred că dorm, în medie, în jur de şapte ore pe 
noapte. Sondajul privind utilizarea timpului de către 
americani, care i-a pus pe oameni să îşi cronometreze 
orele de somn, a corectat această cifră, cu media de 8, 6 
ore. Un alt studiu a descoperit că oamenii care susţin că 
lucrează între 60 şi 64 de ore pe săptămână ajung, de fapt, 
la o medie de 44 de ore pe săptămână, în vreme ce aceia 
care susţin că muncesc peste 75 de ore totalizează, în 
realitate, mai puţin de 55. 

Aceste exemple subliniază o idee importantă: ne 
petrecem o mare parte din zi pe pilot automat - fără a ne 
gândi prea mult la ce facem cu timpul nostru. Ceea ce este 
o problemă. E dificil să evitaţi ca programul vostru să fie 
suprasaturat de lucruri neînsemnate, dacă nu vă scrutaţi, 
cu o privire necruțătoare, echilibrul actual dintre munca 
profundă şi munca superficială, adoptând apoi obiceiul de 
a vă opri înainte de a acţiona şi de a întreba: „Care este cel 
mai întemeiat lucru acum?”. Strategia descrisă în 
următoarele paragrafe este menită să vă forţeze să 
adoptați aceste comportamente. Este o idee care ar putea 
părea extremă la început, dar care se va dovedi, în curând, 
a fi indispensabilă în demersul vostru de profita la 
maximum de valoarea muncii profunde: programați-vă 
fiecare minut al zilei. 

lată sugestia mea: la începutul fiecărei zile de lucru, 
începeţi o pagină nouă într-un caiet liniat pe care îl 
dedicați acestui scop. În partea stângă a paginii, scrieţi din 
două în două rânduri ora zilei, acoperind toate orele din 
programul vostru normal de lucru. Acum vine partea 

importantă: împărţiţi orele din ziua de lucru în intervale şi 
stabiliţi activităţi între acestea. De exemplu, aţi putea 
rezerva intervalul 9: 00 - 11: 00 pentru a scrie un 
comunicat de presă pentru un client. In acest scop, 
desenaţi un chenar care cuprinde rândurile 
corespunzătoare acestor ore, apoi scrieţi „comunicat de 
presă” în interiorul chenarului. Nu toate intervalele 
trebuie să fie dedicate unei sarcini de lucru. Pot exista 
intervale orare pentru prânz sau pauze de relaxare. Pentru 
a păstra o oarecare logică, durata minimă a unui interval 
ar trebui să fie de 30 de minute (adică un rând pe pagina 
voastră). Asta înseamnă, de exemplu, că, în loc să creaţi un 
mic chenar distinct pentru fiecare sarcină din ziua 
respectivă - răspunde la e-mailul şefului, trimite 
formularul de rambursare, întreabă-l pe care de raport -, 
puteţi grupa lucruri similare în intervale de sarcini mai 
generice. În acest caz, s-ar putea să vi se pară util să 
trageţi o linie de la un interval de sarcini spre partea 
dreaptă a paginii, unde puteţi enumera întregul set de 
sarcini mărunte pe care planificaţi să le realizaţi în acel 
bloc. 

După ce aţi terminat de programat întreaga zi, 
fiecare minut ar trebui să se regăsească într-un interval. 
Ca urmare a acestui fapt, pentru fiecare minut din ziua 
voastră de lucru a fost stabilită o sarcină. Acum, pe măsură 
ce înaintează ziua, folosiţi acest program pentru a vă 
ghida. 

Desigur, în acest punct, cei mai mulţi oameni vor da 
de bucluc. Se pot întâmpla (şi probabil aşa va fi) două 
lucruri cu programul vostru pe măsură ce ziua înaintează. 
Primul este că estimările făcute se vor dovedi a fi greşite. 
De pildă, s-ar putea să rezervaţi două ore scrierii unui 
comunicat de presă şi, în realitate, va dura două ore şi 
jumătate. A doua problemă este că veţi fi întrerupţi şi vor 
apărea neaşteptat noi obligaţii. Aceste evenimente vă vor 
întrerupe totodată programul. E în regulă. Dacă programul 
vă este perturbat, ar trebui, în următorul moment 


disponibil, să găsiţi câteva minute pentru a vă revizui 
programul aferent timpului care vă mai rămâne din ziua 
respectivă. Puteţi începe o pagină nouă. Puteţi şterge şi 
reconfigura intervalele. Sau, cum fac eu: tăiaţi cu o linie 
intervalele rămase din ziua respectivă şi creaţi noi 
intervale în dreapta celor vechi, pe aceeaşi pagină 
(desenez chenare subţiri, astfel încât să am loc pentru 
câteva revizuiri). În unele zile s-ar putea să vă rescrieţi 
programul de şase ori. Nu disperaţi dacă se întâmplă 
astfel. Scopul nu este să vă ţineţi cu orice preţ de un 
program dat, ci să menţineţi, permanent, un control 
chibzuit asupra felului în care vă folosiţi timpul rămas - 
chiar dacă aceste decizii sunt revizuite repetat, pe măsură 
ce înaintează ziua. 

Dacă descoperiţi că revizuirile programului ajung să 
aibă o frecvenţă copleşitoare, există câteva tactici care pot 
îmbunătăţi stabilitatea. Mai întâi, ar trebui să recunoaşteţi 
că, la început, veţi subestima aproape sigur de cât timp 
aveţi nevoie pentru majoritatea lucrurilor. Când iniţiază 
acest obicei, oamenii tind să-şi folosească programul ca pe 
o concretizare a situaţiei ideale - scenariul cel mai bun 
posibil pentru ziua aceea. În timp, ar trebui să faceţi 
efortul de a estima cu acuratețe (dacă nu cu oarecare 
precauţie) durata necesară unei sarcini. 

Cea de-a doua tactică care vă ajută este utilizarea 
intervalelor condiționate extinse. Dacă nu sunteţi siguri 
cât ar putea dura o activitate dată, rezervaţi intervalul orar 
estimat, apoi creaţi un interval suplimentar după acesta, 
care are un scop dublu. Dacă aveţi nevoie de mai mult 
timp pentru activitatea precedentă, folosiţi acest interval 
suplimentar pentru a continua să lucraţi la ea. Insă, dacă 
terminaţi activitatea la timp, pregătiţi-vă să atribuiţi o 
sarcină alternativă intervalului suplimentar (de exemplu, 
nişte sarcini care nu sunt urgente). Astfel, includeți 
elementele imprevizibile în ziua de lucru, fără a fi nevoie 
să vă schimbaţi mereu programul pe hârtie. De pildă, 
întorcându-ne la exemplul comunicatului de presă, aţi 

putea rezerva două ore pentru scrierea acestuia, care să 
fie urmate de un interval suplimentar pe care îl puteţi 
folosi pentru a continua să concepeţi comunicatul, dacă 
este nevoie, iar dacă nu, îl puteţi utiliza pentru a vă 
verifica e-mailul. 

Cea de-a treia tactică pe care o sugerez este să fiţi 
generoşi cu utilizarea intervalelor destinate sarcinilor. 
Folosiţi multe pe parcursul zilei şi faceţi-le mai lungi decât 
este nevoie pentru a vă ocupa de sarcinile pe care vi le 
planificaţi dimineaţa. Apar o mulţime de lucruri într-o zi de 
lucru a unui profesionist obişnuit din domeniul cunoaşterii: 
faptul că vă planificaţi intervale regulate de timp pentru a 
vă ocupa de aceste surprize face ca lucrurile să decurgă 
normal. 

Înainte de a vă lăsa să aplicaţi această strategie, ar 
trebui să răspund unei obiecţii comune. Experienţa mea 
legată de prezentarea valorilor stabilirii programului zilnic 
m-a învăţat că mulţi oameni îşi fac griji că acest nivel de 
planificare va deveni împovărător de restrictiv. lată, de 
exemplu, o parte dintr-un comentariu al unui cititor numit 
Joseph, la o postare pe blog pe care am scris-o pe această 
temă: 

„Cred că subestimezi mult prea mult rolul 
incertitudinii... Mi-e [teamă că] cititorii vor aplica aceste 
observaţii prea serios, ajungând la o relaţie obsesivă (şi 
nesănătoasă) cu propriul program, care pare să exagereze 
importanţa numărării minutelor în detrimentul implicării 
totale în activităţi, ceea ce, dacă vorbim despre artişti, este 
deseori singura acţiune rezonabilă”.9 

Ințeleg aceste temeri şi, cu siguranţă, Joseph nu este 
primul care le sesizează. Însă, din fericire, sunt totodată 
uşor de contracarat. In disciplina mea proprie de 
planificare a programului zilnic, pe lângă faptul că planific 
regulat intervale semnificative de timp, dedicate gândirii 
speculative şi discuţiei, aplic regula conform căreia, dacă 
îmi vine o idee importantă, este un motiv perfect valid 
pentru a ignora restul programului pe ziua respectivă 

(bineînţeles, cu excepţia lucrurilor care nu pot fi amânate). 
Mă ocup apoi de această idee neaşteptată, până când îi 
explorez toate valenţele. În acest punct, fac un pas înapoi 
şi îmi reconstruiesc programul pentru timpul rămas din zi. 
Cu alte cuvinte, nu numai că permit accesul 
spontaneităţii în programul meu, ci o şi încurajez. Critica 
lui Joseph este determinată de ideea greşită că scopul unui 
program este de a te forţa să te comporţi conform unui 
plan rigid. Dar acest tip de programare nu are de-a face cu 
constrângerile, ci cu chibzuinţă. Este un simplu obicei care 
vă forţează să vă acordaţi un moment pe parcursul întregii 
zile, întrebându-vă: „Cum pot folosi timpul rămas în mod 
rodnic?”. Obiceiul de a pune întrebarea este cel care dă 
rezultate, nu fidelitatea neabătută faţă de răspuns. Aş 
merge până într-acolo încât să susţin că persoana care 
urmează această combinaţie de programare detaliată şi 
disponibilitate de a adapta sau modifica planul după nevoie 
va avea mai multe idei creative decât cineva care adoptă o 
abordare „spontană” mai tradiţională, în cadrul căreia ziua 
rămâne deschisă şi nestructurată. Fără structură, este uşor 
să  permiteţi ca timpul voastră să fie irosit cu 
superficialităţi - e-mail, social media, navigare pe internet. 
Acest tip de comportament superficial, deşi satisfăcător pe 
moment, nu facilitează creativitatea. Pe de altă parte, cu 
ajutorul structurii vă puteţi asigura că vă planificaţi 
regulat intervale pentru a surprinde o idee nouă, a lucra 
profund la ceva provocator sau a vă dedica unei sesiuni de 
brainstorming pentru o perioadă fixă - genul de 
angajament care este mai probabil să stimuleze inovaţia. 
(Reamintiţi-vă, de exemplu, discuţia de la Regula 1 despre 
ritualurile rigide turnate de mulţi mari gânditori creativi.) 
Şi, pentru că sunteţi dispuşi să vă abandonaţi planul când 
apare o idee inovatoare, puteţi la fel de bine ca şi creatorul 
absorbit să îi daţi curs atunci când vă loveşte inspiraţia. 
Rezumând, motivaţia acestei strategii este 
recunoaşterea faptului că deprinderea de a munci profund 
vă impune să vă trataţi timpul cu respect. Un bun prim pas 

spre această abordare reverenţioasă este sfatul schiţat 
aici: decideţi în avans ce veţi face cu fiecare minut din ziua 
de lucru. E firesc, la început, să opuneţi rezistenţă acestei 
idei, căci este, indubitabil, mai uşor să continuaţi să le 
permiteţi forţelor îngemănate ale capriciului intern şi 
solicitărilor externe să vă controleze programul. Dar 
trebuie să depăşiţi această suspiciune faţă de structură, 
dacă doriţi să vă abordaţi adevăratul potenţial de persoană 
care creează lucruri ce contează. 

Cuantificaţi profunzimea oricărei activităţi 

Unul dintre avantajele faptului că vă planificaţi ziua 
este că puteţi determina cât timp dedicați activităţilor 
superficiale, însă extragerea acestei observaţii din 
programul pe care vi-l faceţi poate deveni amăgitoare în 
practică, căci nu este întotdeauna clar cât de superficială 
ar trebui să consideraţi că este o sarcină dată. Pentru a 
detalia această dificultate, haideţi să începem prin a ne 
reaminti definiţia formală a muncii superficiale pe care am 
menţionat-o în introducere: 

Munca superficială - sarcini care nu solicită 
intelectul, în stil logistic, îndeplinite deseori în timp ce eşti 
distras. Aceste eforturi tind să nu creeze multă valoare 
nouă în lume şi sunt uşor de reprodus. 

Unele activităţi satisfac în mod clar această definiţie. 
Verificarea e-mailului, de exemplu, sau planificarea unei 
conferinţe telefonice sunt, neîndoielnic, superficiale prin 
definiţie. Dar clasificarea altor activităţi poate fi mai 
ambiguă. Gândiţi-vă la următoarele sarcini: 

Exemplul 1 - editarea ciornei unui articol academic 
pe care îl veţi trimite, în curând, la o publicaţie, împreună 
cu un colaborator. 

Exemplul 2 - crearea unei prezentări Power Point 
despre vânzările din trimestrul acesta. 

Exemplul 3 - participarea la o şedinţă pentru a 
discuta statutul curent al unui proiect important şi pentru 
a vă pune de acord în privinţa următorilor paşi. 

La început, nu este evident cum să clasificăm aceste 

exemple. Primele două descriu sarcini care pot fi foarte 
solicitante, iar cel din urmă pare important pentru a face 
progrese în raport cu un obiectiv profesional cheie. Scopul 
acestei strategii este să vă confere un parametru precis 
pentru soluţionarea acestei ambiguităţi - oferindu-vă o 
cale de a lua decizii clare şi consecvente în legătură cu 
locul pe care îl ocupă anumite sarcini profesionale pe scala 
superficial-profund. În acest scop, vi se cere să evaluaţi 
activităţile, punând o întrebare simplă (dar surprinzător de 
revelatoare): 

Cât ar dura (în luni) pentru a instrui un proaspăt 
absolvent de colegiu, inteligent, fără nicio pregătire de 
specialitate în domeniul meu, să îndeplinească această 
sarcină? 

Pentru a ilustra această abordare, haideţi să aplicăm 
întrebarea la exemplele noastre de sarcini ambigue.% 

aprofundate într-un domeniu academic - sarcină 
care, în epoca specializărilor, necesită ani de studiu 
conştiincios, care se desfăşoară sub formă de studii 
postuniversitare, în cazul acestui exemplu, răspunsul la 
întrebarea noastră ar fi că ar dura foarte mult, poate între 
50 şi 75 de luni. 

Analizarea exemplului 2 - cel de-al doilea exemplu nu 
iese prea bine în urma acestei analize. Pentru a crea o 
prezentare Power Point care să vă descrie vânzările 
trimestriale este nevoie de trei lucruri: în primul rând, să 
ştiţi să faceţi o astfel de prezentare; în al doilea rând, să 
înţelegeţi formatul standard al acestor prezentări privind 
performanţa trimestrială în organizaţia voastră; şi, în al 
treilea rând, să înţelegeţi ce parametri de vânzări 
urmăreşte organizaţia şi cum să îi convertiți în graficele 
adecvate.  lIpoteticul absolvent de colegiu, putem 
presupune, ştie deja să folosească Power Point, iar 
învăţarea formatului standard al prezentărilor organizaţiei 

nu ar trebui să dureze mai multe de o săptămână. Prin 
urmare, adevărata întrebare este de cât timp va avea 
nevoie un absolvent inteligent de facultate să înţeleagă 
parametrii pe care îi monitorizaţi, unde să găsească 
rezultatele şi cum să le interpreteze, traducându-le în 
grafice şi diagrame adecvate pentru o prezentare sub 
formă de slide-uri. Nu este o sarcină uşoară, dar un 
absolvent inteligent de facultate nu ar avea nevoie de mai 
mult de o lună şi ceva de instruire, aşa că răspunsul nostru 
conservator poate fi: două luni. 

Analizarea exemplului 3 - şedinţele pot fi dificil de 
analizat. Pot părea plictisitoare uneori, dar, deseori, simt 
prezentate ca jucând un rol-cheie în cele mai importante 
activităţi ale organizaţiei. Metoda prezentată aici vă ajută 
să distingeţi între aceste două ipostaze. Cât ar dura să 
instruiți un proaspăt absolvent de facultate, inteligent, să 
vă înlocuiască în planificarea şedinţei? Acesta ar trebui să 
înţeleagă proiectul îndeajuns de bine pentru a şti care sunt 
punctele-cheie ale acestuia şi a cunoaşte abilităţile 
participanţilor. Totodată, s-ar putea ca absolventul nostru 
ipotetic să trebuiască să ştie câte ceva despre dinamica 
interpersonală şi felul în care sunt executate astfel de 
proiecte în organizaţie. În acest punct, v-aţi putea întreba 
dacă nu cumva ar avea nevoie şi de competenţe profunde 
în domeniul vizat de proiect. Pentru o şedinţă de 
planificare - probabil că nu. Astfel de şedinţe abordează 
rareori un conţinut substanţial şi tind să includă o mulţime 
de conversații banale şi atitudini „pentru impresie”, prin 
care participanţii încearcă să facă să pară că se angajează 
la o mulţime de lucruri, fără a trebui, de fapt, să o facă. 
Acordaţi-i unui proaspăt absolvent de facultate, inteligent, 
trei luni pentru a învăţa dedesubturile şi vă va putea 
înlocui fără probleme la această sărbătoare a flecărelii. 
Aşadar, vom considera că răspunsul nostru este trei linii. 

Întrebarea de mai sus este menită să fie un 
experiment teoretic (nu vă voi cere să angajați cu adevărat 
un proaspăt absolvent de facultate pentru a prelua sarcini 

care obţin un punctaj scăzut). Dar răspunsurile pe care le 
furnizează vă vor ajuta să cuantificaţi în mod obiectiv 
superficialitatea sau profunzimea diverselor activităţi. 
Dacă absolventul nostru ipotetic are nevoie de multe luni 
pentru a îndeplini o sarcină, atunci acest fapt arată că 
sarcina necesită competenţe aprofundate. 

După cum subliniam mai devreme, sarcinile care vă 
solicită competențele tind să fie sarcini profunde şi, prin 
urmare, pot furniza un dublu beneficiu: vă aduc mai multă 
valoare în raport cu timpul petrecut şi vă forţează 
capacităţile, conducând la progres. Pe de altă parte, o 
sarcină pe care absolventul nostru ipotetic de facultate o 
poate prinde repede este una care nu solicită utilizarea 
competenţelor şi, în consecinţă, poate fi considerată 
superficială. 

Ce ar trebui să faceţi cu această strategie? După ce 
ştiţi unde se încadrează activităţile voastre pe scala 
profund-superficial,  canalizaţi-vă timpul spre prima 
categorie. De exemplu, când reanalizăm studiile noastre de 
caz, vedem că prima sarcină este una pe care ar trebui să 
o consideraţi a fi o prioritate, folosindu-vă timpul în mod 
chibzuit, în vreme ce a doua şi a treia activitate aparţin 
unei categorii care ar trebui reduse la minimum - s-ar 
putea să pară productive, dar rentabilitatea pe care o aduc 
în raport cu investiţia (sub formă de timp) este 
neînsemnată. 

Desigur, nu este întotdeauna clar cum ne îndepărtăm 
de superficialitate, îndreptându-ne spre profunzime - chiar 
şi după ce ştim cum să etichetăm angajamentele. Ceea ce 
ne conduce spre strategiile care urmează, ce oferă 
îndrumări specifice legat de atingerea acestui ţel dificil. 

Cereţi-i şefului un cuantum maxim de muncă 
superficială 

lată o întrebare importantă, care este rareori 
adresată: ce procentaj din timpul meu ar trebui să 
rezervmuncii superficiale? Această strategie sugerează să 
o adresaţi. Cu alte cuvinte, dacă aveţi un şef, staţi de vorbă 

în legătură cu această întrebare. (Probabil că, mai întâi, va 
trebui să definiţi ce înseamnă muncă „superficială” şi 
„profundă”.) Dacă lucraţi pe cont propriu, puneţi-vă vouă 
această întrebare. În ambele cazuri, opriţi-vă la un răspuns 
specific. Apoi - şi aceasta este partea importantă - 
încercaţi să vă ţineţi de acest cuantum. (Strategiile care o 
precedă şi o urmează pe aceasta vă vor ajuta să atingeţi 
acest ţel.) 

Pentru majoritatea oamenilor care deţin slujbe în 
domeniul cunoaşterii, la un nivel care îl depăşeşte pe cel 
de începător, răspunsul la această întrebare se va încadra 
undeva între 30 şi 50% (există o repulsie psihologică 
legată de ideea de a ne petrece majoritatea timpului 
îndeplinind sarcini necalificate, prin urmare, 50% este 
limita superioară firească, în vreme ce, totodată, cei mai 
mulţi şefi vor începe să îşi facă griji că, dacă acest 
procentaj scade cu mult sub 30%, veţi ajunge să fiţi un 
pustnic al muncii în domeniul cunoaşterii, care se cufundă 
în gânduri măreţe, dar nu răspunde niciodată la e-mailuri). 

Pentru a respecta acest cuantum, va fi probabil 
nevoie să vă schimbaţi comportamentul. Aproape sigur veţi 
ajunge să refuzaţi proiecte care par a fi marcate de 
superficialitate, reducând, totodată, mai drastic doza de 
superficialitate din proiectele existente. Stabilirea acestui 
cuantum vă poate determina să renunţaţi la nevoia de a 
organiza o şedinţă săptămânală în vederea discutării 
statusului unui proiect, în favoarea rapoartelor centrate pe 
rezultate („Anunţă-mă când ai făcut progrese semnificative 
şi vorbim atunci”). Totodată, vă poate determina să 
petreceţi mai multe dimineţi izolaţi de mijloacele de 
comunicare sau să decideţi că nu este la fel de important 
pe cât credeaţi cândva să răspundeţi rapid şi detaliat la 
fiecare e-mail primit, în care apăreţi în Ce. 

Toate aceste schimbări simt pozitive în demersul 
vostru de a transforma munca profundă într-un punct 
central al vieţii profesionale. Pe de o parte, nu vă cer să vă 
abandonaţi principalele obligaţii superficiale - mişcare ce 


1 


ar provoca probleme şi resentimente -, căci continuaţi să 
acordaţi mult timp eforturilor de acest gen. Pe de altă 
parte, vă forţează, într-adevăr, să stabiliţi o limită fermă 
pentru obligaţiile mai puţin urgente cărora le permiteţi să 
se strecoare pe nesimţite în programul vostru. Această 
limită vă ajută să câştigaţi timp destinat unor perioade 
semnificative de efort profund, în mod consecvent. 

Motivul pentru care aceste decizii ar trebui să 
înceapă cu o conversaţie cu şeful este faptul că acest acord 
stabileşte susţinerea implicită a celor de la locul de muncă. 
Dacă lucraţi pentru altcineva, această strategie vă oferă o 
justificare când refuzaţi o obligaţie sau restructuraţi un 
proiect pentru a minimiza superficialitatea. Puteţi justifica 
mişcarea deoarece este necesară pentru a vă atinge 
targetul prestabilit în combinarea celor două tipuri de 
muncă. După cum discutam în Capitolul 2, o parte din 
motivul pentru care munca superficială persistă în doze 
mari în munca din domeniul cunoaşterii este faptul că 
rareori vedem impactul total al acestor eforturi asupra 
programului nostru. În schimb, tindem să evaluăm aceste 
comportamente unul câte unul pe moment - perspectivă 
din care fiecare sarcină poate părea cât se poate de 
rezonabilă şi convenabilă, însă instrumentele menţionate 
mai devreme în descrierea acestei reguli vă permit să 
faceţi ca acest impact să fie explicit. Acum îi puteţi spune 
şefului, încrezători: „Acesta este procentajul exact pe care 
l-am alocat săptămâna trecută muncii superficiale”, 
forțându-l să vă aprobe clar cuantumul respectiv. 
Confruntat cu aceste cifre şi realitatea economică pe care 
o clarifică (este o mare pierdere, de exemplu, să plăteşti 
un profesionist cu înalte calificări să trimită e-mailuri şi să 
participe la şedinţe 30 de ore pe săptămână), şeful va 
ajunge la concluzia, firească, de altfel, că trebuie să 
refuzaţi anumite lucruri pentru a le eficientiza pe altele - 
chiar dacă acest fapt nu este atât de convenabil pentru şef, 
pentru voi sau pentru colegi. Deoarece, desigur, la urma 
urmelor, obiectivul unei afaceri este să genereze valoare, 

nu să se asigure că vieţile angajaţilor sunt cât mai uşoare 
cu putinţă. 

Dacă lucraţi pe cont propriu, acest exerciţiu vă va 
forţa să înfruntaţi realitatea că, de fapt, produceţi valoare 
doar în foarte puţin timp din programul vostru 
„aglomerat”. Aceste cifre clare vă vor conferi încrederea 
de care aveţi nevoie pentru a reduce activităţile 
superficiale care vă secătuiesc timpul. În absenţa lor, este 
dificil pentru un antreprenor să refuze o oportunitate care 
ar putea genera profit. „Trebuie să fiu pe Twitter!”, 
„Trebuie să fiu activ pe Facebook!”, „Trebuie să adaug noi 
aplicaţii pe blog!”, vă spuneţi, căci, atunci când sunt luate 
separat, a spune nu vreuneia dintre aceste activităţi 
creează impresia că sunteţi leneşi, în schimb, dacă stabiliţi 
şi respectaţi raportul superficial - profund, puteţi înlocui 
această acceptare necondiționată, determinată de 
vinovăţie, cu obiceiul mai sănătos de a încerca să profitaţi 
la maximum de timpul pe care îl rezervaţi muncii 
superficiale (expunându-vă, drept urmare, la numeroase 
oportunităţi), dar limitând aceste eforturi la un segment 
redus din timpul şi atenţia voastre, pentru a facilita munca 
profundă care vă propulsează, în ultimă instanţă, afacerea. 

Bineînţeles, există întotdeauna posibilitatea ca atunci 
când puneţi această întrebare să primiţi un răspuns tăios. 
Niciun şef nu va răspunde explicit: „100% din timpul tău 
ar trebui să fie dedicat muncii superficiale!” (decât dacă 
nu aveţi deloc experienţă şi trebuie să amânaţi acest 
exerciţiu până în momentul în care veţi fi dobândit 
suficiente abilităţi pentru a adăuga eforturi profunde la 
responsabilităţile profesionale oficiale pe care le aveţi), dar 
ar putea replica, fără a se zgârci la cuvinte: „Oricâtă 
muncă superficială este necesară pentru a face cu 
promptitudine orice am avea nevoie să faci la un moment 
dat”, în acest caz, răspunsul este totuşi util, deoarece vă 
spune că nu este o slujbă care susţine munca profundă, iar 
o slujbă care nu susţine munca profundă nu vă poate ajuta 
să reuşiţi în actuala economie a informaţiei. Dacă aşa stau 

lucrurile, ar trebui să îi mulţumiţi şefului pentru feedback 
şi să începeţi imediat să vă planificaţi cum aţi putea trece 
la o nouă poziţie, care preţuieşte profunzimea. 

Încheiaţi munca la 17: 30 

În cele şapte zile care au precedat momentul în care 
am scris prima oară aceste cuvinte, am luat parte la 65 de 
conversații distincte pe e-mail. Dintre toate aceste 65 de 
conversații, am trimis exact cinci e-mailuri după ora 17: 
30. Ceea ce ne comunică imediat aceste statistici este că, 
cu câteva excepţii, nu trimit e-mailuri după 17: 30. Dar, 
având în vedere cât de interconectat a ajuns e-mailul să fie 
cu munca în general, acest comportament sugerează o 
realitate mai surprinzătoare: nu lucrez după 17: 30. 

Numesc acest angajament productivitatea 
programului fix, în care îmi stabilesc țelul ferm de a nu 
lucra după o anumită oră, apoi mă străduiesc să găsesc 
strategii pentru a fi productiv, care să îmi permită să îmi 
respect promisiunea. Practic productivitatea programului 
fix cu succes de peste cinci ani şi a fost crucială în 
eforturile mele de a-mi construi o viaţă profesională 
productivă, centrată pe munca profundă. În paginile care 
urmează voi încerca să vă conving şi pe voi să adoptați 
această strategie. 

Daţi-mi voie să-mi încep pledoaria pentru 
productivitatea programului fix remarcând mai întâi că, 
pornind de la înţelepciunea convenţională, în lumea 
academică în care mă mişc această tactică ar trebui să dea 
greş. Este bine cunoscut că profesorii - în special cei aflaţi 
la începutul carierei - adoptă un program înfiorător, care 
se prelungeşte noaptea şi în weekenduri. Gândiţi-vă, de 
exemplu, la postarea pe blog a unui tânăr profesor de 
ştiinţa calculatoarelor, pe care îl voi numi „lom”, în 
această postare, pe care Tom a scris-o în iarna lui 2014, îşi 
reproduce programul unei zile recente, în care a petrecut 
douăsprezece ore la birou. Acest program include cinci 
şedinţe şi trei ore de sarcini „administrative”, care constau 
în „tone de e-mailuri de care trebuie să te ocupi, 

completarea unor formulare birocratice, organizarea 
notiţelor de la şedinţe, planificarea şedinţelor viitoare”. 
După estimarea sa, a petrecut doar o oră şi jumătate din 
totalul de douăsprezece stând în biroul său şi ocupându-se 
de muncă „adevărată”, pe care o defineşte drept efortul 
făcut pentru a progresa, cu scopul de a ajunge la o 
„cercetare livrabilă”. Nu este de mirare că Tom se simte 
obligat să muncească mai mult, depăşind semnificativ ziua 
standard de lucru. „Am acceptat deja realitatea că voi 
lucra în weekenduri”, concluzionează el într-o altă postare. 
„Foarte puţini profesori universitari aflaţi la început pot 
evita o astfel de soartă”. 

Cu toate acestea, eu am făcut-o. Chiar dacă nu lucrez 
noaptea şi rareori în weekenduri, între sosirea la 
Georgetown, în toamna lui 2011, şi momentul în care am 
început să lucrez la acest capitol, în toamna lui 2014, am 
publicat în jur de 20 de articole evaluate de colegi. 
Totodată, am câştigat două granturi competitive, am 
publicat o carte (nonacademică) şi aproape am terminat de 
scris încă una (pe care o citiţi în acest moment). Toate 
acestea, evitând programul înfiorător, considerat necesar 
de Tom şi cei asemenea lui. 

Cum se explică acest paradox? Putem găsi un 
răspuns fascinant într-un articol extrem de cunoscut, 
publicat în 2013, de un cadru didactic universitar aflat 
într-un punct mult mai înalt al carierei şi cu mult mai 
multe realizări decât mine: Radhika Nagpal, profesor Fred 
Kavli în ştiinţa calculatoarelor, de la Universitatea 
Harvard. Nagpal îşi începe articolul susţinând că o mare 
parte din stresul de care suferă profesorii universitari care 
urmăresc să obţină titularizarea este autoimpus. „Miturile 
şi datele înspăimântătoare despre viaţa ca profesor în curs 
de titularizare la o universitate «Ri» [centrată pe 
cercetare?5] abundă” 10, începe ea, continuând prin a 
explica cum s-a decis, în cele din urmă, să nu ia în seamă 
opinia populară şi, în schimb, să „facă... în mod deliberat 

lucruri specifice pentru a rămâne fericită”. Acest efort 
deliberat i-a permis lui Nagpal să se bucure „enorm” de 
perioada de profesorat dinainte de titularizare. 

Autoarea detaliază câteva exemple de astfel de 
eforturi, dar există o anumită tactică, care ar trebui să 
sune familiar. După cum recunoaşte Nagpal, la 
începuturile carierei sale încerca să lucreze cât mai mult 
posibil, în fiecare oră liberă, dintre 7 dimineaţa şi miezul 
nopţii (pentru că are copii, timpul, în special seara, era 
deseori grav fragmentat). Nu a durat mult până să decidă 
că această strategie nu era sustenabilă, astfel că şi-a 
stabilit o limită de 50 de ore pe săptămână, străduindu-se 
să determine de ce reguli şi obiceiuri avea nevoie pentru a 
satisface această exigenţă. Cu alte cuvinte, a utilizat 
productivitatea programului fix. 

Ştim că această strategie nu i-a afectat cariera 
universitară, căci a obţinut titularizarea la timp, apoi a 
sărit la nivelul de profesor universitar plin după doar alţi 
trei ani (0 ascensiune impresionantă). Cum de a reuşit? 
Conform articolului său, una dintre principalele tehnici 
pentru a-şi respecta limita de ore consta în stabilirea unor 
cote drastice ale surselor majore de sarcini superficiale din 
viaţa ei academică. De exemplu, a decis că nu avea să 
călătorească decât de cinci ori pe an, indiferent de scop, 
dat fiind că o călătorie generează un număr surprinzător 
de mare de obligaţii superficiale urgente (de la 
demersurile de cazare până la redactarea discursurilor). 
Cinci călătorii pe an pot părea a fi multe, dar pentru un 
profesor universitar nu înseamnă cine ştie ce. Pentru a 
sublinia această idee, reţineţi că Matt Welsh, fost coleg cu 
Nagpal în departamentul de ştiinţa calculatoarelor la 
Harvard (acum lucrează la Google), a scris cândva o 
postare de blog în care susţinea că era ceva obişnuit ca un 
profesor universitar aflat la începutul carierei să 
călătorească între 20 şi 24 de ori pe an.1l (Imaginaţi-vă 
eforturile superficiale pe care le-a evitat Nagpal, 
renunțând la zece - cincisprezece călătorii în plus!) 

Numărul de călătorii este doar una dintre cele câteva 
tactici pe care Nagpal le-a utilizat pentru a-şi controla ziua 
de lucru (de exemplu, a stabilit o limită cu privire la 
numărul de lucrări pe care avea să le evalueze pe an), dar 
toate tacticile sale aveau în comun hotărârea de a reteza 
nemilos  superficialitatea, protejând astfel eforturile 
profunde - adică cercetările originale - care i-au 
determinat, în ultimă instanţă, traseul profesional. 

Revenind la exemplul meu, ceea ce îmi permite să 
reuşesc cu programul fix este un angajament similar. Şi eu 
sunt incredibil de prudent cu privire la felul în care 
folosesc cel mai periculos cuvânt din vocabularul aferent 
productivităţii: „da”. E foarte greu să mă convingeţi să fiu 
de acord cu ceva care presupune o muncă superficială. 
Dacă mi se cere să mă implic în treburi ale universităţii 
care nu sunt absolut necesare, s-ar putea să răspund cu un 
mecanism defensiv pe care l-am învăţat de la şeful 
departamentului, care m-a angajat: „Stăm de vorbă după 
titularizare”. O altă tactică bună, care funcţionează pentru 
mine, este să refuz clar, dar să ofer o explicaţie ambiguă 
cu privire la refuz. Cheia este să evitaţi să vă explicati 
scuzele prea clar, pentru a nu-i da celui care vă solicită 
ceva oportunitatea de a vă anula scuzele. Dacă, de 
exemplu, refuz o invitaţie de a ţine un discurs, cu scuza că 
am programate alte călătorii cam în aceeaşi perioadă, nu 
dau detalii - ceea ce îi poate lăsa solicitantului varianta de 
a sugera o modalitate de înserare a evenimentului în 
programul meu deja existent -, ci spun doar: „Sună 
interesant, dar nu pot din pricina obligaţiilor pe care le am 
deja”. Refuzând, rezist totodată impulsului de a oferi un 
premiu de consolare, care sfârşeşte prin a-mi confisca 
aproape la fel de mult timp din program (de exemplu: „Îmi 
pare rău că nu pot să fac parte din comitetul vostru, dar aş 
fi bucuros să arunc o privire peste câteva propuneri, când 
vor fi gata, şi să vă comunic opinia mea”). Cel mai bine 
este să fiţi tranşanţi. 

Pe lângă faptul că sunt foarte atent la obligaţiile pe 

care le am, sunt extrem de vigilent cu gestionarea 
timpului. Dat fiind că timpul meu este limitat în fiecare zi, 
nu îmi pot permite să mă trezesc că se apropie un termen 
important de predare sau să irosesc o dimineaţă pe ceva 
neînsemnat, pentru că nu mi-am acordat o clipă de răgaz 
pentru a-mi face un plan inteligent. Sabia lui Damocles 
care atârnă deasupra zilei mele de lucru, prin intermediul 
productivităţii programului fix, face ca eforturile mele de 
organizare să-şi menţină acurateţea. În absenţa acestei 
exigente, probabil că obiceiurile mele ar deveni mai laxe. 

Rezumând aceste observaţii, eu şi Nagpal putem 
reuşi în mediul academic fără a avea im program 
supraîncărcat, în stil Tom, din două motive. În primul rând, 
suntem asimetrici în reducerea forţată pe care o operează 
angajamentul nostru faţă de programul fix. Reducând 
necruţător superficialitatea şi conservând profunzimea, 
această strategie ne ajută să câştigăm timp, fără a diminua 
cantitatea de valoare nouă pe care o generăm. Într-adevăr, 
aş merge până într-acolo încât să sugerez că reducerea 
superficialităţii eliberează mai multă energie care poate fi 
canalizată spre alternativa profundă, permiţându-ne să 
producem mai mult decât dacă am fi cedat, adoptând 
programul tipic aglomerat. În al doilea rând, limitele 
timpului pe care îl avem ne impun să ne gândim mai atent 
la obiceiurile noastre organizaționale, ceea ce conduce, de 
asemenea, la producerea unei valori mai mari, în 
comparaţie cu aderarea la un program mai lung, dar mai 
puţin organizat. 

Argumentul-cheie al acestei strategii este că aceste 
beneficii sunt valabile în majoritatea domeniilor 
profesionale legate de cunoaştere. Adică, chiar dacă nu 
sunteţi profesori, productivitatea programului fix poate 
genera beneficii majore. În majoritatea slujbelor din 
domeniul cunoaşterii poate fi dificil, pe moment, să refuzi 
un angajament superficial, care pare inofensiv, dacă ne 
gândim că e un fapt izolat - fie că este vorba despre 
acceptarea unei invitaţii de a bea o cafea sau despre 

acordul de a „stabili o convorbire telefonică”. Însă 
angajamentul de a fi fideli productivității programului fix 
vă face să treceţi la o mentalitate centrată pe parcimonie. 
Subit, orice obligație care nu are legătură cu eforturile 
profunde este suspectă şi considerată a fi potențial 
subversivă. Răspunsul vostru automat devine nu, 
standardele câştigării accesului lui la timpul şi atenția de 
care dispuneţi cresc rapid şi începeţi să organizaţi 
eforturile care depăşesc aceste obstacole cu o eficienţă 
necruțătoare. Concomitent, vă poate face să testaţi 
principiile pe care se bazează cultura profesională a 
companiei, pe care le credeaţi săpate în piatră, dar care se 
dovedesc a fi maleabile. De exemplu, este ceva obişnuit să 
primiţi e-mailuri de la şef după program. Productivitatea 
programului fix v-ar cere să le ignoraţi până a doua zi 
dimineaţa. Mulți suspectează că situaţia ar cauza 
probleme, dat fiind că este de aşteptat să răspundeţi, dar, 
în multe cazuri, faptul că se întâmplă ca şeful să îşi curețe 
Inboxul noaptea nu înseamnă că aşteaptă un răspuns 
imediat - lecţie pe care această strategie vă va ajuta, în 
curând, să o descoperiţi. 

Cu alte cuvinte, productivitatea programului fix este 
un metaobicei, care este uşor de adoptat, dar are un 
impact de mare anvergură. Dacă trebuie să alegeţi doar un 
singur comportament care vă reorientează concentrarea 
asupra profunzimii, acesta ar trebui să ocupe un loc de 
frunte pe lista posibilităţilor. Însă, dacă încă nu sunteţi 
siguri de ideea că limitele artificiale impuse asupra zilei de 
lucru vă pot mări succesul, vă sfătuiesc să vă îndreptaţi din 
nou atenţia spre cariera susţinătoarei programului fix, 
Radhika Nagpal. Printr-o plăcută coincidenţă, aproape 
exact în acelaşi timp în care Tom se plângea online de 
programul său inevitabil încărcat ca tânăr profesor 
universitar, Nagpal îşi sărbătorea cel mai recent triumf 
profesional pe care îl dobândise, în ciuda programului său 
fix: cercetările sale apăreau pe coperta revistei Science. 12 

Deveniţi greu de găsit 


Nicio discuţie despre munca superficială nu este 
completă fără a lua în considerare e-mailul. Această 
activitate superficială prin definiţie este extrem de 
insidioasă prin capacitatea sa de a capta atenţia majorităţii 
profesioniştilor din domeniul cunoaşterii, căci furnizează 
un flux constant de perturbări, care vi se adresează în mod 
specific. Accesul general la e-mail a devenit atât de 
întipărit în obiceiurile noastre profesionale, încât începem 
să pierdem sentimentul că avem ceva de spus cu privire la 
rolul său în viaţa noastră. După cum ne avertizează John 
Freeman în cartea sa din 2009, The Tyranny of E-mail, 
odată cu răspândirea acestei tehnologii, „ne erodăm încet 
capacitatea de a explica - într-un mod atent şi complex - 
de ce este atât de greşit să ne plângem, să opunem 
rezistenţă sau să ne reconfigurăm zilele de lucru, astfel 
încât să fie gestionabile”.1? E-mailul pare un fait accompli. 
Rezistenţa este inutilă. 

Strategia noastră refuză acest fatalism. Doar pentru 
că nu puteţi evita complet acest instrument, nu înseamnă 
că trebuie să renunţaţi la orice fel de autoritate asupra 
rolului său în peisajul vostru mintal. În următoarele 
secţiuni voi descrie trei sugestii care vă vor ajuta să vă 
recăpătaţi autoritatea asupra felului în care această 
tehnologie vă accesează timpul şi atenţia, oprind erodarea 
autonomiei identificată de Freeman. Rezistenţa nu este 
inutilă: aveţi mai mult control asupra comunicării 
electronice decât aţi putea presupune la început. 

Sugestia 1: Faceţi-i pe oamenii care vă trimit e- 
mailuri să muncească mai mult 

Majoritatea autorilor de nonficţiune simt uşor de 
găsit. Postează o adresă de e-mail pe site-ul lor de autor, 
laolaltă cu invitaţia deschisă de a le trimite orice solicitări 
sau sugestii care ne vin în minte. Mulţi încurajează chiar 
acest feedback drept un angajament necesar faţă de 
importanţa iluzorie, dar mult trâmbiţată a „construirii unei 
comunităţi” în rândurile cititorilor lor. Dar uite care e 
treaba: eu nu cred în aşa ceva. 

Dacă vizitaţi pagina de contact de pe site-ul meu de 
autor, nu veţi găsi o adresă de e-mail generică. În schimb, 
menţionez diferite persoane pe care le puteţi contacta în 
scopuri specifice: pe agentul meu literar, pentru solicitări 
legate de drepturi de autor, sau pe purtătorul meu de 
cuvânt, pentru solicitări legate de declaraţii. Dacă vreţi să 
mă contactaţi pe mine, ofer doar o adresă cu un scop 
special, care este însoţită de anumite condiţii şi de 
aşteptări scăzute cu privire la faptul că vă voi răspunde: 

„Dacă aveţi o ofertă, o oportunitate sau o introducere 
care mi-ar face viaţa mai interesantă, trimiteţi-mi un e-mail 
la interesting [at] calnewport.com. Din motivele precizate 
mai sus, nu voi răspunde decât propunerilor care sunt pe 
potriva programului şi intereselor mele”. 

Numesc această abordare filtrarea expeditorilor”, 
căci le cer corespondenţilor mei să se selecteze înainte de 
a încerca să mă contacteze. Acest filtru a redus 
semnificativ timpul pe care îl petrec citindu-mi e-mailurile. 
Inainte de a începe să folosesc un filtru pentru expeditori, 
aveam pe site un e-mail standard, generic. Deloc 
surprinzător, primeam un volum mare de e-mailuri, care 
îmi cereau sfaturi cu privire la chestiuni specifice (şi 
deseori destul de complicate) legate de viaţa studenţească 
şi de carieră. Îmi place să-i ajut pe oameni, dar aceste 
solicitări au devenit copleşitoare - expeditorilor nu le lua 
mult să le formuleze, dar eu trebuia să scriu şi să furnizez 
o mulțime de explicații drept răspuns. Filtrarea 
expeditorilor a eliminat comunicarea de acest fel şi, astfel, 
numărul mesajelor din Inboxul meu s-a redus drastic. Cât 
despre interesul meu de a-mi ajuta cititorii, acum îmi 
redirecţionez energia înspre lucruri pe care le aleg cu 
grijă, pentru a atinge impactul maxim. În loc să permit 
oricărui student din lume să-mi trimită o întrebare, acum 
colaborez îndeaproape cu un mic număr de grupuri 
studenţeşti, care mă pot găsi cu uşurinţă, putând furniza 
îndrumări mai substanţiale şi mai eficiente. 


Un alt beneficiu al filtrării expeditorilor este acela că 
resetează aşteptările. Propoziția crucială din descrierea 
mea este următoarea: „Voi răspunde doar propunerilor 
care sunt pe potriva programului şi intereselor mele”. Pare 
un lucru mărunt, dar stabileşte o diferenţă substanţială în 
felul în care se raportează corespondenţii mei la mesajele 
pe care mi le adresează. 

Convenţia socială obişnuită în privinţa e-mailului este 
că, dacă nu eşti celebru, când cineva îţi trimite ceva, eşti 
dator să răspunzi. Prin urmare, pentru cei mai mulţi, un 
Inbox plin de mesaje generează un puternic sentiment de 
obligaţie. 

Dar, în loc să le resetaţi aşteptările corespondenţilor, 
făcându-i să accepte realitatea că probabil nu veţi 
răspunde, experienţa este transformată. Inboxul este acum 
o colecţie de oportunităţi la care vă puteţi uita când aveţi 
timpul liber necesar - luând legătura cu cei cu care merită 
să interacţionaţi. Insă grămada de mesaje necitite nu mai 
generează sentimentul de obligativitate. Aţi putea, dacă aţi 
dori, să le ignoraţi pe toate şi nu s-ar întâmpla nimic rău. 
Psihologic, acest lucru poate fi eliberator. 

Prima dată când am recurs la filtrarea expeditorilor, 
îmi făceam griji că ar putea părea pretenţios - ca şi când 
timpul meu ar putea fi mai valoros decât acela al cititorilor 
- şi că oamenii aveau să se supere. Dar această temere nu 
s-a confirmat. Majoritatea oamenilor acceptă cu uşurinţă 
ideea că aveţi dreptul să vă controlaţi mesajele pe care le 
primiţi, dat fiind că le-ar plăcea să se bucure de acelaşi 
privilegiu. Mai important, oamenii apreciază claritatea. 
Majoritatea nu au o problemă cu a nu primi un răspuns 
dacă nu se aşteaptă la unul (în general, cei cu o prezenţă 
publică minoră, precum autorii, supraestimează cât le 
pasă, de fapt, oamenilor de faptul că le răspund la mesaje). 

In unele cazuri, această resetare a aşteptărilor vă 
poate chiar aduce o credibilitate mai mare dacă nu 
răspundeţi. De exemplu, redactoarea unei publicaţii online 
mi-a trimis cândva o ofertă de a posta în calitate de invitat, 

presupunând, pe baza aşteptării create de filtrul meu, că 
probabil nu voi răspunde. Când am făcut-o, s-a dovedit a fi 
o surpriză plăcută. lată cum rezumă interacţiunea: 

„Aşadar, când i-am trimis e-mail lui Cal să îl întreb 
dacă vrea să scrie pentru [publicația], aveam deja nişte 
aşteptări. Nu aveam nimic în [filtrul expeditorilor] legat de 
dorinţa de a posta pe bloguri ca invitat, aşa că nu m-aş fi 
supărat dacă nu mi-ar fi răspuns. Astfel că, atunci când a 
făcut-o, am fost încântată”. 15 

Filtrul meu de triere a expeditorilor este doar un 
exemplu al acestei strategii generale. Gândiţi-vă la 
consultantul Clay Herbert, care este expert în conducerea 
campaniilor de  multifinanţare pentru  start-upurile 
tehnologice: specializare care atrage o mulţime de 
corespondenţi care speră să primească nişte sfaturi utile. 
După cum se remarcă într-un articol de pe Forbes. coml6, 
despre filtrarea expeditorilor: „La un moment dat, numărul 
oamenilor care îl contactau a depăşit capacitatea lui 
[Herbert], astfel că a creat filtre care plasează 
responsabilitatea pe umerii persoanei care solicită 
ajutorul”.17 

Deşi a pornit de la o motivaţie similară ca şi mine, 
filtrele lui Herbert au sfârşit prin a căpăta o formă diferită. 
Pentru a-l contacta, trebuie să consultaţi mai întâi pagina 
de FAC, cu scopul de a vă asigura că întrebarea voastră nu 
a primit deja răspuns (ceea ce se întâmpla cu o mulţime 
dintre mesajele pe care Herbert le procesa înainte ca 
filtrele sale să intre în funcţiune. Dacă treceţi prin sita 
FAC, vă cere apoi să completaţi un sondaj care îi permite 
să identifice conexiunile care par a fi în mod deosebit 
relevante pentru competențele sale. Celor care trec de 
acest pas Herbert le solicită o mică taxă pe care trebuie să 
o plătească înainte de a comunica cu el. Taxa nu are 
legătură cu profitul, ci este menită să selecteze persoanele 
care îşi doresc în mod serios să primească sfaturile lui şi 
să le pună în practică. Filtrele lui Herbert îi permit să-i 
ajute pe oameni şi să întâlnească oportunităţi interesante. 

Dar, în acelaşi timp, au redus numărul mesajelor pe care le 
primeşte la un nivel la care le poate gestiona cu uşurinţă. 

Pentru a da încă un exemplu, gândiţi-vă la Antonio 
Centeno, care conduce popularul blog Real Man Style. 
Filtrarea expeditorilor constă într-un proces din doi paşi în 
cazul lui Centeno. Dacă aveţi o întrebare, vă îndrumă spre 
un loc public în care să o postați. Autorul consideră că nu 
rentează să răspunzi în mod repetat la aceeaşi întrebare, 
în conversații private. Dacă treceţi de acest pas, vă face să 
vă angajaţi, bifând căsuțe, că veţi respecta ruinătoarele 
trei promisiuni: 

Nu îi adresez lui Antonio o întrebare despre stil, pe 
care o pot găsi căutând pe Google zece minute. 

Nu îi trimit mesaje SPAM lui Antonio, copiind o 
întrebare generală, pentru a-mi promova afacerea care nu 
are nicio legătură. 

Voi face o faptă bună pentru un străin oarecare, dacă 
Antonio îmi răspunde în interval de 23 ore. 

Chenarul în care vă puteţi tasta mesajul nu apare pe 
pagina de contact decât după ce aţi bifat toate cele trei 
promisiuni. 

Rezumând, tehnologiile pe care se bazează e-mailul 
sunt transformatoare, dar convențiile sociale actuale care 
ghidează felul în care aplicăm aceste tehnologii sunt 
subdezvoltate. Noţiunea că toate mesajele, indiferent de 
scop sau expeditor, sosesc în acelaşi Inbox nediferenţiat şi 
că există aşteptarea că toate mesajele merită un răspuns 
(prompt) este absurd de  neproductivă. Filtrarea 
expeditorilor este un pas mărunt, dar util, spre o situaţie 
mai bună şi este o idee căreia i-a venit vremea - cel puţin 
pentru numărul din ce în ce mai mare de antreprenori şi 
liber-profesionişti care primesc o mulţime de mesaje şi au 
capacitatea de a decide cât de accesibili sunt. (De 
asemenea, mi-ar plăcea să văd că devin omniprezente 
reguli similare şi în cazul comunicării interne din marile 
organizaţii, dar, din motivele expuse în Capitolul 2, suntem 
încă departe de această realitate.) Dacă aveţi posibilitatea, 

gândiţi-vă că filtrarea mesajelor este o modalitate de a vă 
recăpăta controlul asupra timpului şi atenţiei. 

Sugestia 2: Munciţi mai mult când trimiteţi sau 
răspundeţi la e-mailuri 

Uitaţi-vă la următoarele e-mailuri standard. 

E-mail 1: „Mă bucur că ne-am întâlnit săptămâna 
trecută. Mi-ar plăcea să continuăm să vorbim despre unele 
dintre chestiunile pe care le-am discutat. Vrei să bem o 
cafea?” 

E-mail 2: „Ar trebui să revenim la problema de 
cercetare pe care am discutat-o în timpul ultimei mele 
vizite. Îmi aminteşti unde am rămas?” 

E-mail 3: „Am încercat să scriu articolul acela despre 
care am discutat. E în ataşament. Ce spui?” 

Aceste trei exemple ar trebui să le fie familiare celor 
mai mulţi profesionişti din domeniul cunoaşterii, căci sunt 
reprezentative pentru multe dintre mesajele care le umplu 
Inboxul. Totodată, simt nişte potenţiale mine terestre 
pentru productivitate: felul în care reacţionaţi la ele va 
avea un impact semnificativ asupra timpului şi atenţiei pe 
care vi-o consumă conversaţia în ultimă instanţă. 

In special, e-mailurile interogative, precum acestea, 
generează instinctul iniţial de a expedia cel mai rapid 
răspuns posibil, care va face ca mesajul să dispară - 
temporar - din Inbox. Răspunsul rapid vă va oferi, pe 
termen scurt, o oarecare uşurare, deoarece transferați 
expeditorului responsabilitatea implicită a mesajului. Însă 
uşurarea este temporară, căci  responsabilitatea va 
continua să fie pasată dintr-o parte într-alta, secătuindu-vă 
timpul şi atenţia. Prin urmare, sugerez că, atunci când vă 
confruntaţi cu o întrebare de acest fel, strategia adecvată 
este să vă opriţi un moment înainte de a replica, făcându- 
vă timp să răspundeţi la următoarea întrebare: 

Care este proiectul reprezentat de acest mesaj şi 
care este cel mai eficient (în raport cu mesajele generate) 
proces pentru a duce acest proiect la bun sfârşit? 

După ce răspundeţi la această întrebare, înlocuiţi 

răspunsul rapid cu unul în care vă acordati timpul necesar, 
descriind procesul pe care l-aţi identificat, precizând care 
este pasul actual şi subliniind pasul care turnează. Numesc 
asta abordarea centrată pe proces a e-mailului, care este 
concepută să reducă la minimum atât numărul de e-mailuri 
pe care le primiţi, cât şi haosul mintal pe care îl generează 
acestea. 

Pentru a explica mai bine acest proces şi de ce 
funcţionează, examinaţi următoarele răspunsuri centrate 
pe proces, la e-mailurile oferite ca mostră mai sus. 

Răspuns centrat pe proces la e-mailul 1: „Mi-ar 
plăcea să bem o cafea. Haide să ne întâlnim la Starbucks, 
în campus. Mai jos, găseşti cele două zile în care sunt liber 
săptămâna viitoare. Pentru fiecare zi, am notat trei ore în 
care ne putem vedea. Dacă vreuna dintre aceste 
combinaţii funcţionează pentru tine, dă-mi de ştire. Voi 
considera că răspunsul tău este o confirmare a întâlnirii. 
Dacă niciuna dintre combinaţiile orare nu este potrivită, 
sună-mă la numărul de mai jos şi vom găsi o zi adecvată. 
Aştept cu nerăbdare”. 

Răspuns centrat pe proces la e-mailul 2: „Simt de 
acord că ar trebui să revenim la această problemă. lată ce 
sugerez... 

Săptămâna viitoare, trimite-mi, la un moment dat, un 
e-mail cu tot ce îţi aminteşti legat de discuţia noastră 
despre problemă. După ce primesc mesajul, voi crea un 
director comun al proiectului şi voi însera în acesta un 
document care rezumă ce mi-ai y trimis, adăugând şi ce 
îmi amintesc eu din ultima noastră discuţie. In document, 
voi scoate în evidenţă următorii doi sau trei paşi 
promiţători. 

Apoi putem să testăm acei paşi câteva săptămâni şi 
să luăm legătura după aceea. Sugerez să stabilim o 
convorbire telefonică peste o lună, în acest scop. Mai jos, 
am notat câteva date şi ore la care mă poţi suna. Când îmi 
vei trimite notițele tale, indică-mi data şi ora care pe care 
le preferi şi vom considera că răspunsul tău confirmă 

convorbirea. Aştept cu nerăbdare să  aprofundăm 
problema”. 

Răspuns centrat pe proces la e-mailul 3: „Mulţumesc 
pentru că mi-ai scris. Voi citi această variantă a articolului 
şi îţi voi trimite o versiune editată şi adnotată vineri (pe 
10). În versiunea pe care ţi-o voi trimite, voi edita ce pot 
face eu şi voi adăuga comentarii pentru a-ţi atrage atenţia 
asupra locurilor în care cred că se impun corecturi. După 
aceea ar trebui să ai tot ce îţi trebuie pentru a perfecționa 
şi trimite varianta finală, aşa că te voi lăsa să faci acest 
lucru. Nu e nevoie să îmi răspunzi la acest mesaj sau să 
îmi transmiţi părerea ta după ce primeşti articolul editat - 
decât dacă este vreo problemă, desigur”. 

În conceperea acestor răspunsuri-mostră am început 
prin identificarea proiectului sugerat de mesaj. Reţineţi că 
termenul „proiect” este folosit în sens larg aici. Poate 
acoperi lucruri care simt mari şi constituie în mod vădit un 
proiect, cum ar fi progresul în cercetarea unei probleme 
(Exemplul 2), dar se aplică la fel de uşor şi micilor 
dificultăţi logistice, precum stabilirea unei întâlniri pentru 
a bea o cafea (Exemplul 1). Apoi m-am gândit un minut sau 
două pentru a găsi un proces care să ne conducă de la 
starea actuală la rezultatul dorit, recurgând la un număr 
minim de mesaje. Pasul final a fost să concep un mesaj 
care să descrie clar acest proces şi unde ne situăm. Aceste 
exemple s-au concentrat asupra răspunsului la un e-mail, 
dar ar trebui să fie limpede că o abordare similară 
funcţionează şi atunci când scriem un e-mail, pornind de la 
zero. 

Abordarea centrată pe proces a e-mailului poate 
diminua semnificativ impactul acestei tehnologii asupra 
timpului şi atenţiei voastre. Există două motive pentru 
acest efect. În primul rând, vă reduce numărul de e-mailuri 
din Inbox - uneori semnificativ (un lucru atât de simplu 
precum stabilirea unei întâlniri pentru a bea o cafea se 
poate întinde cu uşurinţă pe parcursul a şase mesaje sau 
mai mult, acoperind o perioadă de multe zile, dacă nu aveţi 

grijă ce răspunsuri daţi). Ceea ce, la rândul său, scurtează 
timpul pe care îl alocaţi e-mailurilor şi vă cruţă energia 
mintală pe care o folosiţi atunci când vă ocupați de această 
sarcină. 

În al doilea rând, împrumutând terminologia lui 
David Allen, un mesaj bun, centrat pe proces, „închide 
bucla” imediat în raport cu proiectul în discuţie. Când un 
proiect este iniţiat printr-un e-mail pe care îl trimiteţi sauâl 
primiţi, acesta se instalează în peisajul vostru mintal, 
devenind ceva pe care îl aveţi „pe listă”, în sensul că v-a 
fost adus la cunoştinţă şi, în cele din urmă, trebuie să vă 
ocupați de el. Această metodă închide bucla deschisă de 
îndată ce se formează. Stabilind întregul proces, notând pe 
lista de sarcini şi în calendar orice angajamente relevante 
pe care vi le luaţi şi punându-vă corespondentul la curent, 
mintea voastră poate se poate goli, eliberând spaţiul 
ocupat de proiect până atunci. O încărcătură mintală mai 
mică înseamnă mai multe resurse disponibile pentru 
gândirea profundă. 

E-mailurile centrate pe procese s-ar putea să nu pară 
fireşti la început. În primul rând, vă impun să petreceţi mai 
mult timp gândindu-vă la mesaje înainte de a le compune. 
Pe moment, acest lucru v-ar putea face să simţiţi că 
petreceţi mai mult timp ocupându-vă de e-mail. Dar ideea 
importantă pe care trebuie să o reţineţi este că acele două 
sau trei minute în plus pe care le petreceţi în acest punct 
vă vor economisi mult mai multe minute pe care le-aţi 
petrece mai târziu, citind şi răspunzând la mesaje 
suplimentare, nenecesare. 

Cealaltă problemă este că mesajele centrate pe 
procese pot părea rigide şi exagerat de tehnice. 
Convenţiile sociale actuale legate de e-mail promovează 
tonul conversaţional, care intră în conflict cu planurile mai 
sistematice sau cu arborii decizionali frecvent utilizaţi în 
comunicarea centrată pe procese. Dacă vă preocupă acest 
aspect, vă sugerez să adăugaţi mesajelor un preambul 
conversaţional mai lung. Puteţi chiar separa porţiunea 

mesajului centrată pe procese de deschiderea 
conversaţională printr-o linie sau o puteţi numi „Următorii 
paşi propuşi”, astfel încât tonul tehnic să pară mai adecvat 
în acest context. 

În cele din urmă, aceste mici bătăi de cap vor da 
roade. Gândindu-vă mai bine dinainte la ce vi se propune 
cu adevărat prin e-mailurile care zboară spre şi dinspre 
Inboxul vostru, veţi reduce considerabil impactul negativ 
al aceste tehnologii asupra capacităţii de a munci la ceea 
ce contează cu adevărat. 

Sugestia 3: Nu răspundeţi în calitate de absolvent 
MIT, am avut oportunitatea de a interacţiona cu profesori 
universitari faimoşi. Cu această ocazie, am observat că 
mulţi dintre ei împărtăşeau o abordare fascinantă şi 
oarecum rară a e-mailului: comportamentul lor obişnuit 
atunci când primeau un e-mail era să nu răspundă la 
mesaj. 

De-a lungul timpului, am aflat care era filosofia ce 
determina acest comportament: când vorbim despre e- 
mail, credeau profesorii, este responsabilitatea 
expeditorului să-l convingă pe destinatar că merită să 
răspundă. Dacă nu îţi susţineai ideea convingător și nu 
reduceai îndeajuns efortul pe care trebuia să îl facă 
profesorul pentru a-ţi da o replică, nu primeai răspuns. 

De exemplu, probabil că următorul e-mail nu ar fi 
generat un răspuns din partea multora dintre numele 
celebre de la Institut: 

„Bună ziua, domnule profesor. Mi-ar plăcea să trec 
cândva pe la dumneavoastră pentru a vorbi despre 
«subiectul X». Sunteţi disponibil?” 

Pentru a răspunde la acest mesaj, este nevoie de prea 
mult efort („Sunteţi disponibil?” este prea vag pentru a 
primi un răspuns rapid). De asemenea, nu există nicio 
tentativă de a susţine că această conversaţie merită timpul 
profesorului. Cu aceste amendamente în minte, iată o 
versiune a aceluiaşi mesaj, care ar avea şanse mai mari de 
a genera un răspuns: 


„Bună ziua, domnule profesor. Lucrez la un proiect 
similar cu «subiectul X», cu coordonatorul meu, «domnul 
profesor Y». Aş putea să trec pe la dumneavoastră joi, în 
ultimele cincisprezece minute ale programului de la birou, 
pentru a vă explica mai detaliat ce urmărim şi pentru a 
vedea dacă ar putea completa proiectul dumneavoastră 
actual?” 

Spre deosebire de primul mesaj, acesta clarifică 
motivul pentru care întâlnirea este justificată şi reduce la 
minimum efortul necesar din partea destinatarului pentru 
a răspunde. 

Această sugestie vă cere să reproduceţi, în măsura în 
care este fezabil în contextul vostru profesional, 
ambivalenţa profesorală faţă de e-mail. Pentru a vă ajuta în 
acest efort, încercaţi să aplicaţi următoarele trei reguli în 
selectarea mesajelor care necesită un răspuns şi care nu. 

Selectarea profesorală a e-mailului: nu răspundeţi la 
e-mailvui dacă se aplică vreuna dintre următoarele: 

Este ambiguu sau îngreunează generarea unui 
răspuns din vreun alt motiv. 

Nu este o chestiune sau o propunere care vă 
interesează. 

Nu s-ar întâmpla nimic cu adevărat bun dacă aţi 
răspunde şi nu s-ar întâmpla nimic cu adevărat rău dacă 
nu aţi face-o. 

y în toate cazurile există numeroase excepţii 
evidente. Dacă un mesaj ambiguu legat de un proiect de 
care nu vă pasă vine de la CEO-ul companiei, de exemplu, 
veţi răspunde. Dar, dincolo de aceste excepţii, această 
abordare profesorală vă cere să deveniți mult mai 
necruţători atunci când vă hotărâți să apăsaţi sau nu pe 
„Treply”. 

Această sugestie poate fi incomodă la început, 
deoarece vă va face să încălcaţi o convenţie-cheie care 
caracterizează la ora actuală e-mailul: răspunsurile sunt 
asumate, indiferent de relevanţa sau de caracterul adecvat 
ori nu al mesajului. De asemenea, nu există nicio cale 

pentru a evita faptul că se vor întâmpla anumite lucruri 
neplăcute dacă adoptați această abordare. În cel mai bun 
caz, unii oameni ar putea fi derutaţi sau s-ar putea supăra, 
mai ales dacă nu li s-a întâmplat vreodată să se confrunte 
cu punerea la îndoială sau ignorarea conventiilor legate de 
e-mail. lată cum stau lucrurile: e în regulă. După cum scria 
cândva autorul Tim Ferriss: „Deprindeţi obiceiul de a lăsa 
să se întâmple mici lucruri rele. Dacă nu o faceţi, nu veţi 
găsi niciodată timp pentru lucrurile mari, care vă schimbă 
viaţa”.18 Ar trebui să vă reconforteze gândul că, după cum 
au descoperit profesorii de la MIT, oamenii îşi adaptează 
rapid aşteptările la caracterul specific al obiceiurilor 
voastre legate de comunicare. Faptul că nu le-aţi răspuns 
la mesajele scrise în grabă nu este, probabil, un eveniment 
central în vieţile lor. 

După ce treceţi de disconfortul acestei abordări, veţi 
începe să vă bucuraţi de satisfacţiile pe care vi le aduce. 
Există două laitmotive frecvent vehiculate atunci când 
oamenii discută soluţii pentru excesul de e-mailuri. Unul 
spune că trimiterea e-mailurilor generează şi mai multe e- 
mailuri, în vreme ce celălalt afirmă că lupta cu e-mailurile 
ambigue sau irelevante este o sursă majoră de stres 
provocat de inbox. Abordarea sugerată aici răspunde 
agresiv la ambele chestiuni - trimiteţi mai puţine e-mailuri 
şi ignoraţi-le pe cele care nu simt uşor de procesat - şi, 
făcând acest lucru, veţi diminua semnificativ influenţa pe 
care Inboxul o menţine asupra timpului şi atenţiei voastre. 

Concluzie 

Povestea fondării Microsoft a fost spusă de atâtea ori, 
că a intrat în legendă. În iarna lui 1974, un tânăr student 
la Harvard, pe numele său Bill Gates, vede Altair, primul 
computer personal din lume, pe coperta revistei Popular 
Electronics. Gates îşi dă seama că există oportunitatea de 
a crea un soft pentru acesta, astfel că renunţă la tot şi, cu 
ajutorul lui Paul Alien şi al lui Monte Davidoff, îşi petrece 
următoarele opt săptămâni punând cap la cap o versiune a 
limbajului de programare BASIC, pentru Altair. Povestea 

este deseori citată ca exemplu al intuiţiei şi îndrăznelii lui 
Gates, dar interviurile recente dezvăluie o altă trăsătură 
care a jucat un rol crucial în finalul său fericit: capacitatea 
ieşită din comun a lui Gates de a munci profund. 

După cum explica Walter Isaacson într-un articol din 
2013 pe această temă, scris pentru Harvard Gazette, Gates 
lucra cu o asemenea intensitate şi pentru perioade atât de 
îndelungate în acest interval de două luni, încât deseori 
adormea cu capul pe tastatură în mijlocul scrierii unui 
rând de cod. Dormea o oră sau două şi relua treaba de 
unde o lăsase, capacitate pe care Paul Alien, care continuă 
să fie impresionat şi astăzi, o descrie drept „un act 
extraordinar de concentrare” 1. In cartea sa, The 
Inovators”, Isaacson a rezumat mai târziu înclinația unică 
a lui Gates spre profunzime după cum urmează: „Singura 
trăsătură care îl diferenţia [pe Gates de Allen] era 
concentrarea. Mintea lui Allen pendula între numeroase 
idei şi pasiuni, însă Gates era un obsedat în serie”.2 

Aici, în această poveste despre concentrarea obsesivă 
a lui Gatesă, întâlnim cea mai puternică formă a 
argumentului în sprijinul muncii profunde. Este uşor, în 
mijlocul turbulenței epocii informaţiei care evoluează 
rapid, să ne mulţumim cu mormăieli dialectice. Cârcotaşii 
care se mişcă printre noi simt vag stânjeniţi de atenţia pe 
care oamenii o acordă telefoanelor şi tânjesc după zilele 
concentrării tihnite, în vreme ce  hipsterii digitali 
echivalează această nostalgie cu luddismul şi plictiseala, 
crezând că o conectivitate intensă este fundamentul unui 
viitor utopic. 

Marshall McLuhan declara că „mediul este mesajul”, 
dar conversaţia noastră actuală pe această temă pare să 
implice că „mediul este moralitatea” - fie aderi la viitorul 
Facebook, fie consideri că te duce la pierzanie. 

După cum subliniam în introducerea cărţii, nu am 


27 Apărută în română cu titlul Inovatorii. Cum a creat revolupa digitală 
un grup de hackeri, genii şi tocilari, traducere de Dan Crăciun, Editura 
Publica, 2015 (n.r.). 


niciun interes fată de această dezbatere. Devotamentul 
fată de munca profundă nu este o atitudine morală şi nicio 
declaraţie filosofică, ci recunoaşterea pragmatică a 
faptului că abilitatea de a ne concentra ne permite să 
îndeplinim lucruri valoroase. Munca profundă este 
importantă, cu alte cuvinte, nu pentru că perturbările sunt 
rele, ci pentru că i-a permis lui Bill Gates să fondeze o 
industrie de miliarde de dolari în mai puţin de un 
semestru. 

Totodată, se pare că este o lecţie pe care eu, 
personal, am reînvăţat-o, în mod repetat, de-a lungul 
carierei mele. Simt devotat profunzimii de peste un 
deceniu, dar până şi eu simt surprins regulat de puterea 
sa. Când făceam studii postuniversitare, perioada în care 
am descoperit această abilitate şi am început să o 
transform într-o prioritate, am constatat că munca 
profundă îmi permite să scriu două lucrări de calitate, 
evaluate de colegi, pe an (un ritm respectabil pentru un 
student), fiind rareori nevoit să muncesc după ora 17 în 
cursul săptămânii sau să ridic un deget în weekenduri (o 
raritate printre colegii mei). 

Însă, pe măsură ce mă apropiam de tranziţia la 
profesorat, am început să mă îngrijorez. Ca student şi 
postdoctorand, angajamentele mele erau minime - 
permiţându-mi să fac ceea ce doream cu cea mai mare 
parte a zilei. Ştiam că urma să pierd acest lux în 
următoarea fază a carierei mele şi eram încrezător în 
capacitatea mea de a integra suficientă muncă profundă în 
noul meu program, mai solicitant, pentru a-mi menţine 
productivitatea. În loc să mă las dominat de anxietate, am 
decis să fac ceva în acest sens: am creat un plan pentru a- 
mi întări muşchii folosiţi în munca profundă. 

Am făcut aceste eforturi de antrenare în ultimii doi 
ani la MIT, în timpul studiilor postdoctorale, când 
începusem să caut poziţii de profesor universitar. Tactica 
mea principală a fost să îmi introduc constrângeri 
artificiale în program, pentru a putea aprecia mai mult 

timpul liber limitat la care mă puteam aştepta ca profesor. 
Pe lângă regula mea de a nu munci seara, am început să 
îmi iau pauze de prânz prelungite, în mijlocul zilei, pentru 
a alerga, după care luam masa acasă. Totodată, în această 
perioadă am semnat contractul pentru a-mi scrie cea de-a 
patra carte, Se Good They Cant Ignore You 4 - proiect 
care şi-a spus, bineînţeles, cuvântul asupra timpului meu. 

Pentru a compensa aceste noi constrângeri, mi-am 
rafinat capacitatea de a munci profund. Printre alte 
metode, am început să îmi rezervcu grijă mai multe ore 
pentru munca profundă şi să blochez perturbările. De 
asemenea, mi-am dezvoltat capacitatea de a-mi procesa 
gândurile în timpul numeroaselor ore pe care le petreceam 
mergând în fiecare săptămână (ceea ce mi-a stimulat 
productivitatea) şi am devenit obsedat de găsirea unor 
locuri izolate, care facilitează concentrarea. În timpul verii, 
de exemplu, lucram deseori sub bolta bibliotecii Barker 
Engineering - un loc cavernos plăcut, care devine foarte 
aglomerat când studenţii încep cursurile, iar în timpul 
iernii căutam liniştea în locuri mai obscure, ajungând, în 
cele din urmă, să prefer mica, dar cocheta Lewis Music 
Library. La un moment dat, mi-am cumpărat chiar un caiet 
de laborator, cu pătrăţele şi un preţ de lux, 50 de dolari, 
pentru a lucra la demonstrațiile matematice, crezând că 
preţul ridicat al acestuia avea să mă facă să fiu mai 
ordonat în gândire. 

Am ajuns să fiu surprins de cât de bine funcţiona 
acest angajament de a mă dedica profunzimii. După ce m- 
am angajat ca profesor universitar în ştiinţa 
calculatoarelor la Universitatea Georgetown, în toamna lui 
2011, obligaţiile mele au crescut drastic. Dar mă 
pregătisem pentru acest moment. Nu numai că mi-am 
păstrat productivitatea în cercetare, ci a şi crescut. Ritmul 
meu anterior, de a scrie două lucrări bune pe an, pe care l- 
am menţinut pe durata anilor lejeri de studii postdoctorale, 
a crescut, ajungând la o medie de patru lucrări bune pe an, 
după ce am devenit profesor, având un program mult mai 

aglomerat.5 

Cu toate acestea, oricât de impresionantă era situaţia 
pentru mine, aveam să aflu în curând că nu îmi atinsesem 
încă limitele cu privire la ceea ce putea produce munca 
profundă. Această lecţie avea să survină în cel de-al treilea 
an de profesorat. În al treilea an la Georgetown, care a 
durat din toamna lui 2013 până în vara lui 2014, mi-am 
redirecționat atenţia spre obiceiurile legate de munca 
profundă, căutând mai multe oportunităţi de a evolua. Un 
motiv important pentru reangajamentul faţă de profunzime 
este cartea pe care o citiţi acum - care a fost scrisă, în cea 
mai mare parte, în această perioadă. Bineînţeles, scrierea 
unui manuscris de 70.000 de cuvinte impunea, brusc, o 
nouă constrângere asupra programului meu deja 
aglomerat şi voiam să mă asigur că productivitatea mea 
academică nu avea de suferit din această pricină. Un alt 
motiv pentru care am revenit la profunzime a fost 
apropierea procesului de titularizare. Mai aveam un an sau 
doi în care puteam să public, înainte de evaluarea cazului 
meu în vederea titularizării. Cu alte cuvinte, acesta era 
momentul pentru a-mi demonstra capacităţile (mai ales 
ţinând cont că eu şi soţia mea plănuiam să ne mărim 
familia, propunându-ne să avem al doilea copil în anul de 
dinaintea titularizării). Ultimul motiv pentru care am 
revenit la profunzime a fost mai personal şi (recunosc) 
uşor capricios. Candidasem şi fusesem respins pentru 
obţinerea unui grant respectabil, pe care mulţi dintre 
colegii mei îl primeau. Eram supărat şi stânjenit, aşa că am 
decis ca, în loc să mă plâng şi să mă îndoiesc de mine, să 
compensez pierderea grantului crescând numărul şi 
caracterul impresionant al lucrărilor publicate - 
permițându-le să declare în numele meu că ştiam, de fapt, 
ce fac, chiar dacă solicitarea grantului respectiv nu ieşise 
cum îmi dorisem. 

Eram deja un adept fidel al muncii profunde, dar 
aceste trei forţe m-au determinat să îmi împing obiceiul la 
extrem. Am început să refuz necruţător angajamente care 

presupuneau o risipă de timp şi să lucrez mai mult în 
locuri izolate, în afara biroului. Ţineam socoteala orelor de 
muncă profundă şi o aşezam într-un loc vizibil, în 
apropierea biroului, supărându-mă când nu reuşeam să îmi 
măresc ritmul suficient. Poate că lucrul care a avut cel mai 
mare impact a fost faptul că am revenit la obiceiul meu de 
la MIT de a lucra la probleme în mintea mea ori de câte ori 
aveam ocazia - fie că plimbam câinele sau făceam naveta. 
În vreme ce, înainte, aveam tendinţa de a mă dedica mai 
mult muncii profunde doar pe măsură ce se apropia un 
termen-limită, în anul acela eram de neoprit - aproape în 
fiecare zi, în aproape fiecare săptămână, îmi forţam mintea 
să înfrunte consecinţele, indiferent dacă se apropia sau nu 
un anumit termen de predare. Am făcut demonstraţii 
matematice în timp ce călătoream cu metroul şi pe când 
curăţăm zăpada. Când fiul meu dormea în weekend, mă 
plimbam prin curte gândindu-mă, iar când eram prins în 
trafic, analizam metodic problemele care îmi dădeau bătăi 
de cap. 

Pe măsură ce anul înainta, am devenit o maşinărie de 
muncă profundă - iar rezultatul acestei transformări m-a 
luat prin surprindere. În acelaşi an în care am scris o 
carte, iar fiul meu cel mare a ajuns la dificila vârstă de doi 
ani, am reuşit să depăşesc dublul mediei productivităţii 
mele academice, publicând nouă lucrări evaluate de colegi 
- menţinându-mi, în tot acest timp, interdicţia de a lucra 
seara. 

Mă grăbesc să recunosc că anul meu de profunzime 
extremă a fost poate puţin exagerat: s-a dovedit a fi 
epuizant intelectual şi, de acum înainte, voi reduce această 
intensitate. Dar această experienţă întăreşte ideea care a 
deschis această concluzie: munca profundă este mult mai 
puternică decât înţeleg cei mai mulţi oameni. Dedicaţia 
faţă de această abilitate i-a permis lui Bill Gates să profite 
la maximum de o oportunitate neaşteptată, creând o nouă 
industrie, iar pe mine m-a ajutat să-mi  dublez 
productivitatea academică în acelaşi an în care am decis să 

scriu, totodată, o carte. Susţin că a părăsi masele distrase 
pentru a te alătura celor puţini, absorbiți de concentrare 
este o experienţă transformatoare. 

Desigur, viaţa profundă nu este pentru toată lumea. 
Necesită o muncă asiduă şi schimbări drastice ale 
obiceiurilor. Pentru y mulţi, trebăluiala artificială 
caracteristică schimburilor rapide de e-mailuri şi posturile 
adoptate pe social media sunt reconfortante, în vreme ce 
munca profundă vă impune să lăsaţi multe din aceste 
lucruri în urmă. Totodată, asupra oricărui efort de a 
produce cele mai bune lucruri de care sunteţi capabili 
pluteşte o stânjeneală, căci sunteţi forţaţi să înfruntaţi 
posibilitatea că performanţa voastră maximă nu este (încă) 
atât de bună. Este mai simplu să facem comentarii cu 
privire la cultura noastră decât să păşim pe ringul lui 
Roosevelt, încercând să ne luptăm pentru a deveni mai 
buni. 

Dar, dacă sunteţi dispuşi să vă învingeţi zona de 
confort şi temerile, luptând pentru a vă folosi mintea la 
capacitatea maximă cu scopul de a crea lucruri care 
contează, atunci veţi descoperi, aşa cum au făcut-o alţii 
înaintea voastră, că profunzimea generează o viaţă bogată, 
plină de productivitate şi sens. In Partea întâi, am citat-o 
pe scriitoarea Winifred Gallagher, care spunea: „Voi duce o 
viaţă focalizată, căci este cea mai bună din câte există”.6 
Sunt de acord. La fel şi Bill Gates. Şi, acum că aţi terminat 
de citit această carte, sper că şi voi. 

Note _ 

Introducere! „În camera mea de meditaţie”, „Păstrez 
cheia” şi „Sentimentul de odihnă şi revigorare”: Carl Jung, 
Memories, Dreams, Reflections, traducere de Richard 
Winston Pantheon, New York, 1963. 

2. „În ciuda faptului că avea mulţi pacienţi” şi alte 
informaţii despre obiceiurile artiştilor: Mason Currey, 
Daily Rituals: How Artists Work, Knopf, New York, 2013. 

3. Următoarea cronologie a vieţii şi muncii lui Jung s- 
a dovedit, de asemenea, utilă în descifrarea rolului muncii 

profunde în cariera sa: Charles Cowgill, „Carl Jung”, mai 
1997, http://www.muskingum.edu/- 
psych/psycweb/ history/jung. html. 

4. Lista mea privind obiceiurile care însoțesc munca 
profundă a unor personalităţi se inspiră din următoarele 
surse: 

Informaţiile despre Montaigne provin din: Sarah 
Bakewell, How to Live: Or A Life of Montaigne în One 
Question and Twenty Attempts at an Answer, Other Press, 
New York, 2010. 

Informaţiile despre Mark Twain provin din: Daily 
Rituals de Mason Currey. 

Informaţiile despre Woody Allen provin din 
documentarul lui Robert Weide din 2011, Woody Men: A 
Documentary. 

Informaţiile despre Peter Higgs provin din: lan 
Sample, „Peter Higgs Proves as Eluzive as Higgs Boson 
after Nobel Succes”, Guardian, 9 octombrie 2013, 
http://www. theguardian.com/science/2013/oct/08/nobel- 
laureate-peter-higgs-boson-elusive. 

Informaţiile despre J.K. Rowling provin de pe: 
https://twitter.com!jkrowling. 

Informaţiile despre Bill Gates provin din: Robert 
Guth, „În Secret Hideaway, Bill Gates Ponders Microsoft's 
Future”, Wall Street Journal, 28 martie 2005, http://online. 
wsi.com/news/articles/ ZB1 1 1 1966258306904 77. 

Informaţiile despre Neal Stephenson provin dintr-o 
versiune mai veche a site-ului lui Stephenson, care au fost 
conservate într-un instantaneu făcut de The Internet 
Archive, în decembrie 2003: http://web. archive.org/ 
web/2003 i207 0bo405/http://www. well.com/-neal/ 
badcorrespondent. html. 

5. „Un studiu McKinsey din 2012 a constatat că”: 
Michael Chui et al., „The Social Economy: Unlocking Value 
and Productivity Through Social Technologies”, McKinsey 
Global Institute, iulie 
2012,http://www.mekinsey. com/ insights/ 


hightechtelecomsintemet/ thesocial-economy. 

6. „Se pare că netul” şi „Nu sunt singurul”: Nicholas 
Carr, „Is Google Making Us Stupid?'”, The Atlantic 
Monthly, iulie-august 
2008, http://www. theatlantic.com/ magazine! archive/20 
08/07/is-google-making-us-stupid/3 06868). 

7. Faptul că N. Carr a trebuit să se mute într-o 
cabană pentru a termina de scris The Shallows provine din 
„Nota” autorului din ediţia necartonată a cărţii. 

8. „Superputerea secolului XXI”: Eric Barker, „Stay 
Focused: 5 Ways to Increase Your Attention Span”, Barking 
Up the Wrong Tree, 18 septembrie 2013, 
http://www. bakadesuyo.com/20 i-/09/stay-focused,. 

Capitolul 1 

1. Informații despre traficul prilejuit de alegeri, 
înregistrat de Nate Silver, de pe site-ul New York Times: 
Marc Tracy, „Nate Silver Is a One-Man Traffic Machine for 
the Times”, New Republic, 6 noiembrie 2012, 
http://www.newrepublic.com/ article/109714/nate-silvers- 
fivethirtyeight-blog-drawing-mas sive-trajfic-new-york- 
times. 

2. Informaţii despre contractul lui Nate Silver cu 
ESPN/ABC News: Mike Allen, „How ESPN and ABC 
Landed Nate Silver”, Politico, 22 iulie 2013, 
http://www.politico.com/ blogs/  media/20  iş/07/how-espn- 
and-abc-landednate-silver-i68 888.html. 

3. Exemple de temeri privind metodologia lui Silver: 

Sean M. Davis, „Is Nate Silver's Value at Risk?”, 
Daily Caller, 1 noiembrie 2012, 
http://dailycaller.com/2012/11/  Ol1lisnate-silvers-value-at- 
riskl. 

Gary Marcus şi Ernest Davis, „What Nate Silver Gets 
Wrong”, The New Yorker, 25 ianuarie 2013, 
http://www. newyorker.com/online/blogs/books/2013/01/wh 
atnatesilver-gets-wrong.html. 

4. Informaţiile despre David Heinemeier Hansson 
provin de pe următoarele site-uri: 


David Heinemeier Hansson, http://david. 
heinemeierhansson.com|. 

Oliver Lindberg, „The Secrets Behind 37 signals’ 
Succes”, Tech Radar, 6 septembrie 2010, 
http://www. techradar.com/ us/news/ internet the-secrets- 
behind-tfsignals-suc cess- 712499. 

„OAK Racing”, Wikipedia, 
http://en. wikipedia. org! wiki/ OAKR - acing. 

5. Pentru mai multe detalii despre contractele lui 
John Doerr: „John Doerr”, Forbes, 
http://www. forbes.com/profile/ john-doerr]. 

6. Valoarea netă de 3, 3 miliarde de dolari a lui John 
Doerr apare în pagina dedicată profilului acestuia de pe 
Forbes.com, din 10 aprilie 2014: 
http://www. forbes.com/profile/ john-doerr]. 

7. „Ne aflăm la începuturile Marii Restructurări” şi 
„Tehnologiile avansează galopant”: Eric Brynjolfsson şi 
Andrew McAfee, Race Against the Machine: How the 
Digital Revolution Is Accelerating Inovation, Driving 
Productivity, and Irreversibly Transforming Employment 
and the Economy, Digital Frontier Press, Cambridge, MA, 
2011, p. 9. 

8. „Alte tehnologii, precum vizualizarea datelor, 
analitica, comunicațiile de mare viteză”: Ibid., p. 9. 

9. „Întrebarea-cheie va fi: vă pricepeţi să lucraţi cu 
maşinile inteligente sau nu?”: Tyler Cowen, Average Is 
Over, Penguin, New York, 2013, p. 1. 

10. Sherwin Rosen, „The Economics of Superstars”, 
The American Economic Review 71.5 (decembrie 1981), 
pp. 845 - 858. 

11. „Să auzi o serie de cântăreţi mediocri nu 
contribuie la o performanţă remarcabilă”: Ibid., p. 846. 

Exemplul Instagram şi semnificația sa pentru 
discrepanţele legate de muncă mi-au fost semnalate întâia 
oară de scrierile/discursurile lui Jaron Lanier. 

Cum să deveniți câştigători în noua economie 

12. Detalii despre instrumentele lui Nate Silver: 


Hickey, Walter, „How to Become Nate Silver în 9 
Simple Steps”, Business Insider, 14 noiembrie 2012, 
http://www. businessinsider.com/hownate-silver-and- 
fivethirty eight-works-2012 - 11. 

Nate Silver, „IAMA Blogger for Five Thirtyeight at 
The New York Times. Ask Me Anything”, Reddit, 
http://www.reddit.com/1] IAmA/comments/ 166 
yeo/iamabloggertor fivethirtyeightatthenewyork. 

„Why Use Stata”, www.stata.com/why-use-stata|. 

Exemplul SQL pe care l-am dat provine din postgre 
SQL, un sistem de baze de date cu sursă deschisă, popular 
atât în industrie, cât şi (mai ales) în mediul universitar. Nu 
ştiu exact ce sistem foloseşte Silver, dar aproape sigur 
necesită o variantă a limbajului SQL utilizat în acest 
exemplu. 

Munca profundă vă ajută să învăţaţi rapid lucrurile 
grele 

13. „Lăsaţi-vă mintea să devină o lentilă”: Antonin- 
Dalmace Sertillanges, The Intellectual Life: Its Spirits, 
Conditions, Methods, traducere de Mary Ryan, Mercier 
Press, Cork, Ireland, 1948, p. 95. 

14. „Dezvoltare şi adâncire a minţii”: Ibid., p. 13. 

15. Detaliile despre practica deliberată se inspiră în 
mare măsură din următoarea lucrare de referinţă pe 
această temă: K.A. Ericsson, R.I. Krampe şi C. Tesch- 
Romer, „The Role of Deliberate Practice in the Acquisition 
of Expert Performance”, Psychological Review 100.3 
(1993) pp. 363 - 406. 

16. „Negăm că aceste diferenţe [dintre experţi şi 
adulţii normali] sunt imuabile”: Ibid., p. 13. 

17. „Inşişi oamenii de geniu”: Sertillanges, The 
Intellectual Life, p. 95. 

18. „Atenţia difuză este aproape antitetică faţă de 
atenția susținută, impusă de practica deliberată”: Ericsson, 
Krampe şi Tesch-Romer, „The Role of Deliberate Practice 
in the Acquisition of Expert Performance”, p. 368. 

19. Detalii despre neurobiologia performanței 

experţilor pot fi găsite în: Coyle, The Talent Code. Coyle 
are, de asemenea, un slideshow interesant despre 
mielinizare pe site-ul său: „Want to Be a Superstar Athlete? 
Build More Myelin”, The Talent Code, 
www. thetalenteode.com/myelin. 

20. Pentru mai multe detalii despre practica 
deliberată, următoarele două cărți furnizează o bună şi 
populară prezentare generală: 

Geoffrey Colvin, Talent Is Overrated: What Really 
Separates World-Class Performers from Everybody Else, 
Portfolio, New York, 2008. 

Daniel Coyle, The Talent Code: Greatness Isn't Bom. 
It's Grown. Here's How, Bantam, New York, 2009. 

Munca profundă vă ajută să produceţi la un nivel 
înalt 

21. Mai multe detalii despre Adam Grant, experienţa 
sa şi CV-ul său (de 30 de pagini) pot fi găsite pe site-ul său 
academic: https://mgmt. wharton. upenn.edu/profile/ 1323). 

22. Adam Grant, Give and Take: Why Helping Others 
Drives Our Succes, Viking Adult, New York, 2013. 

23. Articolul despre Adam Grant din New York Times 
Magazine: Susan Dominus, „The Saintly Way to Succeed”, 
New York Times Magazine, 31 martie 2013, MM20. 

24. Cal Newport, How to Become a Straight-A 
Student: The Un convenţional Strategies Used by Real 
College Students to Score High While Studying Less, 
Three Rivers Press, New York, 2006. 

25. Sophie Leroy, „Why Is It So Hard to Do My Work? 
The Challenge of Attention Residue When Switching 
Between Work Tasks”, Organizational Behavior and 
Human Decision Processes 109 (2009), pp. 168 - 181. 

Cum stau lucrurile cu Jack Dorsey? 

26. „Subminează lucrurile pe scară largă şi o face în 
mod repetat” „îmi fac treaba în mare parte stând în 
picioare la masă” şi detaliile despre programul zilnic al lui 
Jack Dorsey provin din următorul articol de pe Forbes.com: 
Eric Savitz, „Jack Dorsey: Leadership Secrets of Twitter 

and Square”, Forbes, 17 octombrie 2012, 
http://www. forbes.com/ sites/ericsavitz/2012|i0/iy|jack- 
dorsey-the-leadership-secrets-of.twitter-and-square! 3/. 

27 - Valoarea netă a lui Jack Dorsey a fost extrasă din 
profilul acestuia de pe Forbes.com, pe io aprilie 2014: 
http://www.forbes.com/profile/jack-dorsey]. 

28. „Pot rezista o sâmbătă întreagă fără”: dintr-un 
interviu cu Kerry Trainor, luat în octombrie 2013 de Huff 
Post Live. Clipul legat de utilizarea e-mailului este 
disponibil aici: 
http://www. kirotv. com/videos/ technology! how-long- 
canvimeo-ceo-kerry-trainor-go-without/vCCBLD|. 

Capitolul 2 

1. „cel mai mare spaţiu deschis din lume” şi alte 
informaţii despre noul sediu Facebook: Rose Hoare, „Do 
Open Plan Offices Lead to Better Work or Closed Minds?”, 
CNN, 4 octombrie 2012, http://edition. 
cnn.com/2012/10/04/business/global-ojfice open-plan/. 

2. „li încurajăm pe oameni să stea în spaţii deschise” 
şi alte informații despre sediul Square: Eric Savitz, „Jack 
Dorsey: Leadership Secrets of Twitter and Square”, 
Forbes, 17 octombrie 
2012,http://www. forbes.com/sites/ericsavitz/2012/10/17/ 
jack-dorsey-the-leadership-secrets-of-twitter-and-square. 

3. „rezervată adolescenților vorbăreţi” şi „noi 
creşteri ale productivității” din următorul articol New York 
Times despre mesageria instant: David Strom, „I.M. 
Generation Is Changing the Way Business Talks”, New 
York Times, 5 aprilie 
2006,http://www. nytimes.com/2006/04/05/techn OIOgy/ 
techspeciali/ofmessage.html. 

4. Mai multe detalii despre Hall pot fi găsite pe 
Hall.com şi în acest articol: Alexia Tsotsis, „Hall.com 
Raises $580K from Founder's Collective and Others to 
Transform Real-time Collaboration”,  Techerunch, 16 
octombrie 2011, http://techerunch.com/2 011/10/16/hall- 
com-raises-$80 k-fromfounders-collective-and-others-to- 

transform-realtime-colla boration|. 

5. O listă la zi cu cei peste 800 de angajaţi New York 
Times care folosesc Twitter: 
https://tvritter. com! nytimes/nyt-joumalists/ members. 

6. Articolul original despre Jonathan Franzen pentru 
Guardian a fost publicat online, pe 13 septembrie 2013, cu 
titlul „Jonathan Franzen: What's Wrong with the Modern 
World”. A fost şters din motive „legale”. 

7. lată articolul din 4 octombrie 2013, din State, de 
Katy Waldman, care a ajuns să fie intitulat „Jonathan 
Franzen's Lonely War on the Internet Continues”. 
Observaţi din URL că titlul original era şi mai aspru: 
http://wxvw. state.com/blogs/juture 
tense/2013/10/04/Jonathan franzensaystwitterisacoercive 
developmentisgrumpy andout. html. 

8. „Franzen constituie o categorie unică”, din 
răspunsul lui Jennifer Weiner către Franzen în The New 
Republic: Jennifer Weiner, „What Jonathan Franzen 
Misunderstands About Me”, New Republic, 18 septembrie 
2013, 
http://www. newrepublic.com/article/114762/Jennifer- 
weiner-respondsionathan-franzen. 

9. „perturbări masive” şi „Dacă tocmai te-ai apucat 
de o treabă”: Julian Treasure, „Sound News: More 
Damaging Evidence on Open Plan Offices”, Sound Agency, 
16 noiembrie 
201 1,http://www. thesoundagency.com/ 201 1/sound-news/ 
moredamaging-evidence-on-open-plan-oftices/. 

10. „Subiecţii au declarat” şi rezultatele aferente din: 
Gloria Mark, Victor M. Gonzâlez şi Justin Harris, „No Task 
Left Behind? Examining the nature of Fragmented Work”, 
Proceedings of the SIGCHI Conference on Human Factors 
în Computing Sistems, ACM, New York, 2005. 

II. „Twitter este cocaina dependenţilor de media” şi 
alte detalii despre opiniile lui George Packer despre social 
media: George Packer, „Stop the World”, The New Yorker, 
29 ianuarie 2010,http://www.nexvyorker. com/ online! blogs/ 

Georgepackerj 2010/oi/stop-the- world. html. 

Gaura neagră a măsurătorilor 

12. „O metodă de comunicare «liberă şi lipsită de 
fricţiuni»” şi alte detalii despre experimentul lui Tom 
Cochran legat de e-mail: Tom Cochran, „Email Is Not 
Free”, Harvard Business Review, 8 aprilie 
2013,http://blogs. hbr. 0rg/2013/04/email-is-not-free|. 

13. „obiectiv, este dificil să măsori contribuţiile 
individuale”: Thomas Piketty, Capital in the Twenty-First 
Century, Belknap Press, Cambridge, MA, 2014, p. 509. 

14. „neîndoielnic adevărat”: Jim Manzi, „Piketty's 
Can Opener”, National Review, 7 iulie 2014, 
http://www. nationalreview com/ comer! 382084/pikettys-can- 
opener-jim-manzi. Prima oară am găsit citatul din Piketty 
în această recenzie critică atentă pe care o face Jim Manzi 
cărţii lui Piketty. 

Principiul minimei rezistenţe 

15. „La început, echipa a opus rezistenţă”, „îşi 
puneau cariera în pericol” şi „au livrat un produs mai bun 
clientului”, ca şi un bun rezumat al cercetărilor despre 
conectivitate ale lui Leslie Perlow pot fi găsite în Leslie A. 
Perlow şi Jessica L. Porter, „Making Time Off Predictable - 
and Required”, Harvard Business Review, octombrie 2009, 
https://hbr.org/2009) 10/making-time-offpredictable- 
andrequired. 

16. Pentru mai multe detalii despre sistemul de 
gestionare a sarcinilor al lui David Allen, a se vedea cartea 
acestuia: David Allen, Getting Things Done, Viking, New 
York, 2001. Diagrama lui Allen, privind gestionarea 
sarcinilor, care cuprinde cincisprezece elemente, poate fi 
găsită în Allen, Getting Things Done, ca şi ordine: 
http://gettingthingsdone.com!/ pdfs! ttworkflowchart.pădf. 

Trebăluiala, ca substitut al productivităţii 

17. Indicele h al unui profesor universitar este 
(generic vorbind) cea mai mare valoare x care satisface 
următoarea regulă: „Am publicat cel puţin x lucrări, care 
au fost citate de x ori sau mai mult”. Remarcaţi că această 

valoare reuşeşte să surprindă atât câte lucrări aţi scris şi 
cât de des sunteţi citați. Nu puteţi obţine un indice h 
ridicat producând pur şi simplu o mulţime de lucrări cu 
valoare scăzută sau având un număr mic de lucrări care 
simt citate deseori. Acest parametru tinde să crească de-a 
lungul carierei, motiv pentru care, în numeroase domenii, 
obiectivele indicelui h sunt legate de anumite momente de 
răscruce din carieră. 

18. „Pentru a face o treabă cu adevărat bună în 
fizică”: citatul poate fi auzit la minutul 28: 20, dintr-un 
interviu televizat din 1981, cu Richard Feynman, realizat 
pentru emisiunea BBC Horizon (interviul a fost difuzat în 
Statele Unite ca episod al documentarului NOVA). 
Videoclipul de pe YouTube cu acest interviu, pe care l-am 
vizionat când m-am documentat pentru această carte a fost 
şters între timp din pricina plângerii făcute de BBC, cu 
privire la încălcarea copyrightului 
(https://www.youtube.com/watch?v= Bg  awpge/DEE). Cu 
toate acestea, transcrierea citatului relevant poate fi găsită 
pe http://articles. latimes.com/ 1988 - 02 - 16/ news/mn-42 


p68 inobel-prize!/2, http://calnewport.com/ 
blog/ 2014/04/20] Richard-feynman-didnt-win-a-mbel- 

byresponding-promptly-to-e-mails/ şi 
http://www.worldcat.org/ wcpal/servlet/DCAR - cad? 


standard No = 07382 oio i & standar dno Type = i & 
excerpt = true. 

19. „Managerii înşişi se mişcă într-un ambient 
psihologic năucitor”: Matthew Crawford, Shop Class as 
Soulcraft, Penguin, New York, 2009, p. 9. 

20. „A trage la şaibă”. Acest concept este o metaforă 
populară în discutarea sistemului de gestionare a 
sarcinilor al lui David Allen; cf. Merlin Mann, „Podcast: 
Interview with GTD's David Allen on Procrastination”, 43 
Folders, 19 august 2007, http://www.43 
folders.com/ 2006! 10| 10/productive-talk-procrastination; 
Wayne Schuller, „The Power of Cranking Widgets”, blogul 
lui Schuller, 9 aprilie 2008, 


1 


http://schuller.id.auz2008/04/09) the-power-of-cranking- 
widgets-gtd-times/; şi Leo Babauta, „Cranking Widgets: 
Turn Your Work into Stress-free Productivity, Zen Habits, 6 
martie 2007 ,http://zenhabits.net/cranking-widgets- 
tumyour-work-into/. 

21. Mai multe detalii despre interdicţia Marissei 
Mayer de a lucra de acasă: Nicholas Carlson, „How 
Marissa Mayer Figured Out Work-At-Home Yahoos Were 
Slacking Off”, Business Insider, 2 martie 2013, 
http://www. businessinsider.com/ how-marissa-mayer- 
figured-out-work-at-home-yahooswere-slacking-otf£2013 - 
D: 

Cultul internetului 

22. Contul de Twitter al Alissei Rubin este Alissanyt. 
Nu am dovezi clare că s-au făcut presiuni asupra ei pentru 
a posta mesaje pe Twitter. Dar pot face nişte deductții: 
include „nyt” în adresa de Twitter, iar Times are un birou 
de social media care contribuie la educarea angajaților cu 
privire la folosirea social media 
(cf.https://www.mediabistro.com/ alltwitter] new-york- 
times-social-media-deskb-3783), efort care a făcut ca peste 
800 de angajaţi să posteze pe această platformă: 
https://twitter.com/nytimes/nyt-joumalists/members. lată 
un exemplu de articol scris de Alissa Rubin, peste care am 
dat în timp ce scriam acest capitol: Alissa J. Rubin şi Maia 
de la Baume, „Claims of French Complicity în Rwanda's 
Genocide Rekindle Mutual Resentment”, New York Times, 
8 aprilie 2014, 
http://www. nytimes.com/ 2014/04/09] world Africa! claims-of 
french-complicity-in-rwandas-genocide-rekindle-mutual- 
resentment.html? ref =  alissajohannsemnbin. 

23. Neil Postman, Technopoly: The Surrender of 
Culture to Technology, Vintage Books, New York, 1993. 

24. „Nu le face ilegale”: Ibid., p. 48. 

25. „Această predilecție de a vedea «Internetul» ca 
pe o sursă de înţelepciune”: Evgeny Morozov, To Save 
Everything, Click Here, Public Affairs, New York, 2013, p. 

25; 

Capitolul 3 

1. „Fac toată treaba manual”: din declarația artistică 
a lui Ric Furrer, care poate fi găsită Online, laolaltă cu 
detalii biografice generale despre Furrer şi informaţii 
despre afacerea sa: 
http://www. doorcountyforgeworks.com. 

2. „Această parte, topirea iniţială”, „Trebuie să fii 
foarte blând”, „Este gata” şi „Să o faci cum trebuie este cel 
mai complicat lucru”: din documentarul PBS „Secrets of 
the Viking Swords”, care este un episod din serialul NOVA, 
difuzat prima dată pe 25 septembrie 2013. Pentru mai 
multe informații despre episod şi vizionare Online, a se 
vedea: http://www.pbs.org/wgbh/nova/ancient/secrets- 
viking-sword.html. 

3. „Satisfacţia de a te manifesta concret”: Crawford, 
Shop Class as Soulcrafit, p. 15. 

4. „Lumea  superautostrăzilor informaţiei”: din 
declaraţia artistică a lui Ric Furrer: 
http://www. doorcountyforgeworks.com. 

Argumentul neurological profunzimii 

5. „nu doar cancer”, „Boala aceasta doreşte să „şi 
„filme, plimbări”: Winifred Gallagher, Rapt: Attention and 
the Focused Life, New York, Penguin, 2009, p. 3. 

6. „Precum degetele care arată spre lună”: Ibid., p. 2. 

7. „Cine eşti”: Ibid., p. 1. 

8. „buton de resetare”: Ibid., p. 48. 

9. „In loc să continuaţi să vă concentrați”: Ibid., p. 
49. 

10. Deşi Rapt furnizează un rezumat bun al 
cercetărilor despre  pozitivitate făcute de Barbara 
Fredrickson (a se vedea paginile 48 - 49), mai multe detalii 
pot fi găsite în cartea din 2009, scrisă de Fredrickson pe 
această temă: Barbara Frederickson, Positivity: 
Groundbreaking Research Reveals How to Embrace the 
Hidden Strength of Positive Emotions. 

Overcome Negativity, and Thrive, Crown Archetype, 

New York, 2009. 

11. Cercetarea Laurei Carstensen apare în Rapt (a se 
vedea paginile 50 - 51). Pentru mai multe informaţii, a se 
vedea următorul articol: Laura L.. Carstensen şi Joseph A. 
Mikels, „At the Intersection of Emotion and Cognition: 
Aging and the Positivity Efect”, Current Directions in 
Psychological Science 14.3 (2005), pp. 117 - 121. 

12. „concentrare atât de intensă”: Mihály 
Csikszentmihâlyi, Flow: The Psychology of Optimal 
Experience, Harper & Row Publishers New York, 1990, p. 
71 [Carte apărută şi în limba română cu titlul Flux - 
psihologia fericirii, traducere de Monica Lungu, Editura 
Publica, Bucureşti, 2015 - n.r.]. 

13. „Cinci ani de studiere”: Gallagher, Rapt, p. 13. 

14. „Îmi voi alege ţintele cu grijă”: Ibid., p. 14. 

Argumentul psihologic al profunzimii 

15. Pentru mai multe detalii despre metoda mostrei 
de experienţă, citiţi articolul original aici: Reed Larson şi 
Mihály  Csikszentmihâlyi, „The Experience Sampling 
Method”, New Directions for Methodology of Social & 
Behavioral Science 15 (1983), pp. 41 - 56. 

De asemenea, puteți găsi un scurt rezumat al tehnicii 
pe Wikipedia: 
http://en.wikipedia.org!/ wiki/ Experiencesampling method. 

16. „Cele mai bune momente survin, de obicei”: 
Csikszentmihâlyi, Flow, p. 3. 

17. „În mod ironic, este mai uşor să ne bucurăm de 
slujbe”: Ibid., p. 162. 

18. „slujbele ar trebui reconcepute”: Ibid., p. 157. 

Argumentul filosofic al profunzimii 

19. „Lumea era”: Hubert Dreyfus şi Sean Dorrance 
Kelly, All Things Shining: Reading the Western Classics to 
Fiind Meaning in a Secular Age, Free Press, New York, 
2011, p. xi. 

20. „Adoptarea metafizică a individului autonom, 
care a survenit odată cu Iluminismul”: Ibid., p. 204. 

21. „Pentru că fiecare bucată de lemn este distinctă”: 


Ibid., p. 210. 

22. „nu este să genereze semnificaţie”: Ibid., p. 209. 

23. „Codurile frumoase simt scurte şi concise”: dintr- 
un interviu THNKR cu Santiago Gonzâlez, disponibil 
online: https://www.youtube.com/watch?v= DBĂZWBdNsw. 

24. „Noi, cei care nu facem decât să tăiem piatra” şi 
„în cadrul structurii generice”: din prefața cărţii lui 
Andrew Hunt şi David Thomas, The Pragmatic 
Programmer: From Journeyman to Master, Addison-Wesley 
Professional, New York, 1999. 

Homo Sapiens Profundus 

25. „Voi duce o viaţă focalizată”: Gallagher, Rapt, p. 
14. 

Regula 1 

1. W. Hofmann, R. Baumeister, G. Forster şi K. Vohs, 
„Everyday Temptations: An Experience Sampling Study of 
Desire, Conflict, and Self-Control”, Journal of Personality 
and Social Psychology 102.6 (2012), pp. 1318 - 1335. 

2. „Dorinţa s-a dovedit a fi norma, nu excepţia”: 
Baumeister, Roy R, şi John Tierney, Wilipower: 
Rediscovering the Greatest Human Strength, Penguin 
Press, New York, 2011, P3 

3. „să ia o pauză de la munca [asiduă]”: Ibid., p. 4. 

4. Studiu original: Baumeister, R., E. Bratlavsky, M. 
Muraven şi D.M. Tice, „Ego Depletion: Is the Active Self a 
Limited Resource?”, Journal of Personality and Social 
Psychology 74 (1998), pp. 1252 - 1265. 

Decideţi-vă ce filosofie a profunzimii adoptați 

5. „Ceea ce fac necesită ore îndelungi de studiu” şi 
„Sunt un om fericit”: de pe pagina web a lui Donald Knuth: 
http://www-cs-faculty. stanford.edu/-uno/email. html. 

6. „Persoanele care doresc să îmi tulbure 
concentrarea”: 

de pe vechiul site al lui Neal Stephenson, pe o pagină 
numită „My Ongoing Battle with Continuous Parţial 

Attention”, arhivată în decembrie 2003: http://web. 
archive.org/ web/20 ojzzj 7 j8/http://'www.well.com/-neal). 

7. „ecuaţia productivităţii este una nonliniară”: de pe 
vechiul site al lui Neal Stephenson, pe o pagină numită 
„Why I Am a Bad Correspondent”, arhivată în decembrie 
2003:  http://web. archive. Org/web/200  j120706040 
J/http://www. well.com/-neal| badcorrespondent. html. 

8. Neal Stephenson, Anathem, William Morrow, New 
York, 2008. 

9. Pentru mai multe detalii despre conexiunea dintre 
Anathem şi tensiunea dintre concentrare şi perturbare, a 
se vedea „Interview with Neal Stephenson”, publicat pe 
Good heads. 

com, în septembrie 2008: 
http://www.goodreads.com/interviews/show/i4. 
Nealătephenson. 

10. „Aceea era şansa mea”: din celebrul articol (pe 
internet) „Don't Break the Chain” de Brad Isaac, scris 
pentru Lifehacker.com: http://lifehacker.com/281626|/jerry- 
seinfelds-productivity-secret. 

11. „unul dintre cei mai buni ziarişti de revistă din 
America”: Christopher Hitchens, „Touch of Evil”, London 
Review of Books, 22 octombrie 1992, http://www.1rb.co.uk/ 
vi4/z| christopher-hitchens/touch-ofevil. 

12. Walter Isaacson şi Evan Thomas, The Wise Men: 
Six Friends and the World They Made, Simon and 
Schuster, New York, 2012, reeditare. (Versiunea originală 
a cărţii a fost publicată în 1986, dar a fost de curând 
republicată într-o ediţie cartonată, probabil datorită 
succesului editorial recent înregistrat de Isaacson.) 

13. „poveste cu straturi multiple” şi „dăduseră 
naştere unui Plutarh al Războiului Rece”: din fragmentele 
recenziilor cărţii lui Walter Isaacson, The Wise Men, pe 
care le-am găsit în prezentările incluse pe coperta cărţii, 
reproduse pe site-ul oficial al Editurii Simon and Schuster, 
pe pagina dedicată cărţii: http://books. 
simonandschuster.com/ The- Wise- Men! Walter- 

Isaacson/ 9781476728827. 

Ritualizaţi 

14. „flecare centimetru din biroul newyorkez al [lui 
carel”, „M-am instruit” şi alte detalii despre obiceiurile lui 
Robert care: Jonathan Darman, „The Marathon Man”, 
Newsweek, 16 februarie 2009, pe care am descoperit-o 
prin următoarea postare: „Robert care”, pe blogul lui 
Mason 

Currey, Daily Routines: http://dailyroutines. 
typepad.com/ dailyroutines/2 009/02/robert-caro. html. 

15. Informaţiile despre Charles Darwin mi-au 
parvenit prin postarea „Charles Darwin” de pe Daily 
Routines al lui Mason Currey, din 11 decembrie 2008, 
http://dailyroutines. 
typepad.com!/ dailyroutines/2008/ 12/charles-darmn.html. 

16. La rândul său, postarea se inspiră din Charles 
Darwin: A Companion de R.B. Freeman, accesată de 
Currey din The Complete Work of Charles Darwin Online. 

17. „Există o idee populară că artiştii”: din următorul 
articol de pe State.com: Mason Currey, „Daily Rituals”, 


State, 16 mai 
201 3,http://www.state.com/articles/arts/culturebox/ 
features/ 20 i3/dailyrituals/johnupdikewilliamtaulkner 


chuckelosetheydidntwaitforinspiration. html. 

18. „LMarile minţi creative] gândesc ca artiştii”: din 
David Brooks, „The Good Order”, New York Times, 25 
septembrie 2014, op-ed.  http://www.nytimes.com/20 
14/09/26/opinion/ david-brooks-routine-creativity-and- 
president-obamas-un-speech.htmh r= i. 

19. „Doar ideile dobândite în urma plimbării sunt 
valoroase.”: Am găsit acest citat din Nietzsche în excelenta 
carte despre plimbare şi filosofie: Frederick Gros, A 
Philosophy of Walking, traducere de John Howe, Verso 
Books, New York, 2014. 

Faceți gesturi grandioase 

20. „În timp ce terminam TeMsmanele morții, într-o 
zi a venit”: din transcrierea interviului lui Rowling din 

2010, luat de Oprah Winfrey, aflată pe pagina Harry Potter: 
http://www. harrypotterspage.com/ 201 oli 
0/03/transcript-ofoprah-interview- with-j-k-rowling!. 

21. Detaliile legate de J.K. Rowling şi lucrul la 
Balmoral Hotel: Simon Johnson, „Harry Potter Fans Pay. 
1.000 a Night to Stay în Hotel Room Where JK Rowling 
Finished Series”, Telegraph, 20 iulie 
2008,http://www. telegrapbh.co.uk/news/ 
celebritynews/2437835/Harry-Potter-fans-pay-iooo-a-night 
- to-stay-in-hotel-room-where-JK-Rowling-finished- 
series.html. 

II. Pentru mai multe detalii despre săptămânile de 
Gândire ale lui Bill Gates: Robert A Guth, „În Secret 
Hideaway, Bill Gates Ponders Microsoft's Future”, Wall 
Street Journal, 18 martie 2005,  http://online. 
wsi.com/news/articles/ZB1 111966 Hubert 28 jo690477? 
mg = reno64- wsi. 

23. „Sunt două luni şi jumătate”: din următorul 
interviu cu autorul: Robert Birnbaum, „Alan Lightman”, 
Identity Theory, 16 noiembrie 2000, 
http://www. identitytheory.com/ alan-lightman/. 

24. Cartea lui Michael Pollan despre construirea unei 
cabane destinate scrisului: Michael Pollan, A Place of My 
Own: The Education of an Amateur Builder, Random 
House, New York, 1997. 

25. Pentru mai multe detalii despre strădania lui 
William Shockley pentru a inventa tranzistorul cu 
joncțiune: „Shockley Invents the Junction Tranzistor”, PBS, 
http://www. pbs.org/tranzistor/backgroundi/events/junctinv. 
html. 

26. „ADN-ul interesat de lucruri care îţi iau ochii”: 
dintr-o postare pe blog de Shankman: „Wherezs Your 
Home?”, site-ul lui Peter Shankman, 2 iulie 2014, 
http://shankman.com/ where-s-your-home!. 

27. „Călătoria m-a costat 4.000 de dolari”: dintr-un 
interviu cu Shankman: Dyan Machan, „Why Some 
Entreprene 

Deep Wwfe Note urs Call ADHD a Superpower”, 
Market Watch, 12 iulie 2011, 
http://www.marketwatch.com/story/entrepreneurs- 
superpowe r-for-some-its-adhd-1310052627559. 

Nu lucraţi singuri 

28. Articolul din Bloomberg Businessweek, din iulie 
2013, de Venessa Wong, intitulat „Ending the Tyranny of 
the Open-Plan Office”: 
http://www.bloomberg.com/artides/2  oiyo7-oi/lending-the- 
tyranny-ofthe-open-plan-oftice. Acest articol oferă mai 
multe informaţii despre efectul negativ al spaţiilor de lucru 
deschise asupra productivităţii angajaţilor. 

29. Referinţa la cei 2 800 de angajaţi menţionaţi în 
legătură cu dimensiunea biroului deschis al Facebook 
provine din următorul articol din Daily Mail, din martie 
2014: Mark Prigg, „Now That's an Open Plan Office”, 
http://www. dailymail.co.uk/sciencetech/article-2584738/ No 
w-THATS open-plan-oftice- New-pictures-reveal- Facebooks- 
hackercampus- house-io-0o0o0o-workers - ONE-room.html. 

30. „Să faciliteze comunicarea şi fluxul ideilor”: 
Maria Konnikova, „The Open-Office Trap”, The New 
Yorker, 7 ianuarie 
2014,http://www.newyorker.com/ business/currency| the- 
open-oftice-trap. 

31. „Spațiul deschis este spectaculos”: Seth 
Stevenson, „The Boss with No Office”, State, 4 mai 2014, 
http://www. state.com/articles/business/psychologyofmanag 
ement/2014/05/ 
openplanqfficesthenewtrendinworkplacedesign. i.html. 

32. „li încurajăm pe oameni să rămână vizibili”: Eric 
Savitz, „Jack Dorsey: Leadership Secrets of Twitter and 
Square”, Forbes, 17 octombrie 2012, 
http://www. forbes.com/sites/ericsavitz/2012/10/17/|jack- 
dorsey-the-leadership-secrets-oftwitter-and-square/ 3). 

33. Citatele din New Yorker despre Building 20, ca şi 
despre contextul general şi listele de invenţii provin dintr- 

un articol din 2012, din New Yorker, la care se adaugă, 
într-o măsură mai mică, experienţa directă a autorului 
legată de folclorul MIT: Jonah Lehrer, „Groupthink”, The 
New Yorker, 30 ianuarie 2012, http://www.newyorker.com/ 
magazine/2012/01/30/groupthink. 

34. „să traversezi holul” şi informaţiile despre Mervin 
Kelly şi ţelurile acestuia cu privire la Laboratoarele Bell 
din campusul din Murray Hill: Jon Gertner, „True 
Inovation”, New York Times, 25 februarie 2012, 
http://www. nytimes.com/2012/02/26/ opinion! sunday/inovaţ 
ion-andthe-bell-labs-miracle. html. 

35. Un rezumat interesant al istoriei invenţiei 
tranzistorului poate fi găsit în „Tranzistorized!”, pe site-ul 
PBS: http://www.pbs.org/ tranzistor albumi/. O istorie mai 
detaliată poate fi găsită în Capitolul 7 al cărţii lui Walter 
Isaacson din 2014, The Inovators, Simon and Schuster, 
New York. 

Executaţi ca o companie 

36. „Cum fac asta?”: Chris McChesney, Sean Covey şi 
Jim Hiding, The 4 Disciplines of Execution, Simon and 
Schuster, New York, 2004, pp. xixxx. 

37. Clayton Christensen vorbeşte şi el despre 
experienţa sa cu Andy Grove într-un articol din Harvard 
Business Review, „How Will You Measure Your Life?”, iulie- 
august 2010, pe care l-a dezvoltat ulterior, scriind o carte 
cu acelaşi nume:  http://hbrorg/2010/07/how-will-you- 
measure-your-life/ 

ar fi. 

38 - „Cu cât încercaţi să faceţi mai mult”: 
McChesney, Covey şi Huling, The 4 Disciplines of 
Execution, p. 10. 

39. „Dacă doriţi să câştigaţi războiul atenţiei”: David 
Brooks, „The Art of Focus”, New York Times, 3 iunie 
201 3,http://www.nytimes.com/2014/06/03/opinion! Brooks- 
theart-of-focus.htmlh? hp & rref= opinion & r= 2. 

40. „Când îi aflaţi”: McChesney, Covey şi Huling, The 
4 Disciplines of Execution, p. 12. 


41. „Oamenii joacă diferit când ţin scorul”: Ibid., p. 
12. 

42. „Un ritm creat prin şedinţe regulate şi frecvente” 
şi „execuţia are cu adevărat loc”: Ibid., p. 13. 

Fiţi leneşi 

43. „Nu sunt ocupat” şi „Irândăvia nu este doar o 
vacanţă”: 

Tim Kreider, „The Busy Trap”, New York Times, 30 
iunie 2013,http://opinionator. blogs. 
nytimes.com/2012/06/30| the-busy-trap!. 

44. Multe (deşi nu toate) dintre cercetările citate 
pentru a susţine valoarea timpului liber mi-au fost aduse la 
cunoştinţă prin intermediul unui articol detaliat din 
Scientific American pe acest subiect: Ferris Jabr, „Why 
Your Brain Needs More Downtime”, Scientific American, 
15 octombrie 2013, 
http://www.scientificamerican.com/article/mental- 
downtime. 

45. „Literatura ştiinţifică subliniază”: din prezentarea 
lui Ap Dijksterhuis, Maarten W. Bos, Loran F. Nordgren şi 
Rick B. van Baaren, „On Making the Right Choice: The 

Deliberaţion-Without-Attention Efect”, Science 
311.5763 (2006), pp. 1005 - 1007. 

46. Studiul despre teoria restaurării atenţiei descris 
în text: Marc G. Berman, John Jonides şi Stephen Kaplan, 
„The Cognitive Benefits of Interacting with Nature”, 
Psychological Science 19.12 (2008), pp. 1207 - 1212. 

47. Am afirmat că acest studiu este „frecvent citat” 
pe baza celor peste 400 de citări identificate de Google 
Scholar, începând cu noiembrie 2014. 

48. Un articol Online în care Berman vorbeşte despre 
acest studiu şi TRA la nivel mai general (sursa citatelor 
mele din Berman): Marc Berman, „Berman on the Brain: 
How to Boost Your Focus”, Huffington Post, 2 februarie 
2012, http://www. huftingtonpost.ca/marc- 
perman/attention-restoratio-theory-natureb 1242261. html. 

49. Rachel Kaplan şi Stephen Kaplan, The 

Experience of Nature: A Psychological Perspective, 
Cambridge University Press, Cambridge, 1989. 

50. K.A. Ericsson, R.T. Krampe şi C. Tesch-Romer, 
„The Role of Deliberate Practice in the Acquisition of 
Expert Performance”, Psychological Review 100.3 (! 993) 
PP363 - 406. 

51. „Angajamentul de a face un plan specific pentru 
îndeplinirea unui obiectiv”: din E.J. Masicampo şi Roy F. 
Baumeister, „Consider It Done! Plan Making Can Eliminate 
the Cognitive Effects of Unfiilfilled Goals”, Journal of 
Personality and Social Psychology 101.4 (2011), p. 667. 

Regula 2 

1. Estimarea mea, referitoare la „sute de mii” de 
oameni care studiază Talmudul zilnic provine dintr-un 
articol de Shmuel Rosner, „A Page a Day”, New York 
Times, 1 august 2012 (http://latitude. blogs. 
nytimes.com/2012/08/01/considering-s even-and-a-half 
years-of-daily-talmud-study/), ca şi din corespondenţa mea 
personală cu Adam Marlin. 

2. „Aşadar, avem o unitate de măsură care ne 
permite să-i împărţim pe oameni” şi „Oamenii cu care 
vorbim continuu au afirmat”: interviul lui Clifford Nass, din 
10 mai 2013, cu Ira Flatow, la emisiunea Talk of the 
Nation: Science Friday, de pe NPR. Fişierul audio şi 
transcrierea acestuia sunt disponibile online: „The Myth of 
Multitasking”, http://www. npr. 
Org/2013/05/10/182861382/the-mythof-multitasking. Din 
nefericire, Nass a murit neaşteptat la doar şase luni după 
acest interviu. _ 

Nu luaţi pauză de la perturbări. In schimb, luaţi 
pauză de la concentrare. 

3. William Powers, Hamlet's Blackberry: Building a 
Good Life in a Digital Age, Harper, New York, 2010. 

4. „Faceţi ceea ce făcea Thoreau”: „Author 
Disconnects from Communication Devices to Reconnect 
with Life”, PBS News Hour, 16 august 2010, 
http://www.pbs.org/newshour/bb/science-july-decio- 


hamletso8-i6]. 

Lucraţi ca Teddy Roosevelt 

5. Informaţiile generale despre obiceiurile de la 
Harvard ale lui Theodore Roosevelt provin din fantastica 
biografie a lui Edmund Morris: Edmund Morris, The rise of 
Theodore Roosevelt, Random House, New York, 2001. 
Paginile 61 - 65 

Includ, cu precădere, catalogul activităţilor lui 
Roosevelt de la colegiu şi un fragment dintr-o scrisoare a 
viitorului preşedinte către mama sa, în care îşi schiţează 
obiceiurile de lucru. Calculul precis, care arată că 
Roosevelt dedica temelor şcolare un sfert din ziua sa 
obişnuită, se află la pagina 64. 

6. „gamă uimitoare de interese”: Morris, Râse of 
Theodore Roosevelt, p. 64. 

7. Recepţia pozitivă pe care o face Nuttall Bulletin 
cărţii lui Roosevelt provine din notele de final ale lui 
Morris: mai exact, nota 37 din capitolul intitulat „The Man 
with the Morning in His Face”. 

8. „Unul dintre cei mai pricepuţi”: Morris, Râse of 
Theodore Roosevelt, p. 67.l-am atribuit această evaluare 
lui Morris, deşi este oarecum indirectă, căci autorul 
susţine, de fapt, aici că tatăl lui Roosevelt trebuie să fi avut 
acest sentiment faţă de fiul său, după publicarea cărţii The 
Summer Birds of the Adirondacks. 

9. „Timpul petrecut la birou”: Morris, Râse of 
Theodore Roosevelt, p. 64. 

Memoraţi un pachet de cărţi 

10.  Citatele din Daniel Kilov provin din 
corespondenţa personală. Unele informaţii legate de 
evoluţia sa provin din biografia lui existentă Online, 
http://mentalathlete.wordpress.com/about/, şi din Lieu Thi 
Pham, „În Melbourne, Memory Athletes Open Up Shop”, 
ZONet, 21 august 2013, 
http://www. smartplanet.com/blog/global-observer/înmelbo 
urne-memory-athletes-open-up-shop/. Mai multe detalii 
despre punctajele lui Kilov (reuşitele în memorare), 

obţinute la cele două campionate la care a fost medaliat, 
pot fi găsite pe site-ul World Memory Statistics: 
http://www. worldmemory-statistics.com/ competitor. php? id 
= 1ii02. 

11. Joshua Foer, Moonwalking with Einstein: The Art 
and Science of Remembering Everything, Penguin, New 
York, 2011. 

12. „Am descoperit că una dintre cele mai mari”: 
Benedict Carey, „Remembering, as an Extreme Sport”, 
New York Times, Well Blog, 19 mai 2014. 

13. Pentru conexiuni mai interesante între memorare 
şi gândirea generală, a se vedea: The Art of Memory de 
Frances A. Yates, care a fost publicată prima oară în 1966. 
Cea mai accesibilă versiune pare a fi frumoasa ediţie din 
2001, publicată de University of Chicago Press. 

Regula 3 

1. „Cel mai conectat om din lume”, „Eram epuizat”, 
„Până la finalul primei săptămâni”, „Sfârşitul a venit prea 
curând” şi informaţii generale despre experimentul lui 
Baratunde Thurston: din articolul lui Baratunde Thurston, 
„UmPlug”, care a apărut în numărul din iulie-august 2013 
al Fast Company, http://wwwfasteompany. com/3012521/ 
umplug/ baratunde-thurston-leaves-the-intemet. 

2. Referinţa la utilizarea platformei Twitter de către 
Thurston vizează mesajele din 13 martie 2014, postate cu 
numele de utilizator Twitter Baratunde. 

3. „Ceea ce m-a atras iniţial la Facebook a fost 
divertismentul”, „[Când] mi-am făcut cont prima oară” şi 
„LFolosesc] Facebook deoarece”: extrase din secţiunile de 
comentarii ale următoarelor două postări pe blog pe care 
le-am scris în toamna lui 2013: 

„Why I'm (Still) Not Going to Join Facebook: Four 
Arguments That Failed to Convince Me”, 
http://calnewport.com/ blog/2013/ 10/03/why-im-still-not- 
going-tooin-tacebook-four-arguments- that-failed-to- 
convince-me. 

„Why I Never Joined Facebook”, 

http://calnewport.com/ blog/20 i3/0p/i8/why-i-never.joined- 
facebook]. 

4. Pentru mai multe detalii despre Forrest Pritchard 
şi Smith Meadows Farms: http://smithmeadows.com/. 

Aplicaţi legea puţinelor lucruri vitale în obiceiurile 
legate de internet 

5. „Cine spune că fanii mei vor să primească veşti de 
la mine”: dintr-un discurs al lui Malcolm Gladwell care a 
avut loc la International Digital Publishing Forum, din 
cadrul Bookexpo America Convention, organizat în mai 
2013, în New York City. Un rezumat al discursului, inclusiv 
citatele din care am redat fragmente în acest capitol şi 
nişte fragmente video pot fi găsite în „Malcolm Gladwell 
Attacks NYPL: «Luxury Condus Would Look Wonderful 
There»”, Huffington Post, 29 mai 2013. 
http://www. huffingtonpost.com/20  i3/03/2 p/malcolm- 
gladweU-attacks-n333304 i.html. 

6. „Nu trimit tweeturi” şi „Este uimitor cât de 
exagerat de accesibili”: din următorul interviu cu Michael 
Lewis: Nicole Allan, „Michael Lewis: What I Read”, The 
Wire, 1 martie 
2010.http://www. thewire.com/entertainment/ 2010/ 
03/michael-lewis- what-i-read/20 z]. 

7. „lar acum, aproape unan mai târziu”: din „Why 
Twitter Will Endure” de David Carr pentru New York 
Times, în ianuarie 2010: http://mm. 
nytimes.cOm/2010/01/03/weekin reviewlojcarr.html. 

8. „Twitter este precum cocaina pentru cei 
dependenţi de media”: dintr-un articol online, scris pentru 
site-ul New Yorker. George Packer, „Stop the World”, The 
New Yorker, 29 ianuarie 2010, http://xmw. 
newyorker.com/online/ blogs!  Georgepacker/2010/0i/stop- 
the-world.html. 

9. Legea celor câteva elemente xntale este discutată 
în numeroase surse. Cartea din 1998 a lui Richard Koch, 
The 80/20 Principie (Crown, New York, 1998), pare a fi 
contribuit la reintroducerea ideii pe piaţa afacerilor. Mega 

bestsellerul din 2007 al lui Tim Ferriss, The 4Hour 
Workweek (Crown, New York, 2007), a popularizat-o mai 
mult, mai ales în rândurile comunităţii de antreprenori din 
tehnologie. Pagina Wikipedia despre principiul Pareto 
conţine un bun rezumat al diverselor contexte în care se 
aplică această idee generală (multe dintre exemplele mele 
sunt extrase de aici): 
http://en.wikipedia.org!/ wiki/ Paretoprinciple. 

Renunţaţi la social media 

10. „Totul este mai incitant când e o petrecere” şi 
informaţii generale despre „petrecerea de ambalare” a lui 
Ryan Nicodemus: „Day 3: Packing Party”, The Minimalists, 
http://wxm. theminimalists.com/2 ldays/day3). 

11. Statistica legată de numărul mediu de persoane 
care te urmăresc pe Twitter provine din: „Average Twitter 
User Is an American Woman with an iPhone and 208 
Followers”, Telegraph, 11 octombrie 2012, http://wxm. 
telegraph.co.uk/ 

technology!/ news/9601.327| Average- Twitter-user- is- 
an-American-woman-with-an-iPhone-and-2 08- 
followers.html. 

12. Fiţi rezervaţi cu privire la această statistică. Un 
număr mic de membri Twitter sunt urmăriţi de atât de 
mulţi oameni, încât media ajunge să fie distorsionată, 
mărindu-se. Probabil mediana ar fi mult mai scăzută. Dar, 
ambele statistici includ utilizatori care şi-au creat cont 
doar pentru a încerca serviciul sau pentru a citi mesajele 
postate şi care nu au făcut niciodată o încercare serioasă 
de a atrage oameni care să îi urmărească sau de a scrie 
mesaje. Dacă ne-am limita atenţia la cei care postează 
mesaje şi doresc să fie urmăriţi, atunci numărul 
persoanelor care îi urmăresc ar fi mai mare. 

Nu folosiţi internetul pentru a vă distra 

13. „Să ne gândim la un londonez care”, „marea şi 
profunda greşeală”, „în acele şaisprezece ore este liber” şi 
„Ce? Spuneţi că investindu-vă total energia”: din capitolul 
4, în Arnold Bennett, How to Live on 24 Hours a Day. 

Publicată iniţial în 1910. Citatele sunt din versiunea 
gratuită a textului, existentă în format HTML, pe Project 
Gutenberg: http://www.gutenberg.orgl/files/ 2274/2274-h/ 
2274-h.htm. 

Regula 4 

1. „Oamenii ar trebui să se bucure de vreme vara” şi 
notele generale despre decizia lui Jason Fried de a face ca 
37 signals (acum Basecamp) să adopte o săptămână de 
lucru de patru zile: „Workplace Experiments: A Month to 
Yourself”. 

Signal v. Noise, 31 mai 2012, 
https://signalvnoise.com/ posts/.3186-workplace- 
experiments-a-month-to-yourself. 

2. „Aglomerarea a 40 de ore în patru zile”: dintr-o 
critică de pe Forbes.com, ţintită spre Fried: Tara Weiss, 
„Why a Four-Day Work Week Doesn't Work”, Forbes, 18 
august 2008, www. forbes.com/2008/ 08! 18/careers- 
leadership-work-leadership-xtw0818 workweek. html. 

3. „Scopul săptămânii de lucru de patru zile” şi 
„Puţini oameni lucrează chiar şi opt ore pe zi”: din 
răspunsul lui Fried pe blogul companiei sale: „Forbes 
Misses the Point of the 4-Day Work Week”, Signal v. Noise, 
20 august 2008, http://signalvnoise.com/posts/ 120 p- 
forbes-misses-the-point-o f-the-4-day-work- week. 

4. „Luam cinci zile la rând”: de pe blogul companiei 
lui Fried: „Workplace Experiments”, 
https://signalvnoise.com/ posts/3186-workplace- 
experiments-a-month-to-yourself. 

5. „Cum ne putem permite”: dintr-un articol Inc.com: 
Jason Fried, „Why I Grave My Company a Month Off”, Inc., 
22 august 2012,http://www.inc.com/magazine/ 20120 pl 
Jjason-fried/ why-company-a-month-ojf. html. 

6. Notele legate de câte ore pe zi de practică 
deliberată simt posibile provin de la pagina 370, din K.A. 
Ericsson, R.T. Krampe şi C. Tesch-Romer, „The Role of 
Deliberate Practice in the Acquisition of Expert 
Performance”, Psychological Review 100.3 (i993) pp. 363 - 

406. 

Programaţi-vă fiecare minut al zilei 

7. Statisticile privind obiceiurile legate de vizionarea 
emisiunilor TV în Marea Britanie provin din acest articol 
din Guardian, de Mona Chalabi, publicat pe 8 octombrie 
2013: 

„Do We Spend More Time Online or Watching TV?”, 
http://www. theguardian.com/politics/reality-check/2013/oc 
t/08/ spend-more-time-online-or-watching-tv-intemet. 

8. Articolul de Laura Vanderkam din Wall Street 
Journal: „Overestimating Our Overworking”, 29 mai 2009, 
http://online. 
wsi.com/news/articles/ ZB124333233998464403. 

9. „Cred că subestimezi mult prea mult”: din 
comentariul 6 la postarea de blog „Deep Habits: Plan Your 
Week în Advance”, 8 august 2014» 
http://calnewport.com/ blog/2014/  08/08/deep-habits-plan- 
your- week-in-advance. 

Încheiaţi munca la 17: 30 

10. „Miturile şi datele înspăimântătoare abundă” şi 
informaţiile generale despre deprinderea Radhikăi Nagpal 
bazată pe productivitatea programului fix: „The 
Awesomest 7-Year Postdoc or: How I Learned to Stop 
Worrying and Love the 'enure-lrack Faculty Life”, 
Scientific American, 21 iulie 2013, http://blogs. 
scientificamerican.com/guest-blog/2013/ 07/21/the- 
awesomest-j-year-postdoc-or-how-i-leamed-to-stop - 
worrying-and-love-the-tenure-track-faculty-lifel. 

provine de la minutul 9: 55, Capitolul 6 al Părţii a doua a 
versiunii audio integrale a cărţii, de pe Audible.com. 

3. Detaliile poveştii despre Bill Gates provin în 
principal din Isaacson, „Dawn of a Revolution”, articol pe 
care Walter Isaacson l-a extras (modificându-l) din 
Inovators. Insă am extras totodată câteva detalii 
contextuale din excelenta biografie de afaceri din 1994 a 
lui Stephen Manes. Stephen Manes, Gates: How 
Microsoft's Mogul Reinvented an Industry - and Made 
Himself the Richest Man în America, Doubleday, New York, 
1992. 

4. Cal Newport, Se Good They Cant Ignore You: Why 
Skill Trumps Passion in the Quest for Work You Love, 
Business Plus, New York, 2012. 

5. Puteţi găsi o listă cu lucrările mele din domeniul 
ştiinţei calculatoarelor, organizate pe ani, pe site-ul meu 
academic: http://people. ce. Georgetown.edu/-cnewport. 
Lucrările publicate din anul în care m-am dedicat noţiunii 
de profunzime se regăsesc sub 2014. Remarcaţi că cei care 
se ocupă de teoria ştiinţei calculatoarelor, cum este cazul 
meu, publică, în principal, în cadrul unor conferinţe 
competitive, nu în jurnale, şi că avem tendinţa de a 
enumera autorii alfabetic, nu în ordinea contribuţiilor. 

6. „Voi duce o viaţă focalizată”: Gallagher, Rapt, p. 
14. 


